
التقديم 


رغم أنفي أنا المدعو إيهاب معوض.. 
أرجوكو بلاش تشتروا الكتاب cos‏ وهاقولكوا ليه: 
بيربطني بهبة السواح معرفة قديمة تزيد عن أربع سنين. Ulo‏ كنت بالجأ 
لها مع كل كتاب باعمله» وأضحك عليها بعلبة شو تة علشان آخد منها 
مادة علمية أغذي بيها الكتاب» من منطلق إنها متخصصة وواخدة الموضوع 
بشكل علمي» ودارسة على إيد أكبر المتخصصين في العالم؛ زي دكتور 
جون جراي وجون جوتمان» وغيرهم وغيرهم. المهم؛ كان دايمًا يقوم 
بيني وبينها خناقات - من باب النفسنة - هي تقولي انت كاتب مجهول 
المصدرء وأنا أقولها انتي شوية مغلومات متبعترين» لحد ما جالها إحباط 
واتخنقت مني ومن البلد وقررت تهاجر كندا! 
تخيلت أنا بقى إني خلاص خلصت منها.. لحد ما من شهرين بالتحديد 
بعتتلى (بی دي إف) للكتاب ده ومعاه إيموشن مطلع لسانه!! 
قريت الكناب واتصدمت!! هار أزرق!! انتي اللي كاتية ده يا هبة؟ 
خراب بيتك يا بو إهاب» ده كتاب بجد! مادة علمية مكتملة وحديثة أسلوب 
احترافي» خفة دم وحضور وإثارة وتشويق» فكرة عمرها ماتخطر ببال حد! 
ازاي قدرت تعمل من أسطورة سندريلا قصة واقعية بتعيشها كل بنت وامرأة 
انهارده؟! ازاي قدرت تدس المادة العلمية والنصيحة والحل بمتتهى المكر 
وخفة الروح.. ومن غير:ما تحسس أي بنت إنها قاعدة قدامها بتتعلم ازاي 
تفهم نفسها وتدير حياتها.. ازاي تعرف هي مين وعايشة ليه.. ازاي تعرف 
تحقق التوازن وتبقى مؤثرة وتتخلص من عيوبها وتجاربها السلبيه؟! 
وفوق كل ده: ازاي آنا - وأعوذ بالله من كلمة أنا - أستفيد من كلامها 
كده! 








dI‏ كده هانقعد كلنا في البيت» لازم الكتاب ده يتوقف بأي طريقة!! 

طبعًا حاولت أقنعها بكل الطرق ماتنزلش بالكتاب ده على أساس إنه 
ضعيف جذاء بس هی طبعًا سوسة وفقسانى! وبعد محاولات وتحايلات» 
وعشان العشره والأخوية والعيش والشوكلاتة.. وافقت إن هبة تنزل بالكتاب 
coo‏ على شرط إنها تنسى GG‏ إنها تكتب اي كتاب تانى بعد كده.. علشان 
أعرف آكل عيش ! ۰ 

دي حكايتي مع الزمان.. قصدي مع الكتاب ده. 


علشان كده» ومن منطلق العشرة» أرجوكوا انتوا كمان.. بلاش تشتروا 
الكتاب ده. 


المقدمة 


« ماما.. هو انتي هتموتي أمتى f‏ 

- نعم؟! انتي عايزاني أموت؟! 

ABS.‏ . بس أصل أنا عمري ما هقدر أبقى سندريلا. . ولا هتطلع 
لي ساحرة طيبة. . ولا هروح حفلة والأمير يتجوزني. . ولا أي حاجة من 
القصة دي هتحصل طول ما انتي عايشة! 

- طول ما أنا عايشة ازاي يعني.. هي المشكلة فيا أنا؟ 

ه آه.. لأن el‏ سندريلا كانت ميتة.. وأم الأمير OLS‏ كانت ميتة! 

- طب ما أم نفيسة ودرية كانت عايشة!! 

« أيوه بس أنا مش عايزة أكون نفيسة ودرية!! 

- يعني انتي اللي واقف في طريق سعادتك دلوقتي إني آنا آتکل على 
الله؟ عشان لو كده أشوف طريقة يعني.. 

Ne‏ حلاص خليكي. . بس أنا عايزة أفهم حاجة: : هو ليه أما جت 
الساعة yt‏ كل حاجة رجعت لطبيعتها ما عدا الجزمة؟! 

٠  ...ناشع -يمكن‎ 

ه وازاي أصلًا الساحرة تدي سندريلا جزمة إزاز؟ ؟ مش ممكن تتكسر 
وتعورها؟ مش انتي بتقولي لي أبعد عن 1303 

= الإزاز بيعور فعلاء بس أصل الجزمة دي.. 

« وازاي يعني الجزمة ماجتش uos‏ أى ريت ر افلا 
ليه يعني مقاسها كام؟! وبعدين ازاي الجزمة تبقى مقاسها قوي كده» 
وتقع منها وهي بتجري؟ | 

= ماهي القصة أصلها يا مارية... 


e‏ وبعدين آنا مش فاهمة.. انتي كل يوم بتنضفي البيت وبتعملي الغدا 
وبتغسلي الغسيل.. وعندنا قرع عسل في المطبخ! ليه بقى مش بتطلع 
لك ساحرة طيبة تخليكي برينسس» وتديكي فستان حلو عشان تيجي 
تجيبيني من المدرسة وانتي لابساه» dao‏ ال.. 

= بنت! 

TT 

= ماعرفش! | 
وموتتها.. بدل التكد ده؟ 

o‏ هو فيه بنت عاقلة ومؤدبة تهرب من البيت وتروح ترقص مع ولد 
الساعة ٠۲‏ بالليل؟! لا وكمان تتجوزه!! 

ه طب هو Happily Ever After‏ معناها إيه؟ 

= معناها إنها عاشت سعيدة في تبات ونبات.. 

ه أيوه ليه بقى؟ عشان أمورة؟ ولا عشان لقيت جزمة مقاسها؟ ولا 
عشان اتجوزت؟ ولا عشان هتعيش في قصر كبير؟ ولا عشان معندهاش 
سوسة في سنانها؟ ولاعشان الساحرة هتحل لها كل مشاكلهاء ولا إيه؟ ليه 
SE‏ ا إنسان يعيش في نبات أصلَا؟ 

eh ass ل‎ e 
الساحرة تيجي تبسطنا وتعمل لنا اللي إحنا عايزينه؟ هو أنا ممكن أحوّش‎ 
واشتري ساحرة يا ماما؟‎ 

- هو فيه مجال أجاوب على فقرة الأسئلة الوجودية دي؟! 

ه طب آخر سؤال.. أنا عايزة أفهم إيه بالظبط اللي حصل لسندريلا 

بعد ما فردة الجزمة جت مقاسها واتجوزت الأمير والفيلم خلص؟ 

- قتلت الساحرة! 

ه إيه؟؟ أنا مش فاهمة حاجة! هو فيه سر حصل في قصة سندريلا 
أنا مش عارفاه؟! 

= سر واحد بس؟! آنا أحكي لك.. 

كان Gb‏ كان... 

الفصل الأول 
كان ياما كان... 


ل ب 
أن تكون إنسانا فإن هذا يعني إن تكون Sw‏ 
ده E‏ تحققها» 
بمعنى تنجزه PERS‏ 


فيكتور فرانکل 
و ر ا سس ce‏ 





كان ياما كان: 


وقفث في شرفة منزلها العتيق تتأمل حديقة الشارع التي كانت يوما 
نظيفة ومبهجة قبل إن تدنسها حفاضات الأطفال المستعملة وبواقي طعام 
سمعت صوت «المهرجانات» المنبعث من إحدى سماعات الكوفى 
شوب المكتظ بالشباب والفتيات وحتى العائلات بأطفالهم» وقد سمّر كل 
منهم عينيه على شاشة جهاز الموبايل في يده في مشهد متكرر كل يوم. 
أخذت نفسًا عميقًا وتنهدت ثم قالت في نفسها «خليهم براحتهم طالما 
التفتت إلى مئات الرسائل على مكتبها في فزع» وقالت «طب ما انتو 
| عندكم مشاكل أد كده c gal‏ مش مبسوطين ولا حاجة! ولا غاويين تخنقوني 
أنا في عيشتي؟» 
ثلائة أعوام منقطعة تماما عن العمل ÈS‏ السحر وتفرغت لدراسة 
أنماط البشر وأحوالهم ونفسياتهم وكيفية مساعدتهم. ثلاثة أعوام كاملة لم 
تق رأرسالة واحدة من مشاكل الناس ولم تستخدم سحرها المعتاد في حل 
المشكلات! نسيت العصا والكلمة السحرية «بيبيدي بوبيدي بووا وغاصت 
في أعماق النفس البشر يةء لتفهم ما الذي يسعدها؟ ما الذي يجعلها تشعر 
بالنجاح؟ ما الذي يشبعها؟ ما الذي يحركها؟ كيف يولد عندها الشغف؟ 
كيف ترقى عن مستوى الاحتياج الحيواني من أكل وشرب إلى مستوى 
آخر من الإشباع النفسي والرقي بالذات والمساهمة في تغيبر المجتمع؟ 
وبعد الانقطاع الطويل... قررت فتح الرسائل القديمة, ولفت نظرها 


مجموعة رسائل في مظروف مميز بلونه الأحمر فبدأت de‏ وكانت المفاجأة. 
الرسالة الأولى: 
اعزيزتي الساحرة» l‏ 1 
أنا عايز :أو لا أشكرك على الفستان والحاجات الجميلة اللي عملتيهالي 


\Y 


يوم الحفلة: » أنا روحت واتبسطت جدا وعجبت الأمير واتجوزنا... بس 
a‏ ا oe‏ 
شهر العسل وأنا حاسة إنه مش بيهتم بيا زي الأول. أنا بقعد لوحدي كتير 
جدا وزهقانة» وساعات بقعد أعيط مع نفسي؛ وهو السبب في الحالة 
النفسية اللي UT‏ فيها دي» قولي لي أعمل إيه؟ ممكن تعملي لي سحر 
يخليني مبسوطة؟ 
سيندريلة) 
الرسالة الثانية: 
qe‏ لي A‏ له روطام ابا ري T‏ 
الحفلة... أنا وحيدة ومليش حتى أي صحاب» طول عمري مليش صحاب 
غير الفيران والعصافير والكلب» ولما انجوزت ومشيت من adl‏ مرات 
بويا سممتهم كلهم! أنا وحيدة جداء بكره نفسي وحياتي» وتخنت جد 
كمان» وبقى عندي تضاريس ماشفهاش كولومبس في خريطة قبل كده! 
حاسة إني مليش أي لازمة وكل الأحلام اللي كانت عندي وأنا صغيرة 
التحرت. | 
مش عارفة أنا عاوزة إيه ولا عارقة أعمل إيه في عيشتي» ساعديني لو 
: سمحتي قبل ما انتحر! 
B‏ | سيندريلا» 
الرسالة الثالثة: ‏ 
«عزيزتي الساحرة» شكلك مشغولة جدا أو يمكن موتي بقى معرفش! 
عموما آنا هطلب منك شوية طلبات بسيطة بكلمة منك وضربة بعصايتك 
هتخليني سعيدة وتنقذيني من الانتحار: l‏ 
١‏ موتي مرات أبويا وبناتها. 
۲ خليني أخلف عيال هاديين nen‏ 
٣‏ _ خليني أخس من غير دايت. 

٤‏ - خخليني أرجع حلوة ورقيقة وبسكوته زي زمان. 
ه _ حلي الأمير يسيب كل اللي في إيده ويقعد معايا. 
١‏ خلي رقم o‏ يحصل بس من غير ما يقرفني؛ ومن غير الفلوس ما تقل. 
۷ خلي الناس الرخمة كلها تموت. 
LA‏ خليني أبقى سعيدة. 
4 - خليني أبقى سعيدة. 
-٠‏ خليني أبقى سعيدة. 
سیندریلا) 
«يا إلهي إيه كل النكد ده؟»... قالت باستنكار» «ده أنا مش مستحملة تلات 
رسايل منك» أومال جوزك عامل إيه بقى؟ خلينا نشوف إيه الحكاية دي». 
لاعزيزتي سیندریلا... | 
آسفة جدا إني كل ده ماردتش عليكي» أنا الحقيقة كنت في أجازة بعد ما 
حضرت تدريب شاق جدا للساحرات على طرق جديدة لمساعدة الناس 
من غير سحر ولا شعوذة! زمن المعجزات خلص يا سيندريلا ومفيش 
أي سحر في الدنيا هيخليكي سعيدة وإنتي مدية بوز النكد ده... المهم... 
خلينا نتقابل ونشوف إيه حكايتك» هتلاقي الكارت بتاعي مع الجواب» 
وعليه المواعيد بتاعتي. 1 
l‏ | أشجان» 
وفي اليوم التالي دق جرس باب منزل أشجان المتواضع؛ Ee‏ بفتاة في 
أوائل الثلاثينات من عمرهاء قد شحب وجهها من الحزن» al y‏ جسبها من 
الدهن» اجتمعت فيها جميع علامات اليأس والإحباط cols YI,‏ والحيرة. 
Aal-‏ وسهلاء إيه يا سيندريلا ده؟ شكلك اتغير أويء وإيه كل الحزن 
اللي في جواباتك ده؟ 
= إنتي مين الأول؟ ومال شكلك اتغير كده؟ ومين آشجان دي؟ مش 
إنتي اللامؤاخذة الفيري جود آند مازر؟ 

o‏ »اللامؤاخذة؟» لا حضرتك ما Ul‏ قلت لك بطلت السحر» ومفيش 
حاجة أصلا اسمها جود مازر» وفيري ده بقى صابون مواعين؛ أنا اسمي 
الحقيقي أشجان. بطلي رغي وخشي في الموضوع. 

= باختصارء أنا حزينة وتعيسة ووحيدة» وحاسة إني مليش لازمة في 
الحياة» عايشة باكل وبشرب وبلبس وخلاص. لا مبسوطة مع جوزي ولا - 
مع حد ولا لاقية نفسي» مش عارفة أعمل إيه» حاولت أعمل حاجات كتير». 
سفر وسافرت» خروج وخرجت» ماسبتش حاجة» حتى الشغل جربت» 
تخيلي اشتغل وأنا مرات الأمير! 

leds اج اقا في خا قن حا عاد ة‎ E 
٠ عشان ألاقي سعادتي الحقيقية وأحس إني عايشة بجد.‎ 

- طب احكي لي إيه اللي حصل واحدة واحدة؟ 

= مفيش» زي ما إنتي عارفه أنا كنت طفلة سعيدة ومنطلقة لحد ما أمي 
ماتت وبابا اتجوزء مرات أبويا مريضة نفسيا وبتكلم نفسها كثير بالليل» 
مجنونة وربنا! تخيلي بتغير مني وأنا أد بناتها! وكل همها بناتها يتجوزوا 
بأي شكل» وطبعا ماحدش هيتجوزهم لأنهم متخلفين» لا بيعرفوا يتكلموا 
ولا يلبسوا ودمهم يلطش ونفسياتهم سودا. 

- إنتي يا بنتي ده مش اتجوزتي وخلصنا خلاص؟ مالك ومالهم؟ 

- استني ما أنا جيالك في الكلام أهو. quà ue miu‏ 
من الأول عشان أفتكر العذاب الأليم. 

المهم؛ عشت مع مرات أبويا وبناتها حياة صعبة جداء ماكنتش بقدر 
أقولهم لأ على حاجة! ماما علمتني أبقى طيبة مع الناس كلهاء وهما انوا 
بيستغلوني! يوم الحفلة كل البنات كانت معزومة» وطبعا هما مارضيوش 
إني أروح عشان أنا أحلى منهم هما التلاتة! uel - uil ee‏ بكرم 
أصلك - ظهرتي ولبستيني الفستان إياه والجزمة وظبطتيني على الآخر 
ورحت الحفلة. 


ورقصتي مع الأمير» والساعة بقت ٠١‏ فإنتي جريتي والجزمة وقعت 
Y.‏ 


منك وهو لقاها ولبسهالك واتجوزتوا... كل ده عارفينه؛ إيه بقى مشكلتك؟ 


= الصبر يا حاجة! أولا بقى الجزمة موقعتش مني» اللي حصل إن الأمير 
أما طلب يتجوزني أنا اتلغبطت! قعدت sat‏ أوافق ولا لأء خفت أكون 
بتسرع وداخلة على حاجة مجهولة تضيعني» قلت اللي أعرفه أحسن من 
اللي ماعرفوش» خليني مع مرات أبويا أحسن واديني حفظتها وحفظتني» 
وأنا أصلا مش جو قصور وحفلات» مش متعودة يعني ! وبعدين قلت بس 
هتفضلي كده لحد إمتى» ما يمكن دي فرصه تعيشي وتقبي على وش الدنيا 
وتلاقي نفسك بدل ما إنتي طول النهار متمرمطة كده! احترت فعلا... 
فقلت أسيب له فردة ‏ اللامؤاخذة ‏ الشوز بتاعتي وامشي لحد ما أفكر! 
-يا بنت اللذين! يعني إنتي سيبتي الجزمة بمزاجك؟ وبعدين يا سوسة؟ 
كملي! 
= ماخبيش عليكي يا أشجان طول الطريق للبيت كنت مترددة جدا! إنتي 
عارفة برضه الجزمة كانت إزاز وشياكة وشكلها غالية... وأنا محتاجة الفردة 
التانية عشان أعرف ألبسها! فكرت فعلا أرجع أخدها حتى لو هيشوفني 
بلبسي المقطع ويلا جواز بلا بتاع الجزمة أهم! بس في الآخر قلت لنفسي 
كل بنت طلعت ولا نزلت مسيرها لبيت جوزهاء وهو كويس... وأكيد هيبقى 
أحسن من العيشة في بيت مرات أبويا...-وكده كده لازم ألحق القطر قبل 
ما يفوتني» ونفيسة ودرية بنات مرات أبويا يفرحوا فيا! 
-فرجعتى البيت... والأمير قعد يدور على البريئة الرقيقة صاحبة الجزمة 
عشان يتجوزها؟ 
- بريئة ورقيقة إيه؟ الأمير زيه زي أي راجل... بيحب البنت اللي تجريه 
وراها حتى لو أقصى معرفته بيها إنه رقص معاها مرة! المهم» مسك الراجل 
في الجزمة وإلا لازم يلاقي صاحبتها! لف البلد كلهاء وطبعا عشان مفيش 
بنت غيري في البلد مقاس رجلها +7 (وساعات 74 لو جزمة صيني من 
بطرس غالي)» لقاني ولبسني الجزمة واتجوزناء وبدل ما القطر يفوتني؛ 
داس عليا! 
" 


UT‏ مش فاهمة» هو إنتي ليه مش رقيقة زي ما شفتك في الفيلم؟ ولا 
إنتي طول عمرك طريقة كلامك الحقيقية كده؟ ولاده من كتر فرجتك على 
المسلسلات مثلا؟ وبعدين إنتى ليه محمّلة الجوازة كل أسباب تعاستك؟ 
إنتي حاسة إنك مش سعيدة ومش لاقبة نفسك وحاسة إنك ملكيش لازمة» 
مال جوزك بالقصة دي؟ 

= يعني إيه ماله؟ أومال أنا متجوزاه ad‏ مش عشان يبسطني؟ 

اکر غلا uino‏ انط حد كو uhi eo gil‏ فس ك 
بنفسك» لو جوزك عمل قرد حتى مش هتتبسطي ! 

- إزاي يعني؟ 

- خليني الأول أسألك سؤال: إنتي عاوزة تتبسطي ليه؟ 

- عشان أعرف أعيش. 

- وعاوزة تعيشي ليه؟ 

= عشان لازم أعيش» آكل وأشرب وأخرج وأتكلم مع الناس وأتفسح 
وکده... 

طب ما إنتي بتعملي الحاجات دي أولريدي. عاوزة إيه تاني؟ 
= بعملها بس حاسة إني مليش نفس ولا لازمة» أكيد مش هقضي 
حياتي كلها بعمل كده بس! 

ليه؟ طب ما عادي جداء فى في أحلى من إن الواحد يصحى من النوم 

مش شايل هم حاجة؟ ياكل ويشرب ويلبس ویتفسح» ويتجوز ويخلف. 
ويكبر ویموت» ولا من شاف ولا من دري؟ 7 

= إيه الملل ده! أكيد الحياة ماتعملتش عشان كده وخلاص! 

أومال عشان إيه؟ إنتي عايشة ليه يا سيندريلا؟ عايزة إيه من الدنيا؟ 

= عايزة أحس إني ليا قيمة» إني أما أموت الناس هتفتكرني بحاجة 
عدلةء إني ليا أي لازمة في الدنيا دي» ما هو أكيد ربنا ماخلقنيش عشان 
أعيش وأموت كده وخلاص! 


yY 


- إنتي مؤمنة بربنا؟ 

= ونعم بالله! 

JA-‏ هاتستهبلي! أومال كنتي رايحة بتدوري على السحر ليه؟ 

= خلاص بقى عديهاء b Us‏ ست أشجان! 

- طيب» مؤمنة إنك شخص مميز؟ 

dde d =‏ ماعرفش؛ مش حاسه» يمكن! 

= يمكن» أكيد يعني فيا حاجة مميزة» بس أنا ماعرفهاش! بس نفسي 
أعرقها. | i‏ | 


- عاوزه تعرفيها ليه؟ 
- عشان يمكن أما أعرفها واستخدمها أحس ساعتها إني ليا قيمة ولازمة 
في الحياة. 


وساعتها؟ 

= مش عارفة» واحدة واحدة عليا... هو ده بيت أشجان ولا برنامج 
صبايا الخير! 

طيب بصي» هكتب لك شوية أسئلة تجاوبي عليها أو حتى تفكري 
فيهاء والمرة الجاية نكمل. | 

المهم عايزاكي ماتجاوبيش إجابات نموذجية» خليكي صادقة gura‏ 
اللي إنتي حاساه فعلا من غير أي مثالية» ماشي؟ | 

- طب وجوزي؟ مش هاطلق؟ 

خدي الأسئلة وغوري يا سيندريلا. 


يفا 


عودة للواقع: 

قبل ما نكمل قصة سيندريلا ونشوف أسئلة أشجان ليها... خلينا نشوف 
الواقع شكله إزاي من خلال رسايل حقيقية عندي في الونبوكس: 

سالى: أنا كنت طول عمري شاطرة جداء ومن أوائل دفعتي» بعد التخرج 
كلع سي هذا utl E‏ روكت i eo‏ جدا EE‏ 
فى الوقت ده حبيت محمد» وكانت كل حاجة في الأول لطيفة لحد ما أخدت 
منه حتة قلم... عقبال ما فقت منه كان كل حاجة في حياتي ادمرت! خسرت 
شغلى بسبب الحالة النفسية البشعة اللى دخلت فيها! خسرت أصحابي لأنه 
كان باعدني عنهم كلهم! خسرت البنت الطموحة اللي جوايا... وخسرت 
حماسي للحياة! طفاني يا هبة! أنا اتطفيت ومش عارفه أعمل إيه خلاص! 

داليا: أنا بدأت رجيم لخامس مرة السنة دي... فعلا!!اا نفسي أخحس 
ويبقى شكلي حلو! بفضل من دكتور لدكتور ومن نظام لنظام وكل مرة 
أمشي أسبوع اتنين وبخ! 

بزهق جدا ومش بكمل ! مش بكمل في حاجة خالص في حياتي أصلاء 

مش الريجيم بس أي حاجة في الحياة تحمس لها شوية في الأول وخلاص 
. على كده! 

ليلى: بصي بقى. . أناعارفه إن ناس كتير بتقول عليا مش مقدرة النعمة 
اللي أنا فيهاء يس حاسة إنك هتفهميني» أنا شخصية حياتي عادية جدا» 
متجوزة وعندي ولاد وبشتغل في شركة كويسة؛ حياتي مستقرة إلى حد 
كبير e‏ لكل el‏ بس بالنسبة لي آنا مفيش حياء أصلد!” : 

حاسة إني مش مبسوطة وإني فاضية من جواياء إن مفيش معنى لحياتى 
أو هدف ووجهة أنا رايحالها! ومش عارفه هو أنا أصلا المفروض يكون في 
هدف معين عايشة عشانه ولا أنا فعلا مش مقدرة النعمة زي ما ييقولوا كده؟ 

زهقانة من الحياة ومش عايزة حد كالعادة يقولي سافري ولا اخرجى 
ولا قصي شعرك! كل دي بقت نصايح مكررة! أنا مش عايزة أغير الموود 
۲٤‏ 


بتاعي دلوقتي وخخلاص! آنا عايزة iba d lcd‏ 
معنى لحياتي. 

| مريم: : دلوقتي ET‏ رة رر | 
كده أعمل إيه في الحياة؟ أعمل زي ما ماما بتقولي وابدأ أركز بقى في حوار 
الجواز والعرسان اللي بنجي لي وأسيبني من قصة الشخل والماجيسيتير 
والكلام ده؟ ؟ ولا أسيبني من الجواز دلوقتي وأركز إني أبني كاريير الأول؟ 

طيب لو سمعت كلام ماما. .. هل ده معناه إن حياتي بقيتها كله هيبقى 
بيدور حوالين جوزي وولادي وخلاص على كده؟ وهل ده أصلا هيخليني 
سعيدة ولا هفضل اشتكي زي معظم المتجوزين لحد ما اتطلق؟ 

طب ولو اخترت إني أبني الكاريير بتاعي دلوقتي» هل ده معناه إني 
هاتحول المرأة المتوحشة زي ما في ناس بتقول؟ قطر الجواز هايفوتني 
بقى وهاتمرمط بقيت حياتي في الشغل وخلاص؟ | 

أعمل إيه قولي لي! أنا مش عايزة أكون ماشية ورا كلام الناس وخلاص ! 
عايزة أكون رؤية واضحة لحياتي. 

نورا: هبة... أنا حزينة ومرتبكة وخايفة ومش عارفة ابتدي منين! Ul‏ بكره 
نفسي وحياتي» وکل ده بطلعه على ابني اللي ملوش آي ذنب في الدنيا! 

أنا نفسي يطلع شخص سعيد وبيحب نفسه وبيحب الحياة... ومش 
عارفة هيكون كده إزاي إذا كنت UT‏ أمه لا سعيدة ولا بحب نفسي ولا 
بحب الحياة! ١‏ 

حضرتٌ عشانه كل كورسات التربية اللي ممكن تتخيليهاء وبرضه مش 
عارفه أبقى آم كويسة! أنا تايهة جدا أرجوكي ساعديني. 

عاليا: سؤال» هو UT‏ هاتجوز عشان أفضل طول الوقت خايفة؟ خايفة 
يسيبني.. .. خايفة يتجوز عليا. .. خايفة يبطل يحبني.. .. خايفة يبطل يهتم 
بيا... خايفة aub‏ طول الوقت؟ 


ENSEM 


YO 


ب ل mp‏ 
بقى يقولي «انتي فاضية ومش لاقية حاجة تشغلي مخك بيها!؛ أو «بطلي 
تركزي معايا كده!). .. يعني إيه يا هبة أبطل أركز معاء؟ أومال هاعمل إيه 
في الحياة؟ 

إيه رأيك في المشاكل دي؟ وفي شكوى سيندريلا لأشجان؟ حاسة 
إنها شكاوي غريبة عليكي ولا سمعتيها أو عيشتيها قبل كده؟ 

المشاكل دي منتشرة» وأنا شخصيا بسمعها وبشوفها كتير في الحياة 
الواقعية... وكتير منها عميق ومؤلم وماينفعش يتحل بكلمة في رسالة! 

بس الأهم إن الشكاوي دي بتخليني أفكر: إحنا ليه كتير متنا تأيه كده؟ 
بيخرج من مشكلة يقع في غيرهاء بيفضل يعيد في تجارب غلط ويفضل 
يختار ناس dale‏ وقرارات غلط في حياته إلى ما لا نهاية» وإزاي بقينا 
ضعاف لدرجة إن تجربة واحدة ممكن تكسرنا؟ 

وليه بعد ما بنتعب في الدراسة ونتخرج من طب ولا هندسة ونشتغل 
في وظايف كويسة وننجح = بمفهوم المجتمع - كتير مننا بيفضل حاسس 
بفراغ جواه؟ وكتير كمان بعد ما بنتجوز ونخلف... بنشتكي إن حياتنا فاضية 
وحاسين بالوحدة» وينطلع ده على ولادنا! ليه ساعات كتير بنروح لکوتش 
واتنين ونقرا كتب الدنيا عشان نتعلم عن تربية الأطفال ولا تنظيم الوقت 
ولا الغلاقات الزوجية؛ وبرضه بنفضل حاسين إن في حاجة ناقصة! إننا 
لسه مش حاسين بسكينة أو nl‏ إننا مش مبسوطين من جوانا مهما غيرنا 
جو ولا اشترينا ولا روحنا Ie‏ 


فين المشكلة؟ إيد اللي باقعا غشال نيش AA‏ .. عشان Qu)‏ 
عيشة فل؟ 


YA 


فى أغسطس ۲١٠١‏ عملت محاضرة بعنوان «عيشة فل؟ لمجموعة 
ستات فى كنداء وسألت «إيه ول حاجة جت في دماغك أما قريتي عنوان 
المحاضرة... عيشة فل؟) 
معظم الناس قالت «الرضا»» وناس قالت «إني أكون عايشة مرتاحة)» 
وواحدة قالت «إني أكون بقوم بواجبي ناحية جوزي وولادي»» وناس قالت 
«إني أكون برضي ربنا وبتقي الله وبصلي وبصوم»» وواحدة اعترضت 
على الفكرة من أساسهاء وقالت «مافيش حاجة أصلا اسمها عيشة فل» لا 
يمكن أكون أنا جاية من العالم العربي اللي كله مشاكل وظلم وفقر ومرض 
وأقدر أعيش عيشة فل... حتى لو بقيت عايشة في كندا! مافيش عيشة فل». 
إيه ريك فى الفكرة دي؟ LÍ‏ شخصيا عجبني ردها... قلت لها إحنا فعلا 
جايين من منطقة كلها مشاكل وظلم ومرض وفقر وحتى لو إحنا عايشين هنا 
فقلبنا وتفكيرنا مع أهالينا في بلادنا... بس إيه رأيك في المواطن الكندي 
اللي عايش في بلد فيها حرية وتعليم وصحة وديمقراطيةء بياخد حقوقه 
ومش شايل الهموم اللي إحنا شايلنها دي... هل هو كده عايش عيشة فل؟ 
فكري معايا يعني إيه عيشة فل؟ وإيه المقياس أو إزاي أعرف Ul‏ عايشة 
عيشة فل ولا لأ؟ لو مفهوم عيشة فل إني أبقى عايشة في بلد جميلة وعندي 
بيتي وعربيتي ومتجوزة جوازة كويسة وهكذا... يبقى أكتر من النص البني 
آدمين مش هايعيشوا عيشة فل بحكم ظروف البلاد اللي عايشين فيها... 
والنص التانى غالبا برضه مش هيعيش عيشة فل عشان زعلان على أهله 
وحبايبه اللي في النص الأولاني! 
والأهم من كده كمان إن لو العيشة الفل كانت «الظروف» الجميلة 
المريحة ماكانتش سيندريلا راحت لأشجان بعد ما اتجوزت الأمير... : 
وماكنتش أنا كتبت الكتاب ده. 
طب أومال يعني إيه عيشة فل؟ 


عشان أقدر أجاوب السؤال ده قريت كل كتاب اتكلم عن السعادة 
والنجاح لقيته قدامي... اتكلمت مع الناس اللي درّست لي من أكتر من 
بلد وناقشتهم... قريت عن الحياة وعن قصص الناس اللي بتقول إنها 
ناجحة وسعيدة في حياتها. | 

صحيح المشاكل عندنا كلنا مش بتخلص... إنما في ناس أما تتكلمي 
معاهم تحسي إنهم مبسوطين وحياتهم جميلة وبسيطة وملهمة! 

مبسوطين حتى في وسط مشاکلهم» راضيين كده وعايشين بصدق 
وسلام من جواهم» وناجحين كمان في حياتهم الشخخصية والعملية... 
عايشين «عيشة فل» زي ما اخترت أسميهم. 

یا ترى الناس دي عایشین إزاي وبتفكر في إيه؟ بينظموا وقتهم إزاي؟ 
وبيتعاملوا مع مشاكلهم إزاي؟ ومع التجارب والمشاعر المؤلمة اللي 
بيمروا بيها؟ بيخافوا من إيه في حياتهم؟ وبیحطوا إزاي أهدافهم ويرتبوا 
أولوياتهم؟ إزاي بيفهموا نفسهم وبيعرفوا هما عايشين عشان إيه؟ وإزاي 


بيعاملوا نفسهم وبيعاملوا الناس اللي حواليهم؟ 
والأهم من كده... هل ممكن لو فهمنا تفاصيل حياتهم نقدر نعيش 
عيشة فل زيهم؟ 


الناس اللي عايشين عيشة فل دول ناس زينا كلناء وحياتهم مش بمبي 
وخالية من المشاكل ولا حاجة! بس الفرق بين الناس دي وبين أي حد تاني 
هو فهمهم لكلمتين مهمين جدا! كلمتين هتلاقيهم هما العامل المشترك 
بين كل رسائل الإنبوكس وبين شكوى سيندريلا لأشجان. 

كلمتين بيتكرروا عموما في كل شكوى هتسمعيها من أي حد» مش 
كلمة «جوزي) ولا «ولادي» ولا P‏ ولا (وفتي»... الكلمتين اللي 
الفل هما: «Ub‏ و«الحياة»! 


YA 


«Lil;‏ و«الحياة»؟ 


يعني إيه أنا والحياة؟ وإيه علاقة الكلمتين دول بمشاكل الإنبوكس 
وكلام سيندريلا والناس اللي عايشة عيشة فل؟ 

أنا والحياة معناها: ولا أقولك» مش هغششك C‏ 

أنا عارفه إنك عايزة تعرفي الإجابة بسرعة... بس خلينا نلف الأول 
لفة ونكتشف إجابة السؤال ده مع بعض 

تيجي نتفرج على فيلم كارتون؟ 


الخارقون (ذا إنكريدبلز) 
من أفلام ديزني اللي بحبها جدا فيلم قديم اسمه «الخارقون»» فكرة 
الفيلم ببساطة هي عيلة من أب وأم وتلات أطفال» كل واحد فيهم عنده 
مهارة أو قدرة خارقة للعادةء الأب قوي جدا وبيقدر يشيل قطارات ويهد 
عمارات» والأم siblas‏ بتقدر تمط إيديها ورجلها مسافات طويلة جداء 
والأطفال واحد سريع جداء uMd‏ ل ل ل 
الصراحة :) 
المهم» كل فرد في العيلة دي عارف قدراته الخارقة وبيستغلها في محاربة 
الأشرار والدفاع عن الضعفاء» وكل واحد ليه طريقة مختلفة في تحقيق الخير 
والعدل حسب قدرته الخارقة» وطبعا زي ما إنتي شايفة الفيلم مافيهوش 
فكرة جديدة» معظم أفلام الكارتون قايمة على نفس القصة» سوبرمان أو 
باتمان أو نينجا أو أي بطل بقدرات خارقة للعادة» بيحل المشاكل وينقذ 
العالم ويقوم بالليلة: وباقي الشعب يا بيسقف له وهو بيمصمطن شفايفه 
عشان للأسف اتولد شخص عادي» يا بيحقد عليه عشان معندوش قدرات 
خارقه زیه» يا بيطبل له عشان هو البطل» يا ماشي كومبارس في الفيلم مش 
فاهم إيه اللي بيحصل أصلاء وهكذا... 
va‏ 


طيب بما إن أنا وانتي من الشعب الغلبان اللي معندوش سوبرباور 
ولا بيطير ولا بيطلع نار من إيده ولا قابضة دامية ولا يحزنون. إحنا دورنا 
إيه بقى؟ قاعدين في الدنيا بنعمل إيه يعنى؟ عمرك سألتى نفسك السؤال 
ده؟ أنا هنا في الدنيا ليه؟ بعمل إيه؟ إيه دوري؟ إيه قدراتى الخارقة اللى 
هحارب بيها الشر وأغير بيها العالم؟ l‏ 

الإجابة اللي دايما بسمعها «مفيش! آنا شخص عادي جدا معنديش 
قدرة خارقة زي الكارتون ولا كويسة في حاجة معينة زي فلان المشهور». 

الكلام ده مش حقيقي! في فيلم الكارتون ممكن أصدق إنك طالعة 
بس عشان تسقفي للبطل! إنما في الحياة مفيش كومبارس! كلنا أبطال» 
كل واحد Ui‏ له دوره في فيلم الحياةء وكل واحد عنده قدرته الخارقة 
مفيش واحد مخلوق غبي ولا عادي كده مفيهوش ميزة وملوش دور! 

وزي ما كل بطل في الفيلم كان عنده قدرة خارقة مختلفة وبالتالي كان 
دوره في الفيلم مختلف» إحنا كمان أجناس وألوان وشخصيات مختلفة 
وعايشين في ظروف وأماكن مختلفة عشان يبقى لينا أدوار مختلفة في 
الحياة! حتى الاتنين الإخوات التوأم اللي اتربوا في نفس الظروف بالظبطء 
كل واحد فيهم له بصمة صباع مختلفة» وله بصمة «حياة؟ مختلفة! 

طب إيه علاقة الكلام ده بموضوع العيشة الفل و«أنا والحياة» والكلام 
الكبير ده؟ 

العلاقة إن أول فرق Us‏ وبين الإنسان اللي عايش عيشة فل هو إنه 
هو عارف إنه خارق» وعارف قدرته الخارقة» فاهم نفسه كويس» فاهم 
«uh‏ بكل مميزاتها وعيوبها وقدراتها وإمكانياتهاء وعارف يستخدم «أنا» 
إزاي... عارف إزاي يكون أفضل نسخة من نفسه أو The-best-version-‏ 
cof- himself‏ فاهم الدور اللي هو تحديدا هيلعبه في الفيلم أو البصمة اللي 
هو تحديدا هيسيبها في الدنيا! ودي أول حاجة مخلياه عايش عيشة فل! 

طب سؤال: هو أنا ليه أصلا المفروض يكون ليا بصمة في الحياة؟ ليه 
أصلا أسعى إني أكون خارقة ولا بطلة ولا الكلام ده؟ ماله الكومبارس يعني؟ 


Y. 





انتي جاية اشتغلي إيه؟ 


أما أوبرا وينفري سألت الكاتب باولو كويلهو في إنترفيو عن رأيه في 
الغاية أو الفكرة من حياة الإنسان کان رده Its mysterious?‏ يعني غامضة! 
هو شايف إن مافيش إجابة صحيحة على السؤال ده وماحدش هيعرف 
يه الغاية من حياته غير أما يروح لربنا! وبالرغم من إني بحب أغلب كلام 
باولو كويلهو إلا إني إتخضيت من إجابته! ماحدش هيعرف هو عايش 
ليه غير أما يموت؟ دي تبقى أصعب عيشة في الدنيا اللى ماعرفش أنا 
عايشاها ليه دي! الدنيا دلوقتي بقت أكثر تعقيدا من إني أبقى ماشية فيها 
عمياني كده يوم بيوم من غير ما أسأل ليه! ذه نا لو حد فال غا Die‏ 
جنيه هسأله ليه! 
أقولك حاجة بصراحة؟ دي مش مشكلة d jo‏ كويلهو لوخده! 
وأناصغيرة ماحدش عمره قال لي إني المفروض أكون فاهمة آنا عايشة 
ليه أو إني المفروض يكون ليا دور معين في الدنيا دي» يعني ببساطة 


- 
* 


كان كل دوري في الحياة إني JS‏ وأشرب وألبس وأذاكر وأبقى شاطرة 
ومؤدبة» وبعدين أكبر وأدخل كلية كويسة وأنجح واشتغل» وبعدين أتجوز 
وأخلف وأربي وأعلمهم يبقوا شاطرين ومؤدبين» وأكبّرهم» وفي AN‏ 
أسيبهم وأموت! | 
طب إيه؟ هو ده أقصى حاجة ممكن الواحد يعملها؟ يربي العيال على . 
إنهم يبقوا شاطرين في المدرسة وبيسمعوا كلام الكبارء وخلاص كده؟ 
| بغض النظر عن إن الدور ده أصلا بقى صعب جدا دلوقتي مع الجيل 
الجديد من الأطفال المتو cito‏ إلا إنه فين الهدف؟ فين الخطة؟ فين الحاجة 
اللي عايزة أحققهاء واللي هاربّي ولادي دول إنهم يحققوها هما كمان؟. 
إيه الفرق بيني وبين كل الأمهات اللي هتعمل نفس الحاجة في الآخر؟ 
لو أخدتي السؤال بتاع أوبرا وينفري ده وسالتيه للناس في الشارع 
«p‏ الغاية من حياتك؟؛ هتلاقي اللي هيكون صريح مع نفسه جدا ويقول 


YA 





مش عارف»... واللي هيبقى عنده رؤية واضحة جدا لهو عايش ليه 
ودول قليلين شوية. .. واللي هتقولك «يا ستي أنا عايزة أعيش» إنتي باين 
عليكي عميكة وهتعمكيلنا المكان؟ فتقفلك. .. واللي هتجاوب عليكي 
إجابة قاطعة حاسمة وتقولك «أنا دوري أعمر الأرض!». pases‏ ای 
يعني إيه بقى؟ يعني إيه «تعمري Moos‏ هاتعملي إيه بالظبط؟ إنتي 
جاية اشتغلي إيه وليه؟ 

جاية اشتغل إيه يعني إيه؟ ش 

هاوضح لك أكترء من سنة ونص تقريبا حضرت ورشة عمل UL.‏ 
فيها المحاضر سؤال بسيط جداء بس فرق كتير في نظرتي لحياتي بعدهاء 
UL.‏ : هو إنتي تاكسي ولا ملاكي؟ 

لو العربية اللي إتي يتسوقبها كل يوم في ait ge‏ 
يبقى ليكي كل الحق تعملي بيها اللي إنتي عايزاه» تروحي المشاوير اللي 
إنتي عايزاها وقت ما إنتي عايزة» تركبيها وقت ما تحبي وتركنيها وقت 
ما تحبي» تحافظي عليهاء تبهدلیهاء تمليها بتزين ولا جاز ولا سولارولا حتی 
بيبسي براحتك» هي عربيتك! هتستخدميها صح فهي عربيتك؛ هتبوظيها , 
فهي برضه عربيتك» ماحدش هيحاسبك ولا هيسألك! 

إنما لو العربية اللي بتسوقيها دي تاكسي فهي مش بتاعتك! إنتي مجرد 
شخص بيشتغل عليها لحساب صاحب العربية» وصاحب العربية إداكي 
الشغلانة دي لهدف معين مش لمتعتك إنتي» بالتالي إنتي «مسؤولة» إنك 
تحافظي على العربية بكل الطرق» «مسؤولة» إنك تشتغلي عليها كويس 
زي ما صاحبها عايز» وامسؤولة» إنك تفهمي إمكانيات العربية دي عشان 
تستخدميها وتحققي لصاحبها أرباح! من الآخر هي مش عربيتك الشخصية 
تركنيها ولا تبوظيها ولا تمشي بيها بلا هدف... إنتي بتشتغلي عليها! 

طب يعني إيه الكلام ده؟ خدي المثال بتاع التاكني ده وطبقيه على حياتك» 
تفتكريي. إنتي حياتك بكل اللي فيهاء بالأدوار اللي بتعمليهاء بالمهارات 


نذا 


اللي عندك حياتك كلهاء المفروض تبصي له نظرة إنها عربيتك الملاكي 
ولا التاكسي؟ 

لو شايفة إن حياتك هي عربيتك الملاكي تعملي فيها اللي انتي عايزاه 
وقت ما إنتي عايزة براحتك» فده اختيارك» إنما لو شايفة إن حياتك عبارة عن 
تاكسي إنتي «مسؤولة» عنه يبقى مهم جدا لو عايزة تنجحي في الشغلانة فعلا 
إنك تركزي وتفهمي هو صاحب التاكسي إداكي التاكسي ده بالإمكانيات 
اللي فيه دي عشان تعملي بيه ايه؟ عشان إنتي تتبسطي وتتفسحي وخلاص 
وتمشي يوم بيوم من غير هدف! ولا عشان تركنيه؟ ولاعشان تقلدي الناس 
y‏ وخلاص؟ ولا في هدف المفروض توصلي له؟ 

لو قلنا إن التاكسي ده هو حياتك كلهاء يبقى كل قرار بتقرريه وكل 
تصرف وكل اختيار في حياتك هو استخدام للتاكسي. 

وصاحب التاكسي مش المجتمع والناس اللي ماشية في الشارع ولا 
السواقين اللي جنبك» صاحب حياتك مش أنا وانتي وبابا وماما والناس» 
اللى إداكى حياتك وقدراتك الخارقة هو ربنا بس! وبالتالي الغرض من 
Hose] d o ola‏ ا 
أقصى إمكانياتك! مش اللي أخطائك ولا التجارب المؤلمة في حياتك 
قررت إنه ده تاريخك وده مستقبلك ودي حياتك! الغرض من الشغلانة 
هو الغرض اللي ربنا عايزة من حياتك إنتي تحديداء خلقك إنتي عشان 
تعملى إيه؟ عايزك تعملي إيه في شغلك ودراستك وعلاقتك بأهلك وجوزك 
وولادك والمجتمع؟ عايزك تعملي إيه في وقت فراغك؟ عايزك تأثري في 
الناس إزاي وتستخدمي ظروفك ومهاراتك إزاي؟ إيه الإمكانيات اللي 
في التاكسي (حياتك) والهدف اللي المفروض تحاولي توصلي له وانتي 
سايقة؟ إيه الوجهة بتاعت حياتك إنتي تحديدا؟ 

طيب نرجع نسأل نفس السؤال: إيه علاقة الكلام ده بموضوع العيشة 
الفل Ufo‏ والحياة» والكلام الكبير ده؟ 

الناس اللي عايشة عيشة فل فاهمين علاقتهم دي بالحياة وده الفرق 


نف 


التاني بيننا وبينهم! هما فاهمين UD‏ وفاهمين كمان إن (GI‏ دورها في 
«الحياة) إنها بتشتغل فيها لهدف! 
الناس دي بتركب التاكسي كل يوم وهي عارفه إمكانيته وعارفة إنها 
مسؤولة تحافظ عليه وتعمل منه شغل» مش أقصى طموحها في اليوم إنها 
تلف في الشارع شوية بالتاكسي وتتبسط وخلاص. الناس دي بتسأل نفسها 
أنا إيه دوري؟ أقدر أساهم بإيه في الدنيا؟ إيه البصمة المختلفة بتاعتى؟ 
إيه المهارات اللي ربنا إدهاني وعايزني أنميها إزاي وأعمل بيها إيه؟ إيه 
المعنى من حياتي أنا تحديدا؟ ربنا خلقني أنا بشخصيتي وظروفي وتجاربي 
وحياتي كلها عشان أعمل إيه؟ إداني التاكسي ده عشان اشتغل عليه إزاي؟ 
الناس اللى عايشة عيشة فل فاهمين كمان إن كل واحد فينا راكب 
تاكسي مختلف في شارع مختلف! إحنا مختلفين فعلاء ودي حاجة جميلة! 
شخصيتنا مختلفة» ظروفنا وإمكانيتنا مختلفة» مهاراتنا ومميزاتنا وعيوبنا 
مختلفةء حتى حياة الإنسان نفسه وشخصيته بتتغير مع الوقت والمواقف 
اللي بيتعرض لهاء بالتالي ماينفعش يكون مرجعي «الناس» عايزة إيه من 
حياتي! أو «العالم» قرر إنه النجاح إني أبقى دكتورة ولا مهندسة ولا ست 
بيت ولا شيخة» ولالبسي وشكلي وطريقتي إزاي؟ المفروض يكون مرجعي 
Uf‏ ربنا إداني الشخصية والصفات والظروف دي عشان عايزني أعمل ]« 
: بيها في كل مرحلة في حياتي؟ 
والسؤال الأخير ده مافيش في الدنيا كتاب ولا كوتش ولا شيخ ولا 
قسيس ولاارئيس دولة ولا عالم ولا أي كائن على وجه الأرض هيديكي 
فيه الإجابة النموذجية! | 
ممكن يغير نظرتك لشوية حاجات» ممكن يساعدك وينور لك الطريق 
عشان تكتشقي إنتي الإجابة» إنمَا ماخدش في الدنيا هيقدر يديكي إجابة 
قاطعة حاسمة! ماحدش هيقدر يقولك بثقة «إنتي يا فوزية حياتك هتبقى 
هدفها كذا... اتكلى على etladi‏ لأنه ببساطة السؤال مش سؤاله هوء ده 


Y£ 


pue s 
تدوري على إجابتك إنتي‎ 





مارك توين 


والبحث عن الإجابة دي رحلةء رحلة طويلة وممتعة جوه نفسك» 
هاتعرفي فيها إنتي مين» وهاتفهمي إيه اللي بيأثر في مشاعرك وأفكارك 
وتصرفاتك وقرارتك» إيه اللي بييحركك؟ هاتدخلي جواكي أكتر وتفهمي 
إنتي بتفكري إزاي وبتحبي إيه» وإيه اللي بيسبب لك ضيق في حياتك. 

هاتفهمى إزاي تنظمى حياتك وتفكيركء ON‏ ده اللي هيأثر على علاقتك 
بكل حاجة تانية... جوزك وولادك وصحابك وشغلك ودراستك وكل حاجة! 

وهاتكتشفى إنك مش محتاجة حد «يصلحك» لأنك مش مكسورة! 
إنتي قوية وتقدري تساعدي نفسك بنفسك! 

وزى أى jul‏ رحلة اكتشاف نفسك دي بينطبق عليها نفس الخطوات 
اللى clc‏ على أي رحلة طويلة بتطلعيهاء أول خطوة فيها «ليه؟؛ 


هواي؟ : 

في يوليو au v. ٠١"‏ أنا وو "f zo bo‏ 
من تورنتو في كندا لولاية فلوريدا بجنوب أمريكاء المسافة بين تورئتو 
وفلوريدا أكتر من ألفين كيلومتر! رحلة طويلة جدا وشاقة جدا جداء وفيها 


YO 


مخاطر أكيد زي أي رحلة طويلةء إنما اللي كان مهون كل ده إنها كانت 
رحلة مهمة جدا بالنسبة لنا! 

كانت رحلة من زمان بنخطط لها مادياء وبنسأل اللي راحوا عن خبراتهم 
وتجاربهم؛ وبنعمل سيرش على أفضل الأماكن اللي نروحها هناك ومركزين 
هنوفر فإيه وهنصرف فإيه» وهنقف فين في الطريق عشان نرتاح» وهنجرب 
إيه في كل ولاية هنقف فيهاء وهنسلي نفسنا في الطريق بإيه عشان مانحسش 
بطول المسافة؛ وبنهيأ ولادنا على التعب اللي ممكن يتعبوه فى الطريق 
في مقابل السعادة والاستمتاع اللي هيحسوا بيه وإحنا بنزور الأماكن اللي 
مخططين du‏ والسعادة بالحاجات اللي هنشتريهاء والذكرى الجميلة اللي 
هتفضل بعد ما نرجع من الرحلة ويروح التعب والإرهاق! 

أهمية الرحلة بالنسبة لنا كانت مهونة التقشف المادي اللى كان قبلها 
وبعدهاء والطريق الطويل والإرهاق بتاع الرحلة نفسهاء وده الحال في أي 
رحلة طويلة الواحد بيروحهاء حتى في أبسط رحلة للبحث عن الفستان 
الجميل للمناسبة الفلانية! بنقعد نلف نلف ورجلنا تورم بس كله بيهون 
عشان لقطة «ياختشي قمر اللي بنحس بيها وإحنا متشيكين كده قدام المرايا! 

فأي رحلة عشان تهون لازم الإنسان يسأل نفسه قبل أي تجهيزات )4( 
«p‏ أهمية الرحلة (S eo‏ «ليه مهم أروح المكان ده وأبذل المجهرد ذه 
وأصرف الفلوس دي؟» لأنك لو مش مدركة أهمية الرحلة بتاعتك والهدف 
منها هتلفي وترجعي مع أول مطب! أول مشكلة؛ أول موقف صعب» أول 
فشلء أول خسارة» أول ما كاوتش العربية ينام منك هتنامي جنبه! 





«الدوافع شيء يج ب أن يتجدد يوميًا» 
زيج زيجلار 





" 


الهدف من حياتك إن الرحلة التانية دي أهم رحلة في حياتك كلهاء رحلة 
هتخليكي تعيشي فعلا عيشة فل» لأنها هتبقى عيشة فيها معنى! ليها وجهة 
Iaw;‏ 

رحلة هتخليكي سعيدة نفسيا لأنك عارفه إنتي بتعملي إيه وعايزة إيه! 
رحلة هتخلي كل أدوار ومكعبات حياتك تدور حوالين معنى واحد وهو 
إيه الحاجة اللي إنتي اتخلقتي عشان تعمليهاء ختى وقت الفراغ والمتعة 
هيبقى عامل زي الاستراحة اللي بتاخديها في الرست هاوس» مش عشان 
تقضي باقي الرحلة كلها هناك: إنما عشان ترتاحي شوية وتشحني عشان 
تعرفي تكملي الطريق. 

رحلة اكتشاف نفسك واكتشاف مراد ربنا من حياتك إنتي تحديدا... 
- الرحلة دي أهم رحلة في حياتك كلها! 

وعشان تستعدي للرحلة» خدي نفس عميق» وتعالي نشوف الأسئلة 
اللي سيندريلا أخدتها ونفكر فيها... 


الأسئلة العشرة 

id -١‏ الحاجة اللي بتبقي مبسوطة وإنتي بتعمليها لدرجة إن الوقت 
ممكن يعدي كده من غير ما تحسي؟ 

حاجات بتستمتعي إنك تعمليها حتى لو مش هتاخدي عليها فلوس؟ 

ilc NL aa 
وإنتي بتعمليها؟‎ 

ej -١‏ الهدف من حياتك؟ عايشة عشان إيه؟ إيه اللى عايزاه فعلا من 
حياتك وليه؟ 

؛ ‏ إيه الحاجة اللي لو ضامنة /٠٠١‏ إنك هتنجحي فيها كتتي هاتعمليها؟ 
يعني لو تخيلنا مثلا إن مفيش عوائق (زي ضيق الفلوس أو الوقت مثلا) 
كنتي هتحبي تعملي إيه في حياتك؟ 

تعمليها دي وناجح فيها؟ . 

TN MI | هل البيئة اللي حواليكي مساعداكي إنك تبقي‎ - L 
عملتى أي حاجة‎ OD تكوني؟ هل بتخرج أحسن ما فيكي؟ ولو إجابتك‎ 
قبل كده عشان تحسني الوضع اللي إنتي فيه ده؟‎ 

4- لو سألتك إيه أكتر مشكلة بتواجه العالم دلوقتي من وجهة نظرك 
واللي لو اتحلت الناس هتبقى حياتها أحسن؟ إيه هي؟ 

اوش ا »هل عندك استعداد إنك تطلعي أحسن 
ماعندك؟ تخرجي أحسن إنسان جواكي 7 

عندي نصيحة وانتي بتقرأي الكتاب: اقري بالراحة وشخبطي كتير... 
حلي جنيك قلم وألوان واكتبي كل الخواطر اللي هتدور في بالك كل 
الأسئلة» كل اعتراض» كل لمبة نورت» كل موقف افتكرتيه» اكتبي مشاعرك... 
اكتبي كل حاجة دارت في بالك من غير تفكير أو تنظيم» اكتبي.. .. لأنك 
هتتفاجئي باللي كتبتيه بعد ما تخلصي الكتاب! 

يلا بينا نرجع MEME T‏ 

الفصل الثاني 
أنا مسؤولة 





«المرء مسؤول مسؤولية كاملة عن طبيعته واختياراتهة 
l‏ جان بول سارتر 








المقابلة الثانية: ما بلاش نتكلم في الماضى 

- هايا سيندريلا جاوبتي على الأسئلة؟ 

- أسئلة مين يا حاجة؟ إيه الأسئلة الصعبة دي؟ أنا مش عاجباني القصة 
دي خالص» ومش هتكلم غير قدام المحامي بتاعي! 
UT - |‏ المحامي بتاعك. إحكي لي حسيتي بإيه؟ 

- حسيت إني مش عارفاني! مش عارفه أنا بحب إيه ولا إيه اللي 
بييسطني» مش عارفه آنا عايزة إيه وإيه المستقبل ده أصلا! أنا أول مرة 
حد يسألني الأسئلة دي! | 
.. .. -مش إنتي بس يا سيندريلا! كتير مننا مش متعود يفكر أو يخطط لحياته! 
ا إن فى R E Es O‏ 
قبل كده» وعارفه اللخبطة اللي ممكن تكوني حاسة بيها دلوقتي» بس أنا 
مش عايزاكي تقلقي لأننا هنمشي واحدة واحدة! 

اللي يهمني بس دلوقتي إن لو الأسئلة دي حسستك إنك محتاجة تقفي 
وقفة مع نفسك وتبصي على حياتك بنظرة مختلفة وتشوفي إنتي ممكن 
تطوري حياتك إزاي... يبقى إحنا كده أخدنا أول خطوة في مشوارنا! 

= بصي أنا فعلا اتلخبطت وماعرفتش أجاوب على أغلبها! السؤال 
الوحيد اللي عرفت اكتب فيه هو السؤال بتاع البيئة. 

- بيئة إيه إنتي فاكرة نفسك في درس علوم؟ السؤال بيقول «هل البيئة 
اللي حواليكي مساعداكي إنك تبقي أحسن واحدة ممكن MU SS‏ 
كتبتي فيه أيه؟ 

> كتبت إن عمري ما البيئة بتاعتي ساعدتني إني أكون ناجحة وسعيدة» 
من بعد ما مامتي ماتت وأنا متبهدلة مع مرات أبوياء هبقى سعيدة إمتى يعني 
وأنا طول النهار بتهزأ؟ هلحق أنجح إمتى وأنا طول النهار بغسل وامسح؟ 
هخرج أحسن ما فيا إمتى وأنا طول النهار بكلم شوية فيران وعصافير أما 
قربت أصوصو! 

5 طيب وعملتي إيه عشان تغيري الوضع ده؟ 

- اتجوزت! 

حلا وتك! واتبسطي بقى ونجحتي؟ 

Seton rs Detienen كان رماي‎ Sl gb L= 
مع «أشجان»!‎ 

0 مش قاعدة مع أشجان! طب ابقى فكريني أقولك اسمك الحقيقي 
في آخر مقابلة بيننا! المهم كملي... 

= ولا حاجة» أنا مش مبسوطة»ء ومن الآخر كده مش هاتبسط غير لو 
جوزي غيرلي العربية البي إم الصغيرة دي وجاب لي بدالها كرايزلر سبعة 
راكب» وياخدني يفسحني کل سنة في يلد جديدة» laeua‏ من کله 
شويةء ويطلع قرار رئاسي بنفي مرات أبويا وبناتها برة مصر 

- برة مصر؟ وانتي كده بتعاقبیهم؟ ها وإيه كمان. 

= وزي ما قلت eM‏ عايزة أخمس بس مش عايزة أعمل «nibo‏ ولا 
عايزة حد يقولي امشي والعبي رياضة والجو ده. 

-وإيه تاني؟ VS‏ 
- ونفسي أصبغ شعري لون شعر مايا دياب. 
_ مايا دياب مين يا ....؟ ده إنتي مرات الأمير! ده أنا خايفة أقول إنتي 
أميرة لحسن تنزل عليا صاعقة من السماء! 
- ونفسي أبقى مثقفة زي باكينام. 
- باکینام مين؟ 


- دي بدت شال الأمير بس شيك أوي ومنقفة وحاجة كدهبرسيتقاشن 

-. بريسنتاشن؟! والله يا ريته كان اتجوزها هي وأنقذ نفسه! 

- ها هاتعملي لي الحاجات دي إمتى عشان اتبسط؟ 

.. عملك اسود ومهبب خرجتيني عن شعوري! أعوذ بالله من الشيطان 

الرجيم! بصي يا ستي» إنسي مايا دياب والسبعة راكب وباكينام وكل ده 


وركزي معايا. 
أول مبدأ عايزين نتعلمه ونطبقه هو إن «أنا المسؤولة /٠٠١‏ عن حياتي)... 
يعنى إيه الكلام HT‏ 


أي تعاسة أو شعور أو نتيجة سلبية وصاتي لها في حياتك في أي يوم 
هي عبارة عن حدث معين (زي مثلا إن أبوكي اتجوز واحدة شريرة) + 
تعاملك إنتي مع الحدث ده أو طريقة تفكيرك ورد فعلك تجاهه (يعني في 
حالتك هتبقى إنك إنتي اختارتي تتعاملي باستسلام وسلبية لاستغلالهم 
وشرهم)» بالتالي لوعاوزين نغير التعاسة اللي إنتي حاسة بيها دي قدامك 
حلين: يا تفضلي تلومي في الحدث (إن أبوكي اتجوز واحدة شريرة) وطبعا 
لومك ده مش هيغير حاجة! يا إما تحاولي تغيري رد فعلك وتقرري إن 
من هنا ورايح مش هستسلم لأي استغلال سواء من مرات أبويا أو غيرهاء 

عشان ماوصلش للنتيجة التعيسة دي تاني! 
ا و الا ا oti‏ 
نفسه - لأننا اتربينا على اللوم» وعلى ثقافة الضحية! US‏ ضحايا لحد أو 
لحاجة... ظروفنا بقى» أهلناء إجوازتناء البلد» الشغل» أي شماعة نعلق 
عليها تقصيرنا وعدم سعادتنا. وطبعا الظروف اللي بنتحط فيها مهمة فعلا 
وممكن تعطل الواحد عن إنه يوصل لهدفه بسهولة ويبقى سعيد» بس 
ماينفعش نقف كتير بسبب الظروف! نحاول نغيرها وكله بس ماينفعش 
نعتمد اعتماد كلي على الظروف عشان نتبسط أو ننجح في حياتنا! بالذات 
إننا معندناش سيطرة مباشرة على الظروف! إنتي ماتقدريش تغيري واقع 
إنه باباكى خلااص اتجوز الست دي ومات بعدها! إنما إيه اللى ممكن 

= جوزي؟ 

MY -‏ مش جوزك! اللي ممكن تتحكمي فيه فعلا هو رد فعلك إنتي؛ 





آفكارك» تصرفاتك» الحياة كلها اختيارات يا سيندريلاء وإنتي لازم تبدأي 
تبقى مسؤولة عن اختياراتك. 

قبل ما نعمل أي خطوة لازم تقتنعي إنه أيا كان اللي حصل قبل كده 
ومين ظالم ومين مظلوم ومين الجاني ومين الضحية؛ اللي حصل خلاص 
حخصل» وحتى لو بتعاني من أثره عليكي فالأكيد إن اللي جي قدام ده إنتي 
«بس» المسؤولة عنه! مسؤولة عنه يعني ماينفعش تكملى بقيت حياتك 
تبتدي تبقى مبادرة» تبقي «فاعل» في حياتك مش «مفعول به٤»‏ تدوري 
ازاي» بس مبدأيا أول خطوة لينا يا سيندريلا هو إنك توقفي اللوم وتشيلي 
مسؤولية حياتك! 

> يعني اعمل إيه يعني؟ 

-يعني تبتدي مثلا تسألي نفسك إيه اللي آنا بعمله غلط وممكن أصلحه 
في حياتي؟ إيه اللي UT‏ محتاجة أزوده في حياتي وإيه اللي محتاجة أبطله؟ 

- مفيش حاجة ممكن تتغير يا أشجان! 

- مش صح! كونك جايالي أصلا وبتشتكي يا سيندريلا ده معناه إنك 
مقتنعة إنك ممكن تغيري حاجة فعلا! عمرك شفتي حد بيشتكي من إن 
الشمس بتغرب مثلا؟ لا! لأنه لو اشتكى من هنا لبكرة مايقدرش يغير 
حاجة! إنما إحنا بنشتكي من الحاجة اللي عارفين من جوانا إننا نقدر 
نغيرها! عشان كده محتاجين نتحمل مسؤولية التغيير ده» مسؤولية حياتنا 
مهما كانت الظزوف صعبة! إحنا المسؤولين عن نجإحنا وسعادتنا مش 
الظروف! | | 

= إحنا مسؤولين؟ طب مفيش حاجة تخليني أنا بس حتى مش مسؤولة؟ 

- في طبعا! إن يجيلك مرض عقلي يرفع عنك المسؤولية ونبقى 
ارتاحنا كلنا! | 
: = طب خلاص خلاص هبقى مسؤولةء أعمل إيه دلوقتي؟ 
ÉA‏ 


~ هتروحي البيت وتحلي الأسئلة دي وتجي لي الأسبوع الجاي: 

١‏ إيه اكتر جوانب في حياتي مش راضية عنها؟ 

apii pti ba 

- إيه اللي بعمله كويس ومحتاجة أزوده؟ 

etia‏ إني أتحمل /٠١‏ زيادة من مسؤوليتي تجاه 
حياتي. .. إيه القرار اللي هاخده مهما كان بسيط؟ (مثال: هابدأ أر وح الجيم... 
هاخرج مع صحابي مرة في الأسبوع... هقرا كل يوم ه صفحات من كتاب). 

- تاني أسئلة! طب معلش سؤال: النجاح من كام؟ 

- غوري يا سيندريلا! 

جعلوني مجرما؟ 

كل دقيقة فى حياة أي حد عبارة عن أسئلة» فرص» اختيارات» واختيارات 
يعني قرارات بناخدها ومسؤولين عنها... هاكل إيه دلوقتي؟ هلبس إيه؟ 
هروح فين؟ ومع مين؟ هعيش فين؟ هدرس إيه؟ وهكذا... 

كل يوم الحياة بتسألك أسئلة ثلة وإنتي بتردي عليها! وردك ده بيحدد بنسبة 
كبيرة جودة الحياة اللي إنتي بتعيشيهاء اختارتي إيه يا فوزية؟ تاكلي فاست 
فوود كل يوم ولا تاكلي أكل كويس؟ تضيعي وقت طويل قدام التليفزيون 
ولا تلعبي رياضة في الوقت fos‏ اختيارات بتعمليهاء الغضب اختيار» الصبر 
اختيار» الجبن اختيار والشجاعة اختيار» وهكذا. 

طلت UT‏ درت اع نة . اعمل ده إزاي؟ 

أول خطوة في الطريق هو إحساس «أنا اختر ت» دهء آنا اخترت يعني 
أنا واعية ومسؤولة؛ يعني Ub‏ - فوزية كعب الغزال ‏ اللي اخترت e‏ 
الظروف هي اللي اختارت لي وأنا قاعدة كده مليش إرادة! Ub‏ اخترت» 
يعى a pea Uf‏ عن حياتن! إيعنى أنامش ضحية ولا مجرد رد فعل للمواقف 
مهما كانت صعبة ومؤلمة! ودي نقطة مهمة جدا! 
كلنا بتتعرض لمواقف صعبة جدا في حياتنا! في ناس بتختار تخرج 
منها وتكمل الباقي من حياتها صح» وفي ناس بتختار تعيش في المشاكل 
حتى بعد ما تتتهي! تعيش دور الضحية! تقنع نفسها واللي حواليها إنها 
ضعيفة وقليلة الحيلة وريشة في مهب الريح! «هو اللي كرهني في الرجالة 
. كلها!» «هي اللي قالت لي أحط.فلوسي في الحاجة دي أما خسرتها!» «هما 
السبب في الفشل اللي آنا فيه» «ظروف الحياة هي اللي خلتني eae‏ «هي 
شوارع مصر اللي زحمة عشان كده oo el‏ وهكذا من أسباب تخليني: 
Ul‏ مش «مسؤولة» عن حياتي» أنا مجرد «ضحية» لحياتي! 

مش غلط إني ألوم أو إني أحدد مين اللي أذاني وأذاني فإيه عشان أبعد 
عنه أو أشوف هاتصرف olea‏ إزاي» بس بعد ما لومت؟ 


0. 


تخيلي كده لو وإنتي واقفة واحد سخيف جيه ودلق عليكي مياه! ممكن 
تلوميه وتقولي له إزاي عملت كده وانت غلطان وکل الكلام ده؛ بس 
المهم بعد ما تلوميه هاتعملي fa]‏ لو فضلتي واقفة مكانك بتشتكي بس 
ومستنياه هو يحن عليكي ويصلح غلطته وينشف لك هدومك يبقى غالبا 
هيجيلك نازلة شعبية :) | 

لازم إنتي تتحركي من المكان وتنشفي هدومك وتصلحي حياتك 
وتشوفي هتتعاملي إزاي مع الشخص ده بعد كده وتكملي حياتك» لو 
فضلتي تلومي وتشتكي وبس ومستنية الظروف اللي مش بإيدك - هي 
اللي تتغير عشان تبقي سعيدة» يبقى بتعجزي نفسك وبتحكمي عليها تفضل 
طول عمرها بتلعب دور الضحية في الفيلم! | 

ودور الضحية ده مصيبته إنه بيخلي الإنسان ياخد اهتمام ودعم من اللي 
حواليه من غير ما يعمل أي حاجة... لأنها فوزية الضحية... وكل اللي عليها 
إنها تفضل تشتكي وتشتكي وتلوم على كل حاجة طول الوقت! ولو لقيت 
حد تاني جنبها بیشتکي» تعلّي عليه لحد ما مشاكلها تبان أكبر من مشاكله! 
ويا ريت بقى المشكلة بتتحل ولا فوزية الضحية بتقرر تبقى مسؤولة وتاخد 
أكشن بعد ما تطلع كل اللي جواهاء ده فوزية بتحنقل بعد شوية من )242 
الضحية» ل«دوامة الضحية»! بتستحلى الشكوى مع الوقت وبتبرر لنفسها 
إنه مش بتخاول تغير الوضع عشان هي غلبانة وضحية وقليلة الحيلة. 

ومش بس كده! ده مع الوقت OUS‏ ممكن فوزية تغرق أكتر في المستنقع 
ده وتبقى مابتشوفش في حياتها غير إنها منحوسة وحياتها كلها مصايب! 
 _‏ وممكن كمان تبدأ تعيش في جو #جعلوني مجرما» وتبرر لنفسها الحقد 
أو تمني الشر لغيرها أو الحكم على حياتهم VN‏ «ضحية» لحياتها اللي 
هي أسوأ من حياتهم ! اا 

كارئة فعلا! وبشوفها في فوزيات كتير بحكم شغلي! 

صحيح ممكن يكون حصلك مشاكل كبيزة في حياتك قبل کده» بس رد 
فعلك تجاهها ده مسؤولية مين؟ محاولتك إنك تغيري الوضع؟ مسؤوليتك 


۵۱ 


إنك تحاولي تخرجي من الماضي وتغيري المستقبل وتاخدي قرارات 
مختلفة عشان ماتكرريش نفس المشاكل؟ 

قريت مرة قصة جميلة عن بنت راحت تشتكي لباباها إن الحياة وحشة 
والظروف مش مساعدها تعمل حاجة وإنها تعبت من كتر المشاكل اللي في 
الحياة طول الوقت. باباها ماردش عليها وراح واخدها على المطبخ وجاب 
تلت حلل ملاها ميه وحطها تغلي على البوتاجاز» أول ما الميه غليت راح 
حاطط في الحلة الأولى بطاطس» وفي التانية بيضة وفي التالتة حط Qi‏ 
وسابهم شوية؛ بعد عشرين دقيقة طفا البوتاجاز وطلع البطاطس في طبق 
والبيض في طبق تاني والقهوة في كوباية وقال لبنته «قولي لي شايفة Ga]‏ 

«شايفة بطاطس وبيضة وقهوة!» ردت البنت. | 

قالها «بصي كويس وإلمسي البطاطس»» لمست البنت البطاطس لقيتها 
طريت عن أول ما حطهاء طلب منها تبص على البيضةء فلقيتها بقت بيضة 
مسلوقة» طلبٍ منها تبص على الكوباية» فلقت قهوة ريحتها جميلة جداء 
ابتسمت البنت وقالت له «يعني إيه الكلام $55( 

طبعا إنتي جيه في دماغك دلوقتي إنه لو كان LL‏ واحدة فينا کان رد قالها 
يعني تبطلي شكوى وتنجري تعملي لي فطار!» إنما مش ده اللي حصل C‏ 

الأب أخد بنته وشرح لها:.. قالها إن البطاطس والبيضة والبن اتحطوا في 
نفس الظروف - الميه المغلية ‏ بس كل واحد فيهم كان رد فعله مختلف! 

البطاطس كانت في الأول قوية إنما بعد الميه المغلية بقت طرية وضعيفة. 

كدت را حدر تعره M‏ 
بقت قلبها قوي! 

guid کا کروی ا‎ a 
منها حاجة تانية جميلة جدا اسمها «قهوة».‎ 

انتي بقى مين فيهم؟ بطاطس ولا بيضة ولا بُن؟ لما بيحصلك مشاكل 
في حياتك رد فعلك بيكون إزاي؟ بتضعفي ولا بتقوي ولا بتاخدي الظروف 
دي وتعملي منها حاجة جميلة؟ 
OY‏ 


المشاكل هتفضل تحصل حواليناء وهتفضل تحصل لناء إنما الحاجة 
المهمة فعلا هو إن المشاكل دي ماتحصلش جوانا! مانبقاش «ضحية» ليها! 
انتي اختاراتي تبقي مين فيهم يا زوزو؟ 





انحن ضحايا أنفسنا... الآخرون مجرد حجة» 


بثينة العيسى 





سيندريلا-قبل كده «اختارت» تبقى سلبية m‏ استغلال مرات أبوهاء 
ب ل ا aq‏ سكن ود 
. یکسروا فيها... أيا كان مبررها! بس يوم ما سيندريلا لجأت لأشجان کان 
أول مسؤولية فعلا تشيلها وأول «اختيار» إيجابي مختلف تختاره لحياتها! 

Ulo‏ اخترت» يعني أنا مش ضحية ولا مفعول به» يعني أنا مسؤولة عن 
حياتي! أنا عارفه إيه اللي أنا بعمله في حياتي صح» و«قررت» أزودهء 
وعارفه إيه العادات أو التفكير الغلط و«قررت» أغيره؛ أنا مسؤولة عن 
حياتي وسعادتي مش أي حد تاني! . 

طب آنا مسؤولة عن حياتي وسعادتي» أعمل إيه بقى عشان أبقى سعيدة؟ 

قبل ما نفكر في إجابة السؤال ده» خدي دقايق جاوبي فيها على الأسئلة 
اللي سيندريلا أخدتها. 
١ ٠‏ إيه أكتر جوانب في حياتي مش راضية عنها؟ 

-١‏ إيه اللى أنا بعمله غلط فيها ومحتاجة أصلحه؟ 

للى بعمله كويس ومحتاجة أزوده؟ 

؛ - لو قررت من النهاردة إني أتحمل /٠١‏ زيادة من مسؤوليتي تجاه 
حياتى إيه القرار اللى هاخده؟ 

السعادة: عيل تايه يا ولاد الحلال 


يعني إيه سعادة ونلاقيها فين دي؟ كتير مننا بيتخيل إن لو الظروف اللي 
حواليه اتغيرت هيبقى سعید» لو بس جوزي بقى بيقعد معايا أكتزء لو بس 
مرتبي بقى أزيد» لو بس خلفت» .لو بس اتخرجت» لو بس سافزت» لو 
بس نجحت في المشروع الفلاني وهكذا. 
طيب السؤال: هل مثلا النجاح أو الوصول لإنجاز معين مقياس للسعادة؟ 
بمعنى تاني تعرفي حد ناجح جدا بمقايس الناس وعامل إنجاز كبير بس 
مش سعيد؟ إيه قيمة إني أكتب كتاب كل الناس تنبهر بيه ويكسر الدنيا 
لكن أنا مش سعيدة؟ إيه قيمة إني يكون عندي uel‏ زوج في الدنيا بس 
Ul‏ ميش سعيدة؟ 
الفكرة كلها إنك تدركن إن السعادة دي أولا رزق من عند ربناء وثانيا 
إن السعي ليها بيبدأ من جوه لبره مش العكس» بيبدأ أما إنتي تبقي راضية 
o0 ru‏ 


a‏ تبقي نفسك» إنتي كده 
من غير ماسكات ولا تمثیل» أما : PE E N‏ 
got‏ لاك às‏ لصحا عوسي del p‏ 
ومعتقداتك وتسيطري إنتي عليها عشان ماتعطلكيشء أما تعرفي تتعاملي 
مع أي مطبات نفسية جواكي - نتيجة ظروفك وتربيتك - عشان تنجحي 
وتكملي ما تقفيش ؛ ما تبطلي تعتمدي على أي سبب خارجي عشان تكوني 
مبسوطة! 

يعني e]‏ سبب خارجي عشان أكون مبسوطة؟ 
o ET |‏ ال 
ub‏ أغير شغلي» «أما أخس» «أما أحوش كذا» Uh‏ ألف العالم»... «el‏ 
كل ما بتعتمدي على أي حاجة براكي عشان تبقي سعيدة كل ما بتضعفي 
من جواكي» كل ما بيزيد اعتقادك إن الفلوس هي اللي هتخليكي سعيدة» 
كل ما بتتخلي عن قدرتك إنك تتبسطي من غيرها! 

الفلوس والجواز والأطفال والشغل الفظيع واللبس الوهمي وأي حاجة 
خارجية هى فى الحقيقة مجرد عدسة مكبرة بتكبر مشاعرك الداخلية» لو 
إنتي أصلا حاسة بحب وسلام داخلي الحاجات دي هتزود الحب والسلام 
عندك» ولو إنتي أصلا مخنوقة ومش راضية عن نفسك الحاجات دي 
.. هتبسطك مؤقتاء بس بعدها هتزود إحساسك بالخنقة! 

إزاي؟ | 

زمان كنت أما أحس إني مخنوقة ومتضايقة كنت أنزل مثلا اشتري لبس 
جديد عشان أفك» كنت بفك شوية فعلا واتبسط بعدين أرجع أحس إني 
مخنوقة برضه! أفكر أسافر وأقول يمكن اتبسطء أسافر فعلا واتبسط هناك 
شوية وبعدين أرجع وأحس بنفس الخنقة والفراغ اللي جواياء فاقعد أفكر 
«يعني صرفتي كل الفلوس اللي معاكي ولسه برضه متضايقة؟» فاتضايق أكتر! 

ده مش نكد على فكرة! الفكرة بس إني اهتميت بكل حاجة خارجية 


o1 


عشان أسط نفسي» ونسيت إني محتاجة الأول أحقق السعادة دي من 
جوايا! عشان كده زي ما قلنا الحاجات الخارجية دي كانت زي عدسة 
مكبرة» زودت عندي الإحساس بالضيق اللي كان موجود من الأول! 





إن السعادة إشعاع داخلي ينفث أرر يجه من الداخل إلى الخارج» وليس العكس» 
i‏ عبد الوهاب مطاوع 





هتيجي تقولي يا هبة يا كثيبة يعني مانخرجش؟ مانتمناش فلوس أكتر 
شغل أحسن؟ بيت أكبر؟ هقولك لا طبعا أطلب واتمنى! حقك إنك تتمنى 
SED‏ ل و 
دي حلوة مفيش كلام! إنما طول ما إنتي معتمدة على الحاجات دي عشان 
تبقي سعيدة طول ما هتحسي بفراغ جواکي» أما يبقى كل تركيزك على تحقيق x‏ 
النجاح الخارجي بس من ترقية في شغل أو بيت أكبر مثلاء ممكن توصلي 
لهم بسرعة آه» بس ممكن جدا تخسري نفسك في الطريق! 

Ve gba gia elo sae ipo ui an eS معي‎ na 
طول اليوم تقولي أنا سعيدة لحد ما تتجنني! إنما اللي أقصده إنك تبقي‎ 
فاهمة إن الظروف اللي حواليكي كلها بكل تفاصيلها مش هتسعدك فعلا‎ 
غير لو إنتي سعيدة أصلا من جواكي!‎ 

ولو إحنا اتفقنا في الفصل الأول إن الإنسان السعيد من جواه أو اللي 
عايش عيشة فل هو الإنسان اللي فاهم «أنا والحياة» وهو اللي اكتشف 
نفسه والهدف من حياته. .. يبقى أول خطوة في رحلتك عشان تكتشفي 
تي كمان الهدف من حياتك وتفهمي ‏ أنا والحياة؛ وتلافي سعادة جواكي 
هو إنك: توازني! 

يعني إيه توازني؟ 


0¥ 


يعني تبقي فاهمة احتياجاتك» فاهمة إنك محتاجة النجاح الداخلي 
ده الأول عشان تستمتعي بالنجاح الخارجي» محتاجة ترتبي عربيتك من 
جوه وتمليها بنزين وميه وتظبطي شنطة سفرك قبل ما تبدأي الطريق عشان 
تمشي.. محتاجة تحبي نفسك وتثقي فيها عشان أما تقومي تدي محاضرة 
تبقي على طبيعتك وتأثري فعلا في الناس» محتاجة تفهمي مشاعرك وأفكارك 
عشان أما تواجهي مشكلة مع صاحبتك ماتخسريهاش» محتاجة تبقي فاهمة 
نفسك ومهتمة بيها عشان لما جوزك يتشغل عنك شوية حياتك ماتقفش؛ 
محتاجة تتخلصي من المثالية وتسمحي لنفسك إنها تغلط عشان تستمعي 
بالتجارب الجديدة اللي الحياة بتديهالك» محتاجي تتخلصي من القلق 
اللي جواكي عشان تخاطري شوية وتكبري وتتعلمي» محتاجة تشوفي 
إنك شخص جل معان الان كمان تشوفك نة ^ 


إيه جو التنمية البشرية ده؟ 

يعني إيه محتاجة أشوف نفسي جميلة عشان الناس تشوفني جميلة؟ 
يعني إيه دوري على السعادة جواكي قبل ما تدوري عليها بره؟ إيه هو اللي 
حسي بمشاعرك وثقي في نفسك وجو التنمية البشرية ده؟ 

طيب» أنا شخصيا مش مقتنعة إطلاقا إنك مهما كانت حياتك تعيسة 
لما هتقفي أودام المرايا وتقولي لنفسك UD‏ سعيدة» ۴۷ مرة هتتحولي 
لإنسانة سعيدة طبقا لبعض نظريات التنمية البشرية! ولا عمري هقتنع 
إنك أما تقعدي على كنبة بيتكم تحلمي بالعربية البورشه السودا هتفتحي 
عينك تلاقي السايس بيغسلهالك من غير ما تعملي حاجة طبقا لبعض كتب 
التنمية المهلبية! الكلام ده بالنسبة لي هراء هراء هراء. 

إزاي ممكن إنسان يلاقي السعادة الداخلية وهو بيبص في المرايا يلاقي 
نفسه مش مبسوط؟ iis ss‏ ويتبسط بس الواقع إنه زهقان 

من شغله» بتحاول تبقى سعيدة في حياتها بس جوزها منكد عليها بعد 
اهتمامه» إزاي أحس بالسعادة إذا العالم حواليا خنيق؟! الإجابة الأولى: 
التوازن! اعرفي إنتي محتاجة إيه بالظبط وخديه! 

يعني إيه؟ 

خلينا نرجع لسوسو. 


qup على‎ Aj 


الفصل الثالك 
أنا متوازنة 





op‏ لربك عليك cioe‏ ولنفسك عليك حقاء 
ولأهلك عليك úo‏ فأعط كل ذي حق حقه» 








المقابلة الثالثة: إملى التانك 


= بصى يا برنسيسة» U‏ جاوبت على الأسئلة وبدأت أحس إني مسؤولة 
فعلا! يعني حاسة إني جاية على ميرو أوي ومحتاجة أفكر في حاجات أنا 
أعملها أكتر ما أحمله هو إفريسينج. 

~ سينج؟ طب الأول مين ميرو ده؟ 

= الأمير سياتك» بدلعه! 

- طيب! 

= بس حاسة إني لسه متلخبطة! يعني مش عارفه أبدأ «b‏ وأروح فين 
عشان أظبط حياتي كده من كل ul pedi‏ 

- سؤال جميل! 

واحدة واحدة» السعادة والطمأنينة يا سيندريلا هى طبيعة الإنسان. 
هي فطرته» الأصل إنك يبقي عندك سكيئة وسعادة جواكي والاستثناء 
إن حاجات تحصل تبعدك عن السعادة دي» الأصل إن الأطفال مبسوطة 
وبتلعب» والاستثناء إن حاجة بتزعلهم وتخليهم يعيطواء الأصل إنك تبقي 
مطمتنة وراضية وعندلة سلام داخلي حتى لو كتتي بتعافري في الحياة زي 
ما أي إنسان بيعافر! 

Ul‏ بتبقى احتياجاتك النفسية مشبعة» أو بالعامي كده «(روحك شبعانة» 
بتبقي سعيدة» وأما بتبقي مش مبسوطة في حياتك ييبقى بسبب إن روحك 


! محتاجة حاجة ما أخدتهاش فتعبانة‎ c 
يعني إيه الكلام ده؟‎ - 
خدي عندك يا ستي... جسم الإنسان محتاج إيه يا سيندريلا عشان‎ 
يبقى كويس؟‎ 


من بابا جونز» سؤشي من موري» شاورما من أبو حيدرء سمك من طأطأء 

آبس كريم من کولدستون» بيبسي وشيبسي من عم کرم بتاع الكشك, يعني؛ 
مجموعة حاجات مختلفة! 

_!! إنتى بتاكلي كل ده يا موكوسة وعايزة تبقي سعيدة في حياتك؟ جسم 
حضرتك عموما محتاج ميه وهوا وفيتامينات مختلفة موجودة في الأكل؛ 
Ul‏ عضمك بيضعف شوية ويوجعك بيبقى غالبا علامة على نقص فيتامين 
د فبتدوري عليه في الأكل | raso p)‏ جد الراك تي كر 
روي تسده راو مااي دي اياي OC‏ 

ge 

ال ممح AM‏ 


روحتي واخحدة L0 y‏ حسيتي بأعراض الأنيميا روحتي واخدة ا 
«داء مناعتك ضعفت تاخحدي ctor‏ بشرتك اتدهورت فيتامين 629 إيه اللي 


هيحصل T‏ مش هتتحسني صح ! ؟ ولا جسمك من نوع الغبي؟ 

= لا عيب عليكي! 

-نفس القصة بالظبط إنتي... روحك! روحك- زي جسمك ‏ محتاجة 
فيتامينات مختلفة» وأما بتهملي فيتامين منهم روحك بتبدأ تتعب» والتعب ده 
بيظهر عليكي في صورة زهق وخنقة وعدم رضا وإحساس بالضيق وهكذا. 

عشان كده قلت لك عشان تحسي بالسعادة في وسط الضيق اللي 
حواليكي: اعرفي إنتي محتاجة فيتامينات إيه لروحك وخديها! 

> طب ودول اشتريهم منين بقى؟ 

- دول حضرتك مش بتشتریهم» دول تانكات زي تانکات البنزين» | 
بتعملي حاجات معينة عشان تمليهم وتحسي بيهم. 

= يا شيخة؟ ده البنزين غلي! طب فهميني إيه التانكات دي. 
1٤‏ 


- إنتي محتاجة تملي ۷ تانكات يا سيندريلا عشان توصلي للتوازن 
في حياتك: 
١‏ تانك علاقتك بربنا. 
١‏ تانك علاقتك بأهلك. 
٣‏ تانك علاقتك بصحابك وزمايلك فى الشغل أو الدراسة أو الاهتمامات. 
؛- تانك علاقتك بجوزك. 00 
0 .تانك علاقتك بولادك أو أي حد معتمد عليكى فى الرعاية. 
GE 5‏ علاقتك بنفسك. 0 
٠‏ تانك علاقتك بالمجتمع والعالم اللي حواليكي. 
- سبع تانكات!! هملى كل دول إمتى؟ مفيش أوكازيون؟ على فكرة 
بقى أنا مش فاهمة أي حاجة وعايزة أروح! 
تروحي مين هو أنا لسه شرحتهم حتى! طب بصي أنا هديكي كتاب 
صغير تقريه يشرح لك ببساطة كل تانك من دول معناه إيه وبيتملي إزاي» 
وبعدين الواجب بتاعك للمرة الجاية إنك تحددي لي إيه التانكات الفاضية 
أو اللي عندك فيهم مشكلة وهاتعملي فيهم إيه؟ ماشي؟ 
= تمام بس في مشكلة! 
Saja‏ | 
- مافيش فيهم تانك البطن! 
- غوووووزي يا سيندريلا 


10 


إزدهري يا فوزية 

الإنسان عنده مستويين من الاحتياجات... حاجات بنحتاجها عشان 
تعيش 6 وبس زي الأكل والشرب والتّقس والحاجات اللي من غيرها 
حياتنا بتنتهي» وحاجات بنحتاجها عشان «نزدهر»! 

وفي فرق كبير بين Ul‏ نعيش وخلاص وبين إننا نزدهر» والمستوى التاني 
من الاحتياجات ده_بتاع الإزدهار_هو اللى إحنا هنركز عليه دلوقتي» OM‏ 
ماينفعش أقصى أمنيتك في الحياة تكون Ub‏ عايزة أعيش»! 

وعشان أقدر أشرح لك الاحتياجات بتاعت الازدهار هاستخدم نفس 
التعبير اللي الكاتب جون جراي استخدمه عشان يشرح احتياجات الإنسان. 

جون جراي وصف احتياجتنا دي على إنها تانكات في حياتناء وزي 
ما المستوى الأول من الاحتياجات له تانكات بنملاها من أكل وشرب 
ولس عشان نعيش» المستوى التاني برضه له تانكات - أعمق شوية - 
DE La dae‏ ا D DE‏ 

رتيل ماتحکي من کل تاك هم باتفصيل» محتاجين تقول شوية 
قواعد: 

EUER 
حيائي وكنت اشتكي لأمي مثلا كانت دايما تقولي «صلي ركعتين» استغفري؛‎ 
اقري قرءان؛.‎ 

كنت أعمل كده فعلا وارتاح شوية» بس أحس إني إجمالا كده لسه 
مش مبسوطة: فأروح اشتكي لواحدة صاحبتي مثلاء فتقولي نصيحة تانية 
خالص «اخرجی» اتفسحي؛ اشتري حاجة لنفسك» وهكذا. 

طب أنا أعمل إيه دلوقتي؟ أقعد في البيت أصلي ولا أخرج وأبسط 


553 


إجابة السؤال ده ببساطة إن مفيش إجابة! كلها اقتراحات بتعبر عن 
احتياجات مهمة ومختلفة» وهي دي القاعدة الأولى! الإنسان عامة مش 
مخلوق بسيط مكون من حاجة واحدة بس وخلاصء الإنسان عبارة عن 
روح ونفس وعقل وقلب وجسد... JS‏ حاجة فيهم ليها احتياجات مختلفة! 
بالتالي ماينفعش الواحد يركز على احتياج واحد بس في حياته ويهمل 
الباقي! السبع تانكات دول كلهم مهمين والتوازن بينهم كلهم بيخلينا سعداء. 

في وقت هتلاقي نفسك فكيتي وارتاحتي مجرد ما تقعدي تدعي ربنا 
مثلاء ووقت تانى هتتبسطى أما تقعدي تنظمى حياتك وتهتمي بنفسك 
وتحطي لها أهداف» ووقت تالت هتتبسطي Ul‏ صحابك يجولك وتضحكوا 
وتهزروا وتحسي إنك شخص محبوب من الناس» ووقت رابع أما تنزلي 
تعملي عمل تطوعي في الجمعية اللي جنبك أو تساعدي فقير وهكذا. 
كلهم أبواب مختلفة للسعادة» وكلهم مهم نخبط عليهم ونهتم بيهم زي 
ما بنهتم بفيتامينات جسمنا كلها مش بنركز على واحد بس ونسيب الباقي 

القاعدة التانية المهمة جداء إن الحاجة اللي إنتي محتاجاها عشان تملي 
التانكات دي موجودة حواليكي بالفعل! كل شيء محتاجاه عشان تحققي 
التوازن موجود فعلا في حياتك» أومال إنتي متلخبطة وتايهة ومش عارفه 
تشبعي الحتياجاتك ليه؟ 

تخيلى معايا كده المثال ده: لو آنا قلت لك إني متأكدة مية في المية إن 
مفتاح العربية مثلا موجود في الأوضة الفلانية وانتي دورتي ومش لاقيه 
المفتاح يبقى معناه إيه؟ إنك أكيد مادورتيش كويس ! يمكن عمالة تدوري 
في درج واحد بس في الأوضة: أو يمكن بتدوري في أوضة تانية أصلا... 
أو جايز مش عارفة شكل المفتاح اللي بتدوري عليه أساسا :) 

نفس الكلام» كل حاجة محتاجاها عشان تملي التانكات بتاعت حياتك 
موجودة بالفعل! الفكرة كلها إنك تركزي وتعر في إنتي محتاجة إيه بالظبط 
عشان تاخديه. وزي ما ممكن تبقي مش لاقية مفتاح العربية عشان مش 


1Y 


عارفة شكله» ممكن جدا تبقي مش عارفه إيه هي احتياجاتك أصلا عشان 
تدوري عليها! l‏ 

وزي ما ساعات بتبقي مش لاقية المفتاح عشان مصرة تدوري في درج 
واحد بس في الأوضة؛ ممكن برضه تبقي مش لاقية احتياجاتك ومش 
حاسة بالسعادة الداخلية عشان مصرة تاخديها من مصدر واحد بس! 

وده هير جعنا للقاعدة الأولى: التوازن. ' 

عشان تلاقي المفتاح» لازم تدوري في الأوضة كلها! وعشان صحتك 
تبقى كويسة لازم تهتمي بفيتاميناتك كلهاء وعشان تحققي التوازن وتلاقي 
سعادتك لازم تهتمي بالتانكات كلها! وكونك مش حاسة بالسعادة  ile‏ 
للقواعد اللي قوق دي - معناه إنك مركزة على درج واحد في الأوضةء 
أو فيتامين واحد في الأكل» أو تانك واحد في حياتك وعايزة تاخدي منه 
كل حاجة! 

إيه اللخبطة دي؟ 

يعني مثلاء سيندريلا أول ما اتجوزت كانت كل حاجة جميلة وتحفة 
وشهر عسل وحاجة عظيمة! حسيت إنها أخيرا لقيت سعادتها الحقيقية 
مع الأمير وخلاص الدنيا ضحكت لهاء فبدأت سيندريلا - زي كتير مننا 
_ تنسى أو تهمل باقي احتياجتها وتركز مع تانك واحد بس في حياتها 
وهو تانك علاقتها بجوزها! بقت تبعد عن صحابهاء تقصر مع عيلتهاء 
تركن أحلامها وطموحتهاء تكسل عن الأنشطة اللي كانت بتعملها قبل 
كده وهكذاء زي حال كتير مننا أول الجواز... مبسوطة بقى وتانك الحب , 
والعاطفة مليان جدا! بس اللي بيحصل بعد فترة إن روحها بتبتدي تشتكي! 
التانكات التانية عمالة تنقص وهي مش واخدة بالهاء فتبتدي سيندريلا 
تحس إنها متضايقة» وعشان هي قررت إن المفتاح في درج الأمير (أو 
إن سعادتها مش هتيجي غير من الحب والرومانسية) هتروح تشتكي له 
وتدور على المفتاح عنده هو بس: 

انا مخنوقة يا ميرو» 

= «تعالي يا سوسو oS‏ 

_ «أنا لسه مخئوقة يا ميرو 

= «خدي الهدية دي يا سوسوا 

«أنا لسه مخنوقة يا ميرو 

= «طب هحاول أجيلك بدري نقعد مع بعض» 

e 

= «إنتي نكدية يا سوسو 

- اانت اتغيرت يا ميرو mr‏ تحبني زي أول Ue‏ طلقني t!‏ 

عارفة» لو ميرو ده عملها قرد! برضه سيندريلا هتفضل مخنوقة» ليه؟ 
عشان هي مركزة على تانك واحد بس ومهملة الباقي... فمع الوقت مابقتش 
سعيدة. وطبعا مين السبب في تعاستها من وجهة نظرها؟ ميرو! إنت اتغيرت» 
إنت مش بتبسطني» » Uf‏ عايزة اتطلق. ..إلخ. 

كام واحدة فينا بعد الجواز بتمحور كل حياتها ونفسيتها حوالين جوزها؟ 
بتعتمد عليه اعتماد كلي في إساعدها وتهمل أبواب تانية كتير للسعادة في 
حياتها! وقبل ما تقولي لي «غصب عني» افتكري أول قاعدة قلناها: إنتي 
مسؤولة عن حياتك. 

00 RI PA 
- توازني عشان ماتحمليش علاقتك بجوزك لوجدها - أو أي تانك تاني‎ 
المسؤولية الكاملة عن سعادتك أو تعاستك!‎ 

أنا شخصيا من كذا سنة لما كانت تجي لي واحدة بتشتكي مثلا من 
eus .. ined cip hor dd‏ 
بسمع المشاكل دي وبعدين أقعد أشرح لها قواعد في العلاقات الزوجية 
والفرق بين الراجل والست وقؤاعد في تربية الأولاد وبر الوالدين. ..إلخ. 

مع الوقت لقيت إن ساعات كتير المشاكل دي فعلا بتتحل» بس بتفضل 

ابت تفسها مش سعيدة! كأن في حاجة ناقصاها! فبقيت بعمل حاجة تانية: 

بقيت أول سؤال بسأله للبنت أما تخلص قصتها «احكي لي عن حياتك؛ 
بتعملى إيه؟ وقتك بتقسميه إزاي؟ إيه هي هواياتك؟ إيه خطتك لحياتك؟) 
وهكذاء وكانت المفاجأة! ١‏ 

P s ed ecd 
جربي إسأليهم «إيه هي المشاكل اللي بتواجهك أو إيه الحاجات اللي‎ 
بتضايقك مثلا من جوزك أو ولادك أو الحياة عامة»... إسألى السؤالين‎ 
25 دول وراقبي السرعة والتلقائية في الرد!‎ 

كلنا بنعرف بسرعة جدا نجاوب على السؤال التاني بتاع المشاكل... وده 
مش عشان إحنا نكديين ولا حاجة بس عشان المشاكل دي بتبقى عرض 
ظاهر لمرض تاني مستخبي جوه وهو عدم التوازن بين الاحتياجات وعدم 
وجود رؤية محددة للحياة. 

عضمي بيوجعني كتير ده عرض» إنما نقص التوازن في العناصر الغذائية 
في الأكل أدى إلى نقص فيتامين «د» أو نقص كالسيوم هو ده المرضن! 

عشان ul sas‏ غيرت السؤال ودخلت في حياتها هي» قبل حياة جوزها 
وولادهاء وساعدتها تكتشف عدم التوازن اللي عندها وتغير طريقة الحياة 
من واحدة فاضية من جواها وبالتالي مركزة مع جوزها وولادها والعالم 
والناس» لواحدة عندها توازن وحياتها مليانة وفيها رؤية مخلياها سعيدة 
ومشغولة» ومركزة طاقتها في المهم فعلاء مش في مين اتخانق مع مين... 
ساعتها Vo‏ 7 من منشاكلها اتحلت لوحدها! وده على فكرة مش معناه إن 
مفيش مشاكل زوجية ولا في حموات يتفات لها بلاد ولا حاجة: لا.طبعا! i‏ 
إنما اللي أقصده إن عدم التوازن في الحياة والتركيز على تانك واحد أو 
اتنين بس بيخلينا فاضيين من جوه» وبيخلينا نکبر كل مشكلة جوه دماغنا 
ونديها حجم أكبر من حجمها بكتير! 

الخلاصة: عشان تبقي سعيدة ة محتاجة تملي كل التائكات دي» علاقتك 
بربنا وبأهلك وبصحابك وبجوزك وبنفسك وبولادك وبالمجتمع اللي 
حواليكي! وكل ما تلاقي نفسك مش لاقية المفتاح افتحي درج تاني ودوري 


لحد ما توازني بينهم كلهم وتلاقي سعادتك! 


علاقتك بأهلك علاقتك باصحابك علاقتك بجوزك 


علاقتك برينا 









علاقتك بأولادك علاقتك بنفسك علاقتك بالمجتمع 


كده عرفنا أسامي التانكات وأهمية التوازن بينهم؟ تعالي نشوف هنملاهم 
إزاي... l‏ | 





Y^. 





المقابلة الرابعة: 


-ها عملتي إيه؟ فهمتي حاجة من الكتاب؟ 

- (ابتسامة بلهاء). 

-طيب هشرح لك. 
. التانك الأو ل: هو علاقتك بربناء والعلاقة دي هي الغذاء الأساسي 
لروحك» الروح نا سيندريلا هي النفخة اللي ربنا نفخها فيكي... فبالتالي 
عشان تغذيها لازم ترجعي للأصل! لازم تنواصلي مع الخالق وتحبيه 
ونحسي بحبه ودعمه ليكي» لما بتفقدي الإحساس بالتواصل مع ربنا الحياة 
٠٠‏ بتبقى جحيم» بتبقي تعبانة وقلقانة وحاسة إن إنتي اللي بتعملي كل حاجة 
في الدنيا لوحدك» ولما بتملى التانك ده بتحسي إنك مش لوحدك وإن 
ربنا معاكي دايماء بتحسي إنك مطمنة مهما مريتي بمشاكل لأنك عارفة 
إن ربنا له حكمة فكل حاجة. | 

وعشان يا سيندريلا تحققي التواصل اللي يغذي روحك فعلا ويحسسك 
بالطمأنينة دي لازم تبقى علاقتك بربنا قايمة على «جودة» مش أي علاقة 
وخلاص! | 

= يعني إيه قايمة على جودة؟ 
٠‏ -هسألك سؤال يا سيندريلا: لو إنتي نفسك تبقى علاقتك قوية بحماتك 
مثلا هاتعملي Tal‏ ; 

- حماتي إيه دي مش بتطيقني! 

- بلاش! لو نفسك يبقى علاقتك قوية بيا مثلا - لاقدر الله ينفع 
أكون بكلمك وإنتي سرحانة في عالم تاني ومش مركزة؟ ينفع تكوني 
بتكلميني وإنتي مش دريانة بتقولي إيه ولا عايزة ايه؟ ولا هتبقي مركزة معايا؟ 

> لا هركز معاكي طبعا! 

- هتركزي معايا عشان تفهميني وتفهمي أنا عايزة أقولك إيه لأنك لو 
ماركزتيش معايا وسمعتيني كويس مش هتعر فيني» ولوماعر فتينيش كويس 

مش هتحبيني! وأنااكمان لو حسيتك مش مهتمة بيا وأنا قعدة معاكى مش 
-عظمة على عظمة يا ست! 


- أهو ربنا بقى أهم مني ومن أي حد هتهتمي وتركزي وإنتي بتتكلمي 
معاه وبتسمعيه؛ ومع ذلك مش بنعمل كده! بنكلم ربنا وإحنا سرحانين 
فى مليون حاجة تانية! 

= يعني أعمل إيه؟ 

- يعني لو عايزة تملي التانك ده حاولي تتعرفي على ربنا فعلا عشان 
تقدري تعرفي هو عايزة منك إيه في كل مرحلة في حياتك» تبقى حريصة 
| إنك تفهمي هو بيقدر الأمور إزاي ويحبك تعملي ايه» تتكلمي مع ربنا 
باللي جواكي وتحسي إنه فعلا سامعك وشايف اللي في قلبك من غير 
حتى ما تقولي حاجة: تفهمي مين هو ربنا اللي خلقك؟ تفهمي كلامه وإيه 
المطلوب منك فيه» مش تقريه وخلاص وتعدي الحسنات وتقلبي الصفحة 
حتى لو مش فاهمةء تعملي لنفسك وقت في اليوم للخلوة والكلام مع 
ربناء عشر دقايق حتى لوحدك تحكيله فيهم عن كل اللي شاغلك وكل 
اللي مخوفك وكل اللي نفسك فيهء تطلبي منه إنه يخليكي تعر فيه وتحبيه» 
تطلبي منه طلبات كبيرة لأنك واثقة فيه سبحانه وتعالى وعارفه إنه كريم 
حتى لو إنتي بتغلطي أو مقصرةء تشكري ربنا على نعمه عليكي وتطلعي 
كل الكلام اللي في قلبك وساعتها... التانك ده هيبدأ يتملي! وخلي بالك 
يا سيندريلا التانك ده أخطر وأهم تانك في السبعة... عارفة ليه؟ 

| "Pers 
لأن في ناس بتبص لعلاقتها بربنا على إنها مصدر للراحة النفسية زي‎ - 

اليوجا ولا الموسيقى كده! حاجات بعملها في وقت معين في اليوم عشان 
أرتاح. .. إنما باقي حياتي ملهاش علاقة بربناء ومش ده اللي أنا عايزاكي 
تعمليه يا سيندريلا! عايزاكي تعملي علاقة بجودة مع ربنا مش عشان إنتي 
ترتاحي وخلاص إنما عشان تبقي دايما فاكرة إن بقيت جوانب حياتك 

بتلف حوالين حاجة أكبر منك إنتي وأكبر من اللحظة اللي إنتي فيها دي. 
تبقي دايما مركزة في كل يوم وكل حاجة إنتي بتعمليها على فكرة إنتي 
إتخلقتي عشان تعملي إيه... مش مجرد إيه اللي هيبسطك وخلاصء أو 
إيه اللي الناس عايزاكي تعمليه. | 

عشان كده يا سيندريلا بقولك تاني» التانك ده أهم واحد في السبعة» 
لأنه لو اتملى صح بيخلي حياتك كلها ليها قيمة» كل أدوارك بيبقى ليها 
معنى» اختياراتك وعلاقتك بجوزك وبأهلك وبشغلك وبضحابك وکل 

عرفتي أول واجب عليكي؟ 
si~‏ في الجودة بتاعت علاقتي بربنا! غلى فكرة جودة بالإتجليزي 

. يعني كواليتي! ولو كنتي قلتي لي كواليتي من الأول كنتي وفرتي على 

c‏ نفسك كل الشرح ده لأن أنا أصلا مؤاصفات عالمية على أرض مصرية 
ولا مؤاخذة! 
دهإيه الحلاوة دي! 

التانك التاني بقى بتاع علاقتك بأهلك وهنركز فيه على مامتك وباباكي 
بالذات. دايما يا سيندريلا في علاقتنا بأهلنا بنبقى محتاجين نحس منهم 
بالحب والذعم والتقبل الغير مشروطء أو اللي ملوش علاقة بإحنا عملنا 
إيه أو معملناش إيه» ودي أحلى حاجة فني علاقة الأب والأم بأولادهم 
واللي أما مش بتكون موجودة بنحس إننا ضعاف ومش حاسين بالأمان 
وملناش قيمة. | 

وإحنا صغيرين كنا لازم نعتمد اعتماد.كُلي على أهالينا عشان نملى ' 
التانك ده» إنما أما كبرنا بدأنا نفهم إن في أهالي مش هاتعرف تدي إحساس 
الحب والدعم بالشكل ده لولادهم» ممكن نتيجة إن هم نفسهم مفتقدينه 
من أهلهم؛ أو نتيجة إنهم عندهم نظرة غلط للتربية الصحيحة» أو نتيجة إنهم 
ماتوا زي باباكي ومامتك كده يا سيندريلاء أو UT‏ كان السبب» فالحل ساعتها 
لو لقينا إن lal‏ مش هيقدروا يدونا الدعم اللي إحنا محتاجينه» إننا ندور 
۷٤‏ 


على بدائل تانية نملى بيها التانك ده» وندي الدعم ده لنفسنا. ممكن مثلا 
نحاول ناخده من عم أو خالة أو أي حد بيقدر يسمعنا ويفهمنا ويحسسنا 
بالحب» وممكن لو متأثرين أوي بفقدان الإحساس ده من أهلنا نحتاج 
ساعات نروح لدكتور نفسي أو حد مختص عشان نتكلم معاه ويساعدنا. 

اللي يهمني جدا يا سيندريلا دلوقتي إنك تتصالحي مع فكرة إنك مش 
لاقيه الحب والمساندة دي من أهلك! لأن - صدقيني - حتى لو أهلك 
كانوا لسه عايشين ومش بيدؤكي حب ومساندة بالطريقة الصح فهيكون 
صعب جدا إنك تغيريهم! فإنك تشيلي من أهلك بسبب مواقف قديمة أو 
إنك تصممي إنك تغيري طريقتهم لو كانوا لسه عايشين» مش هيعمل أي 
حاجة غير إنه هيأذيكي إنتي وهيشتت تركيزك عن الطريق بتاعك! . 

= يعني أعمل إيه لأني فعلا متضايقة من إهمال LL‏ الله يرحمه - 
لزاع فا جوري ناكرا أعمل إيه في القصة دي؟ أنا شايلة 
منه جدا! 

TRETEN DR کل حافك اليا‎ A 

عن اللي جي زي ما قلنا قبل کده» حاولي بدل ما تفضلي تندبي حظك 
إن باباكي ولا مامتك ماتصرفوش صح... الأفضل من كده إنك تحاولي 
تخرجي الزعل اللي جواكي ده مع صديقة أو حتى مع نفسك. .. وبعدين. 
تدوري لأهلك على أي أعذار وعلى أي مواقف تانية حلوة عشان تهدي 
من qr‏ 

- أعمل ده إزاي بقى؟ 

iis Kol iod e UI i ai 

I dove BH E ceto i 
المواقف اللى وجعتك قبل كده وحسيتي فيها بالإهمال» كل مشاعر الغضب‎ 
والضيق والحزن والخوف اللي جواكي» كل أحاسيسك كأن الموقف لسه‎ 
حاصل حالا! وبعد ما تطلعي كل الشحنة السلبية دي من قلبك حاولي‎ 
تدوري جواكي على التفهم؛ على اللي بتحبيه في باباكي؛ على اللي عذراه‎ 

في تصرفاته. يعني ممكن تفكري مثلا إنه باباكي اختار الست دي عشان 
كان فاكر فعلا إن ولادها هيبقو زي إخواتكء أو إنه اتشغل غنك في شغله 
بعد الجواز غشان كان فاكر إنه Ul‏ يحاول يعيشك في مستوى أحسن ده 
هيكون كويس ليكي بعد وفاته... um‏ دوري جواكي على التسماح 
والحب عشان تداوي اللي حصل زمان... يمكن ده اللي هو اتعلمه في 
التربية» يمكن كان فاكر إنه كده بيحميكي» يمكن ويمكن بس المهم إن 
باباكي ومامتك كانوا من جواهم طبعا بيحبوكي حتى لو اتضرفوا غلط! 
فاتحرري من اللوم عليهم واحمدي ربنا إنه فتح لك أبواب تانية تحسي 
بالحب منها في حياتك. 

= أنا لو عملت اللي بتقوليه ده وافتكرت المواقفاللني شايلاها في 
قلبي هعيط جامد وهبقى فتحت على نفسي فتحة نكد! 

-عيطي يا سيندريلاء لو ماطلعتيش اللي جواكي هتفضلي طول عمرك 
تعبانة وهيحصل عندك مشاكل كتير هكلمك عنها في المرات الجاية» بس ش 
صدقيني إنتي محتاجة تخرجي مشاعرك وتصالحي أهلك من جواكي عشان 
يبقى عندك توازن في حياتك» ولو كانوا آهلك لسه عايشين كنت قلت لك 
إنك محتاجة كمان بعد ما تصفي قلبك من أي مواقف قديمة شايلاها وتنضفي 
التانك ده إنك تمليه بقى» وتانك الأهل ده بيتملي بإنك تهتمي بعلاقنك 
بيهم تاخدي بالك منهم» تحاولي ترضيهم, تقعدي معاهم وإنتي مشغولة 
بيهم مش مشغولة عنهم» تعملي علاقة بجودة مع مامتك وباباكي وتهتمي 
بيهم وبحكاياتهم واهتمامتهم مش بس عشان هما كبروا مثلا ومحتاجين 
لك! إنما عشان إنتي نفسك محتاجة العلاقة دي مهما كبرتي واتجوزتي 
وخلفتي ومهما كانوا هما قاسيين عليكي حتى! إنتي محتاجة تراعي أهلك 
وتاخدي بالك منهم وتوديهم وتحسسيهم دايما بحبك. 

- أنا حاسة إنك بتحبيني زي مامتي يا طنط أشجان. 

- طنط أما ينططك! إنتي هاتعملي لي فيها مراهقة؟ 

= سوري سوري يا طنط المهم: يبقى كده أعمل علاقة بجودة مع رينا 

وأصالح أهلي وإيه كمان؟ كملي وإشجيني يا أشجان. 
- التانك التالت بقى بتاع الصحاب والضحك والفرفشة! مهم جدا تملي 
التانك ده يا سيندريلا وتديله وقت» تهتمي بصحابك القدام وتكوني صداقات ' 
جديدة على طول. الصحاب القدام بيحبوكي زي ما إنتي كده وبتبقي على | 
طبيعتك معاهم... والصحاب الجداد نيخلوكى تكتشفى حاجات جديدة 
في نفسك! مهارات جديدة: اهتمامات مختلفةء وهكذا. لو كل صحابك 
فيران يا سيندريلا خليهم صحابك برضه بس ابتدي ضاحبي ناس تانية. 
دخلي ناس جديدة في حياتك واهتمي بيهم. قولي للناس اللي بتحبيهم 
إنك بتحبيهم» شاركيهم مشاكلهم واخرجي معاهم وإديهم وقت «بجودة» 
برضه» OY‏ مفيش حاجة في الدنيا هتغنيكي عن اللمة الحلوة. 
= تاني جودة؟ مش قلنا كواليتي! طب دلوقتي أنا مابعرفش أعمل 
صحاب أعمل إيه بقى؟ 
- حاولى يا سندريلا. اقري كتاب «كيف تكسب الأصدقاء وتؤثر في 
الناس» بتاع ديل كارنيجي وحاولي تطبقي اللي فيه. إبدأي: الأول Au‏ 
بتقديم مساعدة لحد» وبعدين واحدة واحدة اتعرفوا على بعض. إبدأي 
بإنك تبتسمي للناس اللي خواليكي وتفتحي معاهم مواضيع وإنتو واقفين . 
. في السوبرماركت حتى! عودي نفسك يا سندريلا تعملي صداقات وتهتمي 
. بيها عشان إنتي محتاجة صحاب في حياتك! محتاجة شوية الضحك اللي 
بيبقى معاهم عشان تاخدي طاقة تكملي بيها الطريق. محتاجة ناس تتكلمي 
معاها وإنتي متضايقة. محتاجة دعم وفرفشة وكلام من القلب وعلاقة 
اجتماعية قوية مع صحابك عشان الحياة تهون. 0( 


- الناس وحشة يا أشجان! : 
الناس فيها الحلو والوحش! وسعي دايرة معارفك وهتلاقي إن في 
ناس كويسة وزي الفل! | 


= معنديش وقث أشوف حد! المسلسلات Vae ٠١٠١ uS‏ 
- لازم تطلعي وقت! إن شالله ساعة في الأسبوع ولاحتى كل أسبوعين 

تخرجوا سوا! المهم إنك يبقى عندك دايرة صحاب بتتواصلوا وتتقابلوا 
وتتبسطوأ وتساندوا بعض مهما كنتي مشغولة! ومش بس صحاب... إعملي 
كمان علاقات مع ناس عندهم نفس اهتمامتك» يعني لو بتحبي التصوير مثلا 
اتعرفي على ناس في المجال'ده لأنهم هيضيفوا لك حاجة في حياتك... 
صحابك - مهما كانوا قريبين ليكي - ممكن مانسعدوكيش فيها عشان 
ماعندهمش نفس الاهتمام. 

- يبقى علاقة مع ربنا ومع أهلي ومع صحابي ومعارفي. eus.‏ 
علاقات؟ وإيه تاني! 

-التانك الرابع بقى علاقتك بجوزك! 0 

- أيوه بقى! خشي لي على تانك جوزي... الحب الحب... الشوق 
الشوق! 

gem Mi على‎ ia رمان كانت غلاقات الجراز دقن‎ cap p ll 
للأمان والاستقرار والدعم المادي أكتر من أي حاجة تانية. كانت ناس كتير‎ 
ماشية بمبدأ «ضل راجل ولااضل حيطة»... إنما دلوقتي الوضع اختلف!‎ 
الحيطة عند ناس كتير بقيت أحلى لأن الناس بقيت تدور على «جودة»‎ 
معينة فى العلاقة! بقى الاستقرار لوحده مش كفاية» وبقينا بندور على‎ 
احتياجات. تانية زي الرومانسية والتواصل والدعم النفسي والمساعدة‎ 
في تربية الأولاد وهكذا. وده يخليكي يا سيندريلا محتاجة تتعلمي إزاي‎ 
بجوزك عشان تقدري إنتي وهو تاخدوا احتياجاتكم‎ EENE تعلي جودة‎ 
من الجواز! والموضوع ده بصراحة كبير ومفيش مجال نفصل فيه دلوقتي‎ 
عشان متأكدة إني لو فتحت كلام عنه في براكين هتنفجر؛ فخلينا نعمل‎ 
لموضوع الجواز ده وقت خاص لوحده. بس السؤال عامة المفروض‎ 
يكون: هل أنا كزوجة فاهمة طريقة التعامل مع الراجل؟ فاهمة الفرق بين‎ 
شخصية الراجل والست؟‎ 

= أكيد فاهمة! الراجل راجل والست ست! 

-ده إيه النباهة دي! 


YA 


= بصي أنا وجوزي بنتخانق كتير بس آنا مش قلقانة أوي عارفه ليه؟ 
لأني دايما حطه في دماغي اللامؤاخذة الشوز! 

الشوز؟ اللي هي الجزمة يعني؟ إنتي مش حاطه في دماغك جزمة! 
ده مول كامل سبع أدوار جزم بس! 

UE =‏ قصدي إني دايما فاكرة يوم أما لف البلد كلها عشان يلبسني 
الجزمة... وده مطمني» أكيد طالما اتجوزنا عن حب يبقى زي ما أسامة 
بيقول هنعيش بالحب ونموت بالحب... والحب الحب. 

Y-‏ سياتك إنزليلي كده من على سلم الأحلام واهبطي على أرض الواقع! 
الجواز عامل زي الشركة» لو بدأتيها صح وميه ميه بس بعد كده أهملتيها 
. يبقى باظت الشركة! ولو ule‏ تحافظي على الشركة لازم تركزي وتقري 
| وتفهمي وتدرسي أحدث طرق التسويق والإنتاج والإدارة... ولو حصل 

مشكلة تتكلمي مع استشاري محترف وهكذا عشان الشركة تكبر وتنجح! 
= يا نهار أبيض يعني أعمل إيه! ده آنا هروح أرفد مدير الشركة النهاردة! 
-إنتي وجوزك مديرين الشركة يا سيندريلا! اللي أقصده إنك ببساطة لازم 

تتعلمي إزاي تبني جوازة ناجحة. شوفي النماذج الكويسة اللي حواليكي 
واتعلمي منها... اقري كتب أو احضري محاضرات عن الجواز واسألي 
نفسك دايما: هل الجو العام اللي بيني وبين جوزي مبني على الصداقة 
والتشجيع والتقدير والاهتمام والمشاركة؟ ولا الجو كله نقض وتوبيخ 
ووقوف على كل كلمة وكل غلطة؟ هل في بينا أمان إن كل واحد يطلع 
اللى جواه من غير ما يلبس ماسكات؟ يتكلم عن أحلامه وأفكاره ومشاعره 
ومخاوفه من قلبه؟ ولا مش بنتكلم عشان خايفين من الإهمال أو من 

إصدار الأحكام أو حاسين إن مفيش بينا أصلا حاجة مشتركة نتكلم فيها؟ 

هل بنهتم ندي لعلاقتنا وقت خاص بعيد عن روتين الحياة اليومية... ولو 
مرة في الأسبوع كده نخرج لوحدنا أو نقعد نتكلم زي أيام الخطوبة أو 
كتب الكتاب؟ العلاقات الاجتماعية.. أي علاقة اجتماعية يا سيندريلا 

بتزدهر بشرط واحد مهم وهو إنك تديها quality time‏ أو وقت بجودة! 


YA 


حتى يا سيندريلا بعد ما تخلفي» لازم تعملي وقت خاص بينك وبين 
جوزك لوحدکم» تشربواشا ي كده وترغوا وتهزروا وتتكلمواعن حياتكم 
وتسمعوا Uem‏ 

طيب هسألك سؤال ذكاء يا سيندريلا: لو واحدة مش متجوزة هتعمل 
إيه في التانك ده تحديدا؟ سيندريلاء WM Pase‏ 


-غوري يا سيندريلا! 

بس أنا سينجل! 


كل مرة تقريبا بدي محاضرة عن التوازن وبشرح فيها تانك العلاقة مع 
الزوج والاحتياج العاطفي... بتسأل نفس السؤال: بس أنا سينجل مش 
متجوزة! هملى التانك ده إزاي؟ 
عشان نكون واقعيين في فراغات معينة فى حياتنا أو تانكات معينة 
بنحتاج حد تاني يملاها معاناء زي الأهل أو الصحاب أو الزوج وهكذاء 
لكن الخبر السعيد إن كل واحد في دول - الأهل أو الصحاب أو الزوج 
- هو نانك واحد بس في حياتك... وزي ما قلنا قبل كده ما ينفعش دايما 
تمحوري حياتك حوالين احتياج واحد بس وتحطي عليه كل المسؤولية 
عن تعاستك خاصة لو حاجة مش بإيدك» زي الجواز. 
لكن الحاجة الأكيدة إنك لو مش متجوزة... أما بتبتدي تعملى توازن 
في كل جوانب حياتك التانية» علاقتك بربنا وبأهلك وبصحابك ولسه 
هنتكلم عن علاقتك بنفسك وبالمجتمع اللي حواليكيء لما بتبدأي توازني 
وتدي لنفسك باقي احتياجاتك وتبقي مستقرة نفسيا هتلاقي حاجة جميلة 
جدا بدأت تحصل: 
أولاء هتفهمي نفسك أكتر وهتفهمي إنتي بتحبي إيه وبتكرهي إیه» إيه 
مميزاتك وإيه eto ye‏ إيه مخاوفك وإيه الحاجات اللي بتوقفك» هيبقى 
عندك سيطرة أكتر على مشاعرك وأفكارك... وهيبقى عندك فكرة أوضح 
عن الحياة اللي إنتي فعلا نفسك تعيشيهاء وده كله هيخلي عندك صورة 
أحسن لشخصية الزوج اللي إنتي عايزاه! | 
خدي بالك إن نسبة الطلاق اللي عدت /.٠١‏ دي من ضمن دلالتها إن 
في مشكلة في اختيار شريك الحياة! الناس بقت تتجوز وخلاص» طالما 
الجوازة حلوة من وجهة نظر المجتمع يبقى يلا ندوس! إنما هل الشخص 
ده فعلا هيريحني» متوافقين مع بعض» هنقدر نفهم ونحتوي وبعض ونبقى 
صحاب وكل واحد فينا هيساعد التاني يبقى إنسان أحسن؟ محدش مركز في 
الحاجات دي مع إن الحاجات دي هي اللي فعلا بتعمل جودة في العلاقة 

الزوجية بعد كده! وليه محدش مركز؟ لأن أغلب الوقت بتبقى البنت أصلا 
مش فاهمة نفسهاء مش عارفه هي عايزة إيه» مش عارفه الحاجات اللي 
بتبسطها ولاعارفه الغاية من حياتها اللي تخليها تتجوز الشخص المناسب 
اللى يساعدها فعلا على تحقيقها. في حالة من التوهان كده عند بنات كتير 
بتخليها تتخيل إن الحل هو إنها تتجوز أول حد كويس يخبط على الباب» 
أو حتى تتجوز فلان اللي مش مناسب خالص لمجرد إنها بتحبه واتعلقت 
بيه» وبعد الجواز تلاقي نفسها تاهت أكتر زي سيندريلا كله. 

عشان كده تركيزك على نفسك وتحقيق التوازن في حياتك ومعرفة 
الغاية منها قبل أما تتجوزي هيخلى الصورة واضحة جدا بالنسبة لك وأول 
ما هيجي الشخص المناسب هتعرفيه على طول! 

والحاجة التانية اللى شفتها الحقيقة إن البنت لما بتبدأ تحقق توازن 
بين باقي التانكات في حياتها بتبقى منفتحة أكتر - مع الوقت - لفكرة إنها 
تجرب وتشوف عرسان من غير ما تبقى ميتة على الجواز ونفسها تبهرههم 
أو هتموت وتعجبهم. ولا تبقى - العكس ‏ متحفزة لأي غلطة العريس 
يغلطها. بتبقى على طبيعتها. بتبقى هي أصلا إنسانة سعيدة ووجود الحب 

من الجنس الآخر هيكمل سعادتها مش هيو جد لها سعادة من العدم! إنما 
l‏ في كتير من البنات بتبقى كل التائكات عندها فاضية وقاعدة مستنية عريس 
- الغفلة اللي هينتشلها من الوحل ويخليها مبسوطة! فبتتجوز ناس مش هما 
اللي هيسعدوها فعلا أو بتحط توقعات مش صحيحة عن الجواز! 

عشان كده لو إنتي سينجل ركزي على باقي التانكات واعملي بينهم 
توازن» وحاولي تطبقي بقيت الحاجات اللي هنقولها في الكتاب عشان 
ساعتها هتلاقي إنك بقيتي فاهمة نفسك كويس وفاهمة إنتي عايزة e]‏ 
هتبقي سعيدة في حياتك ومستعدة أكتر لدخؤل علاقة Lible à‏ ناضجة 
ومتزنة تكمل السعادة دي. 

«إن مهمتك ليست البحث عن الحب! بل» البحث بداخلك عن تلك 
الجدران والحواجز التي تبقيه بعيدا عن روحك» . 
جلال الدين الرومي 





أما لو إنتي متجوزة» فاعرفي إن مهارات إدارة العلاقة الزوجية مش 
بتيجي بالسليقة! ده علم يدرس وبيتعمل فيه أبحاث وكتب» فإنتي محتاجة 
إنك تتعلمي وتشجعي e‏ 5 إن هو OUS‏ يتعلم» ولو إنتي بتعاني - زي 
ستات كتير- إنك إنتي بس اللي دايما بتحاولي وبتتعلمي وهو لأء فعايزاكي 
تعرفي كذا نقطة: 

home improvement committeeJI الست بطبيعتها بيسموها‎ ١ 
يعني هي مديرة قسم تحسين وتطوير المنزل. مهما كان البيت جميل أو‎ 
العلاقة الزوجية مستقرة أو الولاد كويسين» الست بتحب دايما تطور وتحسن‎ 
وتجود وتحط لمسات جمالية للبيت بالناس اللي فيه.‎ 

ودي نعمة كبيرة جدا لأن الست هي-.الحنية والرعاية والقلب الكبير 
. بتاع البيت» الراجل مش كده! الراجل - في الأغلب - مش هيركز إنه 
يصلخ حاجة غير أما فعلا تتكسر! pa e‏ 
جد برضه غير بعد .كتير» دي طبيعة الراجلء معندوش حتة «يلا نطور 
رنجود ونحسن العلاقات؛ عالية زي الست» وده اللي بيخلي أكتر اللي 
بيحضروا كورسات وأكتر اللي بث بيشتروا كتب» وأكتر مريدين العيادات 
النفسية والكوتشينج وهكذا. .: الستات مش الرجالة» وعشان كده توقع 
نفس درجة التركيز والاهتمام من الراجل - زي الست - ساعات كتير 
بيبقى خيال علمي غير واقعي. 

؟- مش معنى كلامي اللي فات ده إنك إنتي اللي تعملي كل حاجة 
عشان تحسني العلاقة مع جوزك وهو لا! إنما معناه إنك بدل ما تخلي 

قسم التحسين والتطوير بتاعك يقدم كل شوية عريضة وشكوى وطلب 
اجتماع عاجل لمناقشة الأوضاع المزرية وعرض الطلبات والتهديدات 
بسحب الثقة وإنهاء الشراكة» إنك تستخدمي أسلحة تانية! إنك تستخدمي 
لغة تانية تشجعى بيها جوزك وتاخدي منه احتياجاتك. 

الراجل مش بيحب الشكوى الكتير لأنه بيترجمها على إنها «فشل! من 
ناحيته» كأنك بتقولى له cap‏ فشلت فى إسعادي» يا فاشل»! مافيش حد 
بيحب يحس إنه فاشل» بالذات الراجل... لأن الراجل بيتغذى أصلا على 
الإخساس بالنجاح والإنجاز والتقدير. الراجل بيحب التحدي لأنه بيحسسه 
إنه برنس» وبيحب التقدير لأنه بيحسسه إنه تاجح وإنه بطل حياتك» وييحب 
يحس إنه سوبرهيرو عامة في الدور اللي بيقوم بيه» ودي كلها احتياجات 
مرتبطة بهورمون التستوستيرون عنده» واللي بيعلى وبيديله إحساس بالسعادة 
أما بينجح وبيحقق إنجاز ما في حياته. لما الراجل بیسمع شكوى طول 
النهار من مراته وبيوصل له رسايل مختلفة سواء بتلقيح الكلام أو المقارنة 
بالغير أو لوي البوز إنه «مش ناجح معاها.. أو مش كفاية بالنسبة لها.. أو 
مش بطل حياتهاة بيبعد! بيبعد مش بيتشجع ولا حاجة! بينعزل ويدخل 
الكهف وهي.دي طريقته في التعامل مع الضيق» وساعات تلاقيه راح 
عرف واحدة تانية على مراته وأغلب الوقت بتبقى مستوى أقل من مراته 
بكتير! ليه؟ عشان هي هتنفخ فيه وهتديله الإحساس اللي هو محتاجه ده 
«إنه بطل حياتها وبرنس ومفيش منه!» 

وده مش مبرر طبعا للخيانة! مفيش أي مبرر للخيانة! إنما أنا بحاول 
أشرح لك طبيعة الراجل واحتياجاته» بحاول أوضح لك إنك لو حاسية . 
إن علاقتك بجوزك فيها مشكلة حاولي - قبل ما تلجأي للشكوى الكتير 
وتقلبيها دراما - إنك تتكلمي باللغة اللي هو يفهمهاء اللغة اللي تشجعه 
اللغة اللي فيها دلع وتقدير وامتنان لعلاقتكم ببعض» في فرق بين إنك 
تقولى لجوزك «أنت عمرك ما بتقعد معايا وعلى طول ماسك الموبايل... 
أنا قرفت من عدم اهتمامك؛ وبين إنك تقولي له «أنا بحب أقعد معاك جدا 

وبتبسط أما بتتكلم مع بعض... بحب أسمع رأيك... ما تيجي نقعد نشرب 
شاي ونرغي مع بعض شوية». 

في فرق بين إنك تقولي لجوزك «إنت شايل إيدك من العيال وكأنهم 
مش ولادك ورامي كل حاجة عليا!» وبين إنك تقولي له «العيال ولاد اللذين 
بيحبوك جدا وبيتأثروا أوي بكلامك أكتر مني» أنا مبسوطة إنك ete eas‏ 
ممكن تبقى تمسك إنت قصة قبل النوم عشان انت برنس الحكايات». 

الجملتين على فكرة ليهم نفس الهدف: إنكم تقعدوا مع بعضء وإنه 
يشيل عنك الولاد شوية... إنما الطريقتين مختلفين تماما! الأولى شكوى 
casi,‏ والتانية تشجيع وتقدير. الأولى «أنا مش سعيدة والتانية «أنا سعيدة 
وهاكون أسعد»! ومش شرط تكوني فعلا بتحبي رأيه ولا يكون برنس 
الحكايات! إنتي بس بتقولي له كلمتين حلوين عشان تشجعيه؛ بتنفخي 
فيه شوية كده زي ما بتعملي مع إبنك أما تكوني عايزاه يعمل حاجة. 

سمعاكي ياللي بتقولي آنا لعبته كل الألعاب لا کده نافع ولا كده نافع» 
وسمعاكي ياللي بتقولي «ونا» مين هيشجعني؟ وسمعاكي ياللي بتقولي 
«المشكلة أكبر من كده بكتير!) 

Ul‏ عارفة» وحاسة بیکی» فى مشاكل أكبر من كده بكتير» وفي رجالة 
صعبة» وأكيد هيكون أحسن إن الطرفين يحاولوا يحتووا بعض ويحسنوا 
علاقتهم» بس إنتي بتعملي اللي تقدري عليه وأكيد إن واحد يحاول أحسن 
من إن الاتنين يعاندواء وكتير من الأوقات بشوف إن لما واحد بس حتى 
بيبدأ في الإصلاح...عجلة العلاقة بتبدأ تلف» يعني أما يبدأ الر اجل ox‏ 
بالتقدير بعد وقت بيبدأ يدي لمراته حب ودعم أكتر عشان يفضل يحس منها 
بنفس إحساس التقدير اللي هو بيحبه؛ ولما مراته بتبدأ تاخد حب ودعم 
اكتر بتتبسط وبتديله تقدير أكتر وهكذا. وفي الآخر إنتي متجوزة بني آدم 
مش إنسان الغاب طويل الناب» يعني أكيد مع الوقت هتلاقي أثر.. ولو 
مالقتيش هتبقي على الأقل حاسة إنك عملتي أقصى ما في وسعك حنى 
لو قررتي تنهي العلاقة كلها في الأخر. بس في نقطة مهمة؛ إوعي تنسي 

نفسك في القصة دي» شجعيه ودلعيه وكل حاجة بس ماتعمليش نفسك 
ممسحة بلاط! اهتمي بنفسك وبعلاقاتك الاجتماعية وإملي باقي التانكات 
في حياتك عشان تفضلي إنسانة سعيدة من جواكى مهما علاقتك بجوزك 
أخدت وقت عشان تطور أو حتى لو - لا قدّرالله - باظت خالص! 
الخلاصةء الكلام عن العلاقة الزوجية ده محتاج كتاب كامل! لأ... 
موسوعة كاملة! وعشان تملي التانك ده صح» إنتي محتاجة تفهمي الفرق 
بين احتياجات الراجل والست. وتعرفى لغات الحب» وفن إدارة المشاكل» 
والعلاقة الحميميةء ويبقى عندك وعي عامة بالمواضيع المختلفة في الجواز. 
ومهم جدا OLS‏ إنك ues‏ وقت خاص مع جوزك مهما كنتم مشغولين» 
ساعة حتى في الأسبوع تخرجوا لوحدكم ترغوامع بعض وتهزروا وتضحكوا 
بعيدا عن الشكوى والمشاكل وضغوط الحياة اليومية المعتادة. لو حاسه 
إنه صعب وغصب عنك وماعندكيش وقت وعندك أطفال والحرب على 
الأبواب؟ افتكري دايما القاعدة الأولى: إنتي مسؤولة. حاولي بس يا زوزو 


خليكى خفيفة 
c‏ كده إحنا اتكلمنا عن التانك بتاع علاقتك بربناء واللي المفروض يكون 
قايم على تواصل بجودة بشكل يومي مش مجرد آلة حاسبة بتعد الحسنات» 
واتكلمنا عن التانكات بتاعت الأهل والصحاب والزوجء واللي المفروض 
برضه تكون قايمة على جودة واهتمام.. 

جودة واهتمام يعني نقولهم إننا بنحبهم» نديهم وقت أكتر ونهتم باهتمامتهم» 
نخصص وقت لصحابنا وقرايبناء نخرج معاهم» نتجنن» نضحك من قلبناء 
نشاركهم حياتناء نتواصل مع الصحاب القدام» ونعمل صحاب جداد في 
أي مكان بنروحه وهكذا. 

دوه ساكل E‏ ملل وم 

هايخلوكي ترتقي بعلاقاتك مع الناس عموما. 
النقطة الأولى» إنك لو مش مالية التانك بتاع علاقتك بربنا كويس 
متلاقى العلاقة بينك وبين أهلك وصحابك وجوزك وأي حد بقيت علاقة 
12D‏ علاقة ثنائية الأبعاد: أنا وهماء حقي وحقهم» مصلحتي ومصلحتهم. 
إنما لو مالية التانك بتاع علاقتك بربنا ودايما بتسألي نفسك «ربنا عايزني 
أعمل إيه» في كل موقف» وفاهمة إن كل أدوارك في الحياة مرتبطة بهدف 
أكبر من مجرد رغباتك إنتي وبس» ساعتها هتبقى علاقاتك بالناس 3D‏ 
يعني ثلائية الأبعاد: أنا وفلان وربنا مش أنا وفلان بس! هتلاقي نفسك 
uel‏ ربنا حتى مع اللي بيضايقوكي! وده هيخلي علاقاتك الاجتماعية 
| أرقى وهيخلي التوازن في حياتك أحسن. 9 35 
النقطة التانية كمان اللى هتفرق فى علاقاتك الاجتماعية: إننا لو متفقين 
إن اكتشاف نفسك والغاية من حياتك رحلةء فنقدر نقول إن كل الخطوات 
اللي بنقولها لحد دلوقتي دي عبارة عن تجهيز للرحلةء يعني إنتي حاليا 
بتحضري عربيتك وبتمايها بنزين وبتجهزي شنطتك وحاجتك عشان تنطلقي» 
وقبل ما تنطلقي بقى هانصحك نصيحة مهمة: خليكي خفيفة! إوعي وانتي 
بتحضري شنطتك تحطي فيها طوب وزلطء أو بمعنى أصح أوعي تحطي 
فيها غل وغيرة وحقد ونفسنة عشان كل ده هيضعف إرادتك وهيتقلك! 
في Lal‏ مشهورة عن شجرة عملاقة كانت موجودة في ولاية 
كولورادو في أمريكا من قبل ما كولومبس يكتشفهاء الشجرة دي عاشت 
2T‏ سنة» وفي عمرها ده اتعرضت لصعقات من البرق حوالي ١4‏ مرة» 
' واتعرضت لعواصف وإنهيارات تلجية عدد هستيري من المرات» ومع 
ذلك عاشت وفضلت واقفة! المفاجأة بقى اللي حصلت بعد كده إنه 
بالرغم من إن الشجرة.دي كانت بيضرب بيها المثل في الصمودء الأيام 
عدت وجيش من الخنافس جابها الأرض! هجموا الخنافس على الشجرة 
من جواها ودمروا قوتها الداخلية تدريجيا لحد ما الشجرة وقعت! شوية 
خنافس - ممكن إنسان يدوسهم برجله - وقعوا شجرة عملاقة ماقدرش 
عليها برق وعواصف وأمطار... تخيلي! 
AY‏ 


القصة دي حقيقية» وفيها درس مهم جدا. 
ممكن الواحدة فينا تعدي بمشاكل وابتلاءات كتير في حياتهاء ومع ذلك 
' تصمد وتفضل ثابتة» لكن الحاجة اللي ممكن تدمرها فعلا هى النقط السودا 
الصغيرة اللي بتتكون في قلبها وبتضعف قوتها تدريجيا لحد ما تنهار! 
عشان كده حافظي على قلبك! مهما كتتي اتقرصتي قبل کده من ناس 
وتصرفاتهم معاكي حاولي تسامحيهم أو حتى تسامحي الموقف نفسه أو 
التجربة نفسهاء مافيش حاجة بتعطل أد إنك تبقى سايقة في رحلة حياتك 
وانتي جواكي ضيق أو غل من حد. الغل ده بيأذيكي إنتي وبيخليكي تقيلة 
وبيبقى عامل كأنك بتشربي إنتي السم ومستنية الشخص أللي قدامك هو 
اللي يموت! 3 
نيلسون مانديلا له كلمة جميلة قالها أما خرج من السجن بتقول «حينما 
خرجت من باب السجن نحو البوابة التي تؤدي إلى حريتي» كنت أعرف 
أني إذا لم أترك المرارة والكراهية ورائي» فسأظل محبوسا في السجن!؛ 
الضيق والغل والنفسنة دول سجن فعلا! إنتي محتاجة تتصالحي مع 
التجارب المؤلمة وتعديها عشان ماتبقيش مسجونة جواها. والتصالح 
مع التجربة مش معناه إن الإنسان اللي ضايقك ده ماغلطش» مش معناه 
إن مايكونش مكانته عندك اتغيرت» مش معناه إنه خلاص صافي يا لبن» 
ويلا نرجع نبقى صحاب كأن شينًا لم يكن! لو قادرة تتفهمي وترجعي معاه 
زي الأول يبقى خير بس لو إنتي شايفة إن تصرفه معاكي كان نقطة تحول 
فى علاقتكم وإن اللي اتكسر بینکم مش هيتصلح يبقى خلاص! ابعدي 
عنه فورًا واقطعي الصفحة دي من حياتك طالما بتإذيكي وبتفسد عليكي 
قلبك» وهو قلبك ده مربط الفرس1 0( 
تتصالحي مع التجربة يعني تعملي كل حاجة تخليكي مش مشحونة 
غل وكره في قلبك» يعني ترضي باللي حصل أيّا كان وتفكري إن أكيد ده 
الخير ليكي» يمكن ماكنتيش هتعرفي عن الشخص ده كذا غير بالطريقة دي؛ 
يمكن ماكجيش هنتعلمي كذ غير بالموقف ده يمكن تي اللي سكتي عن 

كذا أو سمحتي بكذا أو اتنازلتي عن كذاء عشان كده دي النتيجة واديكي 
بتتعلمي» ويمكن الموقف ده يقربكم من بعض أكتر بعد شوية» وده a‏ 
أو يبعدكم عن بعض» وده برضه خير! 

التصالح مع التجربة مش عشان تصالحي الشخص ولاعشان هو جميل 
وبريء وإنتي اللي افتريتي عليه! ولا عشان هو مبسوط وسعيد وعايش 
حياته ومقضيها وإنتى T‏ مش عشانه. مفيش «هو»! طلعيه من حساباتك 
خالص! إنتي بتتصالحي عشان نفسك» عشان إنتي محتاجة تعيشي وإنتي 
قلبك نضيفء عشان إنتي حياتك هتبقى سودا لو قلبك فضل مليان ضيق» 
عشان مفيش حاجة تستاهل؛ عشان إنتي خايفة على قلبك أكتر ما هو خايف 
عليه» عشان إنتي تبقي خفيفة ومقبلة على الحياة وماتفضليش حبيسة التجربة 
دي يوم واحد كمان ولو بينك وبين نفسك» عشان لو فضلتي تقيلة بالغل 
والكره في قلبك هتبقي مشتتة وعمرك ما هتوصلي للهدف من حياتك! 





«التسامح الحق لا يستلزم نسيان الماضي بالكامل» 
لون انا 





| حاولي تتحرري من أي ضيق أو نقمة أو كراهية تجاه أي حد جواكي 
وتركزي على نفسك عشان ترتاحي؛ والموضوع ده هتتكلم عنه بتفاصيل 
اكتر في الفصل الخامس. | 
تعالي ندخل على تانك علاقتك بولادك! 

بشكل عام في عامل مشترك في علاقتنا بأصحابنا وأزواجناء وهو إن 
العلاقة نفسها والحب اللي بينا وبينهم بيكون «حب مشروط» بمقابل إلى 
حد مأ... يعني إيه؟ يعني آنا بحبه عشان هو كويس معاياء عشان بيحبني؛ 
عشان صاحبتي إنسانة cst Sites t‏ ها ابا على 
العلاقة معاهمء ولو المقابل ده مبقاش موجود. مهما صبرت على العلاقة 
واستحملت سوء المعاملة هاجي في يوم أحس باستياء رهيب جداء وهاحس . 
إني اتظلمت وتعبت ومش عايزة أكمل! | 

وده مش معناه إطلاقا إن الناس دي المفروض نعاملها بنظرية «حاجة قصاد 

حاجة» بس اللي أقصده إن في توقع معين منهم» بنحبهم جدا وبنسامحهم 
في الغلط وكله؛ لکن لو الإساءة زادت أوى ممكن نبعد عنهم وممكن كمان 
نكرههم أو مشاعرنا تتغير من ناحيتهم عادي Mer‏ 

طيب هل كل العلاقات الاجتماعية كده؟ لأ في علاقة مهمة جدا في 
حياتنا قايمة على الحب «الغير المشروط» وهي علاقتنا بولادنا. 

الحب الغير المشروط ده يعني حب ممضي في شيك على بياض Uh‏ 
بحبك من غير أي مقابل ومهما عملت)» مهما ولادنا غلطوا بتزعل منهم 
وممكن نخاصمهم حتى وناخد موقف بس مشاعرنا تجاههم مش JAT‏ 
| سنتي واحد! ودي من نعم ربنا علينا وعليهم» هما محتاجين الأمان العاطفي 
ده (إن مامأ TIL Ub‏ دايما مهما st þa‏ وإحنا كمان محتاجين العطاء 
ده في الحب» محتاجين نوصل لولادنا الرسالة دي دايما في علاقتنا «et‏ 
إننا مهما زعلنا من تصرفاتكم فإحنا بنحبكم على بياض كده من غير أي 
شروط! إن مفيش حاجة اسمها «أنا هحبك لو عملت كذاء ومش هحبك 
لو عملت كذا»» الجملة دي معناها إنك مش في الأمان! معناها إنك أهم 
إحساس عندك كطفل ‏ اللي هو حب مامتك وباباك ليك مش مضمود؛ 
ممكن بسهولة يتسحب منك الحب لو كسرت كوباية ولا جبت نتيجة 
وحشة في الإمتحان! والكلام ده متعب نفسيا جدا للأطفال وكمان مش 

حقيقي! الحقيقة إنك بتحبيه حتى لو كسر الكوباية ولا جاب درجة وحشة 
ولاعمل cl‏ ولازم الرسالة دي توصل له. 

وعشان تملي تانك علاقتك بولادك إنتي محتاجة تدي لكل طفل وقت 
Ln e‏ را تاخدي ابنك ساعة في الأسبوع 
مثلا وتخرجوا أو تلعبوا مع بعض في البيت. تقفلي الموبايل وتنسي 
إنك أمه» وتحكي له عن يومك وتسمعي منه عن:حياته وصحابه من غير 
ما تحاولي تفرضي رأيك وإرشاداتك. لو عملتي كده تأكدي إنك ‏ مع 
الوقت - هتحسي بتغيير كبير في علاقتكم ببعض. 





«إذا ol‏ دت لأبناك النجاخ؛ Gs, pres‏ أطول ومالا أقل» 
أبيجيل فان بورين. 





وحتى لو معندكيش أطفال هتفرق معاكي جدا نفسيا لو حاولتي ترعي 
أي حد/ حاجة إنتي مش مستنية منها مقابل» حد كبير في السن تهتمي بيه؛ 
طفل يتيم» أو حتى زرعة:» أو قطة في البيت. 

المشكلة بس إنك ممكن ماتعرفيش تنعاملي مع ولادك وتملي التانك 
بتاعهم صح لو إنتي من جواكي مش سعيدة ومستقرة نفسياء وعشان كده 
إنتي محتاجة توازني بين كل التانكات! 
| لما بنركب طيارة بيشرحوا لنا في الأول تعليمات الأمان وإزاي ننقذ 
نفسنا لو حصل مشكلة في ضغط الطيارة أو حاجة» وبيقولولنا نقطة مهمة . 
جدا: : لو معاكي حد محتاج مساعدة - طفل صغير مثلا - - إلبسي ماسك 
الأوكسجين بتاعك إنتي الأول وبعد كده ساعديه مش العكس» ودي فکرة 
ممكن ننفر منها جدا ونقول عليها «أنانية»! إزاي ألبس UT‏ الماسك قبل 
ابني؟ ده أنا ابقى أم وحشة أوي! الحقيقة دي مش أنانية ولا إنتي كده آم 

وحشة؛ انتي مش بتعملي ده عشان مش بتحبيه أو مش همك بالعكس! 
انتي بتعملي كده عشان إنتي مش هتقدري تساعديه فعلا وإنتى ضعيفة 
ومش متوازنة ومش عارفه تتنفسي! وعشان کد أنا كتبت الكتاب ده 
لحياتك إنتي الأول - قبل أي كلام ممكن أقولهولك عن تربية الأطفال 
أو الجواز! إنتي محتاجة تظبطي نفسك إنتي «d MI‏ فيكون عندك الطاقة 
إنك تربي ولادك وتهتمي بجوزك. الكوباية الفاضية مش هتعرف تفيض 
على غيرها! 

دلوقتي وقبل ما نكمل» خدي وقتك وفكري في الخمس تانكات اللي 
قلنا عليهم: إيه التانك اللي فاضي منهم ومحتاج منك اهثمام؟ وإيه القرار 
اللي هتاخديه عشان توازني بين التانکات دول؟ 


E a e‏ فر او ف بجا فياه ف درورو ور ع ووه لوال للح دن 

وعشان نكمل موضوع التوازن ونملى الكوباية أكتر فتفيض على غيرهاء 
هانتكلم الفصل الجاي عن تانك علاقتك مع نفسك» وهنبدأه بسؤال كبير 

الفصل الرابع 
أنا صاحبتی 





«عليك أن تصالح نفسك عشر مرات في النهارء 
لأنه إذا كان في قهر النفس مرارة... فإن في بقاء الشقاق بينك وبينها ما يزعج رقادك) 
فريدريك نيتشه 





أنا مين؟ 
٠‏ «مين.هي هبة السواح؟» كان أول سؤال إتسألته في إنترفيو عن الحياة 
والنجاح والشغف» وأول حاجة جت في دماغي ساعتها: إيه السؤال 
الصعب l l Fas‏ 

عمرك فكرتي في السؤال ده؟ «أنا مين؟1 

السؤال ده من وجهة نظري من أصعب الأسئلة اللي ممكن الواحد 
يجاوبها! فكري كده وقولي لي كنت المفروض أجاوب أقول إيه؟ 

لامين هي هبة؟1 هبة بنت سنها كذاء خريجة كذاء بتشتغل كذا... هبة 
زوجة وأم لطفلين؛ هبة بنت فلان أو صديقة علان» وغيرها من إجابات 
ومعلومات صحيحة جداء بسن مش بتجاوب على السؤال مين هي Urn‏ 

يمكن لو كان السؤال: إيه هي الأدوار والوظائف الاجتماعية والعملية 
اللي هبة بتقوم بيها تبقى الإجابة اللي فوق دي هي الإجابة النموذجيةء إنما 
«مين هي هبة؟» ماظنش إن هي دي الإجابة! 

ip‏ مين» ده سؤال عشان يتجاوب محتاج واحدة عندها وعي بنفسها 
هي قبل وعيها بالوظائف المختلفة اللي بتشتغلهاء واحدة عارفه هي مين؛ 
عارفه كويس هي عايشة ليه» إيه القيم المهمة ليهاء إيه أحلامهاء ed‏ اللي 
بيحركهاء إيه مميزتها وعيوبهاء إيه أهدافها وإيه المعتقدات اللي هي عايشة 
بيها فى الدنيا! باختصار: واحدة عارفة مين اللي تحت كل الأدوار الاجتماعية 
اللي هي نتلعبها دي! عارفه «هي مين". 

إيه اللي إنتي تعرفيه عنك؟ 

السؤال ده محتاج مجهود ووقت وتركيز وعلاقة e‏ النفس واكتشاف 
كل يوم لا ينتهي! لأنك مش مجرد بنت ولا زوجة ولا أم ولا طالبة ولا 
مُدرسة ولا ولاء إنتى أكتر من الأدوار اللي بتعلبيها في الدنياء أكبر من 
مجموع المناصب أو العنواين واليفط اللي محطوطة في حيانك. 

عارفه الوردة؟ إنتي زي الوردة كده! كل ورقة ملونة جميلة في الوردة 

دي بتكون عبارة عن دور معين بتلعبيه في حياتك؛ إنما مش هي لوحدها 
الوردة! الورق والقلب والصاق والريحة وتدرج الألوان والشكل والطبيعة 
المميزة وكل تفصيلة» مجموع كل الحاجات دي مع بعض بتخلي الوردة 
اسمها وردة» مش الورق لوحده! الورق ده هو اللي الناس بتشوفه وبتعجب 
بيه وبتقنعك إن هو ده إنتي مع إن ده مش صح! والدليل إن لو ورقة واحدة. 
من ورق الوردة وقع إيه اللي هيحصل؟ هتفضل برضه وردة! 

مش بقولك سؤال صعب! 

EEEE EEE 
uta حصرتي نفسك في الأدوار اللي بتلعبيها في كل مرحلة في حياتك‎ 
أخت» زوجة» سيدة أعمال. .. وهكذا! والمشكلة في الموضوع ده‎ cul 
إنك لما بتبني نفسك بس حوالين الأدوار دي بتبقي ضعيفة وهشة جدا!‎ 
. الو خسرتي جوزك ولا وظيفتكء لو فقدتي أهلك أو دراستك أو أي دور‎ 

من أدوار حياتك» هتلاقي نفسك وقفتي ومابقتيش فاهمة. .. طب أعيش 
إزاي من غير «الأدوار؛ دي! أكمل حياتي | إزاي؟ M‏ لأنك كان عندك 
وعي عالي بالأدوار دي لكن مش وعي بنفسك إنتي! يشة أدوار وحياة 
| وتوقعات ناس كتير مهمين جدا إنما إنتي مين. t‏ 

تعالي نرجع لورا شوية؛ الطفل من يوم ما بيتولد وهو بيكون فكرة عن 
نفسه من خلال تعامل alaf‏ معاه» بيشوف نفسه بنضارتهم. y ath.‏ 
ذكي؟ آنا شاطر ولا فاشل؟ أنا قوي ولا ضعيف؟). tala bs‏ الأسئلة 
اللي بتساعده يكتشف نفسه وقدراته وهو طفل. بعد كده الدايرة بتاعت 
الطفل بتوسع شوية وبيبدأ يروح مدرسة ويكون صدقات ويحتك بالمجتمع 
اللي حواليه» وکل ده بيأثر على شخصيته وعلى مدى وعيه بنفسه. بعل" 
كده بيكبر أكتر وبيبدأ يسأل أسئلة مختلفة وياخد قرارات مهمة في حياته 
زي «هدرس إيه وهلعب رياضة إيه وهصاحب مين» وهكذا... وفي فترة 
| العشرينات تحديدا بيكبر أوي في دماغ الإنسان سؤال «أنا مين وعايزة 
إيه؟» وکل ده طبيعي جدا! 


۹۸ 


لكن المشكلة اللي بتحصل لكتير مننا في الفترة دي (بدء! من أوائل 
العشرينات بالذات) هي إننا بنلاقي المجتمع اللي حوالينا عمال «يملينا) 
إحنا مين ويقولنا نعمل إيه ومانعلمش ce]‏ وييفرض علينا بشكل ما إننا نبقى 
شبه بعض فى اللبس والشكل والتفكير ونعيش بأهداف معينه هو حددها 
مسبقا وقررإن هو ده الصح وهي دي الحياة وهو ده النجاح! إنتي pl‏ فدورك 
بالظبط كذا... انتى مطلقة فمستقبلك شكله كذا... انتي بنت فماتعمليش ١‏ 
كذا... وماتحلميش بكذا... ادرسى كذا أحسن لك... واتجوزي بالطريقة 
دي... وافرشي بيتك كده... وهكذا من القوالب اللي بتتحط فيها وبتخلينا 
نبعد عن الهوية أو identity JI‏ الحقيقية بتاعتنا.  ٠‏ 

ونتيجة للقوالب اللي اتفرضت على كتير مننا دي» هتلاقي إن الطبيعي 
جدا إنك بدل ما تخرجى من العشرينات برؤية واضحة لنفسك ولحياتك 
بعد مشوار طويل من الدراسة والتجارب والأخطاء والاكتشاف... 
إنك تخرجى بحاجة اسمها Identity Crisis‏ أو أزمة هوية! ودي أزمة 
خطيرة جدا! 


أزمة الهوية: cs cx ui‏ مين G‏ دادا؟ 


Jo‏ قي لي o]‏ ا عن Cass‏ اندو 
لكن قليل جدا اللي يعرف | إن في أزمة بتحصل للإنسان في المرحلة العمرية 
من YA‏ - ه” سنة بالتقريب اسمها «أزمة الهوية»! 
فى دراسات بتقول إن من آخر ما يكتمل نضوجه في مخ الإنسان (تحديدا 
في النص التاني من العشرينات) هو القشرة الأمامية أو ال prefrontal cortex‏ 
واللي هي مسؤولة عن مهارت زي التخطيط والذكاء العاطفي والسيطرة 
على الاندفاعات وربط الماضي بالحاضرء وبالتالي أخذ القرارات. 
كمان في أواخر العشرينات بيحصل تواصل أفضل بين أجزاء المخ 
المسؤولة عن المؤثرات الاجتماعية من ناحية (زي مثلا فكرة «الناس 

هتقول عليا إيه وهتبص لي إزاي؟) وبين أجزاء المخ المسؤولة عن التخطيط 
والمخاطر ة واتخاذ القرارات المهمة من الناحية التانية. 

وبسبب التغيرات اللي بتحصل في المخ في الفترة دي زائد مشكلة 
عدم الوعي بنفسنا اللي إحنا عايشين بيها أصلا من قبل كده النتيجة إنه 
وارد جدا في المرحلة دي من حياتك (أواخر العشرينات لنص التلاتينات) 
يحضلك أزمة! تلاقي نفسك متلخبطةء بتسألي «آنا مين؟» Uh‏ عايزة إيه؟؛ 
«هو القرارات اللي أخذتها في حياتي قبل كده كانت صح ولا عملت زي 
"UII‏ وخلاص؟؟ «هو إيه اللي فحياتي دلوقتي UD‏ فعلا وإيه اللي مجرد 
تأثير المجتمع والعيلة والناس؟»... «هو أنا عايزة أفضل في الشغلانة دي 
أو مع الشخص ده؟ ولا مش لاقية نفسي؟؛ «طب إيه اللي أنا فعلا حابه 
أعمله؟»...»هو أنا الأولويات اللي حطاها في حياتي دي صح ولا غلط ؟» 
وهكذا من الأسئلة الوجودية اللى بتظهر فجأة واللي بنخاف نسألها لنفسنا 
عشان أحيانا كتير بتبقى إجابتها مفزعة! 

و E uu‏ 
ala‏ لقتنى كبرت فجأةء تعبت من المفاجأة» ونزلت دمعتي».. 
نفسك عايزة ترجعي تاني تدوري على نفسك. dre‏ 
أثرت فيكي وانتي معالجتيهاش صح تبدأ تطلع... تبدأي تشكي في كل 
حاجة اتعلمتيها من غيرك قبل كده» وتحاولي تتخلصي من قيود العادات 
والتقاليد والقيل والقال! وده مش نکد ولا تمرد وخلاص» في تغیرات 

حقيقية بتحصل في مخك! | 

أنا شخصيا فاكرة في ١١4‏ ارت ریت اکور ر رای ی 
أمريكاء وقعدت في يوم أتكلم مع الراجل عن نفسي وعن اللخبطة والتوهان 
اللى أنا كنت حاسة بيه في أفكاري وقتها... ساعتها قالي بعد كلام كتير 
«إنتي هاتتغيري؛ المرحلة الجاية من حياتك هاتكتشفي مين هبة وهاتنغيري! 
أو بمعنى أصح هاترجعي لهبة الحقيقية اللي جواكي وهاتشيلي من عليها 
القوالب اللي اتحطت فيها من المجتمع؛. 


LEE 


وده حصل فعلاء معتقدات كتير في دماغي ونظرتي للحياة ولعلاقتي 
بالناس اتغيرت مع الوقت» بالذات بعد التلاتين! بقيت أراجع حاجات 
كتير في حياتي - كانت بالنسبة لی مُسلمات قبل كده ‏ بسؤال dl‏ 
جدا: مين اللي قال؟ l‏ 
ربنا اللي قال؟ ولا العلم اللي قال؟ ولا المجتمع اللي قال؟ 
وده سؤال دايما تسأليه لنفسك: مين اللي قال كذا؟ 
لو ربنا اللي قال يبقى سمعنا وأطعناء المهم تبقي متأكدة إن رينا اللي 
قال فعلا مش بتقلدي من غير وعي وخلاص. 
ولو العلم اللي قال فالعلم من كام سنة كان بيقول إن الأرض مش 
كروية! وده مش معتاه إننا نشطب على العلم» إنما معناه إن مش كل كلمة 
قالها العلم مُسلّم بيها. كلام العلم مهم جداء بس مش مقدس! دي نظرية 
قصاد نظرية» فلو شاكة في نظرية منهم ادرسي وابحثي واتعلمي وطلعي 
غيرها... الملعب مفتوح. 
ولو المجتمع اللي قال فالمجتمع ده هو أنا وإنتي والناس... وأنا وإنتي 
والناس دول قرروا من كام سنة بس إن البنت ملهاش حق في التعليم؛ وإن 
. السود ماينفعش لا يتجوزوا من البيض ولا يمسكوا أي منصب سياسي» 
وإن الناس مش زي بعض: في عبيد وفي أحرار! ودلوقتي؟ البنات معاها 
دكتوراه» ورئيس أقوى دولة في العالم كان إسود والرق إتلغى من أساسه. 
وكلامي أنا وإنتي والناس ده بقى تاريخ أسود وماحدش أصلا دلوقتي 
يجروء يفتح بقه في القضايا دي! 
حتى على فكرة القواعد المعروفة في طريقة عمل أي حاجة (طريقة 
الشغل» طريقة الكتابة» طريقة الطبخ وهكذا...) أنا وإنتي اللي حطينها! 
وأنا وإنتي اللي بعد ۲١-١١‏ سنة هانحط غيرها! فليه بنتعامل مع العادات 
والتقاليد البشرية ساعات ولا كأنها قرآن مثلا! 
برضه مابقولش نشطب على المجتمع» بس فلتري العادات والتقاليد 
والقواعد اللي في حياتك! اللي معقول ومافيهوش ضرر ماشي» واللي 


۱۰۱ 


بيعطلك أو ملوش أي معنى ولا منطق | إرميه ورا ضهرك لأنه عبارة عن 
أراء وأحكام ناس زيك مش أكتر» وكمان ٠١‏ سنة ممكن جدا يبقى مادة 
للسخرية بين الأجيال الجديدة! فبرضه الملعب مفتوح... إعملي إنتي 
القواعد والعادات اللي تساعدك في حياتك وشغلك وعلاقاتك» وعيدي 
تقييمها كل شوية! 

طيب السؤال دلوقتي: أعمل إيه في مرحلة أزمة الهوية دي عشان تعدي؟ 

١‏ - خليكي عارفه إن اللخبطة في الفترة دي طبيعية جدا وبتحصل 
lS Ld‏ نس بسي Aia‏ لأنك لو عندك فهم ووعي لنفسك من وإنتي 
صغيرة هيبقى خلاط seio!‏ اهدي بن اللي طول رعا ماش زي 
ما المجتمع بيقول وخلاص! 

-١‏ ركزي إنك في الوقت ده هتلاقی نفسك بتاخدي قرارات جديدة 
وممكن تكون مصيرية في حياتك! ودي مش حاجة وحشة أكيد بس خدي 
بالك» القرارات اللي مش بس تخصك إنما هتأثر كمان في حياة غيرك (زي 
زواج أو طلاق أو تغيير كبير في شغلك أو هجرة مثلا) مهم جدا تفكري فيها 
كويس وتستخيري وتستشيري..عشان أما الوقت يعدي ومرحلة الخلاط 
قي تهدى ماتندميش. أما بقى القرارات اللى هتمس معتقداتك ومبادئك 
جلى بالك Jm ab]‏ أفكارك وأولوياتك اتغيرت ماتطلعش بدا بره 
دايرة الحلال والحرام؛ عشان ماتبقيش بتصلحي في دنيتك بس بتخسري 
آخرتك. 

- القرارات بقى اللى تخصك لوحدك ومش بتمس علاقتك بربنا 
فنصيحة: اتبعي قلبك» شوفي إنتي لاقية نفسك في إيه واعمليه» جربي 
حاجات جديدة وغريبة ومش متعودة تعمليهاء ماتركزيش أوي الناس هتقول 
إيه لأنهم كده كده بيقولواء الفرص عموما مش بتستنى حدء والتطور في 
العالم أسرع مما تتخيلي» اطلعي من دايرة الراحة بتاعتك وجربي الحياة 
وخدي مخاطرة؛ اسمعي آراء الناس اللي بتحبك بس في الآخر ما تقلديش 
وخلاص. 


ER. 


وعشان نرجع تاني لسؤال «إنتي Cos‏ إنسي مؤقتا بس كم المسؤوليات 
اللي عندك وركري مع تساك على الأقل في الشوية الل بتري فيهه 
الكتاب ده. ركزي مع أي فكرة هتجيلك؛ أي اكتشاف هتلاقيه» أي هدف 
هيظهر لك وإنتي بتقري» أي شعور أو قيمة هتكتشفي إنها جواكي... اكتبي 
SCR‏ ا ا ا 
هتلاقي في صورة عنك بدأت تظهرء هاتبتدي تعرفي (إنتي مين؟ ومع 
والوقت والتجارب الصورة دي هتبقى أوضح وأقوى! 

EE‏ الهرية دى يق فة ولط شلك لن ل ر اها 
EG‏ ل Mx‏ 
عظيمة جد!! - 

ركزي مع نن ك؟ اكتشفي نه ك؟ افهمي نه ك؟ 
نفسك... نفسك... نفسك» ليه «نفسك» وليه أهتم بنفسي أصلا؟ 


خلي بالك من زوزو 
تعالي نرجع لمثال التاكسي والملاكي اللي قلناه في الفصل الأول لو 
إنتي بتشتغلي على تاكسي وفاهمة إن نجاحك معناه إنك تحققى إيرادات 
iu erp n‏ 
RARE‏ وري VOR‏ اناي فس اا 
تخبطي فيه أو سايباه مش نضيف الناس تقرف تركب معاكي. .. صح؟ ده 
حتى أوبر نفسه مش بيشغل حد عربيته قديمة ولا مبهدلة! 
فلو إنتي فاهمة إنك سايقة التاكسى عشان فى دور وهدف معين عايزة 
تحققيه» هاتهتمي بيه وهاتنضفيه وتعملى له صيانة وتعلقى فيه الجزمة 
الشيك الصغيرة دي ونكتبي عليه «يا زانقني وجنبك فاضي.. حبك بقى 
ذكرى وماضي»... عشان تشتغلي عليه بمزاج وتطلعي منه أحلى شغل. 
نفس الحكاية» إنتي مش بتاعتك» إنتي تاكسيء ربنا إداكي نفسك ومهاراتك 
وإمكانياتك عشان تحافظي عليها وتطوريها وتهتمي بيها» مش d Fibi‏ 
تتبسطي وخلاص» | إنما عشان تطلعي من نفسك أحلى شغل» تبقي "Nr‏ 
د كر ل ع راوس S CES‏ 
اللي إنتي إتخلقتي عشان تسيبيها! ش 
بالتالى لا يمكن أبدا توصلي لمراد ربنا منك وإنتي «كارهة نفسك» 
وعلاقتك بيها سيئة! هتطوريها إزاي وتشجعيها إزاي وتعملي لها صيانة 
ولا تصلحيها لما تتخبط؟ مش هتقدري! عشان كده إنتي محتاجة تحبي 
نفسك الأول OY‏ نفسك دي هي الوسيلة اللي هتوصلك للغاية والبصمة 
بتاعتك... شفتي الكلام الكبير las‏ 
طيب أعمل ده إزاي؟ 
عشان تعرفي تحبي نفسك إزاي... فكري في أي واحدة صاحبتك 
وبعدين إسألي نفسك: لو عايزة تقربي من صاحبتك دي وتقوي علاقتك 
Lac‏ - مهما كان علاقتكم حصل فيها توتر ومشاكل قبل كده ‏ بتعملي إيه؟ 
۱۰0 


ار ارس ا 
وتقعدوا ترغوا مع بعض» بتشوفي هي بتحب إيه وتحاولي تعمليهولهاء 
لو لقيتيها متضايقة بتقفي جنبهاء لو عملت حاجة كويسة بتشجعيها ولو 
غلطت مش بتجلديها! بتفهميها الغلط وتقفي جنبها وتقولي لها «معلش 
كلنا بنغلط وأنا هساعدك تصلحي اللي حصل». .. وحتى لو في مرة قسيتي .| 
O Map‏ 

افتكري كذه أنتيمتك مثلا وافتكري بتتعاملي معاها برفق إزاي عشان 
بتحبيها... وبعدين فكري: ات نموي eder‏ كله دجي 
عند نفسك تقولي لها إنتي أوحش واحدة في الدنيا ومفيش فيكي أمل؟ 
ينفع تبقي دعم وأمان لصحابك وتيجي عند نفسك تخليها بتخاف منك؟ 
ينفع تحبي الناس كلها وتيجي عند نفسك تقولي لها محدش بيحبك ولا 
حتى أنا؟ ينفع أما صاحبتك تغلط د تقولي لها حصل خير وإنتي بتتعلمي... 
وأما #نفسك» تغلط تقولي لها إنتي أسوأ واحدة في الدنيا؟ ده إنتي لو قلتي 
كده لواحدة صاحبتك هتقطع معاكي! RN i‏ 

كام واحدة فينا نفسها «قاطعة» معاها! 

المشكلة إنك سهل تقطعي مع أي حد وماتشوفيهوش تاني.. US‏ 
هتقطعي مع نفسك؟ طب هتعيشي إزاي وانتي مخصماها ومش بتحبيها؟ 
طب الناسن أصلا هتحبك إزاي إذا إنتي شخصيا مش بتحبي نفسك! والله 
ل acabo‏ دي ع ide auiem‏ 
أعدائك واكتر حد في الدنيا بيكرهك إن وجد۔_ هيبقى شايفك أحسن 
من كده! 1 
خدي بالك» مش من مصلحتك إنك تقفشي على نفسك زيادة لحسن 
هيحصل نتيجة من اتنين! يا نفسك هتخضع تماما لإهانتك ليها كل شوية: 
وهاتحس إنها ملهاش أي قيمة ومحتاجة تستخبى» يا هاتتمرد عليكي وهاتطلع 
عينك وهاتعاندك في كل حاجة» وهتكرهك في عيشتك! 

خلي بالك من زوزو وصالحيها بالذوق وعامليها زي ما بتعاملي صاحبتك» 

عشان هي أصلا أولى بالمعاملة دي» دي فوزية دي عشرة عمرك يا شيخة! 
ماينفعش يبقى همك تكسبي كل الناس ومعندكيش مشكلة تخسري نفسك! 
ماينفعش كل ما تغلط تجلديها وتحطميها! حبيها بميزاتها وعيوبها وأخطاءها 
عشان تكسبيها... ولما تكسبيها هتساعدك فحياتك! خليكى رفيقة عليهاء 
شجعيها تعمل الحاجات اللي بتبسطها عشان تعرف تأدي واجبتهاء بلاش 
إنتي كمان تحكمي عليها وتسجنيها في القوالب اللي المجتمع حاطتها فيها! 
: «البنت الحلوة المفروض يكون لون بشرتها كذاء البنت الشاطرة المفروض 
تعمل كذا»... شجعي نفسك تكون هي تجربتها ومفاهيمها عن الجمال 
والحب والنجاح» حمسيها تجرب حاجات جديدة عشان تكتشف نفسها 
c us‏ كأنها بتتك أو ابنك اللي بتشجعيه بالكلام الحلو وبتحمسيه يجرب 
رياضات مختلفة لحد ما يكتشف نفسه ويعرف هو شاطر في إيه» لأنك 
عايزة تشوفيه سعيد ومتميز. 

يبقى أول خطوة عليكي من هنا ورايح إنك تكلمي نفسك بطريقة حلوة 
زي ما بتكلمي صاحبتك كده أما بتغلط أو بتضعف» وده تعود مش حاجة 
بتيجي في يوم وليلة» أول ما تلاقي فوزية اللي جواكي فرشت الملاية وبدأت 
تردح لك» ولا تلاقي عبلة كامل اللي جواكي لفت دماغها بالإيشارب 
وربعت وبدأت تلطم على وشك» سكتيها! أيوه سكتيها! قولي لها (إنتي 
كده مش"نتساعديني! إنتي بتحطميني وخلاص! عايزة تساعديني خليني 
أركز على الحل وقولي لي ممكن أعمل إيه واتصرف إزاي! ساعديني لأنك 
لو فضلتي تشرشحي كده هتجيبي لي حزن ونكد ويأس وكلهم حاجات 
هتزود المشكلة ومش هتخليني أكمل في طريقي!» تعرفي تكلمي نفسك 
كده؟ تعرفي تشجعيها زي ما بتشجعي صاحبتك؟ 

إبتدي حالا دلوقتي مع نفسك صفحة جديدة! اكتبي لها جواب فيه 
كلمتين حلوين كده. إتأسفي لها على اللي فات واتفقي معاها على اتفاقات 
جديدة. وشجعيها واصبري عليها تتعود... 


عزيرني فوزبه. 

«لا تنس فوق كل شيء واجبك أن تحب نفسك» 
سورين كيركغارد 





صالحتي نفسك يا فوزية وبقيتي المشجع الأساسي ليها في حياتها؟ 
تاني خطوة مهمة عشان تملي التانك بتاع علاقتك بنفسك هي إنك تلمعيها 
بقی» تطوريها. 

أطورها في Sal‏ 


فكريا: عقلك في راسك يا فوزية 
i‏ بصي يا ستى...عقل الإنسان وقناعاته ومعتقداته وبالتالي قراراته وجودة 
حياته بتتشكل بنسبة كبيرة جدا بناء على القصص والمعلومات والأفكار 

اللي بيسمعها وبيدخلها دماغه طول النهار! عايزة تسممي حياة شخص؟ 
سممي القصص اللي بتحكيها له طول اليوم! 

والعصر بتاعنا دلوقتي فيه أكتر من مشكلة في الجانب ده! 

المشكلة الأولى إن نظام التعليم اللي بنتعلمه قائم على نقطتين معوقين 
جدا لاحتياجتنا الفكرية: أولا هو نظام معتمد على حشو المعلومات في 
دماغك مش تشجيعك أصلا على حب التفكير والتعلم» يعني كل واحدة 
فينا بقيت فعليا بتاخد المعلومة بالمعلقة في ملزمة من غير أي مجهود 
pto‏ با دماغها رھ کو عدا 

أنا فاكرة وأنا في أولى جامعة كنت باخد مادة علم تفس» والدكتورة جت 
في يوم مسكت الكتاب:وقالت لناهمتحنكم الأسبوع الجي في الفصل 
بتاع المخدرات» وهي ماشرحتش فيه كلمة واحدة! طب إيه حضرتك؟ 
أروح أدمن بنفسي عشان أحل في الامتحان ولا ظروفك إيه بالظطبط؟ 

الطلبة الأجانب اللي كانوا معانا محدش فتح بقه» إنما إحنا كمصريين 
بقى قلبنا الدنيا! والدكتورة... مفيش! | 

اكتفت يإنها تفكرنا إننا مش أطفال ومشيت وسابتنا! قعدت أسبوع 
أعصر نفسي عشان أفهم» مصطلحات علمية كتير جدا وتفاصيل خلتني 
مش عارفه حتى أعتمد على الكتاب لوحده» فتحت الإنترنت وعشت بقى» 
وكانت التتيجة إنى فعلا اتعلمت! وبقيت عندي معلومات عن الإدمان أما 
كنت بتكلم فيها مع حد كان بيفتكر إني أدمنت وبطلت! 

القصة دي خلتني أما إديت أنا كورسات بعد كده بقيت بفضل إني 
ماديش الحضور ملزمة فيها كل كلمة بقولها! عادة بديهم نوت بوك فاضية 
أو فيها بس أسئلة أو عنواين رئيسية» وبقولهم اكتبوا اللمبات اللي تنور 
معاكم في كلامي؛ الحاجة اللي تأثر فيكم... عشان مش الهدف إنكم 
«تحفظوا» الكلام... الهدف إن كل واحدة تشوف وقع الكلام عليها هي 
تحدیدا إزاي» وإيه اللي فعلا اتعلمته» وإيه اللي لفت نظرها وعايزة تبذل 

مجهود عشان تتعلم عنه أكتر OY‏ - من وجهة نظري - دش المعلومة 
يتناسب طرديا مع عدم تعلمها! | ( 

المشكلة التانية في نظام التعليم بتاعنا إنه تعليم نظري أكتر وقائم على 
التخصصات. يعني عمالين عشان نبقى بروفيشيونال نضيق جدا على نفسنا 
اللي إحنا بنتعلمه لحد ما كل حد فينا بقى عنده دكتوراه في fug‏ ومش 
فاهم أي حاجة تانية في الدنيا غيرها! بخلاف زمان كتتي تلاقي ابن سينا 
مثلا له كتب ورسائل في الطب zac‏ وال اا عدون 
كان مؤرخ ومؤسس علم الاجتماع... وغيرهم وكتير كان عندهم علوم 
متنوعة! إنما دلوقتي أما تلاقي مهندس بيقرأ مثلا في علوم الإدارة» الناس 
بتستغرب! أما تلاقي دكتورة وبتقرأ في الفلسفةء الناس تحس إنها بتضيع 
وقت! أما تلاقي أم وبتقرأ في الأدب والطب والعلوم المختلفة» يقولولها 
إنتي مالك إنتي ومال الكلام ده! طب يا جدعان ده حتى الحاج جوجل عنده 
معلومات عن كل حاجة... مستكترين عليا أبقى مثقفة زيه ليه يا بني آدمين! 

ومش بس التعليم النظامي... حتى الخطاب الديني كمان بقى كتير 
بيضيق جدا مفهوم الدين لمجموعة شرائع وعبادات وأراء فقهية منفصلة 
إلى حد كبير عن واقع وحياة الناس اليومية! يعني في فصل رهيب عند كتير 
من رجال الدين المعاصرين وبالتالي المتدينين بين الدين وفنون sts‏ 
طب ليه وإزاي نفصل بينهم؟ هنعيش إزاي في «الدنيا» وإحنا مش بنتعلم 
علومها؟ وهنعمر إزاي في «الدنيا؟ وإحنا مش فاهمينها ولا لينا دعوة بيها؟ 

مشكلة كمان فى العصر اللذيذ اللي إحنا فيه ده» إن ناس كتير بقت 
تعتمد في أفكارها وآرائها على الإعلام! بقى مصدر القصص والأفكار 
والمعلومات عند ناس كتير هي الأفلام والمسلسلات والبرامج من غير 
أي فلترة! وده خطر كبير جدا بالذات في ظل مستوى الإعلام اللي بيتدنى 
يوم عن يوم! وسائل الإعلام بقيت بسهولة جدا بتقلب لك المجرم ضحية 
والضحية مجرم» بسهولة جدا بتشكل مفهومك عن الرقي والجمال والأخلاق» 
بسهولة جدا بتغير نظرتك عن الجواز والنجاح والحب والعيلة والتربية 

ووو! والتنافس الإعلامي الرهيب على مين هيعرض القصة ببهارات أكتر 
خلاكي - لو مش مركزة إيه اللي بيدخل دماغك ‏ ممكن جدا تصحي 
في يوم تلاقي نفسك بقيتي واحدة تانية ملكيش علاقة بالإنسانة السوية 
اللي كانت موجودة قبل كده! 
فالخلاصة إن بقى الأدوات الأساسية في تشكيل الوعي بتاعنا الغالب 
عليها إن فيها مشكلة! وده مش معناه إننا نعلم عليهم» لكن معناه إنك 
ماينفعش تتعاملي مع عقلك على إنه سلة مهملات! اللي عايزة يرمي فيه 
حاجة يرميها وإنتي وحظك! لازم تبقي متحكمة في تشكيل وعيك! تختاري 
تقرأي إيه» وتسمعي إيه؛ وتصدقي أنهي معلومةء وتصاحبي مين حتى... 
وهكذا! لازم تاخدي بالك إيه اللي بيدخل دماغك. لازم تبحثي وتقرأي 
وتوسعي مدراكك. مش كفاية إنك خلصتى الجامعة وخلاص كذه؛ احضري 
کورسات» اسمعي محاضرات» خلي ليكي علاقات مع ناس ناجحة وملهمة 
وعندها وعي وناقشيهم» اقري كتب مختلفة في الفلسفة وعلم النفس وإدارة 
الأعمال والتاريخ والسير الذاتية لمشاهير الناس. 
الكتب بتغير حياة الإنسان وبتنمي عنده الحكمة. والقراية تعود برضه 
زي أي عادة بتكتسبيهاء ابدأي بكتب صغيرة وبصفحات بسيطة جدا كل يوم» 
وبعدين كتريهم وتعمقي أكتر. :ولو عايزة تعودي نفسك فعلا على القراية 
ماتشيليش الكتاب من شنطتك. .. خخليه دايما معاكي! لقيتي نفسك في يوم 
مستنية عند الدكتور ولا في تمرين الولاد ولا حتى قدام السوبرماركت طلعي 
اكات اراي موه .. وخلي معاكي قلم تعلمي بيه على الحاجة اللي 
تعجبك. ولو مش قادرة خالص خالص تق رأي نزلي يا ستي كتب io pace‏ 
andio books‏ واسمعيها وإنتي سايقة ولا وإتتي بتطبخي. فكري تكملي 
دراسة أو تعملي أي حاجة تطور فكرك. .. المهم ماتعتمديش على إنك 
خلصتي جامعة ووقفتي على كده وإلا هتلاقي مخك بيصدي مع الوقت! 

الثقافة هي ما يبقى بعد أن تنس ىكل ما تعلمته في المدرسة» 





كده إحنا قلنا شوية اقتراحات عشان نطور فوزية عقليا وفكريا... طيب 


جسديا: غزالون يهبلون 

لوإنتي لكي يي ا E NNI‏ 
تهتمي بمثلث الرعب: الأكل اللي بتاكليه» الرياضة اللي بتلعبيها » النوم 
اللي بتناميه! 


خلينا نبدأ بالأكل» لو إنتي شايفة الأكل وسيلة للراحة والتسلية والسعادة 
وبس» هتختاري أكل مختلف تماما عن لو باصة للأكل على إنه مصدر 
للطاقة زي البترول كده بالظبط! ونفس الكلام لو إنتي باصة لجسمك على 
إنه ملوش قيمة» هتعامليه بطريقة مختلفة تماما عن اللي شايفة إن جسمها 
وصحتها دول asset‏ أو قيمة في حياتها لازم تحافظ عليهم! 
- كنت قريت مرة مثل عن الموضوع ده بيقول إنك لو تملكي حصان 
سبق مثلا قيمته مليون دولار» عمرك ما هتأكليه كل يوم ماكدونلدز! ده 
إنتي هتختاري أكله بعناية رهيبة عشان يطلع منه شغل كويس! طيب إنتي 
إيه قيمة صحتك i JU‏ لك؟ dul‏ دولار Vs‏ أك ولا ملهاض قيمة 
أصلا؟ فى ناس بتكتشف إنها كان عندها جسم وصحة بعد ما يجيلها 
الط والسكر والقلت! 

جريدة IndependentJl‏ نشرت مقال في ٠١١4‏ بيقول إن بلاد الشرق 


۱1۳ 


الأوسط «معظما الستات فيها بيعانوا من t a a‏ السمنة! وده مش محتاج 
الحفيقة خبر في جريدة» كتير من البنات بمجرد ما بتتجوز بتسيب نفسها 
لحد ما فجأة تلاقي قياس وزنها اتعکس! لو هی كانت oA‏ أول الجواز بعد 
كام سنة بيقلب lAo‏ والموضوع ده بيخلي البنت يجيلها اكتئاب وتقضي 
بفيت حياتها في عیادات دكاترة الريجيم! | 

والمشكلة OLS‏ إن ia JE‏ مابقتش مقتصرة على الكبار بس. ده حتى 
الأطفال بقى منتشر بينهم السسمنة المفرطة! عادتنا في الأكل اللي مفيهوش 
توازن ومليان سمنة وسكريات وملوش أوقات ولا كميات محددة وتعويد 
العيلة إنهم ياكوا قدام التليفزيون من غير وعي... كل ده بيأدي مع الوقت 
لمشاكل السمنة واللي بتصب في مشاكل صحية كتير بعد كده! 

وحتى الرفيعين على فكرة... قليل منهم اللي بياكل أكل متوازن وصحته 
كويسة! فالمشكلة الحقيقة مش بس في كمية الأكل! ده في طريقة اختيار 
الأكل نفسه! وأنا ale‏ مش أكتر واحدة صحتها بومب ولا بدعي إني دارسة 
تغذية ولا شايفة الصراحة إن الموضوع محتاج دكتور رجيم رهيب يقولك 
خدي الدوا ده ولا احرمي نفسك من الأكل بقيت حياتك. 

القصة كلها في رأبي إننا يكون عندنا وعي وإحنا بنختار أكلنا وناكل 
بتوازن وأدب. يعني يكون عندنا أخلاق وإحنا بناكل :) 
والحاجة اللي هتوقفك إنك تقضي على صنية البسبوسة بالقشطة 
لوحدك؛ إنك تكوني عارفة «لأ» ليه؟ فاكرة ul‏ اتكلمنا في الفصل الأول 
عن أهمية وقوة ال«ليه» في اختياراتنا؟ لا ماكلش الأكل ده ليه؟ لا عشان 
أنا مش هدفي اتبسط دلوقتي وخلاص! أنا عيني على التوازن والبصمة 
اللي هسيبها! عيني على رحلة حياتي اللي محتاجة أكون فيها خفيفة وقوية 
عشان أوصل! وأكيد الصنية دي مش هتساعدني] 

فأول حاجة في مثلث الرعب Gi]‏ ناكل أكل متوازن يدينا الصحة اللي 
محتاجينها عشان نحقق مراد رينا منا. 

طيب إيه تاني؟ 

الحاجة تانية المهمة هي الرياضة! الرياضة يا فوزية! سواء كنتي بنت لسه 
ماتجوزتيش ولا زوجة ولا أم V‏ حتى جدة... الرياضة! EET‏ 
عاملة إمراة متفرغة إمرأة متوحشة... الرياضة! تخينة رفيعة» صحتك حلوة 
صحتك وحشة... الرياضة! الرياضة عشان صحتك وعشان كمان نفسيتك! 
ومالكيش cioe‏ الرياضة بقيت أشكال وأنواع ومستويات» وبقيت مالية 
اليوتيوب ومافاضلش غير إنهم يخترعوا لنا رياضات نلعبها وإحنا نايمين! 
مالكيش أي حجة! إلعبي إن UU‏ ربع ساعة رياضة في بيتك كل يوم! 
طيب سؤال: ناس كتير بتلعب رياضة بس عشان تخس» طب لو أنا مش 
عايزة أخس ألعب رياضة ليه؟ إلعبي رياضة عشان الرياضة بتظبط شكل 
جسمك وبتزود قوة عضلاتك: الرياضة بتزود طاقة المخ وبتقلل من إحتمالية 
إصابته بأمراض زي الزهايمر اللي بقى منتشر جدا في عصرنا ده وفي سن 
مش كبير أوي ولا حاجة» الرياضة بتقلل من إحتمالية إصابتك بهشاشة 
العظام اللي بقيت كتير جدا وسط الستاتء الرياضة حتى بتحسن العلاقة 
الحميمة مع جوزك تخيلي؟ في بحث اتعمل في جامعة هارفرد بيقول إن 
٠‏ دقيقة رياضة في اليوم بتحسن الاستجابة الجنسية عند الستات» مش 
بس كده... دي بتزود رغبة الزوج في مراته لأنها بتعلي عند الست الطاقة 
والنشاط وبتحسن موودها وروحها المعنوية! 
الرياضة كمان بتحسن الهضم والحرق وبتقلل الشعور بالضغط والإكتئاب 
عشان الإندورفيتز اللي بتتفرز وإحنا بنلعب... وبتزود حتى الذكاء والإنتاجية! 
في دراسة نشرتها الكلية الأمريكية للطب الرياضي بتقول إن 65 في 
المئة من الموظفين اللي شاركوا في الدراسة قالوا إن قدرتهم على الإنتاجية 
وإدارة وقتهم زادت وعلاقتهم الاجتماعية بالناس اتحسنت أما كانوا بيلعبو 
رياضة كل يوم! | 
حتى أمراض زي سرطان الرئة والقولون والثدي نسبت الإصابة بيهم 
بتقل عند الناس اللي مواظبة على الرياضة! أنا مش عايزة أعملك فيها 
الدكتورة هبة وأضرب النضارة وأقولك الإحصائيات والدراسات وفي 

أوروبا والدول المتقدمة بتقول كذا كذا... بس من الآخر كده» عشان جودة 
حياتك تبقى أحسن وشكلك يفضل جميل كده... إلعبي رياضة كل يوم 
يا فوزية! 
طيب... ظبطنا أكلنا وبدأنا نواظب على الرياضة؟ تالت حاجة في 
الاهتمام بجسمنا وصحتنا هو النوم الكويس. 
في مصطلح اسمه «النوم النظيف» أو Sleep Hygiene‏ بيستخدموه 
دكاترة النوم في العلاج السلوكي المعرفي أو ما يسمى CognitiveJU‏ 
Behavioral Therapy (CBT)‏ وهو - باختصار ‏ عبارة عن عادات 
وسلوكيات يومية بتقلل إحساسك بالأرق وقت النوم وبتطور من جودة 
نومك» ودي حاجة مهمة جدا لأن جودة نومك فعلا بتأثر على جودة 
تفكيرك ونفسيتك وتصرفاتك طول اليوم! 
LÍ‏ شخصيا وأنا بكتب الكتاب ده دخلت في حالة أرق غير طبيعية لمدة 
أسبوع بسبب ضغط حاجات كتير عليا أخلصها في مدة قصير قصيرة! ماكنتش 
بنام فعليا! وكنت لو نمت ساعتين بالليل يبقى كأن في حرب شغالة جوه 
دماغي بتخليني أصحى بصداع وإرهاق رهيب الصبح! أما بدأت أطبق 
العادات بتاعت النوم النظيف ده الموضوع اتحسن كتير جدا! 
إيه هي العادات دي؟ 
١ ٠‏ - حاولي تنامي وتصحي كل يوم في نفس المعاد حتى في أيام 
الأجازة. ممكن تزودي أو تقللي ساعة بالكتير لكن مش أزيد من كده. 
RLS Y‏ ا ل ال 
الليلة لأن ده متوسط احتياج الإنسان من النوم. - 
؟- ماتدخليش السرير غير أما تبقي عايزة تنامي. 
؛ - لو دخلتي السرير وفضلتي تحاولي تنامي لمدة Y‏ دقيقة وماعرفتيش... 
قومي! 


ت خاولي ueni‏ جاه تهديكي قبل الوم خدي دش سخن 

هدي النور» رشي ريحة لطيفة في الأوضه» ولعي شموع (بس إبعدي عن 
الستارة بدل ما تولعي في البيت). 

٦‏ ما تتقليش في الأكل قبل ما تنامي. 

Lv‏ بلاش قهوة أو منبهات قبل النوم. 

=À‏ قللي السوائل قبل النوم. 

4- إلعبي رياضة يوميا. 

-٠‏ رقم عشرة دي من عندي: صفي قلبك وسامحي الناس وصالحي 
اللي زعلان منك قبل ما تنامي :) 
هاتي بوسة يا فوزية» وتصبحي على خير 


النفس: اتجذن لو حتى يوم! 

EE E tsp als t 
البرنسيسة!‎ 

زي ما قلنا قبل كده مهم جدا تبقي فاهمة نفسك ومدياها وقت وفي 
علاقة قوية بينك وبينهاء ؤعشان تعملي كله - بعد مأ تبقي صالحتي نفسك 
n‏ مسحتاجة j‏ تبقى فاهمة إيه الحاجات اللي بتبسطك وتعملي متهم ولو حاجة 
T e Ea‏ .. بحب أرسم.. . يبحب 
أقرأ... بحب أبحلق في السقف. .. بحب الخياطة. .. بحب الرقص... 
أي خاجة ولو ٠‏ دقايق بس في اليوم! وده مش تضبيع وقت ولا dul‏ 
دي حاجات زي شحن البطارية كده! طاقة بتخلينا نعرف نقوم بأدوارنا 
ونكمل رحلتنا في الحياة وإحنا مبسوطين مش مضغوطين! استراحة في 
طريق السفر عشان تعرفي تكملي! اعملي ليستة كده بالحاجات اللي عارفه 
إنها بتبسطك أو حتى كانت بتبسطك زمان وكل ما تكتشفي حاجة جديدة 
زودي على الليسته دي 

«الوقت الذي تستمتع بإضاعته ليس aL US,‏ 
برتراند راسل 





حاجة تانية مهمة جدا: شجعي فوزية تجرب حاجات جديدة» تخرج 
مرة في مكان ماحدش يعرفها فيه ولا هتروحه تاني» وتجرب حاجة جديدة 
من غير ما تبقى خايفة إن حد يحكم lo‏ تلبس بطريقة مختلفة... تتعلم 
حاجة جديدة... تتجنن لو حتى يوم» وهكذا. 
أما اتفقت قبل كده مع مجموعة البنات اللي بتحضر معايا «الأسبوع 
الجي كل واحدة تيجي مجربة حاجة جديدة».. لقيت واحدة راحت جربت 
تدريب بوكسينج» والتانية جاتلنا لابسة لبس باكستاني جميلء والتالتة راحت 
عملت مساج» والرابعة راحت حفلة بنات ماتعرفش أي حد فيهاء وغيرهم 
عايزة تعرفي إنتي مين؟ لازم تجربي حاجات جديدة! التجارب دي 
بتخليكي تكتشفي نفسك أكتر وتعرفي عنها حاجات ماكنتيش تعرفيها قبل 
كده وبتوسع كمان مدراكك وعلاقاتك! جربي مثلا تدرسي حاجة نفسك 
فيها حتى لو ملهاش علاقة بالكاريبر بتاعك ومن غير تشتت ولا حاجة. 
Ul‏ شخصيا جربت فترة أحضر كورس تصوير» وجربت أروح تمرين 
ces‏ وجربت أدرس أسبانيٰ» وبحب أجرب حاجات كثير جدا في 
حياتي» وأخصص لها وقت جنب دوري كزوجة وأم وجنب شغلي! 
ليه تجربي؟ عشان هو ده طريقك للإبداع ولأكتشاف البصمة بتاعتك! 
إزاي؟ 
حضرت مرة كورس لإليزابيث جيلبرت» صاحبة كتاب Eat Pray‏ 
© وكانت بتتكلم عن الإبداع وبتقول إن في ناس متخيلة إن المبدع 

ده لازم يكون الفنان اللي بيرسم لوحه فظيعة أو الروائي اللي خياله واسع 
يبقى أنا عادي مش مبدع! والكلام ده غلط! 

إنه يتبع مخاوفه! مش إحنا قلنا إن الحياة اختيارات؟ أما بتقفي في مفترق 
طرق في حياتك بتختاري الطريق الآمن وخلاص اللي خوفك بيقولك 
عليه؟ بتختاري ال safe side‏ طول الوقت؟ اللى نعرفه أحسن من اللي 
مانعرفوش؟ ولا عندك استعداد تاخدي شوية مخاطرة وتمشي ورا فضولك 


وتجربى حاجة جديدة؟ 


عارفة أما الطفل وهو لسه صغير خالص - يادوب بيقعد - في مرة مثلا 
يشوف حاجة تثير فضوله من بعيد فيتدلق على بطنه وبحاول يحبي زي 
البطريق كده عشان يوصل لها؟ وبعدين حاجة تانية تثير فضوله فيحاول 
يحبي على إيده ورجله... ومرة تالتة حاجة على الترابيزة تجذبه فيحاول يقف 
tle UT a] oiii y cecus‏ انی زی الان دی ازل يمشى As‏ 
إيه ده أنا بجري... ده أنا بنط وبتشقلب وشوية وتلاقي الولد ده يبقى لعيب 
كرة» وده تنس» ودي جمبازء ودي سباحة وهکذا! pal‏ الفضول بيعمل leas‏ 
بيأدي في الآخر للوبداع! 
طب ليه قلت فضول مش شغف؟ 
OY‏ في ناس كتير لسه ماتعرفش الشغف بتاعها في إيه» ومش هاتعرفه 
غير لو بدأت es‏ فضولهاء الصوت الخفيف اللي في ودننا بيقول «ما تيجي 
كده نشوف إيه ده»! الحاجات اللي كنا بنتبسط وإحنا بنعملها أما كنا صغيرين 
. والوقتٍ بيعدي من غير ما نحس... ومع الوقت بطلنا نعملهاء الحاجات 
اللي نفسنا نجربها قبل ما نموت» الحاجات اللي لو متأكدين إننا هتنجح 
فيها ومعندناش أي خوف من الفشل هاندوس على طول» الحاجات اللي 

عنينا بتلمع أما بنشوف حد بيعملهاء الحاجات اللي بنستمتع بيها حتى لو 
مفيهاش أي مقابل مادي! 

وطبعا مش محتاجة أوضح إن مش المقصود الحاجات الحرام أو اللي 
ممكن تؤدي إلى كوارث طبيعية» أنا عارفه دماغك راحت لفين يا فوزية C‏ 

الحاجات اللي بتثير فضولك دي هي مساحة الإبداع في حياتك. هي 
اللي بتكتشفي فيها نفسك ومهاراتك فعلا وبتلاقى سعادة ونشاط غير 
طبيعي فجأة دخلوا حياتك» فجأة بتحسي إنك عايشة وعندك طاقة زي 
الأطفال! ومش لازم على فكرة تبدأي بحاجة كبيرة ولا تصعبيها على 
نفسك! خديها خطوة خطوة. 

الكتاب ده مثلا طلع نتيجة سؤال بسيط جدا سألته لنفسي من E‏ سنين: إيه 
الحاجة اللي بتبقي مبسوطة يا هبة وانتي بتعمليها - حتى لو مش هتاخدي 
عليها فلوس - لدرجة إن الوقت ممكن يعدي كده من غير ما تحسي؟ أما 
عصرت دماغى افتكرت إنى وأنا صغيرة كنت بحب جدا أكتب! أكتب 
cess cepa ila ge c el go‏ آنا حاسة ابه dS y‏ و کان iode‏ 
العربي بتاعي في ابتدائي بيشجعني جدا على الكتابة. 

للاسف كبرت ومانمتش ش الحتة دي عندي» وأما افتكرت القصة دي 
من ٤‏ سنين رجعت أكتب تاني. بدأت أكتب في الأول لنفسي» وعملت 
| بلوج ليا أنا بس اسمه «سواحيات»» بعدين بقيت اكتب على الفيسبوك» 
ا qu.‏ .. ولقيت مع الوقت إن الكتابة 
دي حاجة أنا فعلا بستمتع بيهاء وبتهديني وتبسطني حتى لو أنا بس اللي 
i seul ico tb ad sic cta loi‏ 
كتاباتي جدا وعايزني أكتب لهم كتاب! وقتها خفت جدا وخوفي ده عطلني 
سنتين كاملين! وبعد كده أخدت حبوب الشجاغة وقلت اكتبي اللي انتي 
oct‏ اكتبي اللي إنتي نفسك تقريه» اكتبي اللي نفسك : تقوليه لأهلك 
وصحابك واللي يحصل يحصل... فكتبت الكتاب lo‏ 


Ww. 





«نواصلالتقد م للأمام؛ ونفت حأبوابا جديدة» ونتعرف على عوالم مختلفة 
ونقوم بأشياء جديدة» هذا كله بدافع الفضولء فالفضول هو دليلنا في سلوك 

طرف مختلفة ا 
والت ديزني 


على فكرة» مش كل فضول هاتمشي وراه هيوصلك لمراد ربنا منك» 
وزي ما عمر jalb‏ قال «مثن كل مره هاتتعب فيها هتوصل للى إنت عايزة... 
بس عمرك ما هتوصل للى إنت عايزة من غير ماتتعب». 

اللى UT‏ متأكدة منه إن ربنا حط الفضول ده جواكي SU‏ والأكيد إنه 
هيفتح لك سكة وسكة هتفتح سكة لحد ما هتلاقي حاجة عملت معاكي 
كليك وحسيتى إن هى دي! أصل البديل إنك تفضلي قاعدة في مكانك 
مستنية الشخف يهبط عليكي من السما. .. وده مش هيحصل! انتظار الفكرة 
اللي هاتغيري بيها العالم دي أحلام هند وكاميليا! لازم تقومي بنفسك تسعي 
وتنكشي ونتعبي وتمشي ورا الفضول اللي إنتي شايفاه ملوش أي معنى ده! 

ul‏ ; تق رأي مثلا عن الأستراليين تكتشفي إنه أكتر من Yo‏ منهم بعد 
ما بيخلصوا دراسة ثانوي بياخدوا أجازة سنة قبل ما يدخلوا الجامعةء 
طب ليه المجانين دول بيضيعوا سنة كاملة من مشوار حياتهم؟ الحقيقة 
هما مش مجانين! ولا بياخدوا السنة دي عشان يلعبوا بلاي ستيشن ولا 
يعملوا شو بينج! السنة دي بيعتبروها أجازة لاكتشاف نفسهم ومهاراتهم 
والحاجات الل ييحبوها قبل ما يدعكوا في ساقية الجامعة والشغل وخلافه! 
سنة اختبارات وتجارب واكتشاف للنفس قبل ما يبدأوا قرارات مصيرية 
حقيقية ترسم مستقبلهم اللي جي ! 

بس في نقطة هنا مهم أوضحها: كلامي ده مش معناه إنك تبقي إنسانة 

مشتتة! لا... خليكي زي ما إنتي في الروتين اللي بتعمليه في شغلك أو ٠‏ 
دراستك» مش لازم تنسفي الدنيا ولا حاجة. بس لازم يكون عندك شوية 
وقت تعملي الحاجة اللي فضولك بيقولك جربيهاء أو اللي بتحسي إنك 
منتعشة كده وإنتي بتعمليها! وماتتكسفيش إنك تبقي تلميذة أو تبدأي حاجة 
من الصفرء إدي نفسك مجال ووقت تتعلمي أو تجربي حاجة جديدة» 
وتكتشفي نفسك مهما كان سنك! جربي حتى لو في صورة كتاب تقريه.. 
محاضرة تحضريهاء عمل تطوعي؛ شغل من غير فلوس» لحد ما تلاقى 
الشغف بتاعكء الحاجة اللي بتخليكي تصحي من عز نومك نشيطة وعنداة 
طاقة تبتدي اليوم» الحاجة اللي بتتبسطي دانتي بتععمليها LÍ‏ كان المقابل» 
الحاجة اللي بتستخدمي فيها مهازاتك وب بتستمتعي فيها مهما تعبتي» لأن 
koru Y!‏ ده علامة إنه دي فعلا البصمة بتاعتك, ما هو لا يمكن يكون 
ربنا عايزك تمحوري حياتك وتسيبي بصمة في حاجة معينة إنتي كارهة 
حياتك أصلا وإنتي بتعمليها! طب هاتعمليها إزاي طيب؟ 


——— 





«الطريقة المثل ىللنجاح ه يأن تعمل ما تحب» 


سا جور 





دلوقني. .. إكتبي القرارات والخطوات اللي هاتعمليها عشان تملي 
بيها التانك e‏ علاقتك بنفسك» هتطوريها إزاي؟ 

كل اللي قلناه في الفصل التالت والرابع كانوا أدوات عشان تحققي 
توازن بين كل تانكات حياتك. ابدأي دلرقتي إملي تانك علاقتك بربنا 
ويأهلك وبأصحابك وبجوزك وبرلادك وبنفسك لحد ما نتكام عن p‏ 
تانك» بتاع علاقتك بالمجتمع في الفصل التامن. 

والتوازن ده مش كلام کتب» ولا كلام سهل يتظبط في يومين! التوازن 
ده عادات كل يوم بتعودي نفسك عليهاء ده تجهيزك للطريق» ده البنزين بتاع 
امرك والكا ريض pui more Dares‏ الت 
عليهم وإحنا مسافرين سفر طويل عشان العربية متقفش منناء لو التوازن 
ده مش موجود. لو مش يوم بيوم مركزة إنك تملي الاحتياجات المختلفة 
في حياتك هتتعبي» وهتوهي» وهتحسي إن الحياة ماشية بالزق وملهاش 

معنىء وعمرك ما هتعرفي تقومي بواجباتك ولا تدي لحد احتياجاته لو 

حرفي بدي كيك Merle‏ 

التوازن هو أول خطوة تخليكي تملي حياتك د وتكتشفي نفسك ومهاراتك؛ 
والخطوة دي هتساعدك تعيش تعيشي سعيدة وتعرفي البصمة المميزة ة بتاعتك 
bei:‏ 


is 





«المعارك المهمة ليست تلك qe QA‏ بالميداليات الذهبيةء 
ولكن المعركة الذهبية هي معركتك الداخلية للتغلب على المعوقات» 
yag‏ 








المقابلة الخامسة: اجتماع زمالة الأميرات ال «مش» 
مجهولات | 


= إهيئ Mle.. teal teal‏ 
أعوذ بالله...فى إيه مالك؟ 


= آنا عملت موضوع التانكات ده. 

- حلو. 00 

- وكل حاجة كانت ماشية تمام... بس فجأة النهاردة افتكرت! 
- افتكرتي إيه؟ 

= إن النهاردة عيد ميلاد... : 


- عيد ميلادك؟ طب كل سنة وانتي طيبة... بقى بدل ما تخشي عليا 
بتورتة وشعمتين داخلة بمنظرك ده يا كثيبة! 

= لا ده مش عيد ميلادي! ده عيد ميلاد جرحي أنا... Ite‏ 

-ده اللي هو إيه مش فاهمة؟ عملتي عملية في نفس التاريخ يعني ولا إيه؟ 

- عملية إيه! إنتي عمرك ما سمعتي أغاني المطرب هاني شاكر؟ 

- لا ماسمعتش! 

= ولا سمعتي کله رالااااح کله HLS‏ كله اتكسر كله اتغير! 

- ده آنا اللى هكسرك دلوقتي لو مانتقطيش! 

- النهاردة عيد جواز بابا من أم نفيسة! مش قادرة أبطل أفكر إن هما 
إلسبب في كل حاجة وحشة حصلت لي... هما المسؤولين عن التعاسة 
والضياع اللي أنا فيه دلوقتي! هما هما هما... 

- يا إلهى إنتى Istuck‏ 

> يعني إيه الكلمة دي؟ 

- يعني عندك Iblock‏ 
٠‏ على أساس إني فهمت الأولى؟ 

بصي هافهمك... لما بنبدأ نملي التانكات بتاعت حياتنا ونلاقي الدنيا 
لسه معصلجة كده يبقى إحنا عندنا بلوك... طوبة واقفة في طريقنا... كلبش 
مكلبشنا محتاجين نعر فه ونفكه عشان نكمل في طريق مراد ربنا مننا وننطلق. 

= كلبش؟ بس أنا محدش يقدر يكلبشني! ده آنا مرات الأمير واللي 
يكلبشني ألبسه قضية إتلاف المال العام وأوديه في داهية! 

~ اتلاف المال العام؟ هو إنتي مال عام يا سيندريلا؟ فاكرة نفسك 
جنينة الأسماك؟ 

= أهي باكينام بتقولها كده! 

يارب صبرني ابسن TRE PATET‏ 
بيكلبشهالك! فاكرة أما قلنا إن السعادة بتبدأ من جواكى إنتى؟ أهى الحرية 
برضه بتبدأ من جواكي إنتي» والأخطر من إن عد elt ss‏ عو ]0 إنتي 
أصلا تبقي مكلبشة نفسك! 

= إزاي يعني؟ وليه ممكن حد يعمل كده في نفسه؟ ) 

كلنا عندنا قيود مختلفة يا سيندريلاء طوبة جوانا واقفة في طريقنا... 
وبتبقى عادة الطوبة دي اتكونت بسبب إننا اتحطينا في مواقف كتير كنا 
بتتضايق فيها بس مش بنتعامل مع مشاعرنا دي بطريقة صح» فبتفضل 
تتكوم زي الزلط الصغير لحد ما تعمل طوبة. 

- أنا مش فاهمة أيتوها حاجة. 

أنا ماعتديش وقت دلرقی CUL gu agile di‏ 
زمالة الأميرات» ممكن تحضري معانا و تشوفي إيه الكلابشات اللي كانت 
عندهم وإزاي فكوها. . إيه رأيك؟ 

il p] son‏ ت! أنا بحب الأميرات أوي وعندي الفساتين بتاعتهم 
كلهم! ممكن أخليهم يمضوا لي في الأوتوجراف؟ 


à ral اف وفساتين إيه يا سيندريلا أومال لو ماكتتيش‎ CTR 

d‏ من luci diae‏ دي إلسا اللي بتطلع تلج من إيدها ودي 
حورية البحر» ودي. .. مين المنكوشة 52( f‏ 
- ششششششش» اسمعي منهم وإنتي ساكتة ولو عندك سؤال إسألي 
يدها كل راخت فن تصنهاً! 


# إلسا-كلبش الكابة 


«كتاب حياتي يا عين... ما شفت زيه كتااااب... الفغح فيه سطغين... 
والباقى كله...عذا||ااااب!») 

fei 

- قصدها فرح... معلش هي لادغة في الريه. كملي يا إلسا... 

uh‏ الأميغة إلسا بطلة فيلم فغوزن... أو أميغة التلج! Ul‏ كنت طفلة سعيدة 
وبلعب مع أختي وبنعمل شخصيات بالتلج اللي بطلعه من إيدي... لحد 
اليوم التعيس اللي كنت هموتها فيه بالغلط! من بعدها وأنا منعت نفسي إني 
ألعب معاهاء وبقيت على طول حاسة إني منبوذة ووحيدة ومش مبسوطة! 
مهما عملت شوبينج ولا قعدت قدام التليفزيون ولا أكلتلي £ بغطمنات 
نيوتيلا ولا سافغت موزنبيق» بفضل حاسة إني مكتئبة على طول! مش 
بستمتع بحاجة حتى الحاجات البسيطة اللي كانت زمان بت طني ميقاش 
ليها طعم لأني لوحدي وماحدش حاسس باللي جوايا! أمي وأبويا ملوك 
وطول الوقت بيبنوا في كباغي وأنفاق وبعدين مشاغيعهم القومية تبوظ 
فيشيلوا الحكومة» وأختي أقصي طموحتها في الدنيا إنها تغوح حفلات 
الفنانين وتحب ويجيلها دباديب! طب وأنا؟ دايما لوحدي! 

أما اتكلمت مع جولفيدان قالت لي إن مشكلتي إني من جوايا حزينة 


WA 


من مواقف بتحصل كتيغ ومش بتكلم عن الحزن ده مع cd‏ والكبت 
ده خلاني - مع الوقت - بقيت حاسة بوحدة وبقيت أقول لنفسي إني 
منبوذة وحصل عندي الكلبش بتاع الكابة اللي خلى الحياة كلها اسودت 
في وشي! عن ساعة ما فهمت القصة دي وأنا بدأت اتكلم مع جولفيدان 
عن كل المواقف القديمة اللي وجعاني وأطلع كل الحزن اللي كتماه جواياء 
وحاسة إني بقيت أحسن. كمان هي خلتني أخد بالي إني معتمدة على 
تانك واحد بتاع الأهل وعايزة أخد منه كل المشاعغ» ونصحتني إني أدي 
اهتمام شوية لتانك علاقتي بالله وعلاقتي بنفسي وبصحابي عشان إحساس 
الوحدة دي يغوح» وقالت لي أحاول أعمل حاجة تطوعية وأساعد غيري 
عشان العطاء بيعالج الكآبة. 

من وقتها وأنا بدأت فعلا أغكز إني أملى باقي التانكات اللي كانت 
فضيت في حياتي وبفكغ كمان إني استغل قصة ايدي اللي بتطلع تلج 
وحبي للديكوغ فإني ابني جامعات ومستشفيات تنفع الناس. 

أنا واثقة إن التوازن ده هيخليني أغجع أتبسط وأحب نفسي وأفك 
الكابة اللي مكلبشاني دي. ومين عاغف» يمكن في يوم ابني بيت جميل 
من التلج واتجوز فيه وأما جوزي يزعلني أدلق شوية صابون في الأغض 
cale jl,‏ أو حتى أسيح البيت فرق نفوخه ونفوخ خ اللي يتشدد له..والله 
يوفقنا لفعل الخيغ». 

= خيغ؟ طب إيه... ماحدش هينزل بالترجمة؟ وبعدين مين جولفيدان 
دي؟ 

- دي واحدة من الساحرات بتوع الزمالة. , 

= طب وليه أما تبتوا ماسمتوش نفسكم أسامي جديدة؟ سولين... 
لوجيستين... اوجمنتین. 

!- 


اللي بعده... 

# بل -كلبش المثالية 

«طبعا كلكم عارفين y my story‏ وشوفتوا Lh‏ موريس وشوفتو جاستون 
والوحش والإبريق والمنات وكله في فيلم الأميرة والوحش! بس اللي 
ماشوفتوهاش للأسف 'my mom‏ ماما حبيبتي الله يرحمها كانت طول 
عمرها خايفة إني أطلع زي بابا! was like LL You know‏ طول عمره 
ليه دماغ لوحده كده والناس بتتريق على إختراعاته» فمن كتر خوفها إني 
أطلع زيه طحنتني! Oh my God‏ ماكنش ينفع أغلط! كان لازم دايما أبقى 
الأولى فى المدرسة» الأولى فى الرياضة» الأولى !begad in everything‏ 
وطبعا كنت دايما الطفلة المثالية ال perfect‏ عشان أرضيها! كنت big nerd‏ 
ودحاحة موس وطول النهار بقرا وبخلي كل حاجة في حياتي !perfect‏ 
وحتى أما روحت عيشت مع الأكهءطء حاولت برضه أخلي كل حاجة 
في القصر super‏ مثالية! بس مع الوقت بدأت أحس إنه LÍ !that's it‏ مش 
لاقيه نفسى! حاسة إنى مهما عملت والناس شاورت عليا وقالت عنى 
إني الأميرة المثالية بفضل شايفة إنه مش كفاية! إني مش مبسوطة ومش 
حاسة good enough, j]‏ إني مش أنا! إني مش مرتاحة ولا عارفة استمتع 
بالحاجات الحلوة اللي الناس بتشاور عليها دي!») 

= هواي يو زبيك إنجليش؟ يعني عايزة أفهم» انتي بقيتي مثالية كده 
يسبب تامتك؟ 

« بيل: بصي يا سيندريلاء المثالية colos‏ كر دا Jaig‏ 
وإحنا kids‏ بنبقى من كتر ما بنحب أهالينا بنكون عايزينهم مبسوطين بينا 
دايماء ودي خاجة كويسة» بس لما توقعات أهالينا مننا بتزيد أو أما بيتتقدونا 
كتير أو مش بيسمحوا لنا إننا نغلط» القصة دي بتقلب بإنك تحاولي تبقي 
مثالية عشان ترضيهم! تحاولي تبقي kind of‏ زي ما هما عايزينك مش 
زي ما إنتي عايزة. تغطي مشاعرك وأخطائك عشان يفضلوا مبسوطين 
منك دايماء تحاولي ماتخاطريش في حاجة جديدة ماتعرفيهاش عشان 
ماتغلطيش وتُحرجي ومايبقوش هما فخورين بيكي! 

= طب وإيه المشكلة فكده؟ 

« بيل: كل ما المثالية دي بتزيد كل ما بيبقى غلط يا سيندريلا 
OS‏ الحيأة مش كده you know‏ المفروض إن آهلك بيحبوكى فى كل 
الأحوال؛ والمفروض إنك بني آدمة طبيعية بتغلطى» وشاطرة فحاجات 
terrible ;‏ فحاجات TET‏ عادي! لو عايزة تعملي كل ib‏ بشكل perfect‏ 
هتتكليشي ومش هتعرفي تعيشي ولا تتبسطي بحاجة بتعمليها plus‏ إنك 
هتضغطي اللي حواليكي جداء دا آنا كنت مطلعة عين الوحش في أكله 
وشربه ولبسه! 

عمومايا سيندريلا لازم تسمحي لنفسك إنك تخلطي وتحسي die‏ 
من غلطك» وتواجهي go‏ شوية رفض من اللي حواليكي ok‏ وا وده مش 
معناه إنك مش كويسة وفاشلة ومش AAS‏ ده معناه el]‏ 0382ن1!! بني آدمة! 
آنا ساعات بحس إن بابا إتبسط بسياته أكتر من ماما عشان كان بيعمل اللي 
هو بيحبه مهما کان فى ممخاطرة ومهما مين ]5 !He just didn'tcare lale L‏ 
التجارب والأخطاء يا سيندريلا بتخلينا نتعلم ونحسن من نفسنا ونكمل. 

وأهم حاجة هتساعدك تفكي الكلبش ده إنك تفهمي إن الحياة مش 
مثالية ولا عمرها هتبقى مثالية! ولا perfect ta)‏ و Y‏ ينفع نتوقع من نفسنا 
كده! إحنا هانفضل نغلط طول عمرنا ولازم نتقبل ده عشان نعرف نتبسط 
you know‏ عشان نعرف نجرب حاجات جديدة ونطور نفسنا من غير ما 
تبقی scared‏ وخايفين نغلط! olas‏ نشجع اللي حوالينا كمان يساعدونا 
من غير ما يبقو خایفین مننا! Plus‏ لازم OUS‏ یا سيندريلا لو عندك كلبش 
المثالية تقللي الجدية شوية فحياتك وتزودي المد والضحك والمغامراتٍ 
عشان المثالية تفك! وعشان كده آنا هروح ألعب surfing‏ بعد ما نخلص 
النهاردة! سيبونا بقى نفرح ونعيش!» 

= أنا معنديش أي مثالية ولا جدية ولا مهلبية» بس تقريبا فهمت قصدك؛ 
وعندي سؤال: هو إنتي بتاخدي كورسات إنجليزي في المركز الثقافي 
الروسي؟ ده عنده عروض حلوة أوي و... 

سيندرياة!!! 


# ميريدا - كليش جلد الذات 

Ub‏ بتقطع من جوايا ونسيت طعم الفرح! يمكن مش كلكم تعرفوا 
قصتي... إسمي الأميرة ميريدا بطلة فيلم «الشجاعة». أنا بابايا ملك وأنا 
طول عمري بحب الانطلاق والتحدي ومليش في جو الملوك o‏ المهم 
LL‏ وماما قرروا فاجأة إنه لمصلحة المملكة لازم اتجوز ابن واحد من 
حلفائهم! UT‏ الصراحة مابحبش جواز الصالونات» ده غير إن العرسان 
التلاتة اللي كانوا قدامي كلهم تافهين وسطحيين ومش بيقدروا المرأة! 

المهم اتخانقت مع أمي وسبت البيت وقررت استقل عنهم» وروحت 
طالعة على ساحرة المملكة وخليتها عملت لي كيكة فيها سحر وأكلتها 
لأمي ولقيتها اتحولت لدب كبير جدا! ولأن بابا أصلا صياد دببة ومش 
طايق أمي من زمان فما صدق طبعاء وحاول يقتلها قال يعني مايعرفش 
إنها هي! المهم إنه مش ب بس أمي اللي اتحولت! دول إخواتي التلاتة كمان 
بقوا دببة أما أكلوا بواقي الكيكة بمتتهى الطفاسة! 

بعد المصيبة دي ما حصلت» قعدت فترة طويلة مش عارفه أسامح 
نفسى غلى اللي عملته فيهم! بقيت بكره ه نفسي وحاسة إني ما استاهلش 
أى حاجة عدلة فى الدنيا! مش قادرة أقابل حد ولا اتكلم مع حدء وحاسة 
إنى عايزة أموت! إحساس الذنب كان بيطاردني في كل مكان ومبوظ لي 
حياتي! لما اتكلمت مع الأميرة ياسمين قالت لي إن هي OLS‏ جالها نفس 
الشعور بالذنب ده لما سابت باباها وراحت لعلاء؛ وقالت لي إنه كويس 
gl‏ أشوف إني غلطت بس الهم أحاول أصلح الغلط ده وأسامح نفسي 
وأرجع أحبها تانی ومخليش اإحساسي بالذنب ده يكلبشني فحياتي! كل 
ee‏ بتغلط وبتفصر ساعات» بس بدل ما ننسجن في أخطاءنا ونكره 
نفسناء لازم نتعلم من الغلط ونكمل حياتنا ونرجع نحس Ud‏ كويسين 

ولينا قيمة مهما حصل» عشان كده بفكر جديا إني أفك من عقدة الذنب 
دي وأحاول أصلح اللي عملته!» 

= هاتعملي Tad‏ هتتجوزي العريس بتاع أبوكي؟ 

-ميريدا: لا هاحول المملكة كلها ديبة عشان مايبقاش حد أحسن من حد! 

يا بنت النبيهة! فكرة صايعة جدا! بس على فكرة بقى اختيارك لأغنية 
UP‏ بتقطع من جوايا» ده كان غلطء الأغنية دي لايقة أكتر على قصة إلساء 
إنما إنتي ممكن تغني لمامتك «وهي عاملة إيه دلوقت؟ ومين هون عليها 
الوقت؟» بتاعت الفنان الشاب عمرو دياب. 

- سيندريلا! مش مهم هي اختارت أغنية إيه أصلا! المهم فهمتي أما 
الإحساس بالذنب بيزيد عن حده بيكليشنا إزاي في حياتنا؟ 

= فهمت فهمت» يعني نخلي الإحساس بالذنب يدفعنا إننا نصلح غلطنا 
في المستقبل ونبقى أحسن مش يوقفنا في حياتنا... حلوة يدفعنا دي؟ 

- حلوة. 


# بوكاهتتس - كلبش الاستياء 
«أنا بوكاهنطاص» كنت عايشة مبسوطة جوي وميت فل مع والدي 
عمدة جبيلة الهنود الحمرء لحد ما ظهر جون سميث في حياتي! مع إنه 
كان راجل أبيض وكان جاي يحتل أرضنا وكان شايفنا همج ومتوحشین 
إلا إني عشجته! وأما عشجته إديت له كل حاجة! 

١‏ عملت له جولات سياحية فاخرة عندينا في البلد كلاتها وركبته 
الحنطور ووديته مزارات وماخدتش منه ولا جرش! 

۲ علمته يتكلم إزاي مع الشجر والبهايم. 

E.‏ عريس لجطة كان جايلي وعنده بيت كبير ومتوظف في 
الحاكومة! كان هيعيشني ولا البت نور بتاعت مسلسل مهند! ومش كده 
وبس! ده أنا كنت السبب في إن العريس ده يتجتل وهو بيحميني... عشان 
خاطر سي جون! 
£ 





4 بعت صديجة عمري وكذبت عليها عشانه! 

ه_نزلت تحت الشومة اللي كان أبويا هيموته بيها عشان أفاديه وأنجده! 

وبعد كل دا لا كان بيعبرني ولا يجولي كلمة حلوة؛ يسافر ويطول ولا 
ييعتلى رسالة ولا حتى .لايك على الفيس! حسسني بالحرمان من الحب 
مع إني كنت جايداله صوابعي العشرة شمع والله! نهايته» أخدت جرار 
أبطل أضحي عشانه وبجيت بعامله بجسوة وواجفاله كما اللجمة في الزور 
ومستنظراله عالساجطة واللاجطة! بجى هو يبعد أكثر من الأول» وبجيت 
أنا أحس بانتصار عليه وعلى غروره! بس أجولكم حاجة بصراحة» من 
جوايا كنت حاسة إني مش أنا! إني مابجيتش بوكاهنطاص البت الرجيجة 
البريئة اللي الناس بتحبهاء بجيت واحدة مش طايجة الناس كلاتهم! وكنت 
متضايجة كمان عشان مزعلة حبيبي» ومش عارفة بعمل كده عشان اثبت 
إيه بالظبط ولمين! 

المهم؛ جابلت في مرة البت ياسمين الأميرة بتاعت أجرابا وجعدت 
اشكيلها جد كده وجالتى «دواكى عندي... أنا عارفة واحدة متخصصة 
في المسائل داهي» ودلتني على أشجان. 

هما جلستين تلاتة وأشجان إدتني العلاج السحري» أقنعتني إني من 
بداية معرفتي بجون Ul‏ باضحي وباجي على نفسي كثير عشان أرضيه؛ 
c‏ وهو في المجابل مش بيعمل ربع اللي بعمله عشانه. وده خلاني مع الوجت 
بجيت مليانة غضب منه وحاسة إني محرومة» وبجيت أعاقبه على حرماني 
ده! نصحتني أتكلم عن الغضب اللي جوايا بدل ما سيبته بجي أد الشوال 
في جلبي! وجالتلي كمان اني غلطت أما انشغلت املى زير الحب ونسيت 
الزير بتاعي فاضي لأن ده خلاني بجيت مركزة مع جون جوي وحطاه في 
دماغي! المهم» بدأت أرجع اتواصل مع صديجتي الجديمة» أخبز مع البنات 
في الغيط. أعمل الحاجات اللي كنت بحبها جبل ظهور جون» وسبحان 
الله كلامها كان زي السحر! عملت بنصايحها ديات وبطلت شغل الناجر 
ونجير مع جون وشوية بشوية لقيته بيجرب مني تاني» ومن نفسه! 





= الله عليكي يا بوكا! ب rai‏ إلى الى خلطانة تباذ زحي الل 
اديتي كتير جدا!ا لحد ما وصلتي لمرحلة إنك مابقتيش عايزة تديه هو أو 
غيره! بقيتي مش طايقة حد وبتعاقبي الناس كلها على غلطة إنتي شار كني 
فيهاء والحقيقة إنك بتعاقبي نفسك أصلا! .' 

- ده إيه الحكمة اللي نزلت عليكي فجأة دي؟ 
a M AE i‏ اتمعية دور داجيا 

= خلاص راحوا الكلمتين! 

- فعلا يا بنات كلام سيندريلا وبوكاهنتس حقيقيء أما تلاقي نفسك 
وصلتي لمرحلة الاستياء بتحتاجي أولا تخلعي قناع الضحية بتاع اهو 
السبب» دهء وتبدأي تشوفي إنك ساهمتي ولو بحسن نية في النتيجة اللي 
وصلتي لها دي بتضحياتك الزيادة وبإهمالك لنفسك ولاحتياجاتك. 

ثانيا محتاجة تدركي إنك حتى لو فاكرة إنك - بإنتقامك أو معاملتك 
jur‏ وغضب - بتعاقبي المجتمع أو الرجالة أو الشخص اللي مضايقك 
نفسه. فإنتي في الحقيقى بتعاقبي نفسك أول واحدة! بتكلبشي نفسك 
وبتحرميها من إنها تفضل تدي وتحس بالحب والعطاء من اللي حواليها 
وبيحبوها! و«تفضل تدي» مش مغناها إنها تتحول لشمعة تحترق من أجل 
الجميع ! إنما معناها تدي غيرها وتدي نفسهاء وتقول توقعتها للناس اللي 
' حواليهاء وتعبر عن مشاعرهاء وتبعد عن اللي بتحس إنه بيستغلها عشان 
مات د خلش في حالة استياء! ! وكمان يا بنات عايزة كل واحدة فيكم تاخد» 
بالها من كلمة #محرومة» اللي بوكاهنتس كررتها كذا مرة! بطلي تقولي 
لنفسك إنك محرومة من الحب! حبي إنتي نفسك واعملي الحاجات اللي 
بتبسطك وحققي توازن في حياتك وشوية وهتبدأي تستردي نفسك تاني 
وقلبك هيفتح للناس اللي حواليكي. طول ما الاستياء مكلبشك هتفضلي 
مصدر طاقة سلبية وهتجذبي ناس وحشة في حياتك! 


كا 


- عظمة على عظمة يا شجنجن! طب سؤال: هو جون عنده إخوات 


ولاد؟ : 
أرحميني أنا ست كبيرة وعندي الضغط والسكر! دلوقتي هنسمع 


#آريل حورية البحر -كلبش التسويف 

«بسم الله الرحمن الرحيم معاكم آريل» أميرة البحر بتاعت فيلم الحورية . 
الصغيرة. أنا حابه في الأول أحبي كل اللي بيسمعوني وأقول إهداء خاص 
لرابنزل عشان جت معايا النهاردة حيث إننا إحنا الاتنين لسه جداد في 
| الاجتماعاث والكلام ده... بس بعون الله يا رابتزل كل كلابشتنا هفك 
وكله هيبقى جميل والحياة حلوة بس نفهمها والحياة حلوة محلى أيامها 
وشكرا ليكم وخمسة skol ga‏ 

= أيوه يعني فين القصة أيتها المذيعة ذات الشعر الأحمر؟ 

«قصتى باختصار تتلخص فإني طول عمري بحب جدا! البني آدمين... 
بحب أتفرج على حياتهم وأجمع الأدوات اللي ييستخدموها! بحب اتفرج 
عليهم وهمابيتكلموا وبيقدموا نفسهم وأفكارهم, ويا سلام بقى لو شفت 
Ted Talk‏ من بتوعهم! بحس إني تفسي أنط من البحر وأقف مكان اللي 
بيتكلم واحكي لهم عن جياة البحر والمشاريع اللي نفسي أعملها فيه! 
كل مرة أشوف بني آدم أقول لنفسي إطلعي يا بنتي اتكلمي معاه وعرفيه 
. بنفسكء وبعدين أقول لا خليكي بكرة» خليكي بكرة! كل مرة آجي آخد 
خطوة أخاف وأأجلها! بخاف إن الدنيا ماتمشيش كويس أو إن الشخص ده 
مايتقبلنيش أو يفتكرني مجرد سمكة عبيطة ويصطادني ويعملني سنجاري! 
والتتيجة إني بقيت بأجل كل حاجة نفسي أعملها لحد ما وصلت إني مش 
بنجزش حاجة خالص وطول اليوم في البحر مع عثمان وفلتة! أعمل إيه 
يا جماعة عشان أبطل القصة دي؟24 , 

= مسم... العمل عمل ربنا يا بنتي! 


- شكرا یا آریل.. هنسمع رابنزل كمان وبعدين نتناقش. 


# رابنزل -كلبئى التردد 
MI‏ رابنزل الأميرة أم شعر طويل فحت ومش 
واقعي ده! أنا أصلا بابايا ومامتي ملوك؛ بس في ست شريرة أووووي 
بالهوي» خطفتني منهم وأنا صغيرة» وفهمتني إنها مامتي وحبستني في 
برح عالي تنين! والله زي مابقولكم كده! كل ده عشان لما كانت يتسرحلي 
شعري الطويل أوي أوي كان بيرجع لها شبابهاء فحبستني عشان تضمن 
إنها تعيش حياه طويبييلة جدا جدا! المهم سيبوكم من قصة شعري دي» 
ul‏ بقى مشكلتي دلوقتي إني Lilo‏ مترددة ومتلخبطة خالص» وعايزة حد 
يقولي أعمل إيه! اه والله يا جماعة, مابعرفش أعمل Lee‏ حاجة لوحدي 
خالص خالص! إنتو عارفين أنا طول عمري متربية في البرج» وعمري 
ما شفت الشارع ولاحتى مرة واحدة بس.. تخيلوا! وأما كنت قبل كده أخد 
أي قرار لوحدي أو أغلط بهبلي» ماما دي كانت بتبهدلني! والله العظيم 
بجد! والقصة دي خلتني أما كبرت بقيت كل حاجة لازم JU‏ عشرين 
مرة قبل ما آنخد فيها أكشن! الموضوع ده خنيق موت موت يا جماعة slan‏ 
لأنى بقيت دايما تايهة بين آراء إلناس ومعنديش أي إرادة خالص خالص» 
ولا عارفه asd‏ أبسط القرارات لوحدي! 
حتى الفوانيس اللي طول عمري هموت واتفرج عليهاء دلوقتي بعد 
ما ظهر في حياتي واحد کيوت فحت اسمه فلين ووافق ياخدني عند 
الفوانيس» أنا اللي مترددة! محتارة جدا أروح ولا ماروحش! أعمل إيه يا 
جماعة بجد.. يالهوي هموووت!؟ 
= فوائيس؟ هو ده القرار الرهيب اللي إنتي مترددة فيه! وإيه أصلا 
الأفورة اللي إنتي فيها دي! طب رابنزل تعمل إيه يا أشسجان؟ وآريل كمان؟ 
- بصو يا بنات التسويف والتردد ممكن يكونوا مختلفين في ظاهرهم 
إنما في حاجة مشتركة بينهم هما الاتنين: القلق والخوف! عادة اللي بتسوف 

وبتأجل كل حاجة بتبقى خايفة» ممكن تكون جربت تحط أهداف وتعمل 
حاجات قبل كده وباظت منها أو ماعرفتش توصل لها فحست بخيبة أمل... 
وده خلاها بعد كده تفضل تأجل في اللي عايزة تعمله عشان خايفة تحس 
بنفس خيبة الأمل دي مرة تانية» وممكن تكون خايفة تفشل أو خايفة الناس 
ترفضها أو خايفة تغلط أو تخسر حاجة وخوفها ده بيخليها تفضل تأجل 
القرار أو تتردد فيه زي رابتزل كده لحد ما الفرصة تضيع من إيدها! والمشكلة 
إن مش بس الفرصة هتضيع... دي كمان إرادتها هتضيع ! قدرتها على إنها 
تاخد قرار وتنفذه هتضيع ! 
= فلين الكيوت هايضيع يا موكوسة! طب إيه الحل؟ 
- الحل أولا إنك تتقبلي إنك طبيعي إنك تخافي تجربي حاجة جديدة 
أو تخافي تفشلي أو تخافي تترفضي» وطبيعي تحسي بشيء من خببة الأمل 
أما تجربي حاجة وماتنفعش! كل دي مشاعر طبيعية ومش دليل على إنك 
مش جاهزة كفاية فمحتاجة تأجلي القرار» ولا دليل إنك محتاجة تجب 
حد يقرر بدالك» إنما دليل على إنك بني آدمة طبيعية وبتحسي! 
والخطوة التانية بعد ما تتقبلي خوفك وتسمحي لنفسك تحس بالمشاعر 
دي.. إنك ماتقفيش مشلولة! بمعنى آخرء حسي بالخوف والقلق وخيبة 
الأمل بس بعدهم خدي أكشن وقوي إرادتك! والإرادة يا بنات دي عضلة 
زي عضلات جسمناء حد فيكم جرب يعمل عضلات قبل كده؟ 
= آنا كسيندريلا حاولت كتير أطلع سيكس باکس» بس للأسف طلع 
بدالهم سيكس باجز! 
طيب! عشان أي واحدة فينا تقوي عضلة في جسمها لازم تحطها في 
تجدي! لو كل مرة خليتي عضلاتك تشيل وزن سهل عليها مش هتقوى! 
كل مرة لازم تزودي الوزن اللي بتشيليه عشان العضلة تشد! نفس «UI‏ 
الإرادة بتاعتك مش هتقوى غير لو رميتي نفسك في تحدي» غير لو أخدتي 
مخاطرة» غير لو واجهتي مشاعر الخوف اللي عندك وبطلتي تفكري شوية 
في اللي ممكن يحصل ويجرى» وأخدتي أكشن حالا! غير لو طلعتي 


OW 


من دماغك وعماني اللي فعلا نفسك فيه من قلبك! يعني يا آريل مثلا 
آنا عايزاكي تبدأي تاخدي خطوة ‏ مهما كانت صغيرة ‏ تساعدك إنك 
تطلعي من البحر وتحققي اللي نفسك فيه. وأما تاخدي الخطوة دي كافي 
نفسك عشان هي بقى لها كتير حاسة بخيبة أمل ومحتاجاكي تشجعيها! 
وإنتي يا رابنزل لازم تبدأي تاخدي قرارات ‏ ولو يسيطة ‏ بس تاخديها 
لوحدك عشان واحدة واحدة تقوي ثقتك بقرارتك وتبطلي تبقي مترددة 
ومحتاجة تاخدي رأي مليون بني ءادم قبل أي خطرة! Ub pas y‏ بنات 
الموضوع ده مش سهل ومحتاج تعود بس أهم حاجة إنك لازم زي ما 
لتا قبل a‏ تتقبلي خوفك وتتقبلي إنك تغلطي وتخاطري! مش لازم 
كل حاجة تبقى مضمون نتيجتها /٠٠١‏ قبل ما تعمليها OY‏ مفيش حاجة 
في الدنيا مضمونة. 1/٠٠‏ لازم تنشفي كده وتاخدي قرارات وتتحملي 
نتيجتها وتتعلمي منها عشان o‏ الحياة لو عايزة تتقدمي في أي حاجة. 

= إتقدم طارارا.:. إتقدم طارارا... إتقدم إتقدم وكفاية خلاص تتندم 
طارارارارارارارا... للشمس طارارا... | 

- خلا!!اااص p‏ واحدة! اتفضلي يا سنووايت 


# سنو وايت - كلبش إصدار الأخكام 

«سيبكم بقى من كل القصص اللي فاتت ديء آنا بقى معنديش أي طوب 
ولا كلابشات في حياتي! أنا الأميرة سنو وایت» بيضا وحلوة زې ما انتو 
شايفين جد!! وده اللي خلى الساحرة الشريرة تغير مني وتحاول تقتلني! 

المهم؛ الحمد لله هربت وعيشت مع سبع أقزام ومش مهم بقيثٍ 
القصة! المهم إني أنا ‏ وأعوذ بالله من كلمة آنا شخصية بحب الئاس 
جداء بس الصراحة ومن غير زعل» آخر اجتماع بينا مع أشجان وجولفيدان 
حسيت إني مخنوقة منكم كلكم! آنا مابحبش أجيب سيرة حد بس انتو 
مستفزين أوي بصراحة! 

يعني يا إلسا مثلاء إنتي مملة جدا الحقيقة» وكل ما أبص لك أحس إني 

عايزة أقولك: ما تفرحي يا كثيبة! ده إنتي عايشة في قصر كبير وبقيتى ملكة 
وأهم حاجة موضوع التلج ده هيخليكي تلبسي قصير صيف شتا براحنك» 
ولا في يوم هتموتي من الحر وإنتي واقفة في طابور شؤون الأميرات» ولا 
هاتحتاري تحطي ريكسونا ولا دوف ولا أنهي,مزيل عر ق مايبقعش الهدوم! 
ليه بقى مديانا الوحش الحزايني ده Tae‏ حتى وانتي بتحكي زاي فكيتي 
كلبش الكابة... غنيتي لنا أغنية حزينة! t‏ ْ 
أما إنتي يا بيل فأنا حاسة إنك عندك مشكلة أكبر من المثالية! إنتى عندك 
متلازمة ستوكهولم ومحتاجة علاج» OM‏ مفيش واحدة في الدنيا تحب 
الوحش اللي حبسها وحبس أبوها وفرج عليهم البلد! لازم يا حبيبتشي 
ترو حي تتعالجي!. . ش 
ميريدا بقى بصراحة آنا مش هأنب لك ضميرك أكتر من كده على اللي 
عملتيه» بس هقولك نصيحة: شغل الفيمينست وعايزة أستقل وجمعية المرأة 
المتوحشة اللي إنتي عاملاه ده مش هينفعك! الست ملهاش إلا راجلها 
٠‏ يا ماما! سرحي شعرك كده وروحي إتجوزي العريس الغني بتاع أبوكي! 
أما إنتي يا بوكاهنتس فأنا شايفة الحل اللي عملتيه مش وحش بس 
إبقي جربي تحطي شوية بودرة على وشك عشان تبقي بيضا وحلوة زبي! 
اريل ورابتزل أنا بحبكم جداء بس بصراحة جو البنت الكيوت البريثة 
ده أوفر أوي! وبعدين جايين لحد هنا وتاكسي رايح وتاكسي جي عشان 
تاخدوا قرارات بالسطحية دي! أنا بطبخ لسبع رجالة كل يوم وانتو أقصى 
مشاكلكم البحر والفوانيس! وبعدين مين فلين الراجل الغريب اللي عايزة 
تروحي معاه ده يا رابنزل؟ مش ده مسجل خطر باين؟ دي مسخرة وقلة 
أدب والله! ده إيه الجيل ده! | 
أما بقى سيندريلا حبيبتشي Ub‏ عايزة أفهم» إنتي ليه مابتجيش اجتماعتنا؟ 
مش هاتبطلى بقى تناكة يا سيندريلا؟ بتتنكي علينا ليه يا ماما ذه إنتي لولا 
أشجان و i‏ الحظ اللي حصلت لك كانت السلبية أكلتك» وكان زمانك 
لسه بتتفر جي على صورتك في جردل المسح لحد دلوقتي! | 

عموما يا بئات ماتزعلرش مني» urs‏ ا ني على qd‏ 
ومابحبش لا احكم ولا اتكلم على حد أبداء ودايما ماشية بمبدأدع الخلق 
للخالق! قلوب كتير كتير ؛. 
= يأ بنت اللذين! مابتتكلميش على حد؟ ده إنتي شحورتينا كلنا! أنتو 
إزاي ساكتين Ul ful‏ تنكة؟ وسلبية؟ ده إنتي اللي...! في واحدة تاكل 
تعاحة من ست عجوزة ماتعرفهاش؟ لا وتروح تعيش لوحدها في بيت 
فيه ۷ رجالة؟ ذه أنا هفضحك واخلي سيرتك على كل لسان! 
- خلا || اااص يا سيندريلا! استهدي بالله إحنا هنشرشح؟ إحنا هنا عشان 
تسأعد بعفس... 5 
= استهدى بالله إيه دي فاكرة نفسها في لجنة تحكيم أراب آيدول! 
كل العقد دي وبتقولى ماعندكيش طوب فحياتك؟ ده إنتى عندك مبنى 
فاخر من YY‏ دور! 1 ١‏ 
-إهدي بس! إسمعوني كلكم... في طوبة أو كلبش خطير اسمه «إصدار 
الأحكام» والكلبش ده بيخلينا مانشوفش الحاجة الحلوة اللي في الناس 
ولا اللي في المواقف» بيخلينا مركزين على الوحش بس وبنستفز بسرعة 
وبننتقد كتير . ساعات بيبقى السبب الحقيقي يا بنات في حكمنا على غيرنا 
مش الحاجات اللي بنعلق عليها دي.. .. يييقى في حاجة تانية هي اللي 
مضايقانا ومخليانا نشوف كل حاجة وحشة. 
مشكلة تانية عندنا في الشغل مثلا مخليانا مش طايقين نفسنا وعمالين 
ننتقد تصرفات اللي حوالينا! 
وساعات أما نلاقي نفسنا بنتتقد أو بنحكم على غيرنا كثير بیکون 
السبب إن إحنا عندنا مشكلة في نظرتنا لنفسنا أصلا! بنكون إحنا بنحكم 
على نفسنا وتصرفاتنا بشكل سلبي معظم الوقت» من غير ما ناخد بالنا. 
بتكون بنبص في المراية مش بيعجبنا اللي بنشوفه فبنعمله إسقاط على 
غيرنا! يعني ممكن تكوني يا سنو وايت حكمتي على سيندريلا إنها تنكة 
عشان مابتجيش الاجتماعات... لأنك من جواكي عارفه إنك لما مش 

بتيجي الاجتماعات بيبقى من باب التناكة. أو لأنك إنتي بتشوفي نفسك 
ae;‏ عامة. يعني من الآخر ساعات بناخد أخطاءنا أو الحاجات اللي مش 
عجبانا في نفسنا ونعملها إسقاط على غيرنا فنبدأ نشوفها في تصرفاتهم 
ونحكم عليهم! 

وساعات برضه - وده سبب تالت - بننتقد غيرنا UN‏ نفسنا نعمل 
زيهم بس خايفين الناس تحكم عليناء نفسنا نعمل حاجة مجنونة زي ما 
آريل عايزة تخرج من البحرء بس خايفين الناس تبص لنا نظرة معينة فنقوم 
ننتقد آريل ونقول عليها سطحية! كأننا من جوانا غيرانين إنها قدرت تعمل 
اللي إحنا ماقدرناش نعمله! وهكذا... 

= طب والحل؟ 

الحل أولا إن كل واحد يشغل نفسه بنفسه؛ ويفهم إن الناس مش 
لازم تبقى كلها شبه بعض عشان تبقى حلوة! ربنا خلقنا مختلفين عشان 
الإختلاف ده بيئري الحياة. كل واحد له شخصية وأفكار وكل واحد في 
ميزات وعيوب وأخطاء! مش كل حاجة ينفع نقيسها بمقايسنا إحنا لأننا كده 
عمرناما هنعرف نتعامل مع حد! مش لازم نوافق كل الناس في تصرفاتهم 
بس مش من حقنا إننا نحكم عليهم أو نبص لهم ولا نعاملهم بطريقة وحشة 
عشان هما مختلفين عنا! ودي نقطة مهمة.جدا! 

تانى تخاجة» مهم جدا إننا نشوف إيه الحاجة اللي فعلا مضيقانا من جوه 
ومسببة t‏ إحباط ونتكلم عنها بدل ما تعمل كلكوعة جوانا وتخلينا نمشي 
نحكم على غيرنا! يعني لو شخص معين مضايقنا مثلا ييقى الأفضل نتكلم 
معاه بدل ما نكتم الضيق لحد ما يتحول لنقد وحكم على كل تصرفاته! 
ولو مشكلة تانية في الشخل مثلا هي اللي مخليانا مش عاجبنا m‏ يبقى 
الأفضل نتكلم عن المشكلة نفسها عشان نرتاح» وهكذا... 

عايزين كمان نبطل نحكم على نفسنا كتير ونحطها في قوالب! ub‏ 
كسولة؛ «أنا متسرعة؛ أنا «بطيغة)... أنا أناء يفط كده بنحط نفسنا تحتها 
وبتكلبشنا GN‏ بتكلبش اعتقادنا عن نفسناء كأننا نصبنا نفسنا قضاة وبنصدر 

أحكام علينا وعلى عير نا طول النهار! .افيش مشكلة إننا نبقى واعيين لعيوبنا 
وعبوب اللي حوالينا بسن لازم ده مايكونش بيمنعنا إننا نشوف الكويس 
فينا وفي الاس ونتعامل مع بعض باحترام. 
كمات يا بنات عشان الكليش ده يتفك مهم جدا نوسع دايرة معارفناء 
I Pc‏ عشان يبقى عندنا مرونه في elect‏ 
مع كل الشخصيات والأفكار والعادات ونتعلم احترام حقوق الغير. مهم 
كمان يكرن عندنا السرأة إثنا نجرب حاجات -جديدة ‏ حتى لو الاس مش 
JU  اهياع io gea‏ فضلنا خايفين من نظرة الناس لينا وحكمهم على 
اختيارتنا عمرنا ما محر خطوة! s‏ الآخر ماحدش محتاج يثبت حاجة 
لحك طول ما عنذئا مبادئ al oe g om s‏ مش pe esa‏ يبقى نجرب حتي 
لو Talana‏ وده مش معناه إنه طز في الناس ولكن معناه إن بلاش نضيع 
طاتتنا في مين عمل إيه ومين غلط في مين ومين هيقول إيه! 
كل اللي قلناء ده هييخلينا مع الوقت نبطل ننصب نفسنا قضاة على غيرنا 
ونحكم عليهم؛ وهيخلي عندنا تقبل وسعة صدر أكتر للناس باختلافاتهم. | 
= والله إنتي برنسيسة. 
5 ودلو قتي يا بنات... كل واحدة فيكم تفكر إيه الكلبش اللي اكنشفتوا 
7 نفسها النهاردة من كلام cie pamali‏ وهاتعمل إيه عشان تفكه. يلا 


aod 6m 35‏ 
= استنوا! انتو rri aia.‏ الأميرة ياسمين وهي ماجنش النهاردة؛ 


فاو ممكن تليفونها بس عشان قصداها في خدمة. 

= عايزة 
! 


استلف الطقم بتاعتها عشان عندي حفلة تنكرية وعايزة ألبس 


ي loss‏ 
— غوووووورررددقي يا سيندريلا! 

الحرية: أنا طير فى السما 
الحرية من أهم -حقوق الإنسان الأساسية والاي بتقوم عشانها روب 
وثورات وجمعيات حقوقية ومواثيق دولية ورز بالملوخية» يعني إيه حرية؟ 
في ناس فاهمة Mr ol‏ حرا دي sl as‏ | مليش دعوة بحد أو إلى Qe‏ 
عندي سلطة كده تخليني أعمل اللي s ute Ul‏ ما آنا OM iue‏ نا 
Ul‏ عايز ! 
والحقيقة» ده مفهوم قاصر جدا للحرية ولو تبنناه على إطلاقه كد 
هنروح في الباي باي كلنا. 
الفكرة إن السرية من القيم اللي لازم الشخص يديها نفسه الأرل قبل 
ما أي حد تاني يديهاله! | 
يعني fal‏ ستيفب هار " صاحب الكتاب المشهور Act Like a Success‏ 
Think Like a Success‏ ضرب مثل لطيف أوي بالبرغوث. 
لو جبتي برغوث أواتنين وحتطيتيهم في برطمان وقفاتي الغطا هتلافي 
البراغيث دي بتنط عالي لفوق لحد يدوبك قبل ما تخبط في الغطا.. وتروح 
نازلة تاني! هو البرغوث يقدر ينط أعلى من كده بكتير بس عشان خایف 
يخبط في الغطا فبينط يادويك كده وخلاص. لو البرغوث ده خلف براغيث 
صغيرة: اليراغيث الصغيرة دي هيبقى عندها نفس قدرات ومهارات النطل 
بتاعت أي برغوث في الشارع عادي... لکن عشان هما اتولدوا جوه البرطمان 
والغطا مقفول فمش هيبقو عارفين ده» مش هيبقو عارفين إنهم يقدروا ينطوا 
أعلى بكتيرور من ارتفاع البرطمان هايبقو فاكرين إن دي أقصى قدراتهم 
في النط وخلاص» زيهم زي أبوهم... مع إن ده مش حقيقي ! 
الفكرة بقى إذنا في الواقع بنكون فاكرين إن غطا البرطمان اللي محجم 
قدرتنا على الانطلاق هو بابا وماما اللي مش عايزني أعمل كذاء هو جوزي 
اللي رافض كذاء هو المجتمع؛ هو العاذات والتقاليد» هو قوانين البلد... 
إلى آخخره من الحاجات اللي بتعيديها على نفسك كتير عشان تقنعي نفسك | 

إنه غصب عنك» زي البرغوث اللي في القصة كده» مجرد كائن غلبان 
مغلوب على أمره اتقفل عليه الغطا فمش عارف يطير. 
وعشان نكون واقعيين» الحاجات دي كلها ممكن تكون بتأخرك شوية 
فعلاء لكن ماينفعش توقفك عن هدفك! زي أما تبقى ماشي بالعربية في 
dod o‏ لوی نمش برطي ولا بتوقفي العربية وتقولي طب والله 
ما أنا سايقة؟ طب لما تمشي في شارع وتلاقيه مقفول وفيه حادثة بتعملي 
إيه؟ بتلفي وترجعيء ولا بتحاولي توصلي من شارع تاني؟ 
اللي عايزة أقوله إن العوائق اللي بتبقى في المجتمع اللي حواليكي 
بتبقى بايخة فعلاء بس طبيعى جدا تكون موجودة! ما هو لو كل حاجة سهلة 
٠‏ وممهدة يبقئ إنتي غالبا بتعملي حاجة اتهرست مليون مرة! طبيعي يكون 
في منغصات حواليكي تخليكي تشغلي مخك وتقولي طب أجرب أروح 
يمين شوية... شمال شوية... طب أبطأ شوية لحد ما أعدي وهكذا... 
بالتالي مهم جدا تعرفي إن كل المعوقات الخارجية دي طبيعية وهتفضل 
موجودة ومش هي أصلا الكلبش الحقيقي لحريتك» مش هي الغطا الأخطر 
اللي بيمنعك تطيري! الأخطر من الحاجات دي كلها إنك تبقي إنتي اللي 
مكلبشة نفسك بنفسك يا فوزية! 
أينعم ! معظم الوقت بيكون فعلا اللي واقف بينك وبين إنك تكوني سعيدة 
وراضية وماشية في طريق مراد ربنا منلك» هو إنتي نفسك مش الظروف! 
الظروف بتعطل آه بس إنتي اللي بتحددي إلى أي مدى الظروف هتتحكم 
فيكي» إلى أي مدى هتعيشي نفسيا جوه الظروف دي لحد ماتكلبشك! 
٠‏ فالهدف الأولاني اللي قدامك دلوقتي» بعد ما تحققي التوازن في حياتك» 
إنك تبقي إنسانة Ge‏ من جواكي مش متقيدة! وعشان تعملي كده إنتي 
محتاجة تشيلي الغطا وتفكي الكلابشات اللي جواكي واللي معطلاكي 
في حياتك... قبل ما نتكلم عن أي ظروف خارجية. 
طيب زي إيه الكلابشات دي؟ 





الإدمان: إدينى الحقنة بسرعة 


مثلاء من القيود الرهيبة اللي بتأيد حرية الإنسان هو الإدمان. وكلنا 
بمختلف شخصيتنا وظروفنا مدمنيين شيء ماء اللي مدمنة شكولاته واللي 
مدمن تليفزيون والأي مدمنة شوبينج واللي مدمن فيسبوك واللي Lai‏ 
شخص معين واللي مدمن سجاير أو إباحية أو مخدرات... إلى آخره. 
كلنا مدمنيين بشكل أو بآخر... شيل الموبايل من إيدهاء ابعد عنها 
الشخص المتعلقة بيه ده شوية» هتلاقي أغنية #إديني الحقنة بسرعة أرجوك 
محتاج الجرعة؛ إشتغلت وكل أعراض الإدمان ظهرت! 
Ul‏ عارفه إن في حاجات من أمثلة الإدمان اللي قلتها حرام» وفي حاجات 
حلال» وعارفه إن في حاجات أشرس في إدمانها من حاجات تانية؛ يس 
في الآخرء سواء كانت العصفورة مربوطة بسلسلة ولا بحبل» في الحالتين 
مش هتعرف تطير! 
الإدمان مشكلته حاجتين: أولا إنه بيخلي الإنسان عبد للحاجة أو الشخص 
أو الحالة اللي هو مدمنها دي. إدمان أي حاجة بزيادة بيخليكي مع الوقت 
تفقدي السيطرة على نفسك وعلى حياتك: وبيضعف جدا إرادتك» وبالتالي 
والمشكلة التانية إنك ممكن تتخيلي إن إدمانك للحاجة المعينة دي 
- للسوشيل ميديا مثلا أو للولد اللي يتحبيه ده - هو إدمان ييأثر على جزء 
واحد بس من حياتك» إنما باقي حياتك كلها تمام وزي «Jai‏ وده مش 
بيحصل! الإدمان الحقيقة عامل زي السرطان كده» بيبدأ بعادة واحده في 
جانب واحد من حياتك» ويفضل ينتشر ويتوغل في دماغك ويأثر على 
تفكيرك وحريتك وإنتاجيتك في باقي جوانب حياتك كلها , 
وده بيحصل غصب عنك لأن حياة الإنسان عموما كيان واحد ماينفعش 
col je‏ زي الشركة کده» لو قسم التسويق في الشركة باظ» c‏ الوقت 
الشركة كلها متقع! 

التعلق بأي حاجة أكتر من اللازم بيقيد فعلا! وأما تيجي تفكري هتلاقي 
qe al‏ دامر GL nri aol‏ عر e‏ لك 
مش هي اللي تسيطر عليكيء عشان يفضل جهاز التحكم في إيدك مش 
في إيد الشهوةء عشان ماتتعلقيش بأي حاجة مهما.كانت حلال أكتر من 
اللزوم» لأن التعلق أو الإدمان ده هيقيدك وهيخليكي مشتتة عن السبب 
الحقيقي لوجودك في الدنيا! | 

طيب إزاي نفك كلبش الإدمان ده؟ في خطوتين مهمين جدا: 

أولاء إنتي محتاجة تعلي اوي إحساس الألم اللي جي لك من الإدمان 
يعني من الآخر تفكري نفسك كتير بالسلبيات وبوجع القلب اللي جي 
لك راسد هبيعي للك من rais Nube Mice odo‏ 
التعلق الزياده ده! لو متعلقة أوي مثلا بروتين معين لدرجة إنك مبقاش 
عند أي مرونة ولا تجارب ولا تغبير في حياتك؛ يبقى محتاجة تفكري 
نفسك بسلييات العطلة اللي إنتي فيها فيها دي! لو عندك إدمان زيادة للفيس بوك 
مثلا ييقى محتاجة تفكري نفسك بالسلبيات والوقت الكتير اللي بيضيع من 
يومك قدامه بلا هدف» ولو إنتي متعلقة أوي بحاجة حرام» يبقى تفكري 
نفسك كمان بالذنب اللي بتاخديه من ورا إدمانك للحاجة دي... وهكذا. 

وكل ده في مقابل السعادة والحرية وسيطرتك على حياتك أو وقتك 
أو صحتك اللي هيحصل لو وقفتي الإدمان ده أو حطيتي الحاجة | اللي 
يتحبيها - أيا كانت - في حجمها الطبيعي» وحررتي نفسك من أي 
تعلق زيادة د يكلبشك يكلبشك ويخليكي مش عارفة تنطلقي عشان تحطي بصمتك 
المميزة ة في الدنيا! 

والحاجة التانية المهمة pod ei d‏ الإدمان ده عبارة عن 
ايه ؟ الإدمان عبارة عن morer pattem‏ سلوك معين 
كررتيه كتير وكان بيخليكي تحسي بمشاعر حلوة ة في الأول بس مع تكراره 
إتعلقتي بيه زيادة وفقدتي السيطرة ة عليه وبقى بيأثر سلبيا على حياتك! 

| تجربة إتحولت لعادة ومع الوقت أدمنتيها. بالتالي الخطوة التانية في الحل 
إنك أما تشيلي العادة الغلط دي تحطي مكانها عادة تانية تكون بتساعدك 
تبفي أحسن ومتماشية مع الخطة اللي إنتي حطاها لحياتك! يعني تزاحمي 
الإدمان وتملي الوقت والتفكير اللي هيفضى بعادة كويسة» زي اللي قلل 
ساعات التليفزيون وحط مكانها رياضة لاء أو اللي شغلت نفسها بأنشطة 
تسعدها في حياتها عشان تبطل تبقى متعلقة زيادة بجوزها وممحورة حياتها 
حواليه لوحده. | 

. الخلاصة» إنك عشان تتخلصي من الإدمان كفكرة بتقيدك في حياتك 
إنتي محتاجة إنك تفهمي بشكل عام إن أساس الحرية هي السيطرة على نفسك 
أو ال Self Mastery‏ يعني تبقي إنتي اللي مسيطرة على eS ue‏ على | 
عاداتك» على غضبك ومشاعرك» مش هي اللي مسيطرة عليكي وبمتشيکي» 
ماتبقيش عبد عند أي حاجة أو حد غير ربنا بس! وموضوع السيطرة على 
المشاعر ده هنتكلم عليه باستفاضة أكتر في الفصل السابع. 





«السعادة كلها ف o,‏ يملك الرجل نفسهء والشقاوة كلها 
EE‏ في أن تملكه نفسه» 





طيب إيه تاني محتاجة أتخلص منه غير الإدمان؟ 

اللي يخاف مايلعبش؟ 


من الحاجات التانية اللي بتقيد حريتك» هو إنك تبقي مربوطة بكلبش 
في طريقة ET‏ 
cni a‏ د 
die fe nt‏ سا ويه 
dcl inam cA ART Ap A OM‏ 
بالحزن أو بالغضب أو بالإحباط وهكذا. 

الو إنتي اتربيتي في بيئة بن reed crea ed adu‏ 
هتهدي والموقف هيعدي iras‏ إنما لو إنتي إتربيتي في بيثة بتقولك 
«مش المفروض» تحسي بكذاء أو بتتهمك بالأفورة أما تعبري عن مشاعرك 
أو بتعلمك تكتمي أحاسيسك عموماء فاللي هيحصل إن الموقف هيعدي» 
بس الشعور مش هيروح! هيفضل الشعور يتحوش جواكي» هيفضل يقولك 
وکل مرة هتكبتيه فيها. api‏ و EASE SCS‏ 
cul dc‏ كر 
نظرتك لنفسك وللحياة! أثر على قرارات وتصرفاتك وردود أفعالك! 

وعشان تفكي التقيبد ده وتبقي حرة إنتي محتاجة ة تلت خطوات: اتنين 
6 بعقلك والتالتة بقلبك. 

-١‏ أول خطوة إنك تدركي إيه أكتر كلبش أو طوبة من اللي حكيناى 
في قصص الأميرات موجودة عندك. وموجودة عندك دي مش معناها إنك 
مرة أو اتنين ترددتي مثلا. . إنما معناها إنك الغالب على قراراتك التردد. 
أو الغالب على تصرفاتك المثالية.. أو التسويف إلى أخره. 

GU -"‏ إنك تشوفي إزاي الكلبش أو الطوبة دي معطلاكي في حياتك 
0° , 


ومأثرة عليكي سلبيا. إزاي التسويف مثلا معطلك عن الإنجاز؟ إزاي 
المثالية مخلياكي مضغوطة؟ وهكذا. 

v‏ - ثالثا إنك تمسكي الطوبة دي وتحوليها تاني dal jJ‏ صغير» وتاخدي 
زلطة زلطة ترميها لحد ما الطوبة تروح. 

يعني بمعنى آخر إنك تدخلي جوه قلبك وترجعي تاني للمشاعر اللي 
عمالة تقولك «شوفيني... حسي بيا... أنا موجودة... خليني أتكلم؛ وتخليها 
تتكلم وتعبر عن نفسها عشان تهدى وتروح» سواء كانت المشاعر دي 

اتعودي ما تكتميش مشاعرك! ارجعي للمواقف القديمة اللي لسه معلمة 

نفسك أو بالكتابة. | 

#سمحي لنفسك تحس بالحزن أو الإحراج أو الإحباط أو الخوف أو 
الغضب أو أي شعور جواهاء بدل ما تفضلي تكبتي المشاعر دي لحد ما 
تتحول لكابة ومثالية وحكم على الغير وتسويف وتردد واستياء وغيرها 
من الكلبشات اللي بتبوظ رؤيتك وبتقيدك في حياتك. 

كل واحدة فينا هتلاقي نفسها عندها كلبش أو أكتر من القصص بتاعت 
الأميرات دول» واحدة هتبقى لابسة كلبش «النكد والكآبة» ومش عارفة 
تشوف أي حاجة حلوة حواليهاء وواحدة عندها «التردد» وطول التهار 
بتضيع فرص من إيدهاء وواحدة «المثالية» اللي ضاغطة بيها نفسها وكل 
اللي حواليهاء وفلانة #التسويف؛ ومافيش أي عزيمة ولا إنجازء ودي عايشة 
جوه الغلط اللي عملته وبتجلد نفسها بيه كل يوم» ودي عندها «استياء» ونقمة 
وبتعاقب المجتمع وبتدفعهم فاتورة عطائها غير المدروسء وفلانة عندها 
كلبش «إصدار الأحكام» على نفسها أو على غيرها طول الوقت» وواحدة 
هتبقى زني سيندريلا في أول مقابلة مع أشجان... مكلبشة نفسها ب«اللوم؛ 
وعلى طول بتشتكي من الظروف وبابا وماما وطليقي وجامعتي والعيشة 
والناس» وإزاي هما السبب في كل الكوارث والعطلة اللي في حياتي! 

LIS‏ عندنا كلبشات» وساعات بيبقو كتير! بس في فرق بين إنك فى 
موقف واحد ولا اتنين تعاملتي بمثالية أو أصدرة ني أحكام أو اترددتي مثلاء 
وبين إنك #عايشة» كده في أغلب حياتك! لو موقف واحدء فده يبحصلنا 
كلناء إنما لو على طول بتتصرفي وبتفكري كده يبقى إنتي متكلبشة من 
جواكي ومحتاجة تركزي إنك تفكي الكلبش ده. | 





«الذي يريد أن يتتصر في الحياة عليه أن ينتصر على نفسه... على خوفه 
وكسله وأنانيته وتردده... وأن az,‏ على نواقصه» 
فيكتور سوفوروف 





أقولك حاجة؟ أصل مهم في معظم الكلبشات دي هو الخوف! كل 
واحدة فى الأميرات دي من جواها كانت خايفة من حاجة! اللى خايفة 
من الوحدة واللي خايفة من الفشل واللي خايفة من الرفض واللي خايفة 
تخلظ l ` diss‏ 
والخوف طبيعة فطرية في الجنس البشري كله» ربنا سبحانه وتعالى 
خلق جوانا شعور الخوف ده عشان هدف جميل جداء وهو إنه يحمينا. أيوه 
ولولا الخوف الفطري اللي جوانا كان زماننا مش موجودين أصلا لأن 
الديناصورات كانت هتبقى أكيد أكلت أجداد أجدادنا! 

بالتالي الناس بتوع اللي يخاف مايلعبش والناس اللي عايز fearless ii‏ 
ويلا ندوس الخوف برجلينا والكلام ده... هما فعليا عايزين يغيروا فطرتهم 
ويدوسوا على مكون أساسي من شخصيتهم» برجليهم! إنما الناس اللي 
عندها حكمة فعلا وواقعية هما اللي بيخافوا عادي» بس بيلعبوا! بيسمحوا 
لنفسهم يخافوا... وبيتعاملوا مع الخوف على إنه اشخص) بيحبهم وجي 
يساعدهم ويحميهم» من وجهة نظره هو! 

عشان كده المفروض بدل ما نزعق في الخوف ونعحاول نموته ونقضي 
cele‏ وبدل ما نسمع كلامه في كل حاجة لحد ما حياتنا تقف... إحنا 

أول حاجة نعملها أما يجي لنا الشعور بالخوف إننا نشكره لأنه جي 
يحمينا ‏ على الأقل من وجهة نظره .مش جي يكدرنا ويتكد علينا! «أنا 
عارفه إنك مش عايزني أجرب الحاجة الفلانية عشان خايف عليا أخسر 
فلوسي أو ماتبسطش أو مانجحش فيهاء وأناعايزة أشكرك جدا إنك حريص 
cas Ule‏ ولکن!؛ 

تاني حاجة بقى... محتاجين نفرق بين الخطر الحقيقي على حياتنا زي 
«الأسد» اللي ممكن يموتنا مثلاء وبين الخطر المفترض زي «الخطأ؛ أو 
«الخسارة» اللي ممكن تحصل واللي هتتعلم منها. لو كل واحدة فينا عرفت 
تفرق بين الخطر الحقيقي والخطر المفترض في الموقف. ساعتها بدل 
ما هتهرب من الموقف أو التجربة» هي هتكلم مع الخوف اللي جواها . 
وهتفهمه الوضع بالراحة زي ما بتتكلم مع بتتها الطفلة الصغيرة اللي بتخاف 
من الضلمة ولا بتقول لها «ماما في شبح في الدولاب!» لو بنتك قالت 
لك كده هاتعملي إيه؟ لو زعقتي لها هتكتم الشعور جواها ومش هيروح 
وممكن يآثر بعد كده على حياتها... ولو قلتي لها :اه فعلا بلاش ننام في 
الأوضة دي» هتبقي أخحدتي قرار غلط بناء! على مخاوفها اللي مش حقيقية 
أصلا. الصح ساعتها إنك تاخديها بالراحة تفتحي معاها الدولاب عشان 
تطمن إن مفيش حاجة ce ga‏ ويعدين ممكن تتكلمي معاها أكتر أو تقعدي 
تجنبها شوية عشان تهدى أو تعوديها تتفرج على أفلام رعب عشان يبقو 
الأشباح صحابها أساسا وتبقي ضربتي كرسي في الكلوب :) 

نفس الكلام» أما الخوف يجي لك إنتي محتاجة تطمني الخوف اللي 
جواكي ده إن مفيش خطورة على حياتك لأنك حتى لو غلطتي ولا خسرتي 
فلوس ولا-حسيتي بالرفض ولا أي حاجة مخوفاكي حصلت. فإنتي هتعيشي 
وهتكملي وهيبقي برضه أحسن لك من إنك تفضلي طول عمرك ماشية 

جنب الحيط بتعملي الحاجات اللي إنتي متعودة عليها أو اللي مفيهاش 
أي مخاطرة؛ بالتالي لا بتكبري ولا بتكتشفي نفسك! 

فالخطوة التانية في التعامل مع الخوف إنك تقولي له «أنا سمعتك 
وفهمت المخاوف اللي عندك» وعايزة أشكرك إنك حريص عليا ولكن. 
أنا نازلة أدي محاضرة واتعرف على ناس جديدة واكتسب خبرة» مش 
طالعة الجبهة! فإتطمن وإهدى كده لأن مفيش خطورة على حياتى. أنا 
هعملك كوباية شاي وأظبطك؛ بس تسيبني أركز في شغلي! خليك قاعد 
منورني مش هموتك ولا حاجة؛ بس المهم تبقى عارف إن أنا اللي كلمتي 
هتمشي» مش انت!) a s‏ 
.. وده على فكرة مش معناه إنك ماتخديش بالأسباب وتستعدي! بالعكس» 
خدي بالأسباب وإبذلي مجهود واستعدي كويس ووقنها أما يطلع لك 
الخوف إعملي الخطوات دي! 


«الذي يعوق معظم الناس عن تسجيل إنجازات جيدة ليس العقبات 
الكبرى التي يواجهونها في طريقهم وإنما التردد والخوف من الانطلاق» 
- عبد الكريم بكار 





في مايو ۲٠٠١‏ جالي مكالمة تليفون «أيوه أستاذة هبة» مع حضرتك 
(فلان الفلاني) مؤسس راديو كنداوي [راذيو موجه للجالية العربية في 
كندا]. أنا كنت شفت لحضرتك فيديو على اليوتيوب قبل كده وعرفت 
إن حضرتك مقيمة في كندا وكنت حابب إنك تنضمي لفريق كنداوي 
وتقدمي برنامج في الراديو». 

واااط؟ برنامج في الراديو! برنامج إيه؟ قالي «اتكلمي عن الموضوع 
اللي تحبيه» وإعملي البرنامج المدة اللي تحبيها وبالطريقة اللي تحبيها!؛ 


ع0 


كمان! يا نهار أبيض. ده سايبني أغرق في البحر لوحدي! 

قلت له «اعتقد هيكون صعب أنا مليش خالص في التكنولوجيا ومش 
هعرف استخدم البرنامج اللي بتسجلوا بيه ده» ومعنديش وقت ورمضان 
داخل ومش هلحق» وكان فاضل أقوله إنت مش شايف الناس بتطلق» 
والعيال بتخطف» وفي حرب عالمية تالتة على wm‏ وكل الأسباب 
اللي تثبت لك إني امش مستعدة!؛ | 

هو أنا ماكنتش مستعدة؟ لا. 

أنا كنت خايفة» مرعوبة! 

ee‏ بعد إصرار من الراجل طلبت منه وقت أستخير وأفكر وقفلت 
وأنا بقول لنفسي «ماخدوش یا بابا ماخدوش یا بابا ماخدوش یا MUL‏ 
حكيت لجوزي وتحمس جدا وقالي دي فكرة هايلة ومن كتر ما أبدى 
إعجابه بالموضوع قلت لنفسي «هو مين الراجل اللي آنا متجوزاه $05( 

كنت خايفة من إيه؟ خايفة من ضيق الوقت» خايفة من كم الحاجات 
والتفاصيل اللي محتاجة أحضرهاء خايفة ماعرفش استخدم البرنامج» 
خايفة من كوني هبقى لسه جديدة في فريق عمل شغال بقى له فترة وبقى 
برنس الراديو في كنداء خايفة ماكونش على طبيعتي» خايفة من التوسع 
والإنتشار وما يأتي معه من نقد ورفض وخلافهء خايفة خايفة خايفة! في 
الآخر فيديو اليوتيوب - اللي الراجل شافه ده كان حاجة اتعملت في 
مكتبى واللی كان بيصورني كان حد أعرفه كويس وكان معايا صحابي وفي 
تفاصيل كده كانت مسهلة الدنيا! إنما آنا دلوقتي مطلوب مني أبقى هبة 
المعد والمذيع والمونتير والمخرجء واحتمال الجمهور كمان! | 

خفت! وأما خفت» هبة الصغيرة اللي جوايا طبعا ماسكتتليش! قالت 
لي ”يعني إنتي هاتقعدي تقولي للناس ماتخلوش الخوف يوقفكم وإنتي 
هاترفضي الفرصة دي عشان خايفة؟ طب مش خايفة أما ترفضي عشان 
. نفسك بال.. بعد كده؟ طب ما تجربي؟ هتخسري إيه 


Hd 1‏ ا مث هتحه؟ هتبقى اتعلمتى حاجة أكيد 
يعني؟ البرنامح هيفشل والناس مش هتحبه هتبقي اتعلمتي جه | tukad‏ 


۱۵۵ 


بس في احتمال برضه إن البرنامج ينجح وناس كتير تستفيد في المقابل! 
يعني كل الناس دي عملت معاهم برامج؛ وإنتي قررتي إنك أفشل منهم 
كلهم ومن غير ما تجربي ؟ جربي؛ جربي» جرب جر...؛ 

وهوب جربت! أخدت بالأسباب وقعدت مع حد علمني البرنامج 
وفضلت أحاول وأعيد ميت مرة لحد ما عرفت! سجلت البرنامج ونجح 
الحمد لله وإستفدت جدا من التجربة! جدا! وفريق العمل نفسه شجعنى 
أعمل برنامج تاني وتالت بعده! الحمد لله. ٠‏ 





اقد تُحبط إذا فشلت لكنك ستندم إذا لم تحاول» 





اللي عايزة ad ul‏ إننا كلنا بنخاف! والخوف شعور مهم جدا طول 
ما بيشجعك إنك تطوري نفسك وتستعدي أكتر وتتوكلى على الله إنما 
يوم ما الخوف هيزيد عن حده وهايعجزك ويوقف لك حياتك... هيبقى 
«كلبش» إنتى متقيدة بيه! - 

ومش شعور الخوف هو بس اللي مهم. 

مشاعر الإنسان بشكل عام سواء اللي بنسميها سلبية أو إيجابية كلها 
مشاعر مهمة! ربنا حطاها فينا عشان تبقى إشارة في حياتنا تخلينا نتصرف 
صح ونبعد عن الغلط. إحنا محتاجين دإيما الشعورين: الجرأة «C$ als‏ 
الحزن والفرح» الغضب والحلم وهكذاء بس المهم نتعامل معاهم بحكمة! 

إشارة المرور بتقولنا انتباه 

لو تخيلنا إننا ماشيين في طريق» وفي آخر الطريق ده فيه البصمة بتاعت 
كل واحدة فيناء فيه الإنسان اللي ربنا خلقه على الفطرة؛ فيه السلام والنجاح 
الداخلي. فيه السعادة والرضا والطمانينة؛ فيه الثقة والصبر والتفاؤل؛ فيه 
الحب والقوة والشجاعة والتواضع؛ فيه البراءة والسلام اللي بنشوفه عند 
الأطفال واللي بيبقى نفسنا نلاقيه فيناء فيه التوازن والفطرة الجميلة اللي 
بعدنا عنها بسبب مشاكل الحياة والضغوط وتربيتناء فيه مراد ربنا مننا. لو 
تخيلنا الطريق ده وتخيلنا إن الطريق ده فيه علامات» إشارات مرور زي 
اللي بنشوفها في الشارع. 

فاكرة أغنية ليلى نظمي «إشارة المرور» اللى كانت بتيجى فى التليفزيون 
وإجنا صغيرين؟ جيل التمانينات أكيد فاكرها! أهو Ul‏ طول عمري فاكرة 
إن الإشارة أما تبقى صفرا يبقى معناها #استعد» طبقا لهذه الأغنية! 

. أتاري بقى الواحد أما كبر وسأفر وسأل طلعت الإشاره الصفرا معناها 
TStop if its Safe‏ يعني لو أمان إنك تهدي وتقفي» أقفي! إنما لو ماشية 
بسرعة في الطريق بحيث لو وقفتي هيحصل حادثة؛ يبقى, هدي وكملي 
بس وإنتي مركزة إن مفيش حد في الإشارة اللي قصادك داخل شمال 
عشان ماتخبطوش! ١‏ 

طيب مال القصة دي بالكلام بتاعنا؟ 
| أهي مشاعرنا عاملة زي الإشارات كده! ساعات وإنتي نازلة الشغل 
رمثلا بتحسي إنك زهقانة ومخنوقة ونفسك تقعدي في البيت» لو ده حصل 
مرة أو مرتين أو مدة قصيرة زي مدة الإشارة الصفرا كده (ودي أقصر 
إشارة فيهم) ساعتها بيكون إشارة إنك يمكن محتاجة تهدي شوية» تقفي 
شوية صغيرة» تاخدي أجازة» تغيري موود الشغل وهكذاء وبعدين تكملي 
طريقك. إنما لو كل مرة بتنزلي الشغل وإنتي ممخنوقة ومتعصبة ومتضايقة 
يبقى في حاجة Hale‏ يبقى إنتي في إشارة حمرا! ولو الموضوع طول أوي 

يبقى جايز الطريق ده مقفول اا ماوق MET‏ 
غيره يكون هو مراد ربنا منك! 

الخوف اللي جالي في برنامج الراديو ده كان خوف وقتي قل جدا 
بمجرد ما بدأت شغل» بمعنى تاني كان إشارة صفرا بتقول لي: كملي 
طريقك بس بالراحة» وركزي وخدي استعدادك وإنتي سايقة ومكملة: 
ولو عايزة تقفي شوية صغيرة تاخدي نفس» اقفي. 

عدى عليا أوقات تانية في حياتي كنت في إشارة حمرا وكان لازم أقف 
خالص! لما اتخرجت مثلا واشتغلت في جوجل سنة كاملة وكنت طول 
السنة دي دايما مخنوقة ومش طايقة تفسى» كانت إشارة حمرا ومنقطة 
فر شیا كمان! كت مهما ادت فی وقت ولا ریچ ولا فرت المووة 
ولا عملت قردة عشان أتبسط باللي أنا بعمله كنت ببقى برضه مخنوقة! 
سنة بحالها بحاول أكمل» والإشارة على طول حمرا! عشان-كده عمري 
ما ندمت يوم [ إني سبت الشغل ده! ما هو لا يمكن مراد ربنا مني هيكون 
حاجة أغلب الوقت بعملها وأنا ia AS‏ عيشتي! طيب هنجح وأبدع وأسيب 
بصمة فيها إزاي؟ الأصل إني أكون سعيدة ومتحمسة وعندي طاقة وأنا 
بعملها حتى لو بتعب أو بزهق في النص شوية! 





b. el‏ يكون العمل متعة تكون الحياة مبهجة» 
أما B]‏ كان واجبا تكون عبودية» 0( 


مكسيم غوركي 





نرجع: TETE‏ إحنا محتاجين الاتنين: المشاعر الإيجابية TOR JI,‏ 
ll‏ لمبية مش وحشة بالعكس : دي بتبقى إشارة تعرفنا إحنا محتاجين نعمل 
إيه ونغير إيه عشان نظبط نفسنا ونكمل الطريق! 

. المشكلة بقى بتحصل - زي ما قلنا في الكلبشات - أما بنحس بشعور 
سلبى وبعدین نكبته أو نتجاهله أو نتعامل معاه dali‏ وبعدين شعور سلبي 
تاني وبرضه نتعامل معاه غلط» وتالت ورابع لحد ما نبدأ ‏ بدل ما نفهم 
الشعور بيقول لنا نتصرف إزاي - نحط معاني سلبية جدا للي بيحصل لنا 
في حياتنا «ماكملتش في جوجل عشان آنا فاشلة» وماكملتش في شغل 
الحضانة بعدها عشان أنا فاشلةء وخسرت فلوس في مشروع إبداع بعدهم 
| عشان Ul‏ فاشلة» (دي على فكرة كلها حاجات أنا جربتها بالفعل) وأفضل 
أقول لنفسي فاشلة فاشلة فاشلة لحد ما أصدق إني عم فشل od‏ الحاج 
يأس بجلالة قدره! | 
T‏ لو تجاهلتي إشارات المرور في الشارع أو ترجمتيهم غلط هاتعملي 
حادثة! أما بنتسى إن الخسارة مشاعر زي الضيق أو الخنقة عبارة عن 
إشارات أو رسايل لينا عشان do‏ الإتجاهء وبنقعد نشغل نفسنا p‏ نحط 
معاني أو ترجمة سلبية للمشاعر دي» ساعتها بنكون طوبة أو كلبش في 
طريقناء والكلبش ده بیعطلنا وبيوقفنا! في ناس بتستسلم تماما للكلبش ده 
وبيبقى هو ده العدسة اللي بتشوف بيها المواقف أو بتتعامل بيها في أغلب 
حياتها بعد كده» «أنا فاشلة... أنا منبوذة... آنا ماحدش بيحبني» إلخالخ.. 
وفي ناس بتحاول واحدة واحدة تكسر الكلبش اللي معطلهم عشان تعرف 
تكمل وتسيب بصمة وتوصل لمراد ربنا منها! | 
سيندريلا لو مثلا كانت تعاملت صح مع مشاعر الضيق اللي جاتلها 
Ul‏ بدأت تعيش مع مرات أبوها بدل ما كبتتها واستسلمت» أو لو كانت 
مثلا اتكلمت مع حد عن اللي مضايقها وطلعت اللي جواها عشان تهدى 
وتفكر ممكن تت رق إزاي مع اليك دي» ماكنش بقى اللوم مكلبشها في 
كل حاجة في -لياتها! لكن هي احتارت تفضل تقول لنفسها إنها مظلومة 
وتكلبش heii‏ ولاس ماختارت تعيش دور الضحية والدور ده 
كلبشها في باقي جوانب حياتهاء مع جوزها وحماتها وكله! وعشان تكسر 
الكلبش ده محتاجةٍ تتكلم عن الغضب اللي جواها وعن كل مشاعر الحزن 
والخوف وأي ضيق حاسة بيه عشان المشاعر تخرج» بس المهم بعدها 

إنها تبدأ تشيل مسؤولية حياتها! ويوم ما سيندريلا لجأت لأشجان كان 
أول مسؤولية فعلا تشيلها وأول تكسير للكلبش ده! 

وزي ما قلنا إن أصل أغلب الكلابشات الخوف. يبقى أصل أغلب 
الحلول في الشجاعة| كل جاجةان السيافستاجة قجاعة. 


حيوب الشجاعة 


أنا فاكرة أول أما اتعلمت السواقة كنت بخاف جدا أسوق لوحدي» 
ودايمًا عايزة حد بيعرف يسوق يبقى راكب معايا عشان ينقذني. 

في يوم كان عندي جامعة والمفروض السواق كالعادة هي وصلني لكن 
اليوم ده السواق ماجاشء بابا قالي «إنتي خلاص بتعرفي تسوقي ومعاكي 
رعصةء حدى العرية لوسك وروسى cual ctl,‏ واتعطيت c3.‏ اله 
الامش جاعرةولا يكن s Iul‏ هعمل حادق وباس فى الس پر eus y‏ 
ساکتااواتها زي a a‏ زمري اکور mami. ligi]‏ 
وهتبطل مني وأما أوصل مش هلاقي ركنة وهبقى أنا السبب في ثقب 
الأوزون» وانقراض البانداء وظهور البيج فووت وكل الكوارث الطبيعية! 

بابا ساعتها قالي بحزم كده «بصيء مفتاح العربية أهو. والسواق مش 
جي يومين OUS‏ ومش هاتركبي تاكسي المسافة دي لوحدك ومافيش 
حد هيوصلك حته! عايزة تروحي الجامعة فإنتي معاكي رخصة واتدربتي 
كفاية على السواقة. خايفه.. خليكي قاعدة!» 

طبعا مش هاينفع أقعد يومين ونظام الحضور في الجامعة كان رهيب! 
قالي «خدي العربية وإنزلي»» طب ولو خبطتها؟ قالي «هتتعلمي!» طب 
ولو جرى لي أنا حاجة؟ قالي «إنتي تممكن يجرى لك حاجة وإنتي راكبة 

مع السواق برضه! عموما إنتي حرة؛ بس أنا عايزك بني آدمة شجاعة' 
Yi‏ 


— ". 


وقتها نفسنت جدا وقلت أما أرجع هاشتكي LLJ‏ وافركش الجوازة 
للي الأب فيها بايع بنته دي © وأخدت العربية زي ال.... ونزلت. 
صحيح فرجت عليا الشارع وطلعت كل الناس اللي أعرفها فى الجامعة 
عشان يركنوا لي العربية» بس اتعلمت كتيررررر ellla‏ وأهم حاجة حصلت 
من بعدها... إن LL‏ ماشفش العربية تانى! 
وأهو هو اللي جابوا لنفسه! 
الحياة محتاجة شجاعة! فكري كده في أي خد في التاريخ ولا في 
عيلتك ولا في الناس اللي تعرفيهم قدر يعمل تغيير أو إنجاز أو حاجة 
خليتك تعجبي وتنبهري بيه» وهتلاقي إن الشخص ده ماكنش يقدر يعمل 
الحاجة دى من غير شجاعة! والشجاعة عامة صفة نادرة شوية فى البنى 
آدمينء بس الخبر اللطيف إنها بتكتسب زي ما بتتعلمي الحلم والصبر أو 
بتتعلمي تركبي عجلة» ممكن تكتسبي صفة الشجاعة! وعشان تكتسيبيها 
محتاجة تتقبلي خوفك الأول زي ما قلنا بس ماتخليهوش يشلّك. 
إسمعي مخاوفك وحسي بيها واحكي معاها بس بعدها إرمي نفسك 
في الحباة! خليكي إنتي المسؤولة عن القرار الأخير مش خوفك هو اللي 
يقرر» خليكي «فاعل» مش «مفعول eta‏ اعملي اللي إنتي قررتي إنك تعمليه 
ونوكلي على الله! لأنك يوم ما هتخلي خوفك هو اللي يقرر بدالك» هتقفي. 





افلندرس مواقفنا فى الحياة بذكاءء ولنرسم منهاجنا للمستقبل على 
بصيرة» ثم لنرم بصدورنا إلى الأمام لا تثنينا Le‏ ولا يلوينا توجس» 
ولق بأن الله يحب منا هذا المضاء لأنه يكره الجبناء» ويكفل المتوكلين» 
~ محمد الغزالي. 





(M 


رايح أجيب الديب من ديله 

نرجم ونقول» كلنا عندنا قيود جواناء وجون جراي اتكلم عن القيود دي 
باختصار في How To Get What You Want And Want What ks‏ 
«You Have‏ وفى كتب تانية تناولت كل واحد نيهم لوحده باستفاضة» 
ds‏ د UN‏ فعلا كلنا عندنا كلبشات مأثرة فيناء وممكن الكلبشات دي 
as‏ سن واشت لاء رسكن داقو csl‏ مق ابح قي ننس الوقشه المهم 
نكون مدركين إيه الكلبش اللي عندنا وبيعطلنا إزاي» الادراك ده في حد ذاته 
بيحل نص المشكلة ! بعد كده نبدأ ناخد خطوات ولو بسيطة زي الخطوات 
اللى الأميرات عملتها كده عشان نفكهم واحد واحد. 

فى قصة مشهورةامق أساظير السلكات الأصليين في أمريكاء يشب لقبيلة 
التشيروکي» بتحكي عن حوار بين جد وحفيده وهو بيعلمه عن الحياة. 
الجد بيحكى للولد إنه عنده معركة رهيبة جدا جواه بين اتنين من الذئاب؛ 
الذئب الأول هو الشر: هو الغضبء والحسدء والكآبة» والجشع؛ والشفقة 
على النفس» والشعور بالذنب» والاستياء» والشعور بالنقص والأكاذيب 
والغرورء والتعالي» والأناء والذئب التاني هو الخير: هو الفرح» والسلام؛ 
والحب» والأمل» والتواضع واللطف والإحسان» والتعاطف. والكرم» 
والحقيقةء والرحمة والإيمان... وقال الجد للحفيد إن المعركة بين الذئيين 
دؤل موجودة جوه كل الناس. 

فكر الحفيد دقيقة كده وبعدين سأل جده «ومين الذئب اللى هايكسب 
في الآخر؟! رد الجد ببساطة وقاله «الذئب اللي هيكسب في الآخر هو 
الذئب اللى إنت هتغذيه!) - 

أهو القيود والكلبشات اللي في حياتك عاملة زي الذئب الشرير ده لأنها 
بتعطلك وبتعجزك! لو عايزة تقوي الكلبشء غذيه بكل الأفكار السلبية 
لحد ما يكبر ويقيد كل حياتك» ولو عايزة تفكيه يبقى تروحي تجيبي الذئب 
الشرير ده من ديله وتجوعيه لحد ما يضعف! غيري تفكيرك وعاداتك 
ونظرتك للأمور لأن هما اللي بيغذوه! وكل ما كلبش من اللي في حياتك 

بتفك شوية بشوية» كل ما هتبقي إنسانة حرة ومتوازنة» وكل ما طريقك 
لمراد ربنا منك هيبقى أسهل وأوضح وأسرع. 

ودلوقتي فكري: إيه الكلابشات اللي مقيداكي في تفكيرك أو إيه غطا 
البرطمان اللي جواكي واللي مانعك تطيري وتبقي حرة وتسيبي بصمتك 
في الدنيا؟ وإيه الخطوات اللي هتاخديها عشان تفكي بيها الكلابشات دي؟ 


mats9bétuuseousódéAaBvb»übbhéedvweutnb»bttstblthesanevsetoeocenoattarsusóttet 5tbtsoaoenoepvsoó^toiracsn 
2995949454a494926095091424A5krFéut6vvt4éttqetonulheoeoevwwtssonsoatbesnoaanudMdetvsócsenossesmsecst 
""»»w»bbvwvwu»puaeuvusmevuypyypacanensubsovsveusttesanaeóStàsdenecenpsósótotr*etecoeinsenv»cet 
"464 BteéexstbvvinusteAcaonpatneatàubleétsenasnmeumnmmumetathNtsuUbRpuuseusvv'venaaaneaee 
etr hosdenehsbavéthtatvtutbhéuetéteapsustuvevenonsaecsta»peutosdeóveevosaecovs5sususs 


$66*22a24492435490454/525»214a4a044214a42n24409a4a50u4-"9*464.44499*1»16€50004B.5422a2»2e«nmumun»eéttetvtecncos 





vw 


الفصل السادس 
أنا حكيمة 





«ومن يؤت الحكمة فقد أوتي خيرا كثيرا' 


s‏ القرءان الكريم 











المقابلة السادسة: اعمل الصح 


الهم صلي على نبي أل مرة تجي في فاردة بوزلك خیر يا يندرا 
شكلك مبسوط. 

- أنا فعلا مبسوطة! امبارح حاتم رجع فريدة لمريم. 

Tor puts وفريلة‎ il - 

= مسلسل تحت السيطرة یه ماشوفتيهوش؟ ده لعلمك مليان كوتشينج 
للصبح! TQ du‏ 
المدمنين اللي في المسلسل» المهم يا أشجان إنه قريدة رجعت لأمها الحمد 
لله بعد ما كان حاتم الغلاوي ده مدوخها عليهايا قلبي! 

-قلبك مين جاك ضربة في قلبك! أنا مالي أنا ومال القصة دي! عملتي 
إيه في الواجب اللي كان عليكي يا قطة؟ 

= بصي أنا طلعت من المرة اللي فاتت دماغي بتلف من كتر المعلومات! 
روحت كده واستهديت بالله وضربت كوباية سحلب وبعدها شوب قصب 
نا 

- هاا انجزي! مش عايزة أعرف كل اللي دخل معدتك الشريفة من 
امبارح! | 
= المهم فكرت في الكلبشات» لقيتني تقريبا عندي كلهم! بس 
deer oii‏ لع yao‏ اق 

دول أكتر «واحد»؟ 

- ما أنا أما لقيتهم كتير قلت هبدأ بأكتر واحد فيهم فعلا فبدأت باللوم. 

حلو جداء وعملتي | إیه بقی؟ 

= بطلت ألوم جؤزي ومرات أبويا واخواتي على ااي حاجة بيعملوهاا 
قطعت معام كلهم لأنهم أصلا Fé‏ 

-ياختسيسييبي أقول إيه بس يا ربي! 

= بهزر معاكي يا شوشو! لا أنا فعلا ابتديت أتحمل مسؤولية حياتي 

وابطل أعلق تعاستي على شماعة الآخرين» حلؤ موضوع الشماعة ده؟ 
cule -.‏ طيب وفكرتي فإيه كمان؟ 
= حاجات كتير» بس الأول آنا عندي سؤال: أنا سمعت المدمنين 
في مسلسل تحت السيطرة كانوا بيقولوا «اللهم امنحني السكينة لأتقبل 
الأشياء التي لا أستطيع تغييرهاء والشجاعة لتغيير الأشياء التي أستطيع 
تغييرهاء والحكمة لمعرفة الفرق بينهما) يعني إيه حكمة؟ والحكمة دي 
بتجيلنا إزاي؟ يعني إيه اللي بيخلي واحد يتصرف بحكمة وواحد تاني لا؟ 
- ده سؤال جميل وعميق جدا! شوفى يا عميقة» أولا الكلمة دي اللي 
GU‏ أصلا كان عالم في اللاهوت اسمه رینهولد نيبهر سئة 1447 مش من 
تأليف المسلسل يعني» وثانيا: الحكمة ببساطة شديدة معناها إنك تعملي 
الحاجة الصح في الوقت الصح بالطريقة الصح. 
- إنتي مالك قلبتي الأستاذ غسان مطر كده؟ طيب ما أنا سؤالي إزاي 
بعرف إن دي الحاجة الصح وده الوقت الصح ودي الطريقة الصح» أتفرج 
مثلا على مسلسل معين؟ 
يادي المسلسلات! إنتي هتقضي حياتك كلها قدام التليفزيون؟ قبل 
ما نشوف «إزاي» يا سيندريلا تعالي الأول نشوف ليه! ليه الإنسان محتاج 
يكون عنده حكمة؟ وإيه اللي بيحصل لما مش بيكون عنده حكمة؟ 
| = مممم بيدمن زي طارق؟ 
- طارق مين؟ 
= طارق ده واحد في مسلسل «تحت السيطرة» كان مدمن وبطل ورجع 
وبطل ورجع وبطل بتاع ۷ مرة» وخسر بقى ضحابه وطلق مراته» وأخوه 
قلده ومات من الإدمان» وأمه رمت طوبته عشان كان بيسرق منها الأنتيكات 
اللی فى البيت» بس بصراحة كان عندها حتت فازا كريستال أول ما شفتها... 
oM‏ يا سيندريلا! هانسيب الحكمة ونتكلم عن الفازا؟! زي 
ما إنتى قلتي كدهء غياب الحكمة مش مجرد بيخلينا نغلط OY‏ كلنا val‏ 
إنما غياب الحكمة بيخلينا نعيد نفس الغلط بالرغم من النتيجة الوحشة اللي 

بنوصلها كل مرة! غياب الحكمة بيخلينا مانتعلمش من تجاربنا ولا نتعلم من 
الحياة عموما.... غياب الحكمة بيخلينا ساعات نتصرف تصرفات تخسرنا 
كتير جدا! لو بصيتي حواليكي كده هتلاقي ملوك ورؤساء العالم أوقات 
كتير بياخدوا قرارات تحدف بلادهم خمسين سنة لورا! Sad‏ مفيش حكمة! 

= فعلاء حماتي قالت كده لجوزي يوم فرحنا! بس مش خمسين سنة» 
قالت له إنت كده بتحدف المملكة خمستلاف سنة لورا يابني! مش عارفه 
الحقيقة هي كانت تقصد إيه! طب سؤال: نشتري الحكمة دي منين يا شوشو؟ 

الحكمة دي مش بنشتريهايا سيندريلاء الحكمة عبارة عن خبرة وعلم 
وحكم صحيح على الأمور ودي حاجات مش بنتولد بيهاء دي بنكتسبها 
فيي حياتنا بس بشرط إننا نكؤن مركزين وواعيين مش عايشين في الحياة 
کده وخلاص! 

= يعني نعمل إيه يعني؟ 

هديلك حاجة تقريها عن الحكمة وبعدين نتكلم. 

= كل شوية حاجة تقريها حاجة تقريها حاجة تقريهاء مفيش مرة حاجة 
تاكليها؟! 

- سیندریلا! : 

= والله ما إنتي قايلاهاء هغور آهو لوخدي! 

فاعل ولا مفعول $44 
ربنا سبحانه وتعالى بيقول «ومن يؤت الحكمة فقد أوتي خيرا كثيرا» 
والسيد المسيح بيقول «إن الحكمة هي نور كل قلب». 


وأرسطو قال «الحكمة رأس العلوم والأدب والفن). 
وأفلاطون قال «الفضائل الأربعة هى الحكمة والعدالة والشجاعه 


والإعتدال). 
وهيجل قال «الحكمة هي أعلى المراتب التي يمكن إن يتوصل إليها 
الإنسان». | 


وعلم النفس الإيجابي قال «الحكمة هي تناسق العلم والخبرة» 
وأستخدامهم المتعمد لتحسين الحياة». 

وبينافلو ليجيس (دكتور في جامعة هارفارد) قال «الحكمة هي القدرة 
الفائقة على فهم طبيعة الأشخاص والأشياء والأحداث وتوقعها والاستفادة 
منها). 

وأم محمد قالت «قليل البخت يلاقي العضم في الكرشة» (أصل كفاية 
الصراحة كلام مجعلص (O‏ 
إيه قصة الحكمة؟ الحكمة هي كل الحاجات اللي فوق دي (ما عدا 
كلام أم محمد). الحكمة هي الخروج من أفق ضيق جداء لأفق واسع في 
[e‏ الحياة والأحداث والأشخاص وبالتالي تقييم الأمور بنظرة مختلفة... 
بنظرة أوسع من الأبيض والأسود... بنظرة أوسع من مصلحتي ومشاكلي 
وحياتي وحقي! الحكمة بتخلينا نتقبل الحياة ونفهمها صح. بتخلينا إحيا 
اللي نسيطر على رغباتنا مش هي اللي تسيطر علينا. بتخلينا نقدر ناخد 
قرارات و نتعامل مع الأحداث والأشخاص حوالينا بالشكل اللي يساعدنا 
إننا نعيش حياة بجودة» ونسيب أثر في الدنياء ونحقق مراد ربنا مننا. 

طيب أجيبها منين الحكمة دي؟ 

إنتي دايما قدامك طريقتين للحياة: طريقة سلبية» بتبقي فيها ماشية 

بعشوائية كده في الدنياء مجرد «مفعول بها للظروف والناس والحياة اللي 
حواليكي؛ والمواقف اللي بتحصلك بتأثر فيكي من غير أي سيطرة أو 
ندخل منك! يعني من الآخر عايشة كده يوم بيوم» النهاردة نجحتي في 
حاجة يبقى «أنا ناجحة»» بكره واحد قالك إنتى أفشل واحدة فى الدنيا 
يیقی caa Uh‏ دلوقتي uil‏ هادية ومبسوطة وكله تما كمان دقيقة 
hs‏ كسر عليكي بالعربية يبقى يومك باظء النهاردة قريتي كتاب حلو 
عن الجواز صدقتيه» بكرة اسع E‏ يبقى الجواز وحش» 
وهكذا... إنتي في حياتك وتشكيل وعيك وخبراتك مجرد «مفعول lay‏ 
وفي طريقة تانية وهي إنك تبقي «فاعل» في حياتك» فاعل يعني: آنا 
اللي بقرر أسيطر على أفكاري ومشاعري» أدخل إيه فدماغي وايه لأ اتأثر 
بمين وإلى أي مدىء أتمالك نفسي إزاي : فى المواقف عشان أتمالك رد 
فعلي» أتعلم إزاي من الظروف اللي بتحصل لي بدل ما هي اللي تعلم 
عليا وهكذا... وطبعا الطريق التاني اللي إنتي فيه #فاعل» واعي ومركز هو 
اللي بيخلي الواحد يكون رصيد محترم من الحكمة تساعده في النجاح 
في حياته والوصول لمراد ربنا منه! 
| ليت أعمل إية مظان قات العنعول يا ای oreste‏ بنج 
في حياتي وتصرفاتي؟ 


. دلوقني وتلاتة الفصل الجي‎ EN خطوات: هتكلم عن‎ ١ 


اقري الرسالة 

أول خخطوة عشان تبني الحكمة في حياتك وتصرفاتك هي إنك تسألي 
نفسك: هو مين هو مصدر الحكمة؟ مين اللي بيديكي السّكينة في المواقف 
الصعبة فتتصرفي صح؟ ؟ مين اللي بيساعدك a‏ تشوفي الحكمة من المواقف 
الضلمة؟ 

الإجابة cte So JI:‏ ربنا سبحانه وتعالى! 

بالتالي - قبل أي حاجة - مهم جدا تعرفي إن الحكمة دي أصلا 
مصدرها هو ريناء وعشان كده أول خطوة هتخلي الحكمة في حياتك 
تزيد» هي إنك تبقي دايما في تواصل مع ربنا 5 زي ما قلنا في التانك 
الأول - عشان تقدري تقري وتفهمي الرسايل اللي بتحصلك في حياتك! 

يعني إيه الرسايل اللي بتحصلك في حياتك؟ 

في العيد الصغير في ٠١ ٠٠5‏ عبد الله ابني كان نفسه يشتري عجلةء لفينا 
محلات كتير جدااا مش لاقيين عجلة تكون مقاسه وسعرها مناسب! بدأنا 
ندور أونلاين في المستعمل» وعجبتنا واحده وروحنا بالفعل عشان نشوفها. 

العجلة كانت مقاسه وشكلها حلوء ساقهاشوية وشبط فيهاء فسألنا الأم: 
بكام يا ستي؟ قالت دي جايلنا هدية فماعرفش سعرها كام بس عايزة فيها 
كذاء سعرها مقارنة باللي شفناهم كان معقول» جوزي قال ماشي ويعدين 
جربها لقاها بتعمل صوت كده ومش lada‏ إيه الحكاية؟ الولد صاحب 
العجلة قعد يقول أي كلام» المهم مارتحناش وقررنا إننا مش هنخدهاء | 
ومشينا! 

طبعا عبد الله انهار وقعد يقولنا «أنا بقى لي كتير أوووي a‏ وأخيرًا 
واحدة عجبتني ولونها حلو ومقاسي؛ والعيد خلص وأنا لسه ماجبتش bi‏ 
والشتا هيبتدي ومش هلحق أسوقها وأنا كلها يومين وهاعجز NONO‏ 
geb‏ ل ا ! وإحنا 
نقوله العجلة مبهدلة ومش هنشتريها ونصرف عليها وبتاع وهو مفيش! 
المهم مشينا من غير ما ناخدها بعد ما كنا دبينا مشوار بتاع ساعة لبيت الناس 
دول» وطلعنا على مكان كده عشان حفلة العيد» وقلت له في الطريق ادعي 
يا عبد الله إنك تلاقي عجلة أحسن منها. 

وإحنا في الطريق جوزي سرح واخد طريق تاني غير اللي كان هياخده؛ 
ببص على يميني لقيت محل كده عنده عجل LS)‏ دخلنا قبل كده كل فروعه 

القريبة مننا)» فقلت لجوزي ما تيجي نشوف الفرع ده يمكن نلاقي عنده 
ا 

دخلنا وعبد الله بيدعي زي ما يكون مراته بتولد! وإذ بنا نفاجۍ بنفس 
العجلة بالظبط بنفس اللون والمقاس وبكام بقى؟ بنفس السعر اللي الست 
طلبته بس العجلة دي جديدة مش مستعملة! عبدالله جاله ذهووووول 
واتبسط وكأنه كسب كاس العالم! هو ماتبسطش بالعجلة نفسها أد ما 
اتبسط من السيناريو اللي حصل كله على بعضه! 

المواقف دي بتحصل لنا كتير في حياتنا على فكرة» وساعات مش 
بناخد LJL‏ منهاء ر بس المواقف دي بيبقى فيها معني وحكمة جميلة جدا 
بنشوفها لما بنركز إننا عايزين نقرا الرسالة.. 

يعني انا من o‏ كلمت عر uo na‏ تدش yall no‏ 

HY‏ حكمة ربنا وكرمه» إنما هو فعلا ماستوعبش الكلام ده زي 
يوم شرا العجلة لما وقفنا U S3‏ لاشوف ربنا استجاب لدعائك» وخلى 
باباك يجرب العجلة مخصوص عشان يسمع فيها صوت ونمشي من غير 
ما ناخدهاء وخلانا نيجي للناس دول مخصوص عشان نروح من عندهم 
للحفلة مش من الطريق بتاع كل cà pa‏ وخلانا نسرح في الطريق مخصوص 
capi Gs‏ رك لعن انر 
ندخل وكل ده عشان ربنا شايلك عجلة أحسن!» 

كام واحدة فينا بتتعرض لمواقف من النوع ده؟ أنا متأكدة إنك افتكرتي 
حاجة شبهه C‏ 

- حاولي إن المواقف دي ماتعديهاش كده. حاولي تقفي عندها وتفهمي 
رسالة ربنا ليكي في الموقفء عارفه ليه؟ OY‏ مفيش أي حاجة في حياتك 
بتحصل بالصدفة! كل موقف اتحطيتي فيه كل شخص قابلتيه» كل كلمة 
قريتيها أو سمعتيهاء كل غلطة وقعتي فيهاء حتى الكتاب اللي فإيدك ده 
كل حاجة فحياتك هي رسايل من ربنا ليكي» لكن مين اللي بتقدر تقرا 
الرسالة؟ اللي عارفة كويس إن كل حاجة بتحصلنا لحكمةء اللي فاهمة 

كويس هي عايشة ليه وعندها علاقة بجودة مع ربنا. 
لوبتركزي إنك تقفي وتقري الرسالة اللي في المواقف هتلاقي نفسك 
مع الوقت بقى عندك حكمة في نظرتك للأمورء وحتى لو اتحطيتي مرة في 
AN. RH CONS A ORC.‏ 
عارفه إن في رسالة يمكن مع الوقت والصبر تقدري تقريهاء وده مش معناه 
إنك تبقي سلبية وماتعافريش عشان توصلي للي انتي عايزاه إنما ده معناه 
m PULO E‏ 





اکن متنا لكل ما يمر بحيائك لأن كل ما يمربك يحمل إشارة من الله إليك» 
PERPAU‏ 





شيلي الفيشة . | 

الخطوة التانية اللي بتفرق الإنسان اللي عنده حكمة من الشخص 
المتهور أو العشوائي في قراراته هو درجة تواصل الشخص مع نفسه! 
- في حاجة مو جودة فينا LIS‏ اسمها الحدس أو ال intuition‏ وساعات , 

$ ده بقى‎ a) «gut feelings /instincts بيسموها ال‎ 

00 الإحساس اللي ساعات بيجي جواكي ‏ من غير مقديات 
_ يقولك «أنامش مرتاحة»» «أنا مش مطمنة» bm UD‏ إن في حاجة غلطا. 

عارفة جملة «الفار بيلعب في عبي؟» "ual‏ ده الحدس! والحدس ده 
موجود عندا LIS‏ وبيبعت لتا كلنا رسايل.. .. إنما مين اللي بيسمع؟ اللي 
بيسمع هو الشخص اللي متواصل مع نفسه» مش حابس Viren‏ 
أوضة عازلة للصوت! 


£ 


جاري كلاين حكى فى كتابه Sources of Power: How People‏ 
Muke Decisions‏ قصة عن حريقة حصلت في بيت» وقهوأ بتوع المطافي 
يطفوا الحريقة بالميه كالعادة» وبعدين فجأة حس الريس بتاعهم إن في 
حاجة غلط» هو بيقول «مش عارف في إيه ومعنديش دليل على حاجة بس 
حسيت إننا مش صح نفضل في نفس المكان ده)... فامر كل الفريق بتاعه 
إنهم يطلعو $ l anas‏ من البيت! 
الحقيقة ده كان أمر أنقذ حياتهم كلهم» لأنهم أول ما طلعوا من البيت؛ 
الأرض اللي كانوا واقفين عليها إنهارت واتضح إن الحريق كان مصدره 
البدروم اللي هما ماكنوش عارفين أصلا إنه موجود! 
شايفه إن دي مجرد صدفة؟ أو عشان الريس ده 'خبرة مش CS gs]‏ 
مالكولم جلادويل حكى في كتابه Blink‏ عن قصة تمثال أثري من اليونان 
شتراه متحف فى لوس انجلسنء التمثال ده أما حبوا يقيموه جابوا فريق 
عمل #خبرة» من علماء الآثار وعملوا عليه بعض الأبحاث والاختبارات 
لمدة ١4‏ شهر وكانت نتيجتهم: «تمثال أصلي»! لكن... بمجرد ما فريق 
من الفنانين المتخصصين في التاريخ شافوا التمثال نفسه بعد كده قالوا 
caa‏ اع d a‏ سر cd‏ اويا 
ai]‏ مش أصلي» والنتيجة بعد مزيد من البيحث؟ طلع فعلا مش أصلي! 
مش معنى كلامي ده إن الواحد بقى مايبحثش ولا يتعلم ولا يستشير 
ريعيش حياته كلها ماشي ببركة الحدس اللي جواه! اللي أقصده إن الحدس 
ده نعمة فبلاش تحبسيه! إديله فرصه يتكلم لأنه ساعات كتير بيبقى بس 
بيقولك «إسألي ودوري تاني» زي ما حصل في قصة التمثال كله. 
جاري كلاين علق على قصة الحدس وحرق البيت وقال «نحن أكثر 
من مجموع البرامج والأساليب التحليلية» وأكثر من قواعد البيانات التي 
يمكننا الوصول لهاء وأكثر من الإجراءات المطلوب مننا حفطهاء والخيار , 
الآن بين ما إذا كنا سوف نتقلص إلى مستوى هذه النظم فقط أو نتوسع 
بفكرنا أبعد منها». 

زي ما إنتي شايفة» كلامه في منتهى العمق! وعلى راق الغ E‏ 
اللي بيقول «يا 5 تقولي كلام في محله. يا تقولي حالو يا حالو». 

حبا IS‏ الحلس برجا يها 
حا حت ن مهمين جدا! 

iphone Jl qe ١‏ وال ipad‏ وال itechnology) | sipod‏ كلها و حطي 
فيشة ال ime‏ كل فترة! 

يعني إيه؟ 

من أكتر الحاجات اللي بقت بتقف بينا وبينا الحدس بتاعنا والحكمة 
في فهم الحياة هو الاعتماد والتعلق الزيادةء واللي بيقلب ساعات إدمان. 
للتكنولوجيا الحديثة! بقى عندنا معلومات كتير جدا وتواصل رهيب مع 
العالم كله ما عدا نفسنا! | 

مش بقولك طبعا ترمي التليفون ولا اللابتوب بس اسألي نفسك هل 
أنا علاقتى بالتكنولوجيا علاقة صحية ولا مرضية؟ علاقة بتخليني واعية 
jm‏ 
في العالم الافتراضي وانفصل عن الحياة؟ 

في مجموعة باحثين من جامعة هارفرد وجامعة فيرجينيا عملوا تجربة 
غريبة جدا! جابوا ناس وخيروهم بين إنهم يقعدوا مدة معينة لوحدهم في 
أوضة من غير أي أجهزة ولاكتب ولا ورق ولا أقلام ولا أي حاجة؛ لوحدهم 
تماماء وبين ن إنهم يعرضوهم لصدمة كهزيائية وبعدها على طول يمشوهم! 
تخيلي كانت إيه النتيجة؟ Iv‏ من الناس ارد الصدمة الكهربائية! 
9 يعني أكتر من نص الناس قررت إنها تستحمل ألم صدمة الكهربا 
ولا إنها تقعد مع نفسها! 0 

ليه مش بناخد ولو حتى عشر دقايق في يومنا نقعد فيهم مع 

إريك باركر الباحث في سلوكيات الإنسان وعلاقتها بالإبداع شايف 
إنه الناس اللى بتقدر تقعد على كرسي بالساعات من غير تشتت» مركزة في 
tsi Liao‏ ا ا 

في الوقت ده هيبقوا مشغولين يردوا على الرسايل والتويتات والمقاطعات 
المستمرة! | 

بتعرفي تقعدي مع نفسك ولا LY‏ فوزية؟ لوحدك كده ودماغك معاكي 
مش مع التليفون ولا الكتاب! بتعرفي تبعدي عن الناس والأصوات والدوشة 
وتقعدي مع نفسك؟ لو.مابتعرفيش عشان مش لاقيه وقت يبقى إنتي اختارتي 
تبقي «مفعول به» للظروف! أما يبقى في وقت بقى يبقى يحلها ربنا! لکن لو 
عايزة تبقي فعلا مسؤولة عن حياتك اتصرفي وأوجدي الوقت! إن شالله 
عشردقايق في اليوم! في الأسبوع حتى! 00( 
خليني أسألك السؤال تاني: بتعرفي تقعدي مع نفسك ولا لأ؟ طب 
مش بتقعدي مع نفسك عشان مفيش الوقت ولا عشان مش حباها؟ لو 
مش حباها يبقى وقفي قراية دلوقتي وإرجعي إقري الفصل الرابع بتاع «أنا 
صاحبتي» تاني! ولو قريتيه ولسه مصرة ماتصحبيش نفسك. يبقى اعرفي 
إنها هتعمل حاجة من اتنين: يا هتخضع تماما للتوبيخ والجلد المستمر 
منك ليها وتتحول لشيء ضعيف ملوش قيمة وتابع لأي حد وأي حاجة» 
يا هتتمرد عليكي تماما وتحطك في مواقف وتختار لك اختيارات وتوقعك 
في أخطاء عمرك ما كنتي تتخيلي إنها تطلع منك! 

وخلي بالك US‏ لو فضلتي مابتحبيش نفسك هتغطيها! هتبقي 
دايما ملبشاها ماسك عشان ماتبانش قدام الناس! Ul‏ ضحيةء Ul‏ طيبة 
وحنينة ومطيعة» أنا مثالية» أنا برنسة وفاهمة وعارفه كل حاجة. أنا أنا 
انا من الماسكات اللي ساعات بنحطها قدام الناس عشان نداري عيوبنا 
ونخليهم يحبونا! والحقيقة إنك لو لبستي ماسكات الدنيا كلها قدام الناس 
هتيجي مع نفسك وهتقلعيهم! فيوم أما هتعودي نفسك إنك تحبيها زي 
ما هي» يوم أما هتتفهمي قصورها البشري وتتقبليه وتشجعيها بالراحة 
إنها تصلح» يوم أما تبقي على طبيعتك فعلا وتحبي الطبيعة دي» هترمي 
ساعتها كل ماسكاتك من الشباك وهتبقي طبيعية مع الناس وساعتها الناس 
هتحبك إنتي! إنتي مش الماسك! محدش بيحب الشخص المتكلف اللي 

مش على طبيعته! فإبتدي واحدة واحدة اقعدي مع نفسك كده وصالحيها 
ورجعي علاقتك بيهاء زي ما تكون بنتك اللي انتو بقى لكم سنين بعيد عن 
عشان ترجعي تعرفيها تاني! 

كده إحنا قلنا خطوتين» لو محتاجة يكون عندك حكمة في حياتك إنتي 
اللي حواليكي كل فترة وتواصلي مع فوزية. إعملي علاقة بجودة بينك 
وبينها عشان تفهميها وتفهمي إيه اللي بيأثر في قراراتها وتعرفي تتعاملي 
معاها بحكمة فى المواقف المختلفة! 

تالت خطوة محتاجاها عشان تبني الحكمة في حياتك وتتواصلي مم 
نفسك أكتر وتجودي الحدس اللي جواكي» إنك تبقي «حاضرة؛ في الحياة. 

يعني إيه حاضرة؟ | 


عيشي اللحظة 

في ناس كتير مش present‏ أو مش حاضرة في حياتهاء مش عايشة 
في الحاضرء في اللحظة! عارفة أما تبقي قاعدة قدام منظر جميل جداء 
بحر مثلا أو حاجة تهدي الأعصاب» بس دماغك شغالة في أفكار وأفكار 
الأفكار اللي ملهاش علاقة باللحظة؟ أو مثلا تبقي في لحظة إحتفال بإنجاز 
جميل جدا وعمالة تفكري في اللي حصل واللي جرى أو قلقانة هاتعملي 
إيه الخطوة ة الجاية بدل ما تستمتعي باللحظة دي؟ أو تبقي خارجة مثلا 
مع حد وبتتكلمي معاه وتلاقي دماغك أصلا مع ناس تانية وفي أماكن 
تانية؟ كلنا بيحصل VI‏ ده ساعات» بس لو بيحصلك ده كتير يبقى إنتي 
مش حاضرة كفاية في حياتك! 

الناس اللي حاضرة في حياتهم عندهم قدرة جميلة جدا إنهم يركزرا 
في اللحظة اللي هما فيها دلوقتي ومع الشخص اللي هما معاه دلوقتي 
WA‏ 


ويدوله undivided attention‏ أو اهتمام كامل غير مشتت شتت. لما بتتكلمي 

مع الشخص الحاضر ده بيحسسك وكأن مفيش حد موجود في الدنيا 
دأوقتي إلا إنتي وهو بس! في الدقايق الي بتكلموا فها مع بعش إتي 
بتبقي حياته» بتبقي محور تركيزه. بتحسي إنه فعلا مديلك اهتمام» وده 
إحساس جميل جدا. 

والشخص الحاضر ده على فكرة ة مش بيعمل كده عشان هو فاضي 
أو معندوش هموم ولا أحلام في حياته! هو بيعمل كده عشان هو قرر إنه 
يبقى مشاهد ومتابع جيد لكل دقيقة في عمره» قرر يدي لكل لحظة حقها. 

لو ماتعلمتيش تعيشي وتستمتعي بكل دقيقة في حياتك وتديها حقهاء 
الحياة هتجري وإنتي مش واخدة بالك! وطول ما إنتي مش واخدة بالك 
ومش حاضرة في حياتك مش هتتعلمي من المواقف ولا هيكون عندك 
حكمة في تصرفاتك! 


«تنتهي حياتك في اليوم الذي لا تلتفت فيه إلى الأشياء المهمة» 
ہ مارتن لوثر كينغ 


سبب خطير جدا من أسباب عدم حضورنا في حياتنا هو إننا بقينا 
بنعمل كل حاجة في الحياة بسرعة! بقينا بنعاني من «مرض السرعة» زي 
ما جيمس جلايك سماه في Faster: The Acceleration Of Just alas‏ 
About Everything‏ ! 

طول النهار بنجري | بقى عندنا «مجاعة في الوقت حتى وإحنا بنصلي 
أو بنقرا أو بناكل أو بنستمتع تم بمنظر جميل! كل حاجة «يلا يلا بسرعة واقلب» 
ق كير في ا 
ودايما حاسين بضغط! والمضحك كمان إننا بتتعامل مع الضغط والسرعة 

اللي إحنا فيها دي على إنها علامة على الشطارة والإنجاز! بنتمنظر إننا 
مضغوطين على طول ومعندناش وقت» وكأن الناس اللي عندها وقت 
تخرج ولا تقعد مع نفسهادي عالم فاضية! الناس دي على فكرة ةمش pie‏ 
فاضية ولا حاجة! والضغط الرهيب ده مش شطارة! الضغط ده بيخلي Ulo‏ 
تتاكل وصحتنا تبوظ قدام عيننا! بيخلينا على طول حاسين إننا مرهقين 
ومستنزفين ومع الوقت بننهار خالص! 

محتاجين نبقى حاضرين في حياتناء حاضرين وإحنا قاعدين مع ولادنا 
وبنلعب معاهم» حاضرين وإحنا بنكلم صحابنا وأهلنا وأزوجناء حاضرين 
وإحنا في الخروجة ولا الدراسة ولا المناسبة» حاضرين في الحياة مش مجرد 
موجودين فيها وخلاص! ماينفعش نبقى شاطرين في التخطيط والتجهيز 
للحياةء وما نيجي نعيشها بقى تفوتنا! نفضي وقت عشان نخلص الدراسة 
ولا المشروع الفلاني» ونجهز عشان الفرح ولا السفرية الفلانية» ونطحن 
نفسنا في الشغل عشان الترقية» ونعمل كل الخطط اللولبية لقدام. لکن 
حو gilet Mona‏ الى إحنا رتوائنية الا حيط ييا 
ESSEN.‏ اللى ا ليها لز وا ا 

امشو دض ات حاترن اف ته تر 
الصورة الكبيرة بيخلينا نفهم نقسنا وإيه اللي بيسعدناء بيخلي علاقتنا 

بتفسنا وبالناس وبالحياة علاقة حقيقية مش علاقة „fast food‏ .. وکل ده 
NTC‏ 


إوعي حياتك تفوتك! استمتعي» وعيشي اللحظة! 





افي سعينا نحو الشعادة» من الجيد أن نتوقف من | 
حين لآخ رلنشعر فعلا بالسعادة» 
شخص مجهول بس عميق 





التلات خطوات دول التواصل مع ربناء ومع نفسك. والحضور في 
حياتك - هما أول وأهم طوبة في بناء الحكمة في تصرفاتك وقرارتك. 
خلي ليكي وقت كل يوم افصلي من الإنترنت والموبايل وكل التكنولوجياء 
واقعدي مع نفسك كده تفكري في الحياة وفي المواقف اللي عدت عليكي 
والحاجات اللي نفسك تعمليها. وأما تصحي من النوم الصبح قبل 
ما تمسكي تليفونك وتشوفي مين بعت لك cud‏ خدي دقيقة كده اشكري 
فيها ربنا إنه إداكي يوم جديد وإسأليه «يا ترى عايزني اعمل o]‏ النهاردة يا 
رب؟) وبعدين قومي عيشي حياتك. 

ودلوقتي... طلعي أي قرارات أو خواطر أو أسئلة جت في دماغك 
على الورق عشان ترتبي تفكيرك أكتر: 

الفصل السابع 
أنا مسيطرة 





اليس حرًا من لا يستطيع السيطرة على GÀ‏ 
C‏ فيثاغورس 








المقابلة السابعة _ الحالة النفسية: 
"D" 8 : Je‏ ; - 

- مسا انور يا سيندريلا عملتي إيه في حطوات الحكمة اللي قريتيهم؟ 

- سيطرتى على إيه؟ 

= على موضوع التكنولوجيا ده! جبت الموبايل واللابتوب والأيباد 
رسيحتهم في الدفاية بتاعت القصر وبعدين رميتهم في الزبالة! 

-يا نهارك أبيضن! إزاي تعملي كده في حاجتك؟ 

= مين قال إني عملت كده في حاجتي؟ دول حاجة الأميرء أخدتهم 
وهو نایم وعملت فيهم كده! زهقت بقى من كتر ما مش بيسيب التليفون 
من إيده وبيكتب في تويتر أكتر ما بيحكم البلد! 

- وإنتي؟ معملتيش كده في تليفونك ليه؟ 

= لاما آنا بلعب بوكيمون جو ولسه ملقتش بيكاتشو. 

Tas s 

- بوكيمون وبيكاتشو ماتعرفيهومش؟ إنتي على فكرة متأخرة جدا! 
ربنا وبقيت بقعد مع نفسي كتير زي ما مكتوب... بالذات بعد ما ولعت 
في موبايل الأمير لأنه من ساعتها وهو حابسني في الأوضة! 

- سيندريلا هو إنتي كتتي بتفكري فإيه وإنتي بتولعي في الموبايل 
واللابتوب والأي باد بتوعه؟ 

= كنت بفكر إنى متضايقة ومخنوقة منه ومش طايقاه من كتر ما عينه 
أرقت فى الشاشة! 

- وحسيتي بإيه بعد ما حرقتيهم؟ 

= حسيت إنى هترن علقة سخنة الصراحة! 

- مش ندمانة؟ 

> إنتي روح ريهام سعيد رجعت لبستك تاني ولا ايه؟ 

- عارفه إيه المشكلة يا سيندريلا؟ إنك معندكيش سيطرة على منظومة 
أخد القرارات جواكي! 

= أنا جوايا منظومة؟! والمنظومة دي بتاخد قرارات؟ وإحنا قاعدين كده؟ 

- يا خرابي يانا! إفهميني يا سيندريلاء مش إنتي عايزة يكون عندك 
حكمة في قراراتك ونظرتك للأمور؟ مهم جدا بعد التواصل مع ربنا ومع 
نفسك إنك تبقي فاهمة ومسيطرة على منظومة أخد القرارات بتاعتك! 

= تانى هتقولى لى منظومة؟ ما أنا لو عندى منظومة بتاخد قرارات 
ماكنش زماني مرمية قدامك هنا! فهميني طيب إيه المنظومة دي طالما 
متاكده إنها عندي! 

- أي حد فينايا سيندريلا أما بيجي يقيم الأمور أو ياخد قرار في حياته» 
شكل القرار ده بيتأئر حسب Y‏ حاجات أساسية. 

أولا: الحالة النفسية والشعورية بتاعت الشخص وهو بياخد قرار أو 
بيقيّم حاجة» يعني اللي بياخد قرار وهو منفعل أو باله مشغول أكيد هيبقى 
أقل حكمة من اللي بياخد قرار وهو هادي ومتزن... مظبوط؟ 

= مظبوط؛ بس إزاي أما يبقى جوزي معصبني ومطلع عيني أقرر ابقى 
هادية؟ أعملها إزايدي؟ 0( 

- سؤال عظيم» بصي يا ستي... كلنا بتتصرف أحسن أما بنكون في موود 
حلو ومبسوطين... بتلاقينا طلع مننا تصرفات جميلة وكلها حب وحكمة 
وعقل وكل حاجةء بس مشاعر الضيق والألم مش بتطلع مننا نفس النتيجة 
دي! وقت الحزن والضيق الناس بتختلف جدا في تعاملها مع مشاعرها. 

في ناس بتتفادى أي موقف أو أي حد يحسسهم بالمشاعر دي أصلا 
من الأول» وده وإن كان فى ظاهره كريس بس ساعات أما بيبقى التفادي ده 
زيادة عن اللزوم بيعطلنا عن إننا نعمل حاجة في حياتنا! زي مثلا ما تلاقي 
واحد مش بيقدم أصلا على الوظيفة اللي بيحبها عشان خايف يترفض؛ أو 

واحدة مش عايزة تعافر ( حلمها عشان خايفة تفشل» أو حد مش عايزة 
يواجه مشكلة ما في حياته عشان مش عايزة يتجرح وهكذا. 

= طب وإيه المشكلة فى كده؟ 

-المشكلة إنك أما بتحاولى دايما تمنعى المشاعر المؤلمة إنها تجيلك» 
مع الوقت هاتمنعي عنك أي إحساس بأي مشاعر خالص» حتى المشاعر 
الحلوة كمان. 

يعني مثلا: لو أنا قررت إني مش هكتب المقالة الفلانية عشان خايفة 
ماتعجبش الناس» هامنع عن نفسي مشاعر النجاح والإنجاز لو كتبت المقالة 
وعجبتهم» لو ماقدتمش في الشغلانة من الأول عشان خايفة اترفض» 
هامنع عن نفسي إحساسي بالسعادة والطموح من السعي ورا الشغل اللي 
بحبه» وهكذا! 

وفي الآخر يا سيندريلاء اللي بيحصل إن المشاعر اللي بنهرب منها 
دي هي نفسها هتطاردنا بعد شوية لأننا ببساطة خايفين نواجهها! يعني 
هيطاردك إحساس الفشل أما تلاقى نفسك قعدة على الكنبة وموتي كل ٠‏ 
٠‏ أحلامك عشان ماتحسيش بالفشل! هيطاردك إحساس الرفض أما تلاقي 
نفسك ماتجوزتيش عشان مارضتيش أصلا تقعدي مع العشرين عريس 
اللي جولك خوفا من الرفض. .. فاهمة قصدي؟ 

دع بن ر ETE‏ 
جزمة وخحقت أخد الفردتين لحسن يكسل يدور! 

يلا... أهو قضى أخف من قضى! في ناس تانية بقى يا سيندريلا 
تعاملها بيختلف مع مشاعر الضيق ! أما حاجة بتضايقهم بيعيشوا في حالة 
إنكار تام لمشاعرهم! تلافيها 5 تقولك «لا على فكرة ة الموضوع ده أصلا 
ct tle ob‏ «أنا عادي جدا على فكرة مفيش أي حاجة»» وهكذا. .. بتقصل 
من الشعور وبتتاجهله تماما وتعيش في موود اللامبالاة وبتخدر نفسها! 

وفي ناس تالتة بقى بتعمل العكس! مش بتنكر الشعور» دي بتغوص 
وتكبر فيه لحد ما يبقى حياتها! وتبدأ بقى تقنع نفسها واللي حواليها إنها 

أكتر واحدة مبتلاه على وجه الأرض» وتفضل طول النهار تحطلك في 
صور على الفيسبوك لناس حزينة وتعيش لك في جو «ارميت همومي في 
البخر طلع السمك يلطم؛! 
= طب ما حلو برضه الموضوع ده وبيجيب لايكات! 
- لايكات! المصيبة في الطريقة دي يا سيندريلا وإسمعيني كويس... 
المصيبة إن الحزن والوجع وموود الدراما ده لو «Jo‏ بيتحول لجزء 
من شخصيتهم وحياتهم؛ وبيبتدي يزيد بقى ويتقلب لنبوءة أو ما يسمى 
بال Iself fulfilling prophecy‏ يعني أفكار هم دي بتتحول بعد شوية 
لمغناطيس بيجذب مزيد من المواقف المؤلمة اللي بتزود عندهم حالة 
الدراما دي! | u‏ 
. - يعني إنتي لا عايزاني أتفادى الزعل من بابه ولا أنكره أما يحصل 
ولا أعيش فيه؟ أومال يعني أما حاجة تضايقني انتحر؟ 
- يا ريته قصدي يعني بعد الشر عليكي يا حبيبتي! 
الأفضل من الطرق دي كلها هي: السيطرة والمواجهة والاستخدام. 
ibat =‏ دي باين عليها خطة حربية! سيطرة ومواجهة واستخدام؟ Y‏ 
فى واحد؟ 
l‏ - خطة طبعا مش إنتي عايزة يبقى عندك حكمة؟ مش عايزة تبقي إنتي 
(«فاعل؟ في حياتك مش مجر د «مفعول fta‏ لازم خطة! 
= حلوء إنزلي لي بقى بالخطة! 
- أول حاجة ti at‏ على مشاعرك» يعني ايه؟ يعنى دايما حطى قاعدة 
كده في حياتك يا سيندريلا: أما حاجة تضايقني» U‏ ههدى الأول وبعدين 
اتصرف! آنا هسكت» همسك أعصابي» هملك نفسى الأول وبعدين أخد 
أي أكشن! لأن أي أكشن هتاخديه وإنتي غضبانة أو متضايقة هيبقى مجرد 
رد فعل للموقف وغالبا مش هيبقى فيه أي حكمة! فلو عايزة تاخدي قرار 
بحكمة وعقل ومن غير ما تندمي عليه ل١ازم‏ الأول تسيطري على مشاعرك 
وتهدي عشان تفكري صح! 

- مش بعرف يا أشجان مش بعرف! يعني الشهر اللي فات بمجرد 
ما جوزي JU‏ إنه طالع رحلة صيد يوم عيد ميلادي» نار ولعت فيا ولقيت 
نفسي صوتي بقى أد كده وبردح له بكل اللغات! 

ماهو ده تصرف مافيهوش أي حكمة لأنك كان لازم تهدي الأول 
وتسيطري عشان تعرفي تعبري عن زعلك! وقصة السيطرة دي عضلة برضه 
زي أي عضلة في جسمك محتاجة تمرنيهاء تعود مرة في مرة لحد ما يبقى 
طبعك الحلم والصبر وقت الغضب! ومهم جدا ‏ عشان تمرني العضلة دي 
إنك يبقى عندك ليسته كده بشوية حاجات أما بتعمليها بتهدي وموودك 
بيتحسن» القراية مثلاء المشي» الكتابةء التنطيطء أي حاجة! الليستة دي 
هتساعدك جدا! أما Ci‏ با وی ا ها تاحدى ای qe‏ 
نفس كده واعملي حاجة من اللي في الليستة دي عشان تهدي بسرعة 
وساعتها تقدري تفكري هتتصرفي ازاي! 

= مممم ماشيء» تعمل الليستة» وبصراحة هحط فيها أكل كتير» سوري 

- بلاش يا سيندريلا! مش هنصاح البنطلون فنبوظ الجاكت! إبقى 
كلميني أنايا ستي فضفضي معايا وقتها وأمري لله! 

= أوك» كده السيطرة! خشي لي بقى على المواجهة! ولعها ولعهاء 
شعللها شغللها! 

5 ولعها إيه إنتي داخلة خناقة؟ بصي» ساعات كتير الضيق بيروح 
بعد الخطوة الأولى بمجرد ما عملتي حاجة تبسطك» بتحسي بعدها إن 
الموضوع مش مستاهل أو إن الضيق راح والمشكلة انتهت وخلاصء 
وساعات بقى بيبقى الموضوع أعمق من كده شوية فبتحتاجي تدخلي 
على الخطوة التانية: مواجهة مشاعرك. 

= إديلو! | 

-مواجهة المشاعر مش معناها إني اتخانق معاهاء إنما معناها إني أحاول 
أخرج مشاعري دي عشان أفهمهاء عشان أفهم أنا إيه اللي مضايقني فعلا! 

puse TG ا‎ 

تثقي إنها هتسمعك ومش هتولعها أكتر! 

آنا ل جال معاه غير الفيران» آنا وحيدة Wille‏ 

- خلاص اكتبي يا سيندريلاء اكتبي في المواقف دي إيه اللي مضايقك 
ومعصبك؟ إيه اللي مخليكي حزينة؟ خايفة وقلقانة من ايه؟ إيه اللي شايفة 
نفسك غلطتي فيه؟ إيه اللي متفهماه في تصرف الشخص اللي ضايقك؟ 
وبعد ما تبقي خرجتي كل مشاعرك دي» حاولي بقى تستخدميها! 

= استخدمها eel‏ بقى؟ 

- تستخدميها زي إشارة المرور اللي بتقولك تعملي ايه الخطوة الجاية. 
| يعني بدل ما تعيشي في الحزن أو تنكريه» فكري إزاي تتعلمي من اللي 
حصل» أو إيه المعنى الحلو اللي ممكن تطلعي بيه من الموقف. قولي 
لنفسك: «أدينى اتعلمت كذاء جربت كذاء كسبت صداقة فلانة»» اسألى 
نفسك: «هتصرف إزاي دلوقتى عشان أخد حقي بحكمة أو عشان الموقف 
ده مايتكررش تاني؟ إيه اللي هعمله المرة الجاية عشان ألاقي نتايج مختلفة 
وأوصل للي أنا عايزاه؟ إيه اللي عرفته عن نفسي من اللي حصل ده؟) 
وهكذا... استخدمي مشاعرك. 

وطبعا زي ما قلت لك يا سيندريلا» e IM‏ تهڏي نفسك الأول عشان 
تقدري توصلي للتفكير ده! لو قدرتي إنك تسيطري على مشاعرك وتد 
في القصة دي قبل أخد القرار» ماحدش هيبقى معاه الريموت كنترول بتاعك 
يتحكم بيه في موودك وتصرفاتك بإستفزازه أو متضايقته ليكي! بالعکس» 
هتلاقي نفسك بقيني بتعرفي تهدي وأما بتهدي بتتصرفي صح وبتتعلمي؛ 
ويمكن كمان تلاقي نفسك بتحسني الظن باللي ضايقك وبتسامحيه في 
أوقات كتيرء وبدل ما الضيق بقى يطلع بشكل غلط أو بقى يتخزن om‏ 
ويتحول لكلبش في حياتك» بقى الضيق ده بيتحول لمشاعر وأفكار إيجابية 
تساعدك. ١‏ 

= ممممم» أسيطر وأواجه واستخدم! 


خدي بالك وإنتي بتواجهي مشاعرك الترتيب اللى بقولك عليه 
ده مهم جدا! وإنتي بتتكلمي مع صاحبتك أو مع نفسك أو وإنتي بتكتبي» 
اكتبي كتير وحاولي تخرجي كل اللي في قلبك بالترتيب ده: 

)١‏ أنا متضايقة أو متعصبة عشان (إزاي يفضل صحابه عليا ويروح 
يصطاد وكذا كذا كذا). 

CY‏ أنا حزينة أو مجروحة عشان (هو حتى أما زعلت «za‏ ماحاولش 
يراضيني بكلمتين وكذا (s‏ 

LÍ (v‏ خايفة أو قلقانة إنه (مع الوقت يبطل يهتم بيا وأبقى وحيدة تاني 
زي أيام مرات ابويا ووو). 

Ce‏ أنا محرجة من» أو آسفة (إنى عليت صوتى عليه كده. أو آسفه إن 
علاقتنا بقيت شكلها كده Gap‏ | 

LÍ (o‏ متفهمة إنه (مش قاصد يضايقني» هو يمكن نسي عيد ميلادي 
من كتر ضغوط الشغل اللي o lade‏ 

أما تخرجي يا سيندريلا كل مشاعرك من ضيق أو حزن أو خوف أو 
أسف» هتهدي» وأما تهدي هتقدري توصلي لدرجة من التفهم - مهما 
كانت بسيطة ‏ لتصرف اللى قدامك» هاتقدري تحطي نفسك مكانه أو 
تشوفى الصورة من نضارته هو وأما توصلي يا سيندريلا لدرجة التفهم 
دي» ساعتها حتى لو لسه متضايقة هتتصرفي بحكمة! وحتى لو المشكلة 
ماتحلتش فى الآخر هتبقي هادية أكتر ومش شايلة جواكي» ودي نتيجة 
نة B s d ON lor‏ قلبك! | 

= طب لو مش عارفه أتفهم موقف حد ضايقني» زي موقف مرات 
أبويا معايا مثلا؟ 

- على الأقل تفهمي إنها هي إللي عندها مشكلةء هي اللي مش بتنصرف 
بحكمة» هي اللي معندهاش ذكاء اجتماعي» هي اللي عندها مشكلة في 
نظرتها للناس والحياة» مش إنتي! الموضوع مش p‏ لأنك لو كتتي حد 
تاني كانت غالبا هتعمل معاه نفس القصة! وده مش مبرر لغلطها ولكن ده 

درجة من التفهم والوعي هيخليكي ماتبقيش ماشية بتغلي من جواكي أو 
بتقولي على نفسك إن إنتى اللى وحشة! 

= طيب خير» أنا عامة هديت أهو من ناحية جوزي من قبل حتى 
ما اعمل اللي قلتي عليه؛ وبفكر أكلمه أعتذر له عن طريقتى معاه لحسن 
سمكة قرش تبلعه ولا حاجة ويموت وهو زعلان مني! 

- شاطرة يا سيندريلا. 

= بس قسما بالله لو ماجاب لي هدية وهو راجع لأكون مطربقة القصر 
ده على دماغه ودماغ اللي يتشدد له! l‏ 


- غوررررري يا سيندريلا!! 





تليق A‏ کب da‏ 
متوفر على جوجل بلاي 

قانون الطوارئ 
خلينا نرجع تاني للرحلة بتاعت حياتك» ماينفعش وإنتي سايقة عربيتك 
على طريق سفر ورايحة رحلة مهمةء يبقى معندكيش تحكم في الفرامل! 
تبقي ماشية كده وإنتي وحظك... الطريق فاضي هتمشي» جت عربية قدامك 
هتلبسي فيها! كده إنتي فعليا مش بتسوقي لأنك ببساطة مش متحكمة في 
العربية أصلاء وبالتألي في الأغلب مش هتوصلي... وبالسلامة يا شربات! 
عشان تتحكمي في سواقتك وتوصلي» محتاجة تنحكمي في البنزين 
والفرامل وتبقي فاهمة الإشارات اللي في الشارع واللي في عربيتك» تبقي 
فاهمة إزاي وإمتى تجيبي Jul‏ وتاني وإمتى تهدي وإمتي تسرعي» تبقي 
فعلا سايقة العربية ومتحكمة فيها عشان تقدري تروحي مشوارك من غير 
حوادث! 
نفس الحكاية... في طريقك للإرتقاء بجودة حياتك والوصول لبصمتك 
ومراد ربنا منك: محتاجة تبقي «سايقة؛ عربيتك أو بمعنى أخر» محتاجة 
تبقي «مسيطرة» على نفسك وعلى العناصر أو الحاجات المهمة جواكي 
واللي بتأثر بشكل مباشر على اختياراتك وقراراتك وتصرفاتك وبالتالي 
جودة حياتك» وأول الحاجات دي هي: مشاعرك وحالتك النفسية! 
والتر كانون - عالم فيسولوجي في جامعة هارفرد - كان من أوائل 
الناس اللي شرحت طريقة المخ في التعامل مع الشعور بالخطر. في جزء 
في مخ الإنسان بيسموه «المخ البدائي» أو «مخ الزواحف» وهو الجزء 
اللى بينشط فى المخ أما الشخص بيقابل موقف خطر على حياته - زي 
Lal‏ بيهجم عليه مثلا - واللي بيخليه ساعتها يستخدم أوتوماتيك ومن 
غير تفكير رد فعل من اتنين: إما ال fight response‏ يعني يحارب الأسد 
د أو flight response JI‏ يعني يجري ويهرب مله | 
إزاي بيحصل کده؟ 
اللي بيحصل فيسيولوجيا إن وقت مواجهة الخطر جسم الإنسان بيحصل 
فيه تغييرات كتير... بييحصل مثلا إفراز كبير لهورمون الأدرينالين والكورتيزول 

في الدم وتدفق الدم نفسه بيبدأ يروح أكتر للعضلات عشان يقدر الشخص 
ده بحارب أو يهرب من الأسد بقوة وسرعة أكبر من الطبيعي بتاعه. في نفس 
لوقت بيحصل تغييرات تخلي نظر الإنسان يبقى حاد أكتر وإحساسه بالألم 
بيبقى Pl‏ وبيحصل OUS‏ تغييرات في الجهاز المناعي والهضمي (الدم 
بيتدفق ليهم أقل OY‏ وقت مواجهة الأسد في أجهزة تانية محتاجينها أك 
من المناعة والهضم)» وكل التغييرات دي بتحصل عشان تخلى الإنسان 
مؤهل نفسيا وجسديا أكتر لمواجهة الخطر أو الهرب منه!  ٠‏ 
طريقة التعامل بتاعت المخ دي بتخلينا في وقت الإحساس بالخطر 
مانفكرش بشكل عقلاني (عشان كده الجزء ده في مخنا إسمه «المخ البدائي») 
وبندخل على طول في fight flight response Ji‏ أوفى رد فعل المواجهة/ 
الهرب OM‏ مفيش وقت ولا مجال للهدوء والتفكير العقلاني» بيقولك 
الأسد على الباب يا ريس! 
لو عايزة تقربي الصورة لنفسك أكتر فكري في المرة اللي كنتي نايمة j‏ 
عيانة في السرير مثلا وفاجأة بتبصي لقيتي المكتبة الضخمة بتاعتك بتقع 
وابنك واقف تحتهاء بتعملي إيه ساعتها؟ بتقومي جري بقوة ميت حصان 
تمسكي المكتبة أو تزقي ابنك ولا كأنك فجأة بقيتي جريندايزر» ومن غير 
أي تفكير! أهي القوة والسرعة اللي حصلت دي وعدم إحساسك بألم 
المرض وقتها كانوا بسبب الأدرينلاين والكورتيزول اللي اتفرز في الدم 
والتغييرات الكتير اللي قلنا عليهاء ودي من نعم ربنا علينا Y],‏ كان زمان 
الديناصورات أكلتنا من زمان! 
لحد هنا حلو وجميل» المشكلة فين بقى؟ - 
المشكلة إن جسم الإنسان مش بيفرق بين الخطر الحقيقي على حياته 
- زي الأسد مثلا - وبين الخطر المتوهم زي فيلم الرعب أو الأكشن اللي 
بنتفرج عليه كأننا عايشين جوه» أو حتى الضغوط اليومية اللي بنتعرض ليها 
في الحياة زي زحمة الشارع أو الشعور بالإحراج أو الخوف من الفشل أو 
ا الل تكد هلا اد dalli aaa‏ الى jo ta‏ اع ج 

أوالموقف البايخ اللي اتحطيت فيه أو مشاكل صاحبتي مع جوزها وهكذا! 
ونتيجة لكده بقينا طول النهار بنواجه الأسد! على طول محطوطين في ضغط 
وبالتالي على طول مشغلين Tight flight mode JI‏ بقينا بسهولة رهيبة 
Ul‏ بتتحط في أي ضغط زيادة شوية يا.بنتعصب على اللي قدامنا ونهجم 
عليه» يا بناخد جنب ونتهار وننعزل! وفي الحالتين بنبقى بنستخدم مخنا 
البدائي ومش بنفكر بأي عقلانية أو حكمة! 
ال fight flight mode‏ واللي في علم النفس ساعات بيسموه ال survival‏ 
mode‏ أو اللي Ul‏ بحب أسميها حالة الطوارئ» دي حالة خطيرة جدا! حالة 
الطوارئ ربنا إدهالك عشان تحمي نفسك من الخطر الحقيقي في مدة معينة 
ويعدين ترجعي تمارسي حياتك عاديء إنما لو ALIE‏ على طول مفعلة قانون.. 
الطوارئ» لو جسمك ونفسيتك على طول في حالة طوارئ تبقى كارثة! 
التغييرات الفيسيولوجية اللي بيعملها الأدرينالين والكورتيزول في الجهاز 
المناعي والهضمي على سبيل المثال ممكن نعيش بيها من غير ضرر لحد 
ماننجو من الأسد! إنما يوم أما يبقى الأسد ده عايش في دماغك على طول 
وإنتي مش مسيطرة عليه أو بمعنى آخر يوم أما تبقي على طول في nad‏ 
ومش مسيطرة على مشاعرك جسمك وصحتك هتبوظ! المناعة فعلا 
هتضعف والجهاز الهضمي هيتلخبط» ونتيجة كده هتلاقي إن أمراض زي 
الصداع والقلب والسكر والسمنة المقرطة والقاولون والضغط وأمراض 
المناعة بقو اسمهم «أمراض العصر»! 
إيه علاقة كل اللي بنقوله ده بقصة الرحلة ومراد ربنا مننا؟ 
حالة الطوارئ المستمرة دي بتخليكي ضعيفة» بتمرضك مع الوقت» 
وطبعا بتأثر على أدائك وعلاقتك بالأخرين! حالة الطوارئ بتخلي تفكيرك 
مشوش ومفيش حكمة ولا عقلانية في تصرفاتك! بتخلي جسمك ونفسيتك 
في حالة حرب» ومفيش حد هيقدر يركز على مراد ربنا منه ولا ياخد 
قرارات سليمة في حياته وهو طول النهار بيحارب الإرهاب الحقيقي 
والمحتمل جوه دماغه! عشان كده مهم جدا أول ما تلاقي لمبة الطوارئ 

بتنور وجسمك هيبد أفي الهجوم أو الهرب. إنك تهدي! إنك تهدي المخ 
gue ut)‏ ان اح امل ال اا 
الحيوانات! إنك تاخدي بريك ولو لدقايق قبل ما تعملي أي رد فعل عشان 
تقدري تسيطري على المخ البدائي وتفكري صح! 

أسيطر إزاي؟ 

ed‏ جاح dios‏ ]نك addi dian s‏ و اف 
الموقف بعقلانية b]‏ تمشي على الخطوات دي: 

١‏ - أما يحصل موقف يضايقك أول حاجة تعمليها إنك تسكتي وتركزي 
على التنفس بتاعك! حاولي تاخدي نفس طويل وعميق لدرجة إنك تحسي 
إن بطنك نفسها بتعلى وبتوطى مع النفس . كرري الطريقة دي في التنفس كذا 
مرة لأن الأكسوجين e‏ داخل ده هيساعد مخك البدائي إنه يهدّي fightJl‏ 
flight response‏ فتبدأي تفكري» هاتبقي Hucie «ls‏ وبتطمنيه إنه 
مفيش خطورة حقيقية على حياتك دلوقتي فمش محتاجين لمبة الطوارئ 
تنور ولا الأمن المركزي ينزل ولا أي حاجة. كأنك بتقولي لمخك «أنا 
مجرد بتفرج على فيلم رعب مش أنا اللي ببحصل لي كده في الحقيقة» | 
«دي قصة صاحبتي مش قصتي «UT‏ «دي كلمة بايخة جوزي قالهالي لكن 
آنا مش بموت» وهكذا. القصة دي ممكن تاخد وقت قليل أو كتير بس 
اللي يهمني في أول خطوة إنك فعلا ماتندفعيش في رد فعلك. . اسكتي © 





20 فليسك‎ i غضب أحدكم‎ bh 





Y‏ الخطوة التانية - بعد ما تبقي أخدتي دقايق ساكتة وبتتنفسي كويس- 
هي إنك تغيري البيئة الخارجية اللي نواليكي. قومي من المكان اللي إنتي 

فيه» إقعدي لوحدك شوية» صلي» اخرجي [تمشيء غني» لوني٬‏ ار سمي 
نأمي» إتكلمي مع واحدة cli Lo‏ إترضي» اعملي أي حاجة بتهديكي 
عامة المهم تغيري وضعك أو الحاجة اللي بتعمليها عشان تشتتي مخك 
فيهدى. 
طيب» ممكن ساعات تنحطي في موقف يستفزك أو يضغطك جدا 
وتبقي مش عارفة تقومي من مكانك عشان تغيري البيثة اللي حواليكي 
وتشتتي مخك» هاتعملي إيه؟ لو حصل ده» ساعتها ممكن تعملي حاجة 
لطيفة جدا إسمها State Induction‏ ومعناها باختصار إنك تشغلي فيلم 
هندي جوه دماغك وتقعدي تتفرجي عليه. فكري في مكان أو حالة إنتي 
نفسك تكوني فيها واقعدي تخيليها بتفاصيلها هتلاقي نفسك هديتي. يعني 
ش مثلا: إنتي في العربية مع ولادك.وهما عاملين دوشة والمخ البدائي هيشتغل 
أهو وهيخليكي تطلعي نار من بؤك في وشهم» هاتعملي إيه؟ آنا شخصيا 
في الموقف ده بقعد أتخيل نفسي على البحر في هاواي مثلاء واقعد أفكر 
هبقى لابسة إيه ومعايا مين وكل التفاصيل اللي تخليني أشنت مخي البدائي 
لحد ما اهدى وأتصرف بشكل صح. ونفس الطريقة دي ممكن تنفعك في 
' المواقف والزيارات العائلية والرسمية اللي بيبقى فيها ناس بيتفننوا دايما 
إنهم يدوسوا على زرار الطوارئ عندك! . 
الخطوتين الأولى والتانية دول هما خطوات «للسيطرة» على مشاعرك 
وحالتك النفسية عشان تصرفاتك ماتفلتش منك. في مواقف بتبقى بسيطة 
. مش بتحتاج منك غير إنك تسيطري على مشاعرك ومخك البدائي عشان 
تهدي والموقف بعدها بيعدي وخلاصء وفي مواقف بتبقى أعمق أو 
ضايقتك أكتر فبتحتاج منك خطوتين كمان: «المواجهة» و١الاستخدام؛‏ ! 
LY‏ «المواجهة» معناها إنك تواجهي مشاعرك. إنك بعد ما تهدي» 
تخرجي مشاعرك وتتكلمي معاها وتشوفي مالها. إنك تتكلمي عن اللي 
حصل مع نفسك أو مع حد أو حتى مع الشخص اللي ضايقك نفسه. 
بنفس ترتيب المشاعر اللي أشجان شرحته لسيندريلا كده. لحد ما توصلي 

يه أهمية الترتيب بتاع المشاعر: غضب ‏ حزن خوف _أسف تفهم؟ 

أهمية الترتيب ده إن إحنا عادة لما بيحصل لنا موقف. مش بنشوف غير 
الشعور اللي على الوش بسء اللي هو الغضب. الغضب ده بيكون كأنه قمة 
جبل من المشاعر جواكي كابس على نفسك! فأما تطلعي كل الغضب اللى 
إنتي فيه هتتفاجئي إن في مشاعر حزن بدأت تظهر... وبعدين أما تتكلمى 
عن كل الحزن اللي حساه هتلاقي في مشاعر أعمق» في خوف من حاجة 
جواكي وماكتتيش شايفاه أما كنتي مركزة بس على الغضب... بعد كده 
هتلاقي نفسك دخلتي أكتر جوه مشاعرك وحسيتي بالأسف» أسف على 
حاجة إنتي عملتيها غلط أو أسف على الوضع اللي إنتي فيه عامة! أما تخرجى 
كل المشاعر دي ساعتها بس هتقدري توصلي للتفهم في الموقفء تفهم 
إن في سوء تفاهم حاصلء تفهم إن الموقف مش مقصود. تفهم إننا بني 
آدمين وبنغلط» تفهم حتى إن ال؛ لشخص اللي قدامك هو اللي عنده مشكلة 
في طريقته مع الناس عامة مش إنتي اللي وحشة. 

نقطة كمان: مهم جدا وإنتي بتخرجي مشاعرك, إنك تخرجيها كلها 
فعلا! ماتقعديش تقولي لنفسك «ماينفعش تحسي بکده» ماينفعش تفكري 
كده» حتى لو الموقف بالعقل مش منطقي زي إنك تكوني غيرانة من بنتك 
مثلا! ماتنكريش مشاعرك مهما بانت إنها سخيفة لأنك فعليا حاسة بيها 
ومحتاجة تشوفيها وتتكلمي معاها وتفهمي إيه اللي وراها بدل ما تخرج 
المشاعر دي على هيئة عصبية أو عنف أو مرض في جسمك! 

اتعودي ما تكتميش مشاعرك ولا تغوصي فيها بزيادة. اكتبي» إتكلمي 
مع نفسك» إتكلمي مع صديقة؛ إتكلمي مع كوتش أو دكتور, إتكلمي حتى 
مع اللي ضايقك ولو في خيالك؛ المهم المشاعر تخرج! وبعد ما تخرج 
تيجى خطوة «الاستخدام). | 


؛ - بعد ما تبقي هديتي وخرجتي كل مشاعرك؛ مهم جدا إنك «تستخدمیها) 
زي ما اتكلمنا عن إشارات المرور في الفصل الخامس. في الخطوة دي 

إنتي محتاجة تفهمي إيه الرسالة اللي مشاعرك بتقولها لك وتاخدي قرار» 
قرار إنك هتبعدي عن الشخص ده أو هتواجهيه؛ قرار إنك هتعتذري عن 
| غلط عملتيه؛ قرار إنك هتغيري تصورك وقناعاتك عن اللي حصل... أو 
بمعنى تاني هتاخدي الموقف اللي حصل وضايقك ده خسارة الفلوس 
مثلا - واتحط في برواز اسمه «الفشل»» وتحاولى تغيري طريقة تفكيرك 
فيه وتحطيه في برواز تاني مثلا اسمه «التعلم». 5 وإن كان يبدو صعب 
دلوقتي إنما لو مشيتي على خطوات الكتاب - حققتي توازن وفكيتي 
الكلبشات واتعلمتي تهدي قبل ما تاخدي أكشن - ساعتها هيبقى أسهل! 

ساعات عشان نغير البرواز اللي حطينا فيه الموقف وناخد قرار (quo‏ 
بنحتاج نتكلم مع حد عقلاني شوية يخلينا نشوف الأمور من زاوية مختلفة» 
وساعات بنحتاج ندرب نفسنا إننا ماناخدش كل كلمة بشكل شخصي. 
ساعات كمان بنحتاج ندي دعم لنفسنا في المواقف الصعبة ونغير طريقة 
كلام المعلق الرياضي اللي جوه دماغنا واللي بيقولنا هيا فاشلة يأللي مالكيش 
لازمة». وساعات بنحتاج نرجع لفهمنا عن الحياة ونفكر إن إزاي الصعوبات 
دي حاجة طبيعية أصلا وبتحصل لكل الناس. 

كل دي اقتراحات لتغيير (Uy Ji‏ والنقطة دي تحديدا هانتكلم عنها عنها 
أكتر في آخر الفصل ده» بس بشكل عام لو غيرتي البرواز بتاع الموقف 
ونظرتك ليه شعورك ورد فعلك تجاهه هيتغير تماما. 

كده إحنا اتكلمنا عن أول عنصر لازم نبقى مسيطرين عليه عشان نحقق 
جودة في حياتنا وقرارتنا والبصمة اللي هنسيبها في الدنياء ألا وهو مشاعرك 
"وحالتك النفسية. 

خلينا قبل ما نرجع لسيندريلا نفكر: إيه الخطة اللي قررتي 3 
عشان تهدي Ul‏ تتحطي في حالة الطوارئ؟ 

المقابلة الثامنة ‏ القيم: 

- صباح الخير يا شجنجن. دلوقتي أنا بقيت برنسة في موضوع 
السيطرة على حالتي النفسية ده» روحت أزور باكينام عشان عملت حادثة 
. واتخرشمت» لقيتها عمالة تعيط وتقول اليه ياربي يحصل لي كده. آنا إيه 
اللي عملته في حياتي؟ ليه اتحرم من إني أحضر ENT alai‏ جدا 
بتاعت حمزاوي اللي هيتكلم فيها عن «القضايا الإبستمولوجية والديتاكتيكية 
وكيفية الإستعاضة عنها بطبق من الفول والطعمية في ثنايا الحديث عن 


الأمم المتحدة الموزنبيقية» 
-ها؟ هي قالت فول وطعمية؟ 


= مش ده المهم» المهم إني لقيت الولية حماتي عمالة تقول «وده كان 
مستخبيلك فين ده يا بنتي؟ ويا ترى مين اللي حسدك يا باكي يا حبيبتي؟ 
مين اللي مركز معاكي جبتي إيه وروحتي فين وعملتي إيه لحد ما جابك 
الأرض؟» تفتكري هى تقصد مين يا أشجان؟ الست دي أنا مش بفهمها 
خالص! المهم قعدت أقولها يا طنط بلاش الكلام ده اللي حصل حصل» 
وفضلت ماسكة أعصابي ومستحملة النكد ده وماتهورتش وقلبتهالهم 
غم زي كل مرة! 

-برافو يا سيندريلا! بس قوليلي؛ إيه رأيّك في الأسئلة اللي هما بيسألوها 
دي؟ في طريقة تفكيرهم؟ تفتكري دي حاجة هتساعدهم يسيطروا على 
مشاعرهم وتخليهم يختاروا اختيارات صح في المستقبل ويبقى عندهم 
Re Sm‏ ولا العكس؟ 

- العكس طبعا! بس الواحد وهو متضايق مابيفكرش كده! 

-عشان كده زي ما قلت لك مهم جدا تهدي الأول» لأن الإنسان طول 
ما هو في مربع الضيق والغضب بتبقى أسألته كلها غلط وبالتالي اختيارته 
كلها غلط» لازم نهدى الأول! | 

- وبعد ما نهدى؟ 

- نبدأ نسأل أسئلة تساعدناء ودي برضة مهارة إننا تتحكم في الأسئلة 
اللي بنسألها لنفسنا في المواقف. في ناس أما بتمر بمواقف صعبة في 
حياتها-زي مثلا إنها عملت مشروع ومانجحش - بتبداً تسأل نفسها أسئلة 
تحبطها وتخلي قرارتها غلط «ليه يا رٻي حصل كده؟ هو أنا عمري في 
اود ل ار ااي اال ا 
عمري ما هتبسط؟ هو ربنا إمتى هيطلعني من اللي آنا فيه ده؟ طب إيه 
لازمة المعافرة بقى؟» 

طبعا أي إجابات على الأسئلة دي هتبقى كلها إحباط hs‏ وهتخلي 
مخك يفتح دولاب المواقف القديمة المؤلمة ويجيب لك كل الأدلة اللي 
تأكد لك أد إيه إنتى إنسانة فاشلة وغبية وتستحقى تعيشى حزينة! والحالة 
دق باسيندريلا يتعطل الواح دلو غاص l l eh‏ 

إنما في ناس تانية Ul‏ بتتحط في نفس المواقف بتسأل نفسها أسئلة 
مختلفة! أسئلة تساعدهاء زي مثلا a]‏ الغلطة اللي ممكن أتفاداها المرة 
الجاية؟ إيه اللي ul‏ إتعلمته؟ إيه نقطة الضعف اللي ia‏ أقويها؟ إزاي 
المرة الجاية أدرس السوق أ حسن؟ إزاي أركز على الحلول دلوقتي؟ إزاي 
أطلع نفسي من الموود الكثيب ده عشان أفكر صح؟» وهكذا. 

وعموما زي ما إنتى شايفة يا سيندريلا: جودة الأسئلة أما بتتغير» جودة 
الإجابات بتتغير وبالتالي جودة القرارات وجودة الحياة كلها بتبقى أحسن! 

= أيوه يعني نعمل إيه آما نلاقي نفسنا بنسأل أسئلة إجابتها محبطة؟ 

-غيري السؤال! علاقاتك حتى بالناس هتبقى أحسن أما تغيري السؤال! 
فرق كبير بين إني أسأل «هو ليه جوزي مش بيحبني زي ما بييحب صحابه؟) 
وبين ol‏ أسأل «هو آنا إزاي ممكن أجذب جوزي ليا وأخليه يحب يقعد 
معايا؟» الإجابة بتاعت السؤالين مختلفة تماما فالتصرفات والنتايج هتختلف! 

= طب لو أنا مش بعرف؟ | 

محتاجة تتعودي» مرة على مرة هتكتسبي المهارة دي» إهدي الأول 
زي ما إتفقنا وبعدين إبدأي إسألي نفسك أسئلة تساعدك لأنك لو إتعودتي 

تسألي السؤال الصح ‏ بدل الولولة والحزن ‏ هتلاقي نفسك بقى عندك 
حكمة ونضج أكتر في قراراتك! 
من اسمها إيه؟ | 

-سيندريلا! البنت المرة دي عملت حادثة وعاشت» المرة الجاية هنلاقي 

= حلو موضوع النايزك ده» عايزة خطة وتركيز! طب دلوقتي إنتي المرة . 
اللي فاتت قلتي لي «أي حد فينا يا سيندريلا أما بيجي يقييم الأمور أو 
asl‏ قرار في حياته شكل القرار ده بيتأثر حسب Y‏ حاجات أساسيين» 
وأنا دلوقتي قدامي قرار مهم جدا في حياتي فعايزة اعرف إيه هما ال٣‏ 
حاجات الأساسيين دول؟ 

= فهمتها يا برنس» إيه تاني حاجة بقى؟ 

- تاني حاجة هي منظومة القيم اللي بتحكم تصرفاتك 

> تاني هتقولي لي منظومة وقيم وكلام كبير! اشرحي بالعربي! 

- كلنا يا سيندريلا على مدار حياتنا وتربيتنا والتجارب اللي مرينا بيها 
إتكون عندنا قيم أو ببساطة بقى عندنا معاني ومشاعر معينة أهم من معاني 
ومشاعر تانية. 

Ua] بنحب مثلا إحساس الأمان والإنجاز والراحة والحرية»‎ LAS 

تيب الحاجات دي في حياة كل واحدة فينا بيختلف» في ناس عندها 

کا pa‏ کو del‏ في نان ا fel‏ 
من الحرية وهكذا. .. والعكس برضههء كلنا مش بنحب الشعور بالرفض 
والوحدة والتعب والإهانة مثلاء إنما برضه الترتيب بيختلف! في واحدة 
ممكن تتعايش مع الشعور بالتعب بس تعمل أي حاجة عشان ماتحسش 
بالإهانةء وواحدة معندهاش نفس الحساسية الرهيبة ناحية الإهانة لكن 
ماتقدرش تتحمل الشعور بالوحدة»ء وهكذا. 

OU LE‏ و 
ECL‏ 
-علاقتها إن الإنسان عشان يقدر يقيم الأمور صح وياخد قرارات بحكمة» 
لازم يكون فاهم كويس هو إيه القيم المهمة بالنسبة له وإيه معنى القيم دي 
عنده أو إيه اللي بيخليه يحس بيهاء لأنه لو أنا مثلا عندي قيمة الأمان عالية 
جدا وروحت اتجوزت واحد بيضرب لي في القيمة دي بتصرفاته طول النهار 
إيه اللي هيحصل؟ هعيش تعيسة طول الوقت! وهيبقى اختياري للشخص 
ده ماكنش فيه أي حكمة؛ مش عشان هو وحش يس عشان الاختيار نفسه 
مش متماشي مع القيم المهمة عندي! 
< ماتقلقيش يا شوشو إنتي عمرك ما هتعيشي تعيسة في جوازك لأنك 
عمرك أصلا ما هتتجوزي! 
- الله يكرم أصلك يا شيخة! 
= طب اعرفها إزاي القيم دي؟ 
:- في طرق كتير جدا عشان تعرفي منها القيم اللي بتحركك يا سيندريلا. 
هديكي دلوقتي أبسط طريقة فيهم ولو عايزة تفهمي وتتعمقي أكتر هتلاقي 
إختبارات كتير عن القيم موجودة في الكتب وعلى الإنترنت. 
| بصي يا ستي» عايزاكي أما ترجعي البيت تاخدي دقايق كده ترتبي القيم 
1 اللي تحت دي حسب درجة أهميتها بالنسبة لك )1 أهم حاجة - ٠١‏ أقل 
حاجة مهمة) وحاولي ماتجوبيش بمثالية؛ يعني خليكي على طبيعتك» كلهم 
حاجات مهمة وجميلة بس إسألي نفسك: إيه اللي بيهمني وبيبسطني أكتر 
dul‏ يتحقق؟ إيه الشعور اللي بيسعدني أكتر أما بيكون موجود في حياتي؟ 
Ji‏ 
الأمان . 
المساهمة 
المغامرة 


الصحة 
الشغف 
الإنتاج 
الحرية 
الشجاعة 
الراحة 
النمو والوزدهار 
التميز . 
"EE‏ 
التقبل من الآخرين 
القوة والسلطة 
وعشان تحددي منظومة القيم بتاعتك أكتر OUS‏ بعد ما تخلصي إسألي 
نفسك السؤال ده: إيه اكتر حاجات في دول مستعدة أعمل أي حاجة عشان ٠‏ 
ماحسش بیهم؟ ؟ وبرضه رتبيهم حسب الأهمية ١(‏ أسو أحاجة بالنسبة لك 
أو أكتر حاجة بتحبي تبعدي عنها  Yo‏ أقل حاجة بتخافي منها) 
الشعور بالرفض 
التعب البدني, 
الإهانة 
الوحدة 
عدم التقدير 
٠ eJ‏ 
النكد والكابة 
عدم الحب 
الوحراج 

الفشل . 

الإحساس بالذنب 

عدم السيطرة 

الشعور بالجهل 

عدم الأهمية 

قلة الحيلة | 

= سؤال: هو ليه الجوع مش فيهم؟ أنا ممكن اعمل أي حاجة عشان 
ماحسش بالجوع! ممكن أكلك إنتي شخصيا! 

- سيندريلاءغورررري يا سیندریلا! 

اظبطي البوصلة 


لو فعلا عاوزة توصلي لمرحلة عميقة جدا من النجاح والسلام الداخلي 
وتفهمي نفسك وإيه اللي بيشجعك ويحفزك في حياتك عشان تاخدي 
قرارات بحكمة وتعيشي بجودة وعلى مراد رينا ca‏ محتاجة ‏ بعد 
ما يبقى عندك تحكم في مشاعرك ‏ إنك تفهمي إيه القيم العليا بتاعتك» 
وبعدين تعيشي بيهم في كل أيامك وكل قراراتك وكل اختياراتك سواء 
كان المجتمع اللي إنتي فيه بيشجع على القيم دي ولا لأء أو سواء كان 
اللي .حواليكي عندهم نفس القيم دي ولا لأ! 

إيه الكلام الكبير ده؟ i‏ | 

واحدة واحدة» زي ما قلنا إن المشاعر بتاعتك بتعتبر إشارات مرور 
ليكي عشان تتعلمي منها تتصرفي إزاي في المواقف. القيم بتاعتك بتعتبر 
هي بوصلتك في حياتك! أي وقت تلاقي نفسك متلخبطة قدام قرار «et‏ 
يبقى إنتي هنا محتاجة ترجعي للبوصلة دي وتظبطيها! 00 

في ناس Ul‏ بيجي لها إحباط بيتصرفوا تصرفات ada‏ يشربوا خمرة 
ولا يشموا مخدرات. ياكلوا بطريقة مَرَضية» يعاملوا اللي حواليهم بمنتهى 
القسوة والأنانية» يطلعوا من فيلم لمسلسل لبرنامج لفيلم لمسلسل لبرنامج 
وهكذاء بيعملوا أي حاجة «تلهيهم» عن الشعور بالإحباط أو الحزن او 
العجز وتغير لهم الموود في السريع وخلاص! والسلوك بتاع «الملاهي؟ 
ده أما بيتكرر ييتحول لنمط» وساعتها US‏ بنتدخل عشان نساعد الشخص 
يغير النمط ده (يبطل إدمان أو يقوم من قدام التليفزيون أو يبطل يعرف 
ستات على مراته) مع إنه مشكلته الحقيقية أعمق من كده بكتير» أعمق من 
السلوك ومن النمط ومن التصرفات ديء المشكلة الحقيقية في منظومة 
القيم اللي بتحركه! e‏ 


طب يعني إيه قيم؟ 
تونى روبنز اتكلم عن القيم في كتاب Awaken the Giant Within‏ 


وقال إن القيم ‏ اللي هي العنصر التاني اللي بيأئر على قرارتنا ‏ معناها 
"Y |‏ 


بيساطة كده: إه اللي مهم ليكي في حياتك؟ لو قلتي لي «عيلتي؛ هقولك 
عيلتك دي وسيلة بتوصلك لقيمة معينة» وعشان تعرفي القيمة دي بتسألى 
تقسك A‏ العيلة بعلي إيه بالنسبة لي؟؛ l‏ 

ممكن تبقى إجابتك «العيلة يعني الأمان» ويبقى القيمة هنا اللي إنتي 
بتقدريها هي «الأمان»» ممكن تبقى «العيلة يعني إلحب» وتبقى القيمة 
هنا (الحب» وهكذا. إيه تاني مهم في حياتك؟ «الفلوس»» نفس الكلام! 
الفلوس دي وسيلة لتحقيق قيمة زي الأمان أو المساهمة في المجتمع أو 
الحرية» حسب كل شخص ومعنى الفلوس بالنسبة له. 

عادة أول مشكلة بتحصل أما بنبقى ملخبطين بين «القيمة» نفسها 
و«الوسيلة» لتحقيق القيمة دي! أما بنبقى مركزين وإحنا بنحط أهدافنا 
أو بنختار بين حاجتين مثلا على الاختيار اللي هيحقق لنا «الوسيلة» مش 
Ga o‏ وده غلط؛ فتلاقي مثلا: عاليا قررت تتجوز محمد ومحمد كويس 
وطموح ومهذب بس مش رومانسي وملوش في الكلام الحلوء فتلاقي عليا 
تعبانة جدا ومحدش فاهم ليه! يا بنتي ده بيحبك وبيجيب لك وبيعملك 
وبيشتغل وبيكسب كويس! آه فعلاء بس هي لو القيمة العليا عندها «الحب 
والعاطفة» هيبقى «الأمان» اللى محمد بيديهولها ده مش كفاية بالنسبة لهاء 
وهتبقى وصلت بالفعل «للوسياة» اللي هي العيلةء إنما ماحققتش «القيمة» 
اللي هي الحب والعاطفة. وده مش معناه إنها تروح تطلقء إنما معناه Li]‏ 
محتاجة تشرح لمحمد ترتيب القيم بالنسبة dd‏ وتفهم هو ترتيب القيم 
بالنسبة له إزاي» عشان يراعوا هما الاتنين في علاقتهم ببعض إن كل واحد 
يتعامل مع التاني بالقيم المهمة عنده» بدل ما هي تتهمه إنه مش بيحبها وهو 
يتهمها إنها مش مقدرة اللي هو بيعمله عشانها. 

وساعات بيكون حل تاني في موقف زې ده» إن لو Ule‏ فعلا حياتها كويسة 
مع محمد وبيحبوا بعض وبينهم احترام وصداقة» والرومانسية والعواطف 
هي الحاجة الوحيدة اللي ناقصاهاء يبقى ممكن عاليا تحاول إنها تُعلى من 
ial‏ قيم تانية في علاقتها الزوجية (زي مثلا الاحترام أوالمشاركة أو 

التقدير أو الأمان). وتغير نظرتها أو طريقة تفكيرها في تصرفات جوزها 
محتاجة تسمع كلام رومانسي OY‏ دي حاجة مهمة بالنسبة لهاء إنما هي 
بتحاول توري نفسها إن في قيم تانية كتير مهمة وموجودة في علاقتها 
بمحمد» بدل مأ تبقى دايما شايفة اللى ناقصها بس. 

وبشكل عام لو كل واحدة فينا عرفت القيم المهمة بالنسبة لها هتختار 
الزوج اللي هيشبع عندها القيم دي مش هتتجوز أي جوازة وخلاص» 
وهتختار جو الشغل اللي هيشبع القيم دي» والصحاب اللي هيشبعوا القيم 
دي» وغيرهم وغيرهم من الوسائل اللي هتخليها تعيش بالقيم المهمة عندها. 

بالنسبة لي مثلاء أنا عندي قيم زي الحرية والمغامرة والإنجاز والتأثير 
في الأخرين مهمين جدا! أما اشتغلت في جوجل أول ما اتخرجت كان 
شغلي عبارة عن تقييم جودة نتايج البحث بتاعت جوجل كمحرك على 
الإنترنت. الشغل كان في حرية كبيرة لأني كنت بشتغل من البيت وبالمواعيد 
اللى تناسبني» ودي كانت حاجة عظيمة بالنسبة لواحدة بتحس دايما إن 
مواعيد العمل الروتينية المتعارف عليها إستعباد! إنما المشكلة إن الشغل 
'ماكنش فيه أي نوع من أنواع المغامرة وكانت فكرته نمطية وروتينية جدا 
ومفيهاش أي نوع من أنواع التحدي ولا المخاطرة» ودي كلها قيم مهمة 
٠‏ بالنسبة لي #كمان ماكنتش حاسة بتأثير أوي في الغير» لأني فعليا بشتغل من 
ورا الكومبيوتر مش بحتك بحد ولا حاسة إني بأثر في cim‏ وبما إني Goal‏ 
oriented‏ وبحب أحس إني بعمل إنجاز فكنت شايفة إن شغلتي كانت أبعد 
ما يكون عن القيمة دي! ماكنتش بحس أن في فكرة معينة شغلاني وبتعب 
فيها عشان أنجزهاء الموضوع كله روتيني جدا! صبرت سنة على الشغل 
لأنه كان مواعيده عظيمة والمرتب كان معقول جداء بس على اخر السنة 
دي كنت خلاص هموت من الخنقة! مش سعيدة ولا متحمسة لحاجة ولا 
لاقية نفسى» فسبت الشغل! 

من بعدها وأنا فهمت نفسي uoto‏ آنا مش بتاعت شغل على مكتب 

ونا بصة في ورق أو كومبيوتر ومش بحتك بالناس» ولا بعرف اشتغل وظيفة 
بمواعيد cal JE‏ من كذا لكذا كل يوم طول حياتي؛ ولا بقدر اشتغل في 
حاجة نمطية مفيهاش مغامرة وإنجاز وتجديد وحرية! مش هكون سعيدة 
ولا مبدعة! والاكتشاف اللى إكتشفته فى نفسى ده» ساعدنى كتير بعدها فى 
الاختيار بين الفرص اللي كانت متاحة قدامي سواء في الشغل أو الدراسة. 

حتى في علاقتي بجوزي دايما بشرح له إني Uo‏ عندي القيم دي مهمة 
جدا فأرجوك ساعدني إني أعيش بيهم وانا كمان أساعدك في القيم بناعتك 
عشان نعيش مبسوطين»» وده كان بيخليه ممكن في مرة يعمل حاجة فيها 
مغامرة - حتى لو هو مش عايزةا أوي .— عشان عارف إن شعور المغامرة 
ده أنا بحبه في الحياة والروتين بيقتلني. - 

فاللي عايزة أقوله إن عشان بيقى عندك حكمة في قراراتك» لازم تحددي 
الأول إيه 2 العليا في حياتك وتختاري الاختيارات اللي هتساعدك 
تحققيها ود تعيشي بيها سواء في جوازك صحابكء اختيار مدرسة eM‏ 
شغلكالخ. 

i E A‏ اللي سيندريلا أخدتها ورتبتيهم» هتلاقي إن 
لو إنتى مثلا شخص قيمة المغامرة عندك عالية أوي» مش هتاخدي نفس 
القرارت زي الشخص اللي القيمة العالية عنده هي الأمان! مش هتشتري 
نفس العربية ولاهتسافري نفس السفرية ولا هتستثمري في نفس المشروع! 

ولو إنتي اختارتي مثلا إن اكتر إحساس ماتحبيش تحسي بيه هو الشعور 
بالفشل» احتمال تلاقي نفسك بتختاري اختيارات في حياتك مفيهاش 
تحدي أوي عشان ماتتعرضيش للشعور بالفشل. | 

ولو إنتي مثلا اختارتي الشعور بالرفض في الأول» ممكن تلاقي نفسك 
بتختاري دايما تروحي الأماكن اللي فيها ناس شبهك عشان ماتتعرضیش 
لإنه حد يحسسك بالرفض! 

المقصود من كل الأمثلة دي» إنك تشوفي إزاي القيم العليا في حياتنا 
بتعتبر البوصلة اللي بتح ركنا أو بتأثر على قرارتنا بشكل يومي. $23 

ما قلنا المشكلة الأولى بتحصل أما بنلخبط بين «القيم» t, BL. JI s‏ لتحقيق 
القيم دي! وحل اللخبطة بيبقى بإنك تحددي قيمك عن طريق التمرين بتاع 
سیندریلاء وبعد ما تحدديها تسعى e]‏ تعيشى بيها في اختيارك «للوسائل؛ 
فى حياتك. | I‏ 
ساعات بتظهر مشكلة تانية في منظومة القيم بتاعتنا وبيحصل نتيجتها 
لخبطة جامدة» وهي مشكلة: تضارب القيم! 
تضارب القيم يعني مثلا: واحدة اختارت «التميز؛ قيمة عالية جدا عندهاء 
وفي نفس الوقت اختارت اكتر شعور من القائمة التانية مش عايزة تحس 
بيه هو «النقدا» طيب الترتيب ده ممكن يكون نتيجته إيه؟ ممكن تكون 
نتيجته إنها تعطل !.ليه؟ OY‏ كل ما الإنسان عامة هيتميز أكتر كل ما الناس 
هتعرفه اكتر» وکل ما الناس هتعرفه اكتر كل ما هيكون مُعرض أكتر للنقد 
من الغير» دي ضريبة النجاح والتميز عامة» فلو الإنسان ده أكبر مخاوفه 
Y»‏ خلاص مش مستاهلة» كفاية تميز لحد كده!» فهيعطل ! 
مثال تانى: لو واحدة عندها قيم عالية جدا «الحب» و«الحرية»» ممكن 
ساعات القيمتين دول يتضاربوا ويعملوا لها مشكلة» لو هي مثلا ماتقېلتش 
٠‏ فكرة إن الحب أحيانا بيكون ez‏ إضافي معاه شوية تضييق لحريتها: 
اهتر جعي إمتى ؟ بتعملي ايه؟ ماكلمتتيش Ta‏ بلاش اللبس ده» وهكذاء 
عشان خطيبها/ جوزها خايف عليها أو بيظهر اهتمام. لو هي مافهمتش 
ده مسخنق وهتحس إنها فقدت قيمة الحرية» وممكن تقرر إنها تسيب 
الشخض ده عشان ترجع حرة تاني» بس ساعتها غالبا برضه هتعب لأنها 
طب إيه الحل؟. 
الحل في تضارب القيم G‏ أولا أكون واعية للقيم اللي بتحركني أصلاء 
وثانيا إني أما ألاقي قيمتين عندي بيتضاربوا ‏ زي الأمثلة اللي فاتت دي 
- يبقى لازم ساعتها اخد قرار #واعي؛ هقدم انهي قيمة عن التانية وليه؟ 

i; Qe deni الال ريط ون لقن‎ attend? vi 

بين القيم دي هيساعدني اكتر في تحقيق أهدافي! فمثلا في المثال الأول: 
و أناعندي قيمة التميز عالية؛ يبقى لازم أبقى فاهمة إن في ضريية واكون 
مستعدة لها نفسياء اتحكم في مشاعري وأفكاري ud‏ تبدأ الناس تنتقد أو 
07 إن هيكون في غيرة أو عدم تقبل من بعض الناس لأي حد 
مختلف أو متميز عنهم» أتفهم إن نجاحي وتميزي في ناس هتستقبله كويس 
ligi‏ حك مما لاق تونب ونان sigla‏ 

ده طبيعي والمفروض أكون مهيئة له عشان ماعطلش. 

وفي المثال التاني: لو UT‏ عندي تضارب بين الحرية والحب» يبقى لازم 
a EE‏ فوم عقدنها من لزاني في Joe JÀ‏ 

مثلا. ولو قررت إني عايزة أكمل في العلاقة دي» يبقى مهم جدا إني 

أشرح للطرف الاي تنب اتيم عندي عشاذيفهم إن لمشكلة مها 
علاقة بمدى حبي له هوء أد ما ليها علاقة ! بقيمة الحرية عندي أنا. مهم 
asl. e‏ لع A‏ اي ل علدنت عاك در 
المساحة اللي تخليني ماحسش إني فقدت حريتي تماما واتخنق. ولازم 
أنا كمان بيني وبين نفسي أتفهم إن في قيم تانية بتعلى عندي دلوقتي - - زي 
الحب أو التقدير مثلا ‏ وإني محتاجة استمتع بيهم بدل ما أبقى متضايقة 
من غيرهم! من الآخر كده لازم أكلم عقلي كتير عشان مايهنجش من 
تضارب القيم جوايا! 

ساعات كمان ممكن حد يلاقي إن ترتيب القيم عنده مش متضارب ولا 
حاجة بس مش مساعده إنه يحقق أهدافه. يعني مثلا: واحدة طول عمرها 
معندهاش قيمة الصحة عالية في حياتهاء بالتالي مهملة في صحتها وبتتعب 
كتير ومش بتعرف تشوف شغلها أو أي هدف حطاه لنفسها! لو البنت دي 
بقى عندها وعي بترتيب القيم بتاعتها وشافت إنها مدية قيمة الصحة رقم 
to‏ وفهمت إزاي ده بيعطلهاء ممكن ساعتها «بوعي وتركيز؛ ايم 
من القيمة دي وتاخد قرارات أفضل لصحتها وتعود نفسها على كده! يعني يعني 

تغير ترتيب القيم بتاعتها عشان تحسن جودة حياتها كلها. 

وممكن واحدة تانية تضيف للقيم بتاعتها قيمة ماكنتش عندها أصلا Š‏ 
زي المغامرة مثلا - عشان هى على وشك الهجرة أو شغل جديد أو حتى 
محتاجة تكسر الروتين شوية وتخرج من دائرة الراحة بتاعتهاء وهكذا. 

فالخلاصة في قصة القيم دي إنك محتاجة Y‏ خطوات: 

١-تبحثي‏ إيه القيم اللي بتحركك وترتبيها (رتبي القايمتين اللي سيندريلا 
أخدتهم جنب بعض) | 

Jes‏ نفسك: هل الترتيب ده هيساعدني إني أحقق اللي أنا عايزاه 
ولا فى حاجات متضارية أو حاجات محتاجة أعليها شوية؟ أو حاجات 
مش موجودة وعايزة أضيفها؟ 

وعقموم ممعم ووم مهوده 

تاخحدي القائمة الجديدة دي وتخليها هى البوصلة المحركة لقراراتك: 

وخليكي ed je‏ إنتي محتاجة تسيطري على حياتك! على مشاعرك 
وعلى قيمك! وأي ترتيب عايزة تغيريه أو قيمة عايزة تضيفيهاء هتحتاج منك 
وعي وتركيز وتدريب فترة عشان تتحول للبوصلة الجديدة اللي بتستخدميها 
أوتوماتيك. المهم تبقي فاهمة إنك تقدري تعملي ده» لأن القيم دي مش 
حاجة اتولدتى بيها فى جيناتك وعمرها ما هتتغيرء القيم بتاعتك وعادتك 
من فترة للتانية» والإنسان اللي مش واعي ولا مسيطر على القيم اللي بتأثر 
فى سلوكه وقراراته» بيبقى متخبط جدا في طريقه لمعرفة وتحقيق بصمته 
ومراد ربنا منه! l‏ 

المقابلة التاسعة - المعتقدات والمعانى: 
al‏ أهلا إيه المفاجأة السعيدة دي؟ نفيسة ودرية مرة واحدة؟ ازيكم؟ 
وازيك يا سيندرياا؟ 
= كلنا كويسين» لا مش كلناء نفيسة ودرية كان عندهم مشكلة مضايقاهم» 
وبما إني بقيت عاقلة وسوية نفسيا جبتهم لك تتكلمي معاهم لأني لو حاولت 
أساعدهم أنا بنفسي مش هعرف إنتي عارفة هما طول عمرهم أغبية جدا! 
- أغبية؟ كده إنتي عاقلة وسوية نفسيا؟ طيب ماشي» خير يا بنات؟ 
= مفيش خیر» زي ما سيندريلا قالت لك إحنا طول عمرنا أغبية جدا! 
وإحنا في المدرسة ماكناش شاطرين خالص» وبعد ما كبرنا حاولنا نشتغل 
وبرضه ماعرفناش» ودلوقتي كل ما يجي لنا عريس يطفش من غبائنا... 
فقلنا نجيلك LY‏ بصراحة شايفين سيتدريلا عقلت كتير عن قبل JS‏ 
كويس إنها عقلت! طب إنتو عرفتوا إزاي إن العرسان بتطفش من 
غبائكم؟ 
= عشان إحنا أغبية» فعلا أغبية! 
طب إنتو عايزين مني إيه دلوقتي؟ نفك الغباء ده ولا إيه المطلوب؟ 
3 لا مش مهم نفكه! إحنا عايزينك تحولي كل الناس لشوية أغبية: 
بس يبقى غباءهم أكتر من غبائنا عشان أما نحط غبائنا جنب غبائهم يبقو 
هما أغبى بغباء! 
JE‏ 
= مانعرفش بقى شوفي Dal‏ | 
بصواء ببساطة ومن غير كلكعة» كونكم ماكنتوش شاطرين في المدرسة 
أو في الشغل أو في الجواز مش هي دي المشكلة... دي مجرد أحداث 
بتحصل فى حياتكم. المشكلة الحقيقية هي المعاني والمعتقدات اللي 
بتحطوها للأحداث دي وبتر جموها بيها! هو ده اللي بيأثر على تصرفاتكم 
وأفكاركم وهو ده اللي هيأثر حقيقي على حياتكم في المستقبل. 


= يعنى إيه؟ 

- يعني القصة مش إننا نغير الأحداث بإننا نخلي الناس كلها غبية S‏ 
pu‏ بالعافية مثلاء القصة إننا نغير ترجمتكم انتو للي بيحصل واعتقادكم 
14.5 

= يعني إيه؟ 

- هحكي لكم حاجةء وأنا أدكم كده حبيت واحد» كان ساحر برضه 
إسمه «ويزارد أوف أوز». كنا بنحب بعض جدا وكل حاجة كانت جميلة: 
لحد ما في يوم لقيته سابني من غير مقدمات.وراح حب واحدة تانية! اليوم 
ده حسيت إنه قتلني وقتل جوايا كل راجل في الدنيا ممكن يبقى كويس 
وعبنده وفاء! الموقف كان مؤلم جدا لدرجة إني ترجمته ساعتها ob‏ كل 
الرجالة خاينين وملهومش أمان! وبالتالي أما كنت بحس بمشاعر ناحية أي 
راجل عايزة يتجوزني بعد کده» كنت بقول لنفسي ده راجلل يعني ملوش 
أمان» وكنت بدور في تصرفاته على أي حاجة تأكد الفكرة اللي عندي دي! 

= عشان كده إنتي ماتجوزتيش؟ 

بالظبط! الاعتقاد بإن كل الرجالة ملهومش أمان. خلاني ماشفش أي 
حاجة كويسة في أي راجل قابلته! وعشان كده tll i‏ المعاني والمعتقدات 
و يد بار ec Ugo Ade‏ | 

> بس ما هما كل الرجالة خاينين وملهومش أمان فعلا! 

بصي يا درية» التعميم جميل جدا ومفيد في الحاجات البسيطة في 
iL‏ الإنسان» يعني سيندريلا اللي قاعدة دلوقتي مستنياكم جوه التلاجة 
بتاعتي دي» فتحتها إزاي؟ شافت الإيد بتاعت التلاجة» وبالرغم من إنها 
اول مرة تشوف تلاجتيء إلا إنها كانت متأكدة إنها لو مسكت الإيد دي 
وشدت» التلاجة هتتفتيح! طيب جالها منين التأكد ده؟ لأنها عندها خبرة! 
ag‏ الوا عات برل مرا ge dg Ue‏ 
ومتأكدة إن التلاجة بتنفتح بالطريقة دي حتى لو الإيد شكلها اختلف» صح؟ 

m 

أهو في فتح التلاجة أو الحاجات البسيطة في حياتناء تعميم التجربة 
بيفيدناء إنما في الجوانب المعقدة شوية في الحياة زي علاقتنا بنفسنا أو 

بالناس» التعميم ممكن يبقى a‏ ويسبب حاجة إسمها امعتقدات معوقة»! 

> يعني إيه؟ 

- يعني أنا أما اعتقدت إن «كل الرجالة خايئين» بسبب الموقف الصعب 
اللي اتعرضت ed‏ بقى الاعتقاد ده «معوّق» ليا فى حياتى. 

= يعني إيه؟ DET‏ 

- يعني بيعوقني وبيمنعني إني أتعامل مع ناس كتير حوالياء أو بيعوقني 
إني أعيش سعيدة ومتوازنة» أو أوصل للحياة اللي عايزة أعيشها أو اللي 
ربنا خلقني عشانها! 

- يعني إيه؟ | 

- يعني أنا في الآخر ماتجوزتش ولا بقيت أثق في أي راجل - حتى 
زمايلي في الشغل ‏ بسبب اعتقاد واحد عندي! والاعتقاد ده کان بسبب 
إني ترجمت وعممت خيانة الساحر أوز ليا على إن ده طبع كل الرجالة! 

- يعني إيه؟ 

- يعني مهم جدا ناخد LIL‏ من الاعتقادات اللي بنكونها كل يوم. مهم 
إن المعاني اللي بنحطها للمواقف اللي بتحصل لنا - زي إننا ماكناش 
شاطرين في المدرسة أو في الشغل أو معرفناش لسه نتجوز مثلا - تكون 
معانى بتساعدنا نتخطى اللي مضايقناء مش بتضايقنا اكتر! 

= يعني إيه؟ | 

- يعنى مش شرط يكون اللي حصل معاكم ده بسبب الغباء! مفيش حد 
غبي أصلاء في أنواع ذكاءات مختلفة! ممكن يكون ببساطة بسبب إنكم لسه 
مش فاهمين نفسكم أو مش عارفين قدراتکم» أو إنكم محتاجين تتعلموا 
شوية مهارات اجتماعية: أو إن العرسان مكنوش مناسبين أو أو... في معاني 
كتير مختلفة للأحداث اللي بتحكوها دي» ولو فكرتوا فيها هتساعدكم أكتر 
من إنكم تشوفوا إن كل ده جصل بسبب إنكم أغبية! 

EDT 

- يعنى... تصدقوا إنكم أغبية بجد! 

MMS aea‏ حدي اخواتك وغورررري يا سيندريلا! 

معناها إيه دي؟ 


في فيلم أمريكي إسمه The Prisoners‏ قصته بتدور حوالين جرائم 
خطف أطفال؛ كل شوية طفل بيتخطف والبوليس طبعا طول الفيلم بيبحث 
عن اللي ورا الجرايم دي وفي الآخر خالص بيكتشف المجرم! المجرم 
عبارة عن ست عجوزة قصتها باختصار إنها كانت طول عمرها متدينة 
جدا وبتدعو الناس للتدين لحد ما ابنها الوحيد مرض ومات بالسرطان! 
وقتها هي ترجمت الموقف ده على إنه ربنا بيعاقبها أو بيكرهها بالرغم من 
كل اللي هي بتعمله عشان تحبب الناس فيه! ده #المعنى» اللي هي حطته 
لمرض وموت ابنها واللي بناء! عليه قررت تنتقم وتشن حرب على ربنا 
(استغفر الله) وتقضي سنين حياتها بتخطف الأطفال من أهاليهم وتقتلهم 
أو تحقنهم بحاجات تخليهم مرضى نفسيين! 

المثال بتاع الفيلم ده وإن كانت قصته متطرفة شويتين بس هي بتعبر جدا 
عن الفكرة اللي عايزة أقولها: معتقداتك والمعاني اللي بتحطيها للأمور 
بتفرق جدا في حياتك! 

والتحدي اللي كتير بنقع فيه هو: 

- أولا: إننا مش مسيطرين على العنصر ده - المعاني والمعتقدات - 
في منظومة تفكيرناء يعني أوقات كتير بنبقى مجرد «مفعول به؛ مش مركزين 

ثانيا: إننا بنتعامل في حياتنا اوتوماتيك وعادي جدا بالمعاني اللي 
بنتكون دي - واللي جزء e‏ منها ساعات بيبقى ترجمة خاطئة للآمور- 
وبننسى إننا إحنا أصلا اللي حطينا المعنى للموقف» وإنه مجرد معنى من 
بين معاني تانية لنفس الموقف» مش أمر واقع ولا حاجة! 

يعنى إيه مجرد معنى من بين معاني تانية لنفس الموقف؟ 

في عبارة مهمة قالها عالم اسمه ألفرد كورزيبسكي يتقول The map‏ 
sis not the territory‏ أو الخريطة ليست هي الأرض. العبارة دي ببساطة 

معناها إننا في حياتنا مش بنستجيب ولا بنقرر هنتصرف إزاي فى المواقف 
المختلفة على أساس الواقع اللي هو «الأرض» الحقيقيةء إنما إحنا بناخد 
الأكشن والقرار على أساس «الخريطة» اللي جوانا للواقع» أو تفسيرنا 
ونظرتنا إحنا للواقع! وزي ما ممكن يكون في خرايط دقيقة وخرايط مغلوطة 
لنفس الأرض أو البلدء ممكن يبقى في تفسير دقيق وتفسير مغلوط لنفس 
الموقف» وممكن نفس الموقف كل واحدة فينا ترسم له خريطة أو تحط 
له معنى مختلف تماما عن التانية. 

يعني مثلا في الفيلم cos‏ موت الإبن الست حطت له معنى إن ربنا مش 
بيحبهاء في حين إن واحدة تانية ممكن تحط له معني عكس كده بالظبط! 
ممكن تفكر مثلا إن ربنا بيحبها فبيبتليها! المعنى الأول خلاها ست مجرمة 
وبقيت عُرضة إن ربنا مايحبهاش فعلا! والمعنى التاني خلاها بالعكس» 
تصبر على الإبتلاء وترضى فربنا يحبها أكتر ويعوضها كمان! ده معنى» 
وده معنى تاني لنفس الموقف! وكل معنى منهم هيفرق كتير في القرارات 
وجودة الحياة اللي بعد كله. 

مثال تانى: راجل خان مراته» ممكن فلانة تحط معنى إن هي اللي 
وحشة وزوجة مش كُفء فتكره نفسهاء وفلانة تحط معنى إن الرجالة كلهم 
خاينين ووحشين وهي اللي فلة فتكره كل الرجالة» وعلانة تحط معنى إن 
ده درس ليها عشان تبقى أقوى وماتمحورش حياتها حوالين edm‏ وفلانة 
وفلانة وفلانة» معاني كتير ممكن نطلعها من نفس الموقف وكل معنى 
فيهم هيغير نظرتنا ورد فعلنا وقرارنا تجاه نفس الموقف! 

مش بس المواقف! حتى القيم اللي اتكلمنا عنها قبل كده! نفس القيمة 
ممكن جدا يبقى معناها مختلف عندي وعندك! أنا وإنتي ممكن يكون عندنا 
قيمة الحب مهمة جدا مثلا! إنما أنا معنى الحب بالنسبة لي إن جوزي 
يساعدنى فى البيت ويدعمني في طموحي وأهدافي» وإنتي معنى الحب 
بالنسبة لك إنه يقولك كلام حلو ويجيب لك هدية حتى لو مش بيساعد في 
البيت! فلو أنا وإنتي مش فاهمين المعاني دي عندنا ممكن جدا مانعرفش 

نوصلها لأزوجنا ونعيش طول عمرنا بناخد منهم حب بس مش بالمفهوم 
بتاعنا فمش شايفينه! وقيسي على المثال ده مفهومك عن معنى الإحترام؛ 
أو الإنجاز أو الصحة أو أي قيمة من قيم حياتك! 
طب السؤال: هو أنا اللي بختار المعنى بتاع الموقف؟ أينعم! الإنسان 
هو اللي بيحط المعانى أو الترجمة للمواقف وبياخد قرارات على أساسها! 
والمعاني دي إما بتساعدنا نكون أحسن أو بتدمر حياتناء زي بطلة الفيلم! 
وأحيانا كمان في معاني منهم بنكبرها وبتعممها جذا «الحياة كذا. :. الرجالة 
۰ كذا... الفلوس كذا...» وبنحول الكلام ده لمعتقدات وأمثال بقى ونعيش 
بيهم بإيمان لا يتزعزع! «اللي تتجوز يوم الأربع» على بيت أبوها ترجع؛ 
تخيلوا في مثل بيقول كده وفي ناس بتصدقه؟! يعني نلغي يوم الأربع من 
الأسبوع بسبب المثل ده؟! ما هو لو يوم الأربع بيعمل مشكلة والاتنين 
الكوافيرات قافلين يبقى الأسبوع اتضرب كده يا معلم. 





كل التعميمات خطيرة» بما في ذلك هذا التعميم ذاته» ) 
gs cem‏ 





حد هيفكر: بس اختيار المعنى أو المعتقد مش بالسهولة دي» هو المعنى 
SSS CSS SEC Md‏ 
بختاره! 
۰ الكلام ده مظبوط فعلا مافيش حاجة سهلة؛ بس زي ما اتعودنا نتحكم في 
مشاعرنا والقيم اللي بتحركناء ممكن نتعود نسيطر على المعاني والمعتقدات 
اللي في حياتنا ونحاول 553 0 معاني ومعتقدات جديدة تساعدنا نعيش 
بجودة ونحقق مراد ربنا منا. 


إزاي؟ خلينا نشوف إزاي المعني بيتكون أصلاء وإيه الحاجات اللي 
بتأثر في 42 62 P‏ ذه 


ابنى 23 بيت متين! 


بشكل عام أي اعتقاد عندنا بيقى في الأول مجرد فكرة» بس أما بنتعرض 
لتجارب أو بنشوف أو نسمع أو نقراعن تجارب غيرنا بت بتتحول الفكرة دي 
| لاعتقادء كأنك بنيتي بيت كده! الفكرة بتبقى هي سقف البيت» والتجارب 
اللي مريتي بيها أو سمعتي أو قريتي عنها بتبقى هي العواميد اللي بتخلي 
CAR‏ ده يقفا call y‏ على بعضه بعد E gll bo‏ «اعتقاد»: 

يعني مثلا: : فلانة معتقدة إن جواز الصالونات حاجة وحشة جداء وبناء 
عليه قررت إنها عمرها ما هتتجوز بالطريقة دي! طيب جالها مين ع الاعتقاد 
د ا لامي إن جواز الصالونات فيه 
مشاكل أو إن اللي اتجوزوا بالطريقة دي كتير منهم مش مبسوط؛ بس مع 
كل كلمة سلبية سمعتها عن جواز الصالونات» مع كل مشكلة عاشتها مع 
صاحبتهاء مع كل تجربة شافتها مثلا في التليفزيون أو الواقع» اتحولت 
الفكرة دي لاعتقاد! واتبنى على الاعتقاد ده سلوك وقرار» فبقيت بترفض 
من بابه أي عريس جاي لها بالطريقة دي. 

مثال تانى: : واحدة جت لي بتشتكي إنها شايفة نفسها ملولة جدا ومش 
بتقدر تكمل أي حاجة للآخرء والاعتقاد ده خلاها تبطل تبدأ أي حاجة 
أصلا لأنها عارفة إنها مش هتكملها! 

السؤال: ja y f‏ الاعتقاد ده صب ولا TRIS‏ عي ثعلا كدة ولا مان 
مظبوط ؟ 

الإجابة: مش مهم! الأهم: هل الاعتقاد ده مساعدها ولا معطلها؟ 
طالما معطلها يبقى هي محتاجة تغيره.. .. محتاجة تبني #بيت» جديد... 

ion oa‏ تفكر #فكرة) جديدة عن نفسها تساعدهاء وبعدين تحاول تد 
الفكرة دي بعواميد متينة وكتيرة عشان الفكرة دي تتحول «لبيت؟ أو لاعتقاد 
ديد عن نفسها! 
يعني مثلا: ممكن تحاول تفتكر أي -حاجة عملتها قبل كده وكملت فيها 
فترة calo do‏ علاقة مع صديقة» دراسة ممله» أي حاجة - حتى لو بسيطة 
- ألزمت نفسها بيها لحد ما خلصتهاء كدة هي كونت افكرة» مختلفة عن 
فكرتها الأولى» بدأت تعمل اسقف» مختلف. . 
فاضل إنها تدعم الفكرة الجديدة دي بتجارب أو «عواميد؛ عشان 
تسولها لاعتقاد! 
كل مرة قتمرز نفسها بتجربة وتكمل فيها للأخر (حتى لو بدأت بهدف 
بسيط بمدا)» كل مرة هتفكر نفسها إنها قدرت تكمل في الحاجة الفلانية» 
كل مرة حذ هيشجعهاء كل مرة هتقرأ كتاب بيتكلم عن الموضوع ده. أو 
تحضر محاضرة تعلمها إزاي يكون عندها مثابرة» كل مرة هتركز إنها تزق 
نفسهأ شوية برة دايرة الرااحة بتاعتها وتاخد خطوة جديدة» كل خطة هتواظب 
عليها مع كوتش أو صديقة» كل تجربة هتمر بيها أو معلومة مختلفة تدعم ١‏ 
فكرة إنها عندها «مثابرة» هتبقى بتكون عواميد جديدة» هتبقى بتقوي الفكرة 
al‏ القت SS‏ مرا بون سرد لكر عابر اموا قا أو kon‏ 
وتبقى كده هي بنت بيت جديد! 
عليب هل كل البيرت زي بعض؟ إيه اللي بيخلي فلانة تبني بيت جميل 
ومتين وتقدر تعيش فيه سعيدة» لكن التانية تبني بيت ضعيف يقع فوق دماغها 
في أي لحظة؟ إيه اللي خلى فلانة تشوف إن خيانة جوزها ليها إبتلاء أو 
تجربة بتتعلم منها حاجة» إنما التانية شافته قدح فيها هي شخصياء والتالتة 
كونت معنى إن الرجالة كلها عايزة الحرق! إيه اللي خلى فلانة تكون معتقد 
كويس عن الجواز لكن التانية د تبقى شايفة الجواز فيه سم قاتل؟ 
فى اجنين مهومن Mace, I nalla pe ar‏ 
..١‏ الحالة النفسية بتاعتك وإنتي بتبني البيت» أو وإنتي بتحطي المعنى 

وبترسمي الخريطة للموقف. اللي عندها سيطرة على حالتها النفسية ‏ زى 
ما شرحنا قبل كده - وعندها توازن نفسي وسّكيئة ومتعودة تهدّي نفسها 
الأول قبل ما تفكر وتاخد قرار» أكيد أما تكون معانى للمواقف وهى هادية: 
هتختلف تماما عن اللي طول النهار ماشية بحالة الطوارئ فى دماغها... 
و de‏ دور الضحية.. أو طول jl‏ بتصدر أحكام على Jc‏ 
على غيرها... أو عندها أي كلبش مقيدها ومخليها مش سعيدة من جواهاء 
فعلى طول بتشوف إن دي قاصده تحرجهاء ودي غيرانة منهاء وجوزها لما 
نسي يجيب اللبن يبقى مش مهتم بيهاء وتقعد بقى تفتكر كل دليل على عدم 
اهتمام جوزها وبعدين تدخل على عدم اهتمام أهلها وصحابهاء وتضرب 
كل المواقف دي في الخلاط فتطلع بمعتقد رهيب إنها مكروهة ومنبوذة 
ونغني كلنا كتاب حياتي يا عين! 

توازنك الداخلي وحالتك النفسية بيأثروا جدا على تفسيرك للأمور! 
بالتالي أول حاجة عشان تعرفي تلاقي معنى إيجابي من التجربة مهما 
كانت سيئة» مهم جدا إنك تهدي وتسيطري على كلابشاتك ومشاعرك 
وبابا غنوجك قبل ما تحللي وتفكري! ومرة تانية» تسيطري على مشاعرك 
مش معناها تكبتيهاء بالعكس» حسي بمشاعرك وافهميها وخرجيها سواء 
بالكتابة أو مع صديقة أو متخصص أو مع الشخص اللي ضايقك نفسه 
لحد ما تهدي وتوصلي لاستقرار في مشاعرك يخليكي تقدري تفكري في 
معاني كويسة ممكن تتعلميها من التجربة. 

؟- تانى حاجة بتفرق في جودة البيت أو المعنى اللي بيتكون في أي 
موقف» هى مدى جودة وتنوع «العواميد؛ اللي البيت ده قايم عليهاء أو 
بمعنى E‏ مدى جودة وتنوع المعلومات والتجارب المتخزنة جوه مخك 
- سواء إنتى عيشتيها او سمعتي أو قريتي عنها - واللي بتلاقي نفسك لما 
بتتحطي في موقف ماء بترجعيٍ لها. 

لما بتتعرفى مثلا على واحدة مغربية بترجعي في منك للقصص 
والمعلومات اللي تعرفيها عن المغارية عشان تشوفي هتتعاملي معاها 

إزاي» فلو كان أقصى معلوماتك اللي سمعتيها من صاحبتك عنهم إنهم 
بخلاء مثلاء هتتعاملي بطريقة مختلفة عن اللي تسمع عنهم الكرم وعن اللي 
إتعلمت إنها ماينفعش أصلا تعمم لأن كل شعب فيه الكويس والوحش! 

عشان كده بتلاقي الشخص اللي له تجارب كتير في الحياة ومعارف 
مختلفين وثقافات متنوعة؛ بيحتك مثلا بجنسيات مختلفةء بيق رأ في مجالات 
متعددة وهكذاء بتبقى عادة معتقداته والمعاني اللي بيحطها في حياته وبالتالي 
قراراته أفضل جودة من الشخص اللى أفقه ضيق جدا أو أقصى معلوماته 
هما المسلسلات والأفلام ودايرة الصحاب اللي شبهه! الأولاني عواميده 
عبارة عن خرسانة (خليط أسمنت وزلط وميه) Lalas g‏ حديد تسليح. إنما 
التاني عواميده أسمنت يس فالبيت كله هيقع فوق دماغه! 

هديكي مثال تاني: 

ساعات بيبقى في جروب أصحاب معظمهم مطلقات مثلاء وتلاقي 
الناس بتنصح البنت المتجوزة إنها ماتقربش منهم أوي عشان شايفين إنها 
كده ممكن تتطلق زيهم! أنا شخصيا شايفة إن النصيحة دي غريبة جدا 
وإن دلت على شيء فبتدل على نظرة المجتمع للمطلقة على إنها موبوءة 
هتعدي غيرهاء ونظرته للمتجوزة على إنها شخصيتها ضعيفة لدرجة إنها 
بسهولة جدا هتقلد تجربة غيرها اللي لم توفق في الجواز! 

الحقيقة إن لا المطلقة موبوءة: ولا المتجوزة ضعيفة! الفكرة كلها إن 
قناعاتك عن الجواز هتتشكل بناء على مدى تنوع التجارب اللي عيشتيها 
أو سمعتي عنها! المطلقة مش مريضة ولا وحشة ولا أي حاجة من اللي 
المجتمع بيشوفها! هي مجرد بني ءادمة مرت بتجرية وفشلت فيهاء ممكن 
فشلها يكون D SS‏ عندها اعتقادات سيئة عن الرجالة وعن الجواز» وممكن 
تكون اتعلمت معاني جميلة جدا من التتجربة! الفكرة كلها في قرارك إنتي 
وإنتي بتسمعي القصة بتاعتهاء هل بتفلتري اللي داخل في مخك وتسمعي 
من ناس تانية وتقري وتوسعي ثقافتك عن الجواز؟ ولا اختارتي تتبني 
تجربتها والمعاني اللي عندها زي ما هي وتعيشيها؟ في ناس کده! بتبدأ 

تعامل جو زها من اعتقادات صاحبتها عن الرجلء أو اعتقادات المسلسل 
أو الفيلم! وفي ناس تانية بتفلتر وبتحاول تكون اعتقادتها eC SAP‏ اللي 
هتساعدها «هي» في الوصول لأهدافها «هي»! 

وعشان أي واحدة فينا تقدر تون اعتقاداتها «هي» في الحياة بجودة» 
هتحتاج توسع ثقافتها ومعلوماتها وتصاحب ناس مختلفة وتمر بتجارب ٠‏ 
متنوعة وتقرا وتسأل» وكل فترة تقف ترتب التجارب دي والمعاني اللي 
اتكونت منها... نشوف نفسها هل بون معاني ومعتقدات تساغدها قي 
حياتها؟ ولا أرشيف المعلومات والتجارب كله إسود وبالتالي المعتقدات 
كلها معوقة ومحتاجة تتغير؟ 

واحدة هتقولي: «بيت إيه اللى جي تقول عليه؟ معتقدات إيه اللي 
ممكن تتغير! خليكي واقعية يا هبة اللي فيه طبع مش بيتغير ٠!‏ 

أهي الواقعية» دي هي شماعتنا الكبيرة! أنجح وأشهر ناس في العالم 
ماكنوش «واقعيين» في ميزان باقي الناس! إحنا ساعات بنهرب من الخوف 
من التغيير والمحاولة» بحجة إن دي «الواقعية»! 

المعتقدات المعوّقة عن نفسك وعن غيرك وعن الحياة ale‏ والمعاني 
السلبية اللي بترجمي بيها المواقف واللي بتعيشي بيها في حياتك بشكل 
يوميء بتأثر جدا على تصرفاتك وأفكارك واختياراتك وبالتالي على جو" 
حياتك كلها! سيطري على معتقاداتك يا فوزية ولمعيها ونضفيهاء بدل 
ما تترب لك الدنيا وتبوظ لك رحلتك لمراد ربنا منك. 

«الاعبقادات الراسخة هي أعداء الحقيقة» 
وه يأكثر خطرا من الأكاذيب» 

إنتى شايفة إيه؟ 


أنا مؤمنة جدا بكلمة شهيرة بتقول !What you focus on expands‏ 
يعني اللي هتركزي عليه هيكبر في عينك! 

والموضوع ده ^ ONE Dent te‏ ي المخ 
أسمه Reticular Activating system (RAS)JI‏ الجر ء ده في المخ عبارة 
عن فلتر بين العقل الواعي والعقل اللاواعى» مهمته إنه يأخذ تعليمات من 
عقلك الواعي وينقلها لعقلك اللاوعى. CAR‏ زې إيه؟ عارفه أما يكون 
نفسك في عربية هيونداي إلانترا مثلا فتنزلي الشارع تلاقيه فاجأة بقى كله 
عربيات هيونداي إلانترا! إزاي حصل feas‏ اللى حصل إنه هو هو نفس 
الشارع ماتغيرش والهيونداي إلانترا اللي نفسك فيها كانت طول الوقت 
موجودة» إنما إنتى أما قررتى إنك نفسك c‏ ال RAS‏ ده إدى تعليمات 
لعقلك إنه يركز على النوع ده تحديدا من العربيات» فعقلك خلاكي تشوفيها 
كتير لأنك «عايزة» تشوفيها! 

فالخلاصة إن ال RAS‏ ده مسؤول عن إنه يجيب لك الصور والمعلومات 
اللي إنتي عايزة تركزي عليها! هو اللي بيخليكي تسمعي صوت ابنك من 
بين دوشة الولاد كلهم وإنتي رايحه تجيبيه من المدرسة لأنك عايزة تلاقيه 

هو اللي بيعمل فيلتر للاصوات والصرر c‏ اللي جرال امان من 
كل حاجة تدخل! 

طيب إيه علاقة ده بموضوع المعاني والمعتقدات؟ العلاقة إن من 
الآخر كده مخك عامل زي جوجل بالظبط! لو كتبتي فيه «عايزة اتفرج 
على إباحية» هيجيب لك كل الإباحية اللي إنتي عايزاها! ولو كتبتي «عايرة 
مواقع مفيدة» هيجيب لك برضه اللي إنتي عايزاه! udo‏ « لو عايزة تقنعي 
نفسك إن الرجالة كلهم خاينين» أو إنك فاشلة وكسولة» أو إن ابنك أغبى 
ولد في الدنياء أو إن محدش بيحبك» هتقدري تعملي كده حتى لو العالم 
كله حواليكي شايف عكس los‏ ليه؟ عشان ال RAS‏ بتاع مخك هيجيب 
لك كل دليل على الفكرة اللي في دماغك عشان يقويها. والعكس صحيح. 


YA 


عشان كده لو عايزة تسيطري على معتقداتك وتبنى قناعات - عن 
نفسك وعن الحياة - تفيدك في تحقيق مراد ربنا منك» وجهى ال RAS‏ . 
بتاعك صح! خليه يدور لك على معلومات وتجارب وقصص تبنى عندك 
قناعات كويسة. 





7 نصبح نحن ما نفكر ونعتقد 4,3( 
إيرل نايتنجيل 


يعني اعمل 43 دلوقتي؟ 
١‏ - هاتي قلم واكتبي الأحداث المهمة اللي أثرت عليكي في حياتك 





۲ - بعد كده قيّمي المعاني دي: المعنى اللي تلاقيه بيساعدك وبيشجعك 
تطوري حياتك يبقى جميل» والمعنى اللي بيوقفك عن تحقيق مراد ربنا منك 
والاستمتاع بالحياة يبقى لازم يتغيرا i]‏ اللي حطيتي المعنى: وإنتي اللي 
| تقدري تغيريه وتحطي غيره! جربي تاخدي الحدث المؤلم اللي حصلك 
ده ~ زي الطلاق مثلا ‏ وتحطيه في برواز مختلف» تديله معنى أحسنء 
ولو مفيش معنى أفضل في بالك» فكري: لو شخص سعيد وراضي في 
uoce‏ عن ui) ila cei‏ مد اتوي معدن يكرد بخ بعت 
إيه ساعده i‏ في الموقف؟ 

LY‏ بعد كده» ابدأي ادعمي المعنى الجديد ده بأفكار وتجارب تقويه! 
إسالى نفسك: : إيه المصادر والتجارب اللي أنا محتاجاها عشان ابنى معتقدات 
جديدة أو حتى عشان أنجح في الموضوع الفلاني؟ إيه التجارب اللي عايزة 
أتعرض لها عشان تفيدني في حياتي أو حتى تضفي عليها جو من السعادة 
والمرح والمغامرة يساعدني أكمل الطريق؟ هل مثلا محتاجة أقوي علاقني 
بربنا عشان أغير نظرتي في البلاء ده ولا أزود معارفي من الناس الناجحين 
في جوازهم عشان أغير فكرتي عن الجوازء ولا استشير حد درس نفس 
الدراسة قبل كده عشان أكون صورة دقيقة عنها؟ مين الناس اللي حواليا 


YYA 


رهل كلهم شبهي ولا بصاحب ناس مختلفة عشان أو 


التجارب فی حياتى؟ سع مدراكي وأنوع 


في النهاية افتكري حاجتين: أولا إن في دايما جانب كويس لأي تجربة» 
وده لأن كل حاجة بتحصل بقدر الله وفيها حكمة وغاية وخير ليكي حتى لو 
إنتي مش عارفه تدركي ده دلوقتي. ساعات كتير بنفهم الحكمة بعد سنين» 
وساعات بنعيش ونموت مش شايفين الحكمة من كتر ما إحنا مركزين على 
' المعاني السليية للتجربة ومش باصين للصورة الأكبر. 

وثانيآ: افتكري إن إنتي:قوية ومسؤولة! عايزة تسيبي بصنمة وتعيشي 
على مراد ربنا منك ويبقى عندك حكمة ورؤية في قراراتك؟ اسك 
الريموت كونترول بتاعك في إيدك! سيطري إنتي على مشاعرك وقيمك 
ومعتقداتك عشان تساعدك! افتكري إن إنتي «فاعل» مش «مفعول cta,‏ 
وإن مفيش معنى لأي موقف إلا المغنى اللي إنتي بتتحطيه! غيري المعنى 
هيتغير الشعور هيتغير التصرف هتتغير النتيجة وهتتغير حياتك» وها إنتي 
أمرأة جديدة كل يوم! 0 


YYA 


الفصل الثامن 
TPI‏ 





UO 
اعندما نعيش لذواتنا فحسبء تبدو لنا الحياة قصيرة ضئيلة» تبدأ من حيث بدأنا نعي‎ 
عندما نعيش لغيرناء أي عندما نعيش لفكرة فإن‎ Ul عمرنا المحدود!‎ ; 
بلة عميقة تبدأ من حيث بدأت الإنسانية وتمتد بعد مفارقتنا لوجه هذه‎ 

; أضعاف عمرنا الفردي في هذه الحالةء نربحها حقيقة لا وهما' 
سيد قطب 


وتنتهي بانتهاء 
الحياة تبدو طو 
الأرض! إننا نربح 





المقابلة العاشرة ‏ الأثر: 


= شوشوء شجن شجنء أشجانو. أشجانتنا كلنا! 
- إزيك يا سيندريلا وإزي نفيسة ودرية؟ 
= نفيسة ودرية بقو تمام» ظبطهوملك على الأخر! شرحت لهم موضوع 
السيطرة والحكمة وكلمتهم حتى عن الكلابشات والتوازن والحاجات 
اللي أخدناها قبل كده. UT‏ سعيدة بجد! | 
سعيدة عشان النهاردة آخر مقابلة بينتا؟ . 
Y =‏ طبعاء ده إنتي هاتوحشيني جدا! بس LÍ‏ ساعدت نفيسة ودرية 
" وفهمتهم كل الحاجات اللي أخدناها مع بعض» حسيت إن فيا حاجة متغيرة. 
حسيت إنى رجعت سيندريلا بتاعت زمان» مش سيندريلا السلبية اللي 
بتوافق على كل حاجة؛ Yy‏ سيندريلا اللي كانت جايالك كارهة عيشتها 
وعايزاكى تعملى لها سحر... لأء رجعت بجد مبسوطة من جوايا زي ما 
كنت وأنا صغيرة! | 
n‏ طب وإيه اللي اتغير؟ 
- اللي اتغير إن الدنيا بقيت واضحة أكتر! اكتشفت وأنا بكلمهم إني بقيت 
| فاهمة نفسبى وعارفه هي محتاجة إيه عشان يبقى عندها توازن. اكتشفت إن 
يقة كلامي وتفكيري اتغيرت» ماصدقتش نفسي وأنا بقول لدرية مش 
كفاية إنك تكوني متجوزة أو تكون علاقتك بجوزك حلوة عشان تكوني 
كيدا لازم يكون عندك علاقة كويسة مع نفسك ويكون ليكي صحاب 
بتحبيهم وبيشاركوكي اهتمامتك» وأهم من كده لازم تكون علا قتك بربنا 
هي مركز حياتك عشان يبقى عندي سلام داخلي مهما حصل لاك. 
_مركز حياتك وسلام داخلئ مرة واحدة! ده كلام كبير أوي يا سوسوء 
Ew‏ | 
- شفتى! ده ولا باكيتام اللي بتتكلم! مش بس کده» ده آنا كمان فهمتهم 


YYY 


فكرة الكلابشات وازاي بتمنعنا إننا نعمل حاجة في حياتنا وبتأثر على 
علاقتنا بالناس. 


-ده كلام dem‏ | 

= وموضوع السيطرة! فكرة إنك ماتمشيش حسب الموود وخلاص 
وإنك تسيطري على مشاعرك؛ الموضوع ده على فكرة ساعدني كتير يا 
شوشو! وكمان موضوع القيم» فهمني حاجات كتير! بقيت فاهمة أنا ليه 
ماكنتش بعافر مع مرات ابويا وخايفة دايما ‏ تمشيني» واكتشفت إن ده عشان 
آنا عندي قيمة الاستقرار والأمان عالية جدا OUS‏ لازم في وسط الظلم اللي 
شفته ده مبقاش خايفة كده! بس اللي حصل حصلء وأنا أكيد اتعلمت! 
وأديني بحاول أطبق كل اللي أخدناه وأعلمه لإخواتي» مع إنهم أغبية 
ومش بيلقطوها بسرعة زبي! 

- مفيش فايدة يا سيندريلا؟ 

= بهزر بهزرء أنا حاسة بامتنان كبير ليكي يا أشجان! 

-إمتنان؟ 

= آه! أنا برضه كنت فاكراه عسل في الأول بس لقيت حماتي بتقول 
امتنان على حاجات تانية! 

يادي باكينام وحماتك وفسلسلاتك! ماشي يا ست سيندريلاء Ul y‏ 

مبسوطة جدا بالتتيجة اللي إنتي وصلتي لها دي! ومبسوطة جدا بحاجة 
كمان إنتي عملتيها لوحدك من غير ما أقولك. 

= إيه هي؟ 

- إنتي ركبتي حد معاكي العربية. 

= يا نهار أزرق! إنتي مرقباني ولا إيه؟ يادي الفضايح! والله ماركبت 
حد ده السواق بتاع القصر. 

- إهمدي يا بنتي وافهميني. .. ده مجرد تشبيه! بصي يا سیندریلاء 

رحلة الحياة طويلة ومش سهلة! ومن الحاجات اللي بتخلي الرحلة دي 


Yt 


en‏ ل ل ل 
غيرك يوصل. 0 

qu mM US‏ رش مال يناعت " مش لما أساعد نفسي 
الأول! 

- مافيش أي تعارضء بالعكس! أما بتبتدي تساعدي غيرك وتحطي 
peu uu s‏ 
وده اللي حصل معاكي فعلا أما بدأ تي تتكلمي مع نفيسة ودرية. 

= يعني اعمل a]‏ أنا دلوقتي؟ 

- فاكرة التانك السابع بتاع علاقتك بالمجتمع اللي كنا سايبينه للآخر؟ 
-عايزاكي بقى تركزي عليه! إبدأي خلي ليكي أي دور في المجتمع ولو 
بسيط» شغل تطوعي مثلا بس حاولي يكون مش مجرد فلوس بتحطيها 
في جمعية وتمشي» حاولي يكون مجهود أو وقت أو علم لغيرك» ممكن 
حتى زيارة شهرية لمستشفى» أو تجمعي مثلا جيرانك مرة في الشهر عشان 
تتعرفوا على بعض» ممكن تتطوعي مثلا في مدرسة أو نادي» أو تمسكي 
حالة من العاملين عندكم في القصر وتديها دعم مادي ونفسي» يعني عموما 
أي مهارة عندك أو أي حاجة اتعلمتيها أو بتحبي تعمليها بلاش تحصريها 
عليكي إنتي بس يا سيندريلاء شاركي فيها غيرك بهدف إنك تسيبي بصمة. 
في حياتهم وتخلي حياتهم أفضل. 

= ماشي يا ستي» مالينا تانك المجتمع» فاضل fe]‏ 

_ عارفة يا سندريلا أما بتبقي عايزة تسافري من القاهرة لإسكندرية 
مثلا بتعملي T4]‏ | 

= إسكندرية إيه يا أشجان ماسمعتيش تيش عن هاسیندا؟ 

Ul‏ كان! رايحة السيمبلاوين يا ستي» كان ايه؟ بتحضري هدومك 
وتملى العربية بنزين وتتأكدي إن الكاوتش تش والفرامل ومياه الرادياتير تمام 
عشان العربية ماتقفش منك وتقدري توصلي بالسلامة. .. صح؟ 

= صح! 

0 


TERCER‏ وقعدتي ساكتة مش هتوصلي حته! 
لازم تحددي بقى رايحة بلد إيه وتعرفي العنوان اللي رايحاه وتدوسي 
بنزين وتتوكلي على الله. 

- عايزة تقولي إيه يا ست إنتي؟ 

- عايزة أقولك إن كل اللي إحنا عملناه ده كان تظبيط العربية نفسها اللي 

هي حضرتك» لأنك لو إنتي نفسك مش متظبطة» هتمشي شوية وهتعطلي | 


المرحلة الجاية بقى هنحدد العنوان أو الحاجة اللي هتعيشي عشان تسيبي 
نوا رسع ريوس رف نمطا اماف رط ورتب کا رايس وو 
لحد ما نوصل! 


= يااااه هو الموضوع صعب كده؟ 

لأ خالص» هو مش صعبء هو بس أخطر من إنه يتكروت كله في 
السريع! دي حياتك يا سيندريلا والحاجة اللي إنتي هتعيشي عشان تحققيها! 
واحدة واحدة. .. إدي نفسك وقت تصلحي العربية وتجهزي شنطتك وتطبقي 
اللي قلناه وتعكي وتصلحيء وأما أرجع من الأجازة بتاعتي هنكمل رحلتنا. 

= إنتي هتوحشيني بجد! مش قادرة أصدق إني هقعد فترة ماشوفكيش 
لحد ما ترجعي! هرخم على مين أنا دلوقتي؟ 

- رخمي على نفسك وجهزيها كده عشان نکمل! 

- طب سؤال أخير قبل ما امشي: ليه دونا عن باقي الأسامي سموكي 
أشجان؟ 

- وماله أشجان؟ من الشجن! عارفه إنتي بقى سيندريلا يعني إيه؟ 

يعني فتاة الرماد! إنتي أصلا كان إسمك إيلا وبعدين إخواتك أما 
لقوكي على طول متربة ومابتستحميش سموكي سيندريلا عشان سيندر 
بالإنجليزي يعني رماد! 

- وماله! بس برضه اسمي أصلا كان إيلا! 

لاء اسمك أصلا بقى لو هنتكلم كان روهدوبس» وارجعي لحكايات 


قرفا 





أيسوب! لولا والت ديزني إنتشلك من القرن السادس قبل الميلاد وعملك 
بنى آدمة! 
- بس الناس كلها عارفاني مين؟ سيندريلا. 
الأخ اللي هناك ده بيناديني إيه؟ سيندريلا. 
الأمورة اللي معدية دي هتشاور وتقول إيه؟ سيندريلا. 
سيندريلا يا أشجان. سيندريلا!!|١ا!‏ 
- سيندريلا سندريلا سندريلا! سيندريلا على نفك يا قطة D:‏ 
- بحبك يا أشجان. 
بحبك يا سيندريلا. 


البقاء للأقوى؟ 


طول عمرنا بنسمع الجملة الشهيرة اللي قالها دارون «البقاء للأقوى!ء 
بس عايزاكي تقفي لحظة كده وتفكري فيها... فكري في الجملة مجردة. 
من غير الدخول فى قصد دارون منها... إسألي نفسك: هل فعلا البقاء 
للأقوى؟ ١ ١‏ 

لو بصينا لتاريخ العالم وللناس اللي نعرفهم أو سمعنا عنهم قبل كده» 
وللناس اللي سيرتهم فضلت باقية سنين طويلة بعد موتهم» هل المميز يهم 
إنهم كانوا الأقوى؟ هو ده اللي بنفتكرهم بيه؟ | 

عادة إحنا بنفتكر (الأثر) بتاع الشخص أكتر ما بنفتكر الشخص نفسه! 
بنفضل نتكلم عن الأثر بتاعه والبصمة اللي سابهاء حتى لو عمرنا ما شفناه 
قبل كده! سيرته Las‏ «باقية» مش عشان هو الأقوى» ولكن عشان الأثر 
اللي هو سابه في الدنيا. 

ناس كتير Ul‏ تتكلمي معاهم في فكرة الأثر بيكون ردها «أنا نفسي 
أغير العالم»» وناس كتير بالنسبة لهم جملة «أغير العالم» دي مبالغ فيها 
جدا ومرعبة! عشان كده مهم جدا نفهم هو يعني إيه أصلا «أغير العالم»؟ 

العالم هو آنا وإنتي» هو العيلة والصحاب» هو الجيران اللي في العمارة 
والشارع» هو المدرسين والأطفال والأهالي اللي في مدرسة ولادك» هو 
الناس اللى معاكى فى الجامعة والشغل والنادي؛ هوالناس اللى فى بلدك 
والناس اللى فى باقي البلادء هو الناس اللي من نفس لونك أو دينك أو 
لغتك والناس اللي مختلفين عنك؛ العالم هو إحنا! ومش بس إحنا! العالم 


هو كل مخلوقات ربناء مش بس الإنسان! 
أي أثر جميل هاتعمليه ‏ مهما كان بسبط ‏ في أي مخلوق من المخلوقات 
دي» هتبقي بتغيري العالم! 


أي مساعدة منك - مهما كانت بسيطة ‏ عشان أي مخلوق في العالم 
حياته تبقى أحسن. هتبقى بتغيري العالم! 

i‏ أي عطاء للمجتمع؛ بدءا من الدايرة الصغيرة اللى حواليكى لحد ما 
أثرك يوصل لناس برة دايرتك تماماء هتبقي بتغيري العالم! ٠‏ 

أي تطوع منك بوقت أو فلوس أو علم عشان العالم اللي إحنا فيه ده 
يبقى أحسنء هتبقي بتغيري العالم! i‏ 

أي نفع منك e uad‏ هتبقى بتغيري العالم! بس كده. 

طب ليه مهم «أغير العالم»؟ ليه مهم يبقى ليا أثر؟ ليه أهتم إني أساعد 
غيري أو يكون لي عطاء ما في المجتمع؟ 

-١‏ العطاء أو التطوع أو تأثيرك في المجتمع مهم جدا عشان توصلي 
للتوازن في حياتك! فاكرة أما اتكلمنا عن التانكات السبعة في الفصل التالت 
وقلنا إن كل تانك منهم عبارة عن باب للسعادة والتوازن في الحياة؟ التانك 
اللي حواليكي» وإنتي محتاجة العلاقة دي لأنك مش عايشة لوحدك! إنتي 
عايشة في وسط مجتمع وعالم بتستفيدي منه كل يوم في حياتك ولازم 
يكون ليكي دور فيه» عشان توصلي للتوازن لازم يكون ليكي علاقة بجودة 
مع رينا ومع أهلك وصحابك وزمايلك وجوزك ونفسك وولادك ولازم 
يكون ليكى بصمة فى المجتمع. إنتي «محتاجة» الفيتامين ده في حيانك 
عشان تحسى إنك متوازنة. 

؟- العطاء بيدي سعادة في الحياة... بيدي سعادة لدرجة إن في ناس 
بقيت تسمي الشعور اللي بيجي لها أما يتساعد حد «tHelper's High»‏ 
يعنى حاجة بتعلي الدماغ زي المخدرات كده! ودا سببه هرمون الإندورفين 
اللى الجسم بيفرزه لما نساعد ونخدم غيرنا. 

كان في دراسة معمولة في جامعة هارفرد بتقول إن التطوع في الأعمال 
الخيرية بيعمل في حياة الإنسان ونفسيته نفس المفعول اللي بيعمله مضاعفة 
الدخل, وإن الطلبة اللي إتقال لهم في تجربة عملتها الجامعة - إنهم 
تبرعوا بجزء معين من فلوسهم للخير» كانوا بنهاية التجربة أسعد من الطلبة 
الى صرفوا كل الفلوس على نفسهم بس! وكل ده لأن العطاء والتطوع 

بيخلي جسمنا ينتج هرمون الإندورفين» والإندورفين ده هو نفس الهرمون 
اللي بيسبب السعادة وقت العلاقة الحميمة أو تعاطى المخدرات! 
قاللي عايزة أقولهء إن العطاء ومساعدة الغير فعلا بيخلوكى سعيدة 





(إذا كنت تريد السعادة لمدة ساعة» خذ قيلولة. 
إذاكنت تريد السعادة ليوم واحدء اذهب إلى الصيد. 
إذا كنت نريد السعادة لمدة شهر» تزوج. 
إذا كنت تريد السعادة لمدة عام» رث ثروة. 
إذا كنت تريد السعادة مدى الحياةء ساعد غيرك». 
qued‏ 





-Y‏ مساعدة الغير بتصقلك وبتعلمك مهارات وبتديكي خبرات مختلفة 
في الحياة. Ul‏ بتشوفي حياة غيرك وتحاولي تساعديه» بتكتشفي في نفسك | 
إنتي مهارات وبتتعلمي حاجات 'يمكن عمرك ما كنتي هتعرفيها لوو p‏ 
متمحورة حوالين نفسك بس ! لو عايزة تطوري نفسك» ساعدي غيرك إنه 
يتطورء والنقطة دي تحديدا في بلاد أدركتها وعملت قوانين تخلي الطالب 
مايبقاش مؤهل إنه يدخل الجامعة أصلا غير أما يشارك قبلها في عمل 
مجتمعي عدد ساعات محددة! 

ساعات OLS‏ بنشوف ناس بيبقى عندها خطط دراسية عظيمة في مجال 
معين» وبتصرف مبالغ رهيبة في شهادة أو ماجيستير» وبتبذل مجهود ووقت 
كتير... وفى الآخر أما تنزل تشتغل بالدراسة دي على الأرض» تحس 
إنها مش لاقية نفسها! المشكلة دي شائعة جدا وممكن بسهولة نتفاداها 
لو جربنا نتطوع الأول شوية في المجال اللي بنفكر فيه ونشوف هل ده 

اللي إحنا عايزينه ولا لأ قبل ما نصرف الفلوس ونبذل المجهود ونسيب 
شغلنا وناخد قرارات كبيرة. 

فالفكرة إن التطوع ومساعدة الغير بيديكي خبرة عن نفسك وعن 
المجالات اللي إنتي شاطرة فيها ومهتمة إنك تسيبى فيها بصمتك. 





«الطريقة الأفضل لتجد نفسك ه OT,‏ تضيع في خدمة الآخرين» 
غاندى 


£ - العطاء كمان بيقوي علاقتك بالناس اللى حواليكي» بيقوي الترابط 
في المجتمع فعلاء المساعدة والكلمة الطببة والتأثير في الناس بيأسرهم أكتر 
من أي حاجة تانية! الناس الجدعة اللي في حياتنا قيمتهم أعلى بكتير من 
الناس اللي عندها علم ولا فلوس الدنيا لكن متمحورين حوالين نفسهم! 
Lo‏ العطاء بيديكي شعور بالرضا والبركة والوفرة في حياتك» وفرة 
في Jui‏ والوقت والصحة» اللي عايش لنفسه بس مش بيبقى حاسس 
بيها! اللي مش يدي للمجتمع اللي حواليه وعايش بس لنفسه بيبقى دايما 
حاسس إنه فقير أو إنه لو إدي من وقته أو ماله لغيره من غير مقابل مش 
هيفضل له هو حاجة: وده مش صح! إنتي حقيقي أما بتنفقي من أي حاجة 
ربنا إدهالك» ربنا فعليا بينفق عليكي من خزائنه اللي لا تنفد! بيضاعف 
اللى إنتى طلعتيه ده» وأنا شخصيا شفتها كتير... أكتر وقت بتبذلي فيه من 
فلوسك أو وقتك أو مجهودك من غير مقابل هو أكتر وقت بترزقي فيه 


أضعاف أضعاف اللى بذلتيه los‏ " 
٠‏ أقولك حاجة أهم من كل مميزات العطاء اللي قلناها دي؟ كلنا عارفين 
LO]‏ طط قن مهمين للوضول لرينا: طريق العيادات وطريق الجعاملات: 
مهندس وائل برهان شبه الطريقين دول بتشبيه جميل جدا في كتاب SY‏ 
قال إيه؟ 

قال إن العبادات بتبقى أشبه ما تكون بحرث الأرض» عارفه أمانكون 
عايزين نزرع قمح مثلا فقبل ما نرمي البذور نحرث الأرض ونجهزها 
الأول؟ أهر قلبك هوالأرض» والعبادات عبارة عن حراثة الأرض. العبادات 
«بتلين» القلب ده وتجهزه. 

طب وبعد ما تلینه» حلاص كده؟ لا مش خلاص! 

لو فضلنا نحرث الأرض ومارميناش البذور ولا سقينا الزرع ولا حطينا 
السماد ولا روحنا وقت الحصاد حصدنا القمح» يبقى إحنا فعليا مازرعناش 
قمح! إحنا يدوبك حرثنا الأرض وخلاص! 

الزراعة من غير محصول ميبقاش اسمها زراعة» وكذلك علاقتك to p‏ 
- مهما كانت مثالية وعظيمة علزمن غير بتع sun‏ على اتانس تھی في 
حاجة في منظومة حياتك ناقصة ! 

صلاتك وصومك وعباداتك كلها إنتي المستفيدة منهاء إنما فين «نفعك» 
للناس اللي حواليكي؟ فين الخير اللي بتديه لغيرك؟ فين ين أثرك وبصمتك؟ 
لو qu‏ إن id ua d Uia uela la p ede‏ دی 
U‏ لنفسك وخلاصء عشان إنتي تجمعي حسنات وتدخلي الجنة ومش 
مهم حد تاني» وده مش منهج الأنبياء! ١ ١‏ 





حديث شريف 

لو عايزة تعيشي على مراد ربناامنك وتحققي الغاية والبصمة اللي إنتي 
تحديدا إتخلقتي عشان تسيبيهاء يبقى العطاء بالنسبة لك مش اختيار... 
ولا بتعمليه عشان إنتي تكوني سعيدة وخلاص زي ما الدراسات بتقول... 
ولاعشان إنتي تتعلمي وتستفيدي وتطوري نفسك وبس! إنتي بتعمليه عشان 

في علاقة طردية بين مدى تركيزك إنك تعيشي على مراد ربنا منك» وبين 
مدى نفعك لغيرك. بمعني أخر: علامة مهمة جدا من علامات إنك على 
مراد ربنا منك» إنك يكون ليكي بصمة أو نفع في حياة غيرك ! لأن زي ما 
قلنافي الفصل الأول إنتي ماتخلقتيش عشان تبقي مبسوطة وخلاص! ربنا 
ماداكيش المهارات والموارد اللي عندك لنفسك إنتي بس! لازم تستخدميها 
عشان تسيبي بصمة في الدنياء وكل واحد حسب قدرته وظروفه. 

وفكرة «كل واحد حسب قدرته وظروفه» دي مهمة جداء لأن الأثر 
والعطاء عموما أوسع بكتير من مجرد التطوع بفلوس. الأثر معناه ببساطة 
إن «فلانة عدت من هنا»! إن يبقى في حد في الدنيا حياته أو يومه أو ظروفه 
adl‏ عشان إنتي موجوده! إن يبقى وجودك في الدنيا فارق ولو في حياة 
شخص واحد. | 

هحكي لك قصة أثرت فيا جدا! عبد الله إبني بيحب الكورة حب 
رهيب» عارف أسامي وتاريخ اللعيبة اللي في فرق:العالم؛ NOM‏ 
أداء وأصوات المعلّقين المشهورين» وعنده ماتش الكورة بتاع الفسحة 
في المدرسة شيء مهم ومقدس جدا! أهم حاجة في المدرسة كلها 

في يوم السنة اللي فاتت جيه حكالي عن ولد معاه في المدرسةء دايما 
وقت الفسحة بيقعد لوحده يتفرج على عبدالله وصحابه وهما بيلعبوا كورة. 
يوم بعد يوم عبدالله أحد باله إن الولد مش بس ببقعد لوحده في الفسحة» 
ده على طول شکله حزين ومعندوش أي صحاب! المهم عبدالله راح سأل 
الجُدرسة عليهء وعرف منها إن الولد ده أخوه عنده توحد» وعشان هو الكبير؛ 
فبييقى هو المسؤول عن أخوه المريض معظم الوقت في المدرسة... وده 
خلاه ملوش صحاب ومحدش بيقوله يلعب معاه. 

أما عبدالله جيه حكالي إن الولد صعبان عليه جداء قلت له «دي فرصا 
ربنا إدهالك عشان تساعده» فكر ممكن تعمل Mad‏ 

راح عبدالله اتفق مع الفريق بتاعه إنهم هيخلو الولد ده يلعب مماهم 

كورة حتى لو مش بيعرف» وراح اتصاحب على الولد واتفق معاه إنه هيلعب 
معاهم كل يوم اا ا ان ام Bus‏ 
السعادة وقالي «أنا مبسوط جداء الولد ضحك!» 

الولد ضحك» بس كده... ده عطاء! هو مادالوش فلوس ولا حل له 
مشاكله ولا علمه حاجة! هو بس خلى يومه أحلىء خلاه يضحك» خلى 
أطفال تانية في المدرسة تهتم بيه وتساعده» خلاني أنا أتأثر بالقصة دي 
وأنقلها لغيري. BI m E MEETS‏ 
جيتس ولا محمد علي ولا ابن سينا عشان يعمل فرق في حياة غيره! كل 
واحد حسب قدرته وظروفه. 





من ينتظر فعل الكثير من الخير مرة واحدة لن يفعل شيئا أبدا» 


'صمويل جونسون 


هاحكي لك مثال تاني: من الناس اللي أثرت فيا في حياتي واللي 
بعتبر نفسي محظوظة عشان عاصرتها عشر سنين من عمري» جدة جوزي 
الله يرحمها! شخصية في نظري فريدة جدا! s‏ شفت فيها كل معاني العطاء 
والكرم بلا حدود. 

الست دي كانت في نظري تطبيق عملي لحديث «الكلمة الطيبة صدقة)» 
أجمل لسان ممكن تسمعيه» أحلى دعوات من القثب ممكن تاخديهاء أكرم 
شخصية تشوفيها في حياتك» مع الغريب والقريب» الأقارب والمعارف 
والخدم» حتى الأطفال لازم دايما يخرجوا من عندها واخدين حاحة» 
فلوس شكولاته لعبة أي حاجة مهما كانت بسيطة! 
٠‏ ولادي لحد دلوقتي كل ما نيجي نتكلم عن e SUI‏ والعطاء؛ بيفتكروها 

معاهاء وواحدة قريبتها قالت لها «حلوة أوي الشنطة اللي إنتي لابساها 
دي»» وما لقيت من جدة جوزي الله يرحمها غير إنها فضت الشنطة في 
ساعتها وقالت لها «والله ماهي راجعة!» كده في لحظة من غير aa‏ 
ماستنتش حتى أما نرجع البيت! | 
وبفتكر دايما موقف تاني أما كنا مع بعض في مطعم ولقيتها بتدي 
الجارسون قن REC‏ الفاتورة لأنه «غلبان»! والموضوع والله مش 
فلوس بس! الست دي من أكتر الناس.اللى اتعلمت منها الذوق والإتيكيت 
a‏ والذكاء والسناسةركل خد عامل اعا كات م ااا 
إنه أحب إنسان ليهاء وهي مفيش بينها وبينه أي مصلحة! 
| كل اللي Ul‏ حكيته ده عطاء! مفيش فعلا شعور في الدنيا أجمل من 
العطاء! إنك تكوني عارفه إنك أثرتي في حياة i‏ خلتيه سعيد» خففتي 
عنه خمله» دخلتی السرور على قلبه» خلتيه يشكي لك همومه وسمعتيه 
ووقفتى جنبه» تصحتيه نصيحة نفعته» وهكذا. خدمة الناس والتأثير فيهم 
بيخلوكي تعيشي في مستوى عالي جدا من الجودة في الحياة. حاولي 
ماتتمحوريش حوالين نفسكء إهتمي بحياتك وخلي ليكي أثر في حياة 
غيرك ولو بكلمة تشجيع أو هدية أو وقت تديهولهء أو أي حركة بسيطة 
. تعبر عن اهتمامك pb‏ 
ÉL‏ سام 
y»‏ تت رك ef‏ يأني إليك ثم يذهب من غي ر إل يصب حأكثر سعادة» 
تيريزا 
سداد 
شوفي إيه المهارات اللي عندك والعلم والخبرات اللي في ج ددري 
إزاي تنقليها لغيرك! ماتحوشيش علمك و ١ "m 2 pus‏ 
انفعي غيرك باللي عندك مهما كان S‏ دلو قتي عد فرصه للتادیر 

في الغير أسهل كتير من أي جيل قبل كده! عندك إنترنت ممكن تتواصلى 
عليها بسهولة مع ناسء مش بس شبهك أو في eta‏ ده إنتي ممكن أثرك 
يوصل لناس في أماكن تانية في العالم» ودي حاجة عظيمة جدا! 
كتير. حاولي تحتكي بثقافة الناس وحياتهم وأفكارهم وتدوري على مساحة 
حوار مشتركة بينك وبينهم. انفتحي على العالم وهتتفاجئي إن مهما كان 
اللي حواليكي من ديانة أو جنسية مختلفة» هتلاقي دايما إن في بينكم على 
المستوى الإنساني حاجات كتير أوي متشابهة» هيأثروا فيكي وهتأثري 
فيهم» هتوسعي مداركك وهيبقى ليكي نفع متعدي لغيرك... ودي علامة 
كبيرة جدا إنك على طريق مراد ربنا منك. 

الخلاصة: إنتي في رحلة! مهم جدا بعد ما تجهزي نفسك وتبقي «مسؤرلة» 
و«متوازنة؟ واحرة» واحكيمة» و«مسيطرة!» إنك تبقي «مؤثرة! إنك تاخدي 
حد معاكي في الرحلة! إن يبقى ليكي أثر في الدنيا! إن رحلتك يبقى ليها 
معنى مش بس في حياتك» OLS‏ في حياة غيرك! 

حاولي تطبقي آية "وجعلني مباركا أينما كنت»؛ مكان ما تكوني إنفعي 
الناس وساعديهم. خلي ليكي يوم في الأسبوع أو الشهر إنزلي تطوع في 
مستشفى أو جمعية أو مدرسة» أو حتى اعملي حاجة أونلاين أو على 
مستوى عيلتك أو العمارة اللي ساكنة فيها. ماتستنيش أما تيجي بظروفهاء 
ماتستنيش أما يجي لك وقت ولا فلوس» ماتستنيش أما تبقي نفسيا أحسن» 

تستنيش حاجة! حطي خطة دلوقتي هتساعدي مين إزاي؟ هتسيبي أثر 
فإيه؟ كل واحدة فينا بتعيش مدة زمنية محددة بمقياس «الأيام؛» بس بمقياس 
CN‏ حياتنا بتختلف تماما! عيشي كبيرة! هاتعملي إيه؟ 

الفصل التاسع 
أنا والحياة 





لم أقكر في تقييمها بعد 
b a —‏ 


Calculating 
New Koute 





قلم رصاص 


وى الراجل - صانع القلم الرصاص - يتكلم مع القلم كلمتين على 
اد قبل ما يحطه في علبتهء قال الراجل للقلم بص يا ميدي“ رو Gre‏ 
ری برنس وتطلّع أحسن قلم رصاص جواك» في خمس حاجات THe‏ 
ور فهم كويس جدا قبل ما تطلع تواجه العالم. : 

افتكر دايما: 

١‏ إنك هتقدر تعمل حاجات عظيمة جدا بشرط إنك ما تتكبرش؛ 
ب نفك في إيد حد خبرة وعلم M‏ ويكتب أويرسم بيك. 

v‏ إنك كل فترة كده هتلاقي نفسك بتتبري وممكن الموضوع ده 
يوجعك شوية» بس إنت محتاج البري ده عشان تبقى أحسن. 

r‏ إنك هتعمل أخطاء وهاتقدر تصلح الأخطاء اللي هتعملها. 

؛- إن أهم حاجة فيك هي دايما الجزء اللي جواك مش الخشب اللي 
بره» الرصاص اللي جوه. 

o‏ إن أياكانت الظروف اللي اتحطيت فيها والورق المستخدم» خليك 
حريص دايما إنك تسيب علامةء أوعى توقف كتابة ولا رسم ولا شخبعة: 

الخمس حاجات دول لو دايما حطيتهم في دماغك» هتبقى ولا أجدعها 
قلم رصاص عملته فابر كاستل بجلالة قدرها! 
l‏ القصة دي مش قصة قلم رصاصء القصة دي قصة حياة كل واحدة في" 

كل واحدة فينا ليها دور وقيمة Ve‏ جدا بس إحنا ساغات e‏ ! 
ظ إيدين ربنا وإحنا مطمنين إنه سبحانه وتعالى مش 
هايضيعناء طول ما إحنا بندور على مراده منا. بتنسی نتواضع» ونطلب 
من غيرنا إننا نتعلم منهمء وتشوف كل حد حوالينا بیأثر فينا ازاي. بننسى 
إن الحياة هتسنفرنا كل شوية؛ وإننا محتاجين المعافرة والبري بتاع كل 
مشكلة بنمر بيها عشان نطلع POETE.‏ إنتا هنغلط» وإن غلطنا عمره 


n‏ سنت نفسنا بين 

ما هيكون نهاية العالم طول ما إحنا بنحاول نصلحه ونتعلم منه. بننسى j‏ 
أهم حاجة فينا مش ظر وفنا ولا فلوسنا ولا شكلناء أهم حاجة هى الإنسانة 
اللي جوه. هي دي مفتاح التغيير» وهي دي اللي فعلا محتاجين نهتم بيها 
ونحافظ عليها. بننسى إن مهما إتغيرت الظروف اللي حوالينا هيفضل دايما 
لينا دورء هيفضل دايما لينا بصمة» هنقدر دايما نسيب أثر» لأن «المؤمن 
كالغيثء إينما حل نفع» 

roa‏ الحا اليا الي لازم نوم قواعدها لو عازن 
ننجح فيها. فاكرة «أنا والحياة» اللي اتكلمنا عنهم في الفصل الأول؟ لو 


عايزة تعيشي عيشة فل» يبقى لازم بعد ما فهمنا شوية عن ath‏ نتأمل شوية 
في حقيقة حقيقة «الحياة». 


الحقيقة الأولى: الحياة اختيارات 


ul‏ كنت بدرس إدارة أعمال في الجامعة» إتعلمت إني لو كنت مثلا 
مديرة شركة والشركة دي وقعت عشان الموظفين ماكنوش مهتميين أوكانو 
لا يعتمد عليهم» يبقى ده معناه إن أنا ماعنديش المهارات الإدارية الكافية 
اللي تخيلني ابني فريق عمل مسئول وناجح! بالتالي حل مهم ساعتها - 
قبل ما ارمي اللوم كله على الموظفين - إني أزود الأول مهاراتي الإدارية 
واتعلم طرق مختلفة لتحفيزهم» أو حتى لاختيار فريق عمل مؤهل للوظيفة. 

وهكذا في الحياة! 

سهل جدا مع أي خبطة» نعيط ونلوم على اللي حوالينا! بس الحياة 
مفيهاش مكان للضحايا! الحياة مش ضحايا وأشرار مافيش مؤامرة كونية 
عليكي عشان تفشلي أو تتنكدي! الحياة عبارة عن اختيارات وتحديات 
ودروس! 

إنتي بتختاري. 

v"‏ بتحصلك» وکل تحدي بتحطي فی وکل بوي تيه 
98 بتختاري. 
بتختاري هاتعملي إيه؟ هتعافري 6 وتطلعي أقوى» ولا هتستلمي 
وتقعي؟ Ul‏ كان الظرف اللي اتحطيتي فيه؛ وأيا كان اللي حصلك قبل كده 
فهو حلاص حصل! اللي جي إنتي المسؤولة عنه. 
cai yle‏ أما بنموت بيكتبوا على قبرنا سنة الو لادة وسنة الموت وبينهم 
شرطة» أهي الشرطة دي هي قصة حياة كل واحدة فينا من ساعة ما بتتولد 
لحد ما تموت! ومن نعم ربنا Ule‏ إنها شرطة؛ لأن الشرطة مكونة من 
hz‏ كتير مش نقطة واحدة. كل ظرف في حياتك» كل تجربة» كل موقف 
مهما كبر أو صغر» مهما كان حاو أو وحش... فهو في الآخر exo‏ في 
الشرطة! عشان كده مهما حصلك ومهما شفتي ومهما غلطتي» ماينفعش 
تلخصي حياتك وتحصري نفسك في نقطة أو اتنين أو تلاته! قومي واثعلمي 
وكملي الطريق وارسمي إنتي باقي الشرطة! | 
سيد 
«الإنسان يستطيع دائما أن يبدأ حياته من جديد ف يأي مرحلة من مراحله» 
مستفيدا من دروس الألم وعثرات الطريق» 
الغا ازغ 


DINUTUM س‎ ce ue i el ete e 


قريت مرة كتاب لباحث في ناشيونال جيوجرافيك _ اسمه دان بويتئر- 
بييحكي عن ما يسمى بال „Blue Zones‏ 

ال Blue Zones‏ دی عبارة عن مناطق معينة بتتميز إن — بيعيشوا 
قمر St LT. ul‏ الا فى ا تال في العام يعني فكرة 

 كترارقب بنفسك. بمشاعرك وأفكارك»‎ odd علاقتك باللي‎ E 


إن واحد يبقى عمره فوق الميت سنة ده طبيعي جدا في مناطق ال Blue‏ 
!Zones‏ ! 

المناطق دي كانت: أوكيناوا في اليابان» نيكويا في كوستا ريكاء ساردينيا 
في إيطالياء إيكاريا في اليونان» ولوما ليندا في كاليفورنيا. 

a IRA‏ ا ا ل 
المشتركة بين الناس اللي بتعيش هناك لأنهم مش بس أعمارهم طويلة 
ذو PSOE‏ عو اميك | ا ا 

من بين كلام كتير دان بويتنر كتبه في الكتاب لفت نظري أربع عوامل 
مشتركة بين الناس دي: 

١‏ الناس دي كلها كان عندها إحساس ب«الغرض» أو «الهدف» من 
حياتهم. في أوكيناوا كانوا بيستخدموا مصطلح ikigai‏ وفي نيكويا كانوا 
بيسموها plan de vida‏ والاتنين معناهم بالبلدي كده «الحاجة اللي بتخليني 
أصحى من نومي الصبح!» (يقصدوا طبعا الدافع والغاية مش الجوع أو 
العيال ومنبه المدرسة). 

؟- الناس دي كلها كان عندها روتين وأنشطة في حياتها اليومية تساعدها 
إنها ne‏ الفط منهم اللي لازم في وقت معين في وسط اليوم 
cel,‏ من منهم اللي (queas‏ منهم اللي بيعمل اجتماع للأسرة يوميا وهكذاء 
الطلاينة مثلا كان عندهم حاجة e‏ «ساعة السعادة؛ كل يوم بيعملوا 
فيها حاجات تبسطهم. 

0 *- الناس المُعمّرِين دول كلهم اجتمعوا على قاعدة بتقول «الناس 
اللي بنحبهم الأول»؛ وده معناه إنك هتلاقيهم كلهم حريصين إنهم يدوا 
أولوية ووقت خاص لأهلهم وأزواجهم وأولادهم وأصحابهم مهما كان 
يومهم مشغول! 

- الناس دي كل واحد فيهم مدخل نفسه في دوائر اجتماعية تساعده 
يعيش حياة أفضل. يعني من الآخر كده بيختاروا الناس اللي حواليهم؛ 
بيختاروا الصحاب اللي تدعمهم نفسيا ويقدروا يتسندوا عليهم ويقوا 

ناس مبسوطين أصلا في حياتهم» لأن العلم بيقول إن السعادة والنكد 
والوحدة من الحاجات «المُعدية» فى الحياة! | 
لوعايزين نلخص الأربع نقط دول في حاجة واحدة مشتركة بين الناس . 
دي كلها هتكون: إنهم ناس مسيطرة وعارفين هما بيعملوا إيه كويس أوي! 
كل واحد فيهم عنده خطة لحياته» أو هدف معين «مسؤول» عنه أو غاية 
بتصحيه من النوم.كل يوم» و«بيختار» أسلوب الحياة اللى يساعده على 
تحقيق الهدف ده! كل واحد فيهم «فاعل» في حياته مش «مفعول به). 
اللطيف إن بعد البحث الطويل بتاع دان ييوتنر» في شركات عالمية بدأت 
تطلب منه إنه يجي يساعدهم في تنفيذ Jae co Lob‏ € شبيه ببتاع ال Blue‏ 
Zones.‏ عندهم في الشركة! شركة Salo‏ مثلا في أمريكا بقيت أول شركة 
معتمدة كبيئة عمل Blue Zone‏ فيها كورسات وتدريبات تساعد موظفينها 
pum‏ حياة متوازنة ويكتشفوا الهدف من حياتهم... وإحنا قاعدين :) 

. اللي عايزة أقوله من النقطة دي» إن الحياة ما هي إلا مواقف وتجارب 
واختيارات! البيثة اللي حواليكي بتأثر» بس في الآخر مدى تأثيرهاده قرارك! 
خليكي واعية لاختياراتك ومسؤولة عنهاء واخرجي من مربع الضحية 
#المقعول ta‏ لمربع «الفاعل؟... لو فعلا عايزة تنجحي وتحققي مراد 
ربنا منك! 


a A‏ ا ت 
«لست نتاتجا لظ روفي ولكني نتا ج قراراتي» 


—— 


الحقيقة التانية: الحياة أكبر مذك 
الحقيقة التانية اللي لازم نفهمها عن الحياة إنها أكبر مننا! إحنا مش 
Y00‏ 


زر الكون والحياة مش بتدور حوالينا بحيث إن كل واحدة فينا تبقى 
عايشة لنفسها وخلاص! كل واحدة فينا عبارة عن ترس في مكنة كبيرة! 
جزء من کون كبير خلقه ربناء وكل واحدة فينا ليها دور مهم ومميز في 
الكون ده. مفيش حد فينا كومبارس ولا في حد فينا اتخلق صدفة. إن 
ماتخلقتيش صدفة يا فوزية» إنتي اتخلقتي i OTRA‏ 
العالم اللي حوالينا أقنعنا بشكل أو بأخر إن الحياة عبارة عن إنتي 
دارسة ايه؟ معاكي كام؟ بتشتغلي ايه؟ دكتورة ولا مهندسة ولا محامية 
مشهورة؟ شقتك إيجار ولا تمليك؟ متجوزة؟ طب ولادك بيروحوا مدرسة 
faul‏ وهكذا... | 
مفيش أي مشكلة إنك تبقي أشهر وأشطر دكتورة في الدنيا وعندك 
أحلى بيت وأجمل ولادء بس هل مجرد وجود الحاجات دي معناه إنك 
سعيدة وعايشة حياة بجودة وحققتي المعنى من حياتك؟ مش شرط! في 
ناس عندهم كل ده ومش مبسوطين ولا حاسين إن حياتهم ليها أي معنى ! 
بشكل عام في تلت أنواع مختلفة من الحياة: حياة كلها خمول وبلادة 
ومفيهاش أي أهداف أو إنجاز وكل يوم شبه اللي قبله» وحياة كلها شغل 
وأكشن ورغبات وطلبات النفسي»» وحياة أكبر من مجرد أنا وانتي ورغباتنا 
. وسعادتنا وخلاص على كده! حياة بنسأل فيها نفسنا: أنا ربنا خلقني ليه؟ 
Uf‏ تحديدا ربنا خلقنى ليه؟ ما أنا مش مخلوقة بالصدفة! فليه أنا بالذات 
اتخلقت؟ | 
ناس كتير بتخاف من السؤال ده ويتتخيل إن ربنا خلقها عشان تبقى 
داعية في المسجد أو راهبة في الكنيسة حتى لو هي مش لاقيه نفسها في 
الدور ده! وده مش حقيقي! l‏ | 
الحقيقة إن ربنا عايزك تعيشي حياة أكبر من نفسك! عايزك تسيبي 
بصمة» تضيفى قيمة» تعمري الأرض وتنفعي الناس بالحاجة المميزة اللي 
هو سبحانه وتعالى إدهالك» وعلى قدر إستطاعتك. 0 
l‏ وعشان تعرفي تعملي ده» إنتي محتاجة تفهمي نفسك الأول ويبقى 

عندك وعي وإدراك باللي بيحصل جواكي» محتاجة يبقى عندك علاقة مع 
نفسك ومع الحياة حواليكي تخليكي تقدري تكتشفي مهاراتك والبصمة 
اللي إنتي هتسيبيها في الدنياء وده الهدف من الكتاب» إنك تبدأي التغيير 
من جواكي الأول» من رؤيتك وتفكيرك ومشاعرك وقيمك ومعتقداتك 
في الحياة» عشان تقدري تأثري فيها. 





«أتمنى أن أقف أمام الله لأخبره بأنى قد استفدت من كل المواهب 
التى منحنى إياها» 
رما بومبيك 


الحقيقة الثالثة: الحياة مش ديزني لاند 

الحقيقة الثالثة عن الحياة إنها مش مصممة عشان تحقق لك السعادة 
والراحة طول الوقتء لأن لو الحياة كانت كده كان الإنسان مسك في 
الدنيا ومافكرش في ربنا أصلا! 

pe Mine ecd derit rs pate في نامس‎ 
Lnd Ain والحلم الأمريكي أو الثقافة الأمريكية سمة‎ 2n 

تقولك: : إعملي كل حاجة في الدنيا تخليكي سعيدة؛ المهم إنك تبقي 

n‏ الغاية الكبرى اللي المفروض تعيشي لها كفرد هي إنك تعيشي 
a‏ 

وفكرة إنك تعيشي سعيدة في حياتك فكرة s‏ عظيمة ومهمة جداء لكن 
ماينفعش تبقى (غاية» في حد ذاتها! ماينفعش تبة تبقى «المهمة الكبرى» و«الهدف 
الأسمى» من وجودك ومن كل حاجة بتعمليها في الحياة. ماينفعش تعيشي 

في الدنيا بعقلية اللي رايحة «ديزني لاند» اللي هو «أنا جاية هنا عشان 
اتبسط وبس AL‏ 

الحياة مش ديزني لاند! 

tibus) pU bn dina‏ هايخليكي تعيشي صغيرة» 
LA ALARM de M ; xe‏ 
تعيشي بتاخدي ي أكتر ما بتدي» هايخليكي مركزة في اختياراتك على ١تحقيق‏ تة 
ذاتك» وإشباع رغبات ال tU‏ جواكي» عشان تبقى سعيدة! 

إنما البحث عن (المعنى» من حياتك ؛ هايخليكي تعيشي كبيرة» هايخليكي 
بتستخدمي قوتك و وعلمك ومهاراتك مش عشان «تحققي؛ ذاتك ولكن 
z‏ عشان jip‏ -€ يذاتكف هم ي وتخلي ليها دور في الكون اللي ي أكبر منها واللي 
مش بيدور حو اليهاء "nl‏ تشو في الصورة الكبيرة ة بتاعت المكنة اللي 
إنتي ترس فيهاء هايخلكي تدي مش عشان تاخد: ي مقابل مادي أو معنوى 
وخلاص : لكن عشان ده دورك ودي مسؤوليتك في الدنياء مايخلى الماضي 
[UO UD‏ ر وبالمستقبل لأنك بقيتي فاهمة إنك في رحلة..وإن كل 

فف؛ بيحصل للك في الرحملة دي له معنى وغاية وحكمة بتتعلمي ی منها. 

PRE فى حد داتهاء السعادة وسيلة ومع‎ E 
وسيلة يعني إحساس حول مساب حدر ا‎ Pit" مع الر‎ 
Sandi. راتو مر‎ ess مدرو ل الا‎ 
وجودك؛ ومنتج إضافي يعني نتيجة ثانوية بتحسي بيها أما يبدأ يحصل توازن‎ 
في حياتك وتبتدي تبقي نفسك» على طبيعتك» » تحبي نفسك بمميزتهاء‎ 
وتصاحبيها عشان تصلحي عيويها.‎ 

هاتحسي بالسعادة أما يبقى عندك pu‏ داخلي» وتبتدي QA‏ مراد 
ربنا منك وتعيشي يوم بيوم عشان تحققيه دي في حد ذاتها سعادة! محاولة 
وصولك لمراد ربنا منك؛ الرحلة نفسهاء محاولة الوصول للغاية من حياتك 
في حد ذاتها هتسعدك وهتخلي تفاصيل حياتك كلها تلف حوالين هدف 
واحد. . حتى وقتها أما الحياة هتقولك «تختاري تاكلي كذا ولا كذاء تخرجي 


AA 


هنا ولا هناء تصاحبي دول ولا دول» تقري الكتاب ده ولا fo‏ هاتلاقي 
نفسك بتختاري الاختيارات اللي تساعدك تحققي الغاية من حياتك Diy.‏ 
المتعة نفسه ساعتها مش هيبقى تضيبع وقث ولا مخدر بتخدري بية تفسلف» 
لكن هيبقى استراحة ليكي عشان تقدري تكملي! هاتبقي بترسمي أو بتلوني 
أو بتخرجي مع صحابك عشان يبقى موودك لطيف فتقدري تكملي الرحلة 


وتحققي مراد ربنا منك وإنتي مبسوطة. 





«السعادة ممكنة فقط عندما لا يفترض الناس أن الهدف من الحياة . 
هو السعادة) 


جورج أورويل 


الحقيقة الرابعة: الحياة محتاجة مرونة 


لما جوزي قرر Li]‏ عنهاجر كنذا errata JI ils EOS‏ جد eb‏ 
له» وغريب جدا بالنسبة لي! وقتها كان بقى لي حوالي E‏ سنين بشتغل في 
الكوتشينج والتدريب في مصر وبقى عندي مكتب خاص بيا وبدأت بقى 
PR‏ للتعب والدراسةيتاغت السئين اللي قبل aai‏ 
وراح جوزي فجأة قالي «جومي بينا نمشي»! 

عارفه أما ممثلة مثلا تعتزل التمثيل في عز ما بدأت E‏ تتشهر؟ كان الوضع 
شبه كده إلى حد ما بالنسبة لي» لدرجة إني فاكرة ساعتها إن في ناس كانت 
بتواسيني على قرار السفر وبتقولي #هاتعملي إيه هناك وكندا دي ثقافة 
مختلفة خالص» وهتسيبي كل ده دلوقتي ازاي» إلخ إلخ» وإحنا عموما 
مانتوصاش في اللطم ( | 





Ul‏ فعلا وقتها كنت متضايقة عار ioco,‏ اقل ران وبين الخد 
. الله مكنتّش متضايقة من موضوع شغلي ده خالص! كنت قلقانة شوية أكيد 

بس حاولت أبص للموضوع بطريقة مختلفة 

عارفه أما تبقي رايحة مشوار مهم مثلاء وليكن إنتي سأكنة في مدينة 
نصر Y)‏ قدر الله) وعندك معاد مهم جدا في جامعة الدول في المهندسين 
(أستغفر الله)؟ لبستي وجهزتي وحضرتي حاجتك ونزلتي ركبتي العربية 
وطلعتي ال 685 أو الخريطة بتاعت الموبايل وكتبتي فيها العنوان اللي إنتي 
رايحاه وبدأتي تنحركي... طلعتي طريق النصر وفضلتي ماشية وكله تما 
وكوبري أكتوبر قدامك أهوء وفاجأة هوب... الكوبري مطلعه مقفول! 

تخيلي السيناريو ده وفكري... هاتعملي إيه ساعتها؟ o‏ 

ul‏ أقولك قدامك يا ستي تلت اختيارات: الاختيار الأول إنك تركني 
العربية على جنب وتقعدي تعيطي وتندبي حظك باقي اليوم عشان الخطة 
مامشيتش زي ما إنتي a ule‏ وفي الحالة دي هايروح عليكي المشوار 
المهم ومش هتسفيدي أي حاجة» وآخرك هاتلاقي ناس تيجي تواسيكي 
شوية» وبعدينالو فضلتي تعيطي هيسيبوكي ويكملوا حياتهم عادي» ده 
لو ماقالوش عليكي مجنونة أو مأفورة! 

الاختيار التاني اللي قدامك إنك نلفي وترجعي تقعدي في بيتكم» وتستني 
بقى الكويري يفتح بعد يوم اتنين شهر سنة وإنتي وحظك» وفي الغالب 
برضه هيروح عليكي المشوار المهم ومش هتبقي استفادتي أي حاجة! 

والاختيار التالت وده اللي يبحصل بالفعل لو إنتي ماشية شية على ال GPS‏ 
إنك هتلاقي GPS Ji‏ عمل حاجة اسمها !Routing . Re‏ أ يعني بالبلدي كده 
انشراح - اللي هي الكل في الكل في ال GPS‏ - أما تلاقيكي ماطلعتيش 
كوبري أكتوبرء هاتروح في لحظات كده حاسبة إيه الاختيارات التانية اللي 
قدامك وتروح مدياكي طريق تاني تروحي منه لنفس مشوارك من غير 
ما تعيط ولا تلطم ولا تندب حظها ولا تقولك إنتي السبب وتشتمك ولا 
تلعن الكوبري على البلد كلها! 

ليه بقى بيحصل كده؟ لأن إنشراح عندها حاجة اسمها «مرونة» وإحنا 
يا فوزية محتاجين نتعلم المرونة دي منها! 

مرونة يعني حاجتين,: 

١‏ - مرونة يعني أنا اللي يهمني أوصل جامعة الدول عشان المشوار 
المهم اللي وراياء وصلت من كوبري أكتوبر ولا وصلت من غمرةء ركبت 
عربية ولا ركبت مكوك فضائيء المهم إني أوصل للمشوار بتاعي ! 

١‏ - مرونة يعني إن انشراح بعد ما كانت خلاص حسبت لك الطريق 
مستكنيصة» كان عندها مرونة وتقبّل إنها - أما لقيت الطريق ده مقفول - 
تسيب حريم السلطان وتقوم من على الكنبة وتخرج من «دايرة الراحة» 

ولعلمك» انشراح بتاعت ال GPS‏ لا تيأسء أنا مجرباها كتير! كل مرة 
الطريق هيقف هتطلع لك طريق تاني بمنتهى المرونة والإصرار! ليه بقى؟ 
عشان هي يهمها إنك توصلي. 

إيه علاقة كل ده بقصة سفري لكندا؟ 

أما أخدنا القرار بالسفر قلت لنفسي: لو إنتي يا هبة تركيزك إنك توصلي 
لمراد رَبْنا منك» وتحطي بصمة في قيمة المرأة ودورها وفي فكرة إن 
الإنسان يكون EA‏ وعايش بجودة وغاية كبيرة في حياته» لو هو ده ال 
02 بتاعك أو المشوار المهم بتاع جامعة الدول بالنسبة لك» يبقى 
مش المفروض يهمك عملتي ده في مصر ولا في كندا ولا في بوركينا 
لازم يكون عندك «مرونة» إنك تعملي re-routing‏ وتوصلي لمراد ربنا 
منك بأى طريق تانى فتحه QU‏ حتى لو ده معناه خروج من دايرة الراحة 
بتاعتك وبذل شوية مجهود زيادة عشان الطريق الجديد أطول أو أصعب! 

لأن البديل إنك تفضلي قاعدة في مكانك» تندبي حظك» وتنكدي عيشة 
جوزك وولادك؛ وبرضه مش هتوصلي! | 
٠‏ والخروج من دايرة الراحة معناه حاجتين برضه: 

١‏ معناه الخروج من «الدايرة» اللي بتدوري فيها من عاداتك وطريقة 
تفكيرك وصحابك والحاجات اللي إنتي «عارفاها؛ و«متعودة عليها)» لحاجة 
جديدة #مجهولة» ماتعريفهاش برة الدايرة بتاعتك ولسه هتجربيها! ودي 
حاجة محتاجة تتقبليها عامة في التعامل مع الحياة: إن مش دايما كل خاجة 
هتبقى معروفة وواضحة وفيها إجابة قاطعة نموذجية مضمونة! الحياة مش 
الدايرة بتاعتك ولا الناس اللي تعرفيهم ولا الشوارع اللي إنتي حافظاها! 
الحياة مش معادلات محفوظة ونتايجها واجدة: nM Y‏ 2 

لما بتحطي عنوان في ال GPS‏ بيديكي خريطة عامة للطريق؛ لكن مش 
بتشوفي تفاصيل الطريق كله قبل ما تتح ركي. إنتي يدوبك بتشوفي الخطوة 
الجاية «إدخلي يمين؟ وأما تدخلي يمين تشوفي الخطوة اللي بعدها «إمشي 
٠‏ متر ويعدين شمال» وممكن في نص الطريق تلاقي حاجة ماكنتيش ١‏ 
عاملة حسابها وهكذاء والطريق بيوضح مع الوقت! 

gustum que ا‎ usur ي اا‎ ie 
لو استنيتي أما تعرفي كل تفصيلة في الخطةء كل نتيجة وإحتمالية ممكن‎ 
تحصل: كل إجابة على كل سؤال في ذهنك» يبقى مش هتتحركي! لأن‎ 
الحياة مش كذه! لازم يبقى عندك مرونة إنك تعيشي بأسئلة» ويتجاوب‎ 
عليها في الطريق! يبقى عندك تقبّل لفكرة إنك مهما خططتي وقررتي»‎ 
فالحياة متغيرة! مفيش إسطمبة واحدة للحياة كلنا هنعيش فيها! لازم تجارب‎ 
ومحاولات وتغيير واكتشاف للعالم اللي برة فكرة «اللي نعرفه أحسن من‎ 
اللي مانعرفوش»‎ 

؟- الخروج من ula‏ الراحة معناه إنك يبقى عندك s‏ إن التغيير أو 
الحاجة اللي هتجربيها دي هتبقى امش مريحة» في الأول. حتى لو إنتي 
مقتنعة تماما إنها حاجة مهمة وعظيمة! يعني مثلا لو بتصحي كل يوم الساعة 

١ ٠‏ الضهرء ومتضايقة من الموضوع ده» وشايفة إنك بتصحي متأخر وبيفوتك 
حاجات مهمة؛ فحاولتي تغيري الوضع وبدأتي تمرني نفسك إنك تصحى 
. بدري... أول يوم واتنين هتصحي فيهم بدري هيبقى شكلك عامل إزاي؟ 

هتبقي مقريفة جدا وتعبانة وغالبا ملامح وشك نفسها هتكون مخيفة؛ 
لأنه بالرغم من إنك متأكدة إن التغيير اللي بتعمليه ده أحسن لحياتك إلا 
إنه برة دايرة الراحة بتاعتك... برة اللى إنتى متعودة عليه... بالتالى التغيير 
ده هيكون اغير مريح» وهتاخدي وقت وتعود لحد ما يبقى معاد صحيانك 
البدري ces‏ هو «دايرة الراحة» الجديدة بتاعتك! 

فاللي عايزة أقوله إن الحياة محتاجة مرونة لأنها مش ثابتة ولا متوقعة 
أغلب الوقت! فاللي هتعيش في الدنيا وهي معندهاش مرونة إنها تغير 

MOS poter)‏ جديدة» صداقات جديدة» تغير خطتها 
أوقات» تفكر في بدائل مختلفة أما الدنيا تقفل وهكذا... هتتعب جداء 
وهتقف مع أول مطب! 

وصضقينر OPE TUNIS‏ )المطبات كيرا 


aa ULU‏ س 


الك i‏ ة منطقهاء وقليلا ما تسألنا عن رأينا فيما تريد فعله» 


E ل‎ 


الحقيقة الخامسة: الحياة قصيرة 


الحياة قصيرة 2 جدا! 
أقصر من إنك تعيشي حياة حد تاني! sul‏ 
غيرك بس في الآخر ماتعمليش غير اللي فعلا هينفعك في رحلتك إنتي | 

الحياة قصيرة (JS‏ واحدة فينا ليها ظروفها ورحلتها المختلفة... كل 
واحدة راكبة تاكسي مختلف... ولو كل واحدة ركزت في رحلة غيرهاء 
الحمر هيعدي وماحدش هيوصل ! وكل ما هتفهمي النقطة دي بدري» كل 
ما هتبطلي تقارني حياتك بحياة حد تاني. 


Y?‏ تحيا حياة الآحرين» فالوقت محدود» 
ستيف جوبز 


m—————————— td 


-أقصر من إنك تعقديها على نفسك! الحياة كده كده هيبقى فيها صعوبات 
وتحديات» فبلاش إنتي OUS‏ تصعبيها على نفسك! عافري وإسعي في 
الدنيا بس ماتتخانقيش معاها وتعاديها! إنتي مش في حالة حرب مع العالم! 
خحدي الأمور بالراحة وسهلي الحياة على نفسك وعلى غيرك عشان ربنا 
يسهلها عليكي. إضحكي كتير زي الأطفال» ماتخديش كل حاجة بجدية 
رهيبة وعلى أعصابك OM‏ إنتي اللي هتتعبي وروحك هتعجز بسرعة! بسطي 
الأمور على أد ما تقدري» بسطي حتى طريقة حياتك وأكلك وفرش بيتك. 
اتعودي تسكتي دماغك كل يوم ٠ «x5 ٠١‏ دقايق بس مخك يهدى 
فيهم من التفكير والهمّ! فكري إيه اللي بيبسطك واعمليه عشان تحبى 
حياتك وتعرفي تكملي الطريق. ماتشغليش نفسك بمين هيفكر إزاي طالما 
ما بتعمليش حاجة غلط OM‏ الدنيا فعلا قصيرة! 

- أقصر من إنك تضيعي طاقتك في زعل وخناق... أقصر من إنك 
تبوظي قلبك بغل وكره وانتقام من حد... أقصر من إنك تاخدي كل كلمة 
على نفسك وتهتمي إنك تكسبي كل جدل وكل خناقة... أقصر من إنك 
تقفي عند كل موقف وكل كلمة وتعملي منها قصة! الحياة فعلا قصيرة» 
وإنتي دورك فيها كبير! 


-أقصر من إنك تحبسي نفسك في تجربة أو اتنين فى حياتك! اللى حصل 
مهما كان صعب ومؤلم» فهيعدي! بعد شهر سنة اتنين خمسة؛ هيعدّي! 
هيبقى مجرد ذكرى! اشغلي نفسك كتير وخلي عندك صبر. الوةت هو 
أفضل علاج لتجارب كتير بتعلم فينا. إدي بس وقت» للوقت :) 

- أقصر من إنك تحوشي كل متعة ربنا إدهالك ليوم تاني! الحياة مراحل» 
وكل مرحلة ليها تحدياتها ومتعتها. مرحلة الطفولة؛ ويعدين المدرسة» 
وبعدين الجامعة» وبعدين مرحلة الشغل والجواز, وبعدين الحمل والطفل 
a tiroteo‏ صر dein‏ 
كل يوم هايعدي مش هايجي زيه! | 

- أقصر من إنك تخافي من كل حاجة| تخافي إنك تبقي على dn b‏ 
فتلبسی ماسكات تغطيها! تخافى من الناس» فتحطى أسوار حوالين نفسك 
عشان تحميها! تخافي تجربي» تخافي تفشلي أو تتعبي! 

إنتي ممكن تقضي حياتك كلها بتقولي أد إيه إنتي جميلة وطيبة» بس 
محدش هيحبك فعلا غير أما تشيلي الماسكات وتبقي على طبيعتك مع 
الناس» ويشوفوا جمالك وطيبتك! ممكن تقضي حياتك كلها بين الكتب 
والتنظير والمحاضرات عن النجاح والسعادة والحياة» بس مش هتنجحي 
فعلا غينأما تخرجي وتاخدي أكشن وتشوفي الواقع وتتخبطي Y‏ مرات 
وتقومي TA‏ دي الحياة الواقعية! كلها خبط! ولو حاولتي تنفادي كل الخبطات 
اللي بتحصل واللي ممكن تحصلء هتتفادي الحياة وهتموتي قبل ما تبقي 
la -b "‏ 
فلوسأ Ire pr omes. pori tpe d‏ 
أعلى! كله بيندم على تقصيره ه في حق ربنا وفي om‏ الناس اللي بيحبهم» 
وبيندم على تقصيره في حق نفسه وإنه نسي يستمتع بحياته! علاقتك بالناس 

مهمة جدا ومحتاجة رعاية واهتمام. ولو معندكش وقت eU‏ 
الناس اللي بتحبيهم» يبقى وقتك «كله» ضايع! 

- أقصر من إنك تضيعي حياتك بت بتجري ورا باب واحد بس للسعادة 
ومهملة الباقي! أقصر من إنك تكلبشي نفسك بكلبشات تعطلك عن هدفك؛ 
وتبني معتقدات ومعاني في دماغك تكرهك في العيشة كلها! 

- أقصر من إنك تقضيها مخاصمة نفسك! أو تقضيها بتحلمي بالحاجات 
اللي نفسك تعمليهاء وإنتي قاعدة في مكانك! | 

- أقصر من إنك تعيشي شايفة دايما اللي ناقصك ومش شايفة النعم اللي 
غرقانة فيها! كل واحدة فينالها 4؟ قيراط من الدنيا غتاخدهم IgG‏ 
الفرق بين واحدة والتانية إن تة تقسيم القراريط مختلف وبيتوزع في أوقات 
مختلفة! فلانة ناجحة في جوازها بس صحتها ضعيفة» وفلانة عندها ولاد 
أولادء وعلانة ناجحة في شغلها بس ملهاش أهل. دي إتجوزت وخلفت 
«s‏ والتانية إغتنت بدري وإتجوزت متأخرء والتالتة ماتجوزتش خالص 
واتعلمت علم كبير في مجال معين فادت بيه البشرية» وهكذا... كل واحدة 
عندها نعم مختلفة» ومشاكل كمان مختلفة. مايغركيش الصور... كل واحدة 
فعلا عندها مشاكلها. الفرق بس إن في ناس مشاكلها ظاهرة أكتر من 
ناس تانية» بس كله عنده مشاكله! حاولي تشوفي النعم اللي في حياتك 
وماتبصيش دايما على اللي ناقصك بنظرة المحرومة! بصي عليه بنظرة 
اللي عايزة تطور حياتها وهي ممتنة إبتداءا ذكل حاجة فيها! 

ممتنة وراضية باللي عندها وممتنة وراضية باللي راح منهاء حاسة بالنعمة 
والشكر للي معاها واللي مش معاهاء عندها حالة رضا عن السعادة والألم 
وکل حال ربنا قدره عليها. 

قريت مرة قصة مُدرسة طلبت من الفصل بتاعها إن كل واحد يكتب في 
ورقة عجائب الدنيا السبعة. كتب كل طالب الحل وبعدين قعدوا يتناقشوا 
مع بعض إيه هي عجائب الدنيا السبعة دلوقتي وزمان» ولاحظوا إن في 

بنت لسه عمالة بتكتب. سألتها المُدرسة (إنتى ليه لسه بتكتبي؟ مش عارفه 
الحل؟» ردت البنت وقالت لها «المشكلة إن عجائب الدنيا أكتر من سبعة 
بكتير أوي فمش عارفه أكتب إيه ولا tal‏ بصت المدرسة في ورقة البنت 
لقيتها كاتبة: 

عجائب الدنيا السبعة إننا: 

في يشوف 

؟. بتسمع 

-Y‏ بنتكلم 

uid‏ خن 

- بنذوق 

٦‏ بنضحك 

OPETE 

الحاجات دي كلها وغيرهم كتير» نعم !لو حد قالك إستغني عن نعمة 
واحدة فيهم في مقابل إن كل مشاكلك تمل مش هترضي؛ انها نمم لا 
تعوض فعلاء وللأسف بننسى إنها موجودة وإننا المفروض نحس بالامتنان 
Mabe‏ 

الشعور بالامتنان هو أقوى شعور يطلعك من حالة «وقف الكوكب 
لو سمحت ونزلني هنا» اللي بتيجي للواحدة ساعات أما الدنيا بنضيق» 
هو حالة السكينة اللي بتحسي بيها - في وسط الوبتلاءات - أما بتقعدي 
تفتكري نعم ربنا عليكي في حياتك» هو الحاجات الصغيرة ة أوي والتفاصيل 
البسيطة اللي لو راحت منك فعلا هتحسي إن الحياة فضيت! 

كان فى دراسة معمولة في جامعة فلوريدا وجامعة منيسوتا بتقول إن 
كتابة الحاجات الجميلة اللي حصلت في اليوم - مهما كانت بسيطة - 
بيقلل ظاهرة الشكوى عند الناسء وبيقلل إحساسهم بالضغط وبيديهم 
شعور أكبر بالراحة والسكينة! 

«إذا أردت التوقف عن القلق والبدء بالجياة» إليك بهذه القاعدة: عذد 
نعمك ولیس «Let,‏ 


ديل كارنيجي 





Ul‏ شخصيا بفكر نفسي دايما إني مش بس أكون ممتئة للحاجات الحلوة 
اللي في حياتي» ده أنا كمان أكون ممتنة للحاجات اللي كان نفسي تحصل 
وماحصلتش... أكون ممتنة للحاجات اللي ربنا بعدها عني عشان هو يعلم 
إنها مش خير ليا... وأكون ممتنة للأخطاء اللي عملتها في حياتي والمصايب 
اللي حصلت ليء لأن لولها ماكنتش اتعلمت! 

ممكن أحكي لك قصة نورا صاحبتي؟ 

لأء هخلي نورا هي اللي تحكيها لك: 

« لأ مش هاموت دلوقتى إن شاء الله) 

الأأنا عايزة أفضل مع جوزى وولادى شوية يارب» 

ده كان أول أول حاجة تيجي على بالي أول ما عرفت من الدكتورة 
بتاعتي إني عندي سرطان الثدي» OUS y‏ في مرحلة متأخرة جداء ونسبة 
إستجابتي للعلاج ضعيفة جداء وممكن يجبيلي لوكيميا في أي وقت في 
مرحلة العلاج حسب كلام الدكتورة في كندا. 

الحقيقة المفروض إن كلام الدكتورة ده كان يضام الدنيا في وشي 
ويحسسني إني هاموت بكرة» قصدى دلوقتي حالاء بس اللي حصل كان 
العكس! كانت طول ما هي بتشرح تطورات المرض ورحلة العلاج» وأنا 
مافيش في مخي غير الجملتين دول: إن شاء الله هاخف, وإن شاء الله 
السرطان مش هينتشر في بقيت جسمي زي ما هي بتقول! 


TIA 


وقتها بقيت أبص فى عنيها وأعيط وأقول بالعربي الأ إن شاء الله 
لأا وأقول لجوزى هي ماتعرفنيش أنا هاخفء لأ أنتوا صحيح بتقولوا 
سرطان وحركات بس معلش أنا مش هاموت إن شاء الله» أنا يارب عارفة 
. إنك بتعلمنى حاجةء بتقربني منك شويةء بتريحني يمكن من جري الحياة 
وبتديني فرصة أتأمل في نعمك اللي الواحد واخدها وكأنها حق في الحياة 
مش رزق وفضل منك!) | 

قبل السرطان حياتى كانت عادية جدا وماعنديش الحمد لله مشاكل من 
أى نوع. كنت عايشة في دوامة الحياة زيي زي ناس كتيييير أوي» مشغولة 
بجوزي وبولادي وبطلباتهم. كنت بستمتع بكل حاجة يعملها معاهم وکل 
وقت بقضيه. كنت مستمتعة بنفسي كأم وزوجة الحمد لله» بس يمكن اللي 
كان تاعبني إني دايما بحاول أحل للناس اللي بحبهم مشاكلهم» شايلة همومي 
وهموم غيري طول حياتي» عايزة كل اللى حواليا كويسين ومبسوطينء 
وبجد وصلت لأنى تعبت من الحمل ده وماصدقت إنى هاجرت عشان 
أبعد شوية وأحاول أركز في حياتي وحياة أقرب الناس ليا. 

أما سافرت كنت مهتمة أوي إزاي أخطط للأيام اللي جاية» وبفكر أد 
إيه هى مرحلة مهمة ومحتاجة تركيز. يمكن ندمت شوية إني بعدت عن 
أهلى وسافرت» لكن بدأت الحياة الجديدة بطريقة بحبها. اتعرفت على 
كمية ناس مش طبيعية فى فترة قصيرة أوي» وكلهم أحسن من بعضء ويا 
دوب اتأقلمت وبدأت اشتغل... هوب حصل اللى حصل! 

حسيت كأن ربنا كان بيقولي إهدي شوية بقي» كأنه كان عايزني أبص 
على نعمه - اللي فعلا مغرقاني - بطريقة مختلفة. كنت قبل كده دايما 
بصلى وبشكر ربنا واحمده على كل حاجة؛ بس من غير إحساس» من غير 
ما أشعر بأهمية النعم دي في حياتي... لحد ما اتحرمت منها. 

طيما أ عرفت مرضي eee deste‏ 
ولاعلى جوزي» بس فضلت آقول لنفسي hores!‏ 
وأستسلم؟ هاضيع ! هاخسر كل حاجةا. 


%4 


بدأت رحلة العلاج بالكيماوى وكان أصعب شيء ممكن لبشر إنه 
يتحمله! أقصى درجات الألم اللي ممكن أي حد يحس بيها! لكن اللي 
كان أصعب منه إني اتحرمت من ولادي... ولادي اللي عمرهم ما بعدوا 
كل أسبوعين كانوا يبجوا يقفوا على باب أوضتي» والغريبة إن الروح كانت 
بترد فيا وبحس إني كويسة عشان شوفتهم» وأول ما يمشوا ترجع الالام 
كلها تاني. ! | 

الخمس دقايق اللي كنت بشوفهم فيهم دولء كانوا بيزيدوني إصرار 
رهيب من جوايا إني لازم أخف! نظرة جوزي ليا وهو مرعوب علياء خلتني 
متاكدة ني مش هاسيبة!- x:‏ 

فاكرة إن شعري لما بدأ يقع كنت بقول «اللهم أجرني في مصيبتي وأخلفنى 
خير منها» وقلت لجوزي وقتها بلاش تشوفني کده» قالي ابالعكس لازم 
أبقي معاكي)! حلقلي اللى فضل في راسي eb‏ وقالي «حتى لو بقيتي 
شبه مايك تايسون» بحبك) 

ماكنش ينفع أستسلم» وقررت أبقى مايك تايسون e jala C‏ السرطان 
يعني هاهزمه! بقيت مركزة أوي إزاي بخلص العلاج والعمليات والإشعاع» 
وبقيت بفهم في المصطلحات,الطبية بالإنجليزي زي الدكتورة بالظبط 
مع إني كان بقالى 3 سنين أو أقل في كنداء بس قررت أفهم لوحدي من 
fado ue‏ جني 

كل اللي كنت حساه ساعتها... إني في رحلة صعبة أوي بعتني فيها 
ربنا عشان أفهم حاجة وأرجع لحياتي. 

أهل جوزي كانوا معايا يوم بيوم وخطوة بخطوة» عوضوني عن عدم 
وجود أهلي فعلاء ساعدوني كتير أوي! كمية الناس اللي ربنا بعتهم لي 
مش طبيعية» وكلهم كانوا معايا أكتر من الأهل. بقيت بحمد رينا عليهم 
وبقول لنفسي أكيد أهلى راضيين عليا عشان ربنا بيوفقنى كده. كمية الصبر 
والطمأنينة اللي كنت فيها غريبة» هادية وبضحك وحاجة كده عجيبة مش 
جو كانسر ومرض وبتاع. 
۷۰ 


كنت حساها هتعدي من عند ربنا فعلاء عشان كده خبيت على أهلى فى 


مصرء لأن ماكنوش هيستحملوا ولا هيصدقوا إني هاخف! كلمة سر طا 
عند معظم الناس يعني موت» وكمان معندناش أي حد فى العيلة جال 
سرطان من أي نوع قبل كده. فكانت هاتبقى صدمة من الآخر! وعشان 
ea;‏ وقلقهم كان خييقى له تاثين ملي علا uel plo‏ عليه do‏ 
بقى إني زي القردة وبلف كندا كلها! كنت ممثلة بارعة فى المكالمات» 
وبحاول أبين لهم قد إيه أنا سعيدة وكويسة؛ لكن في الحقيقة أنا كنت فى 
قمة المرض والإعياء من الكيماوي والمضاعفات. l‏ 
ماكنتش عايزة حاجة تهزني أو تفقدني تركيزي في إزاي هاعدي المحنة ' 
دي. كنت دايما بتخيل اليوم اللي هاخف فيه وهسافر لأهلي وأحكيلهم 
القصة وأنا قدامهم سليمة وزي الفل! | 

تخيلي إن في العز التعب ده كنت بتخيل نفسي قمر! والله العظيم هو 
ده كان شعوريء وكان بيزيد أكتر لما جوزي يحسسني بکده» ويقولي إنتو 
ست الستات! كنت بضحك وأقوله ابس ماتقولش ست). 

كل ما كنت أروح للدكتورة وتقولي التتايج» كنت بطير من الفرحة 
وأحس بالإنتصار» وبحس أد إيه ربناامعايا ومش هايسبني لأني عندي ثقة 
في قدرته» ومتأكدة إن في خير من ورا اللي حصل لي! كنت باخد جلسة 
واستنى اللي بعدها بفارغ الصبر عشان أنجز المهمة. | 
| كنت بتمنى اليوم اللي هاخف فيه علشان أبوس ولادىء أذاكر لهم» 
. أطبخلهم أو أزعقلهم حتى» بس أبقي معاهم! قدرت كل دقيقة كنت بشتكي 
فيها زمان إني تعبانة أو بشتغل كتيرء وإن طلبات الحياة مش بتخلص؛ 
وبقيت لما حد بيطلب مني أي مساعدة بعملها وأقول «الحمد لله يارب 


إنك قدرتنى أساعدا. 
تفاصيل كتير حصلت في التض ومضاعفات أثناء العلاج والعمليات 
n‏ دعوت PURS‏ 

PE‏ والسئة دي عدت عليا فعلا 


PON 
كل تجربة مرضي وعلاجي كانت سنه'‎ 
YA 


"EP‏ لا أكتر ولا أقل! الحمد الله خفيت واتعملت درس عمري كله 
وفوقت من التجربة دي على إن عمر ما الإستسلام لأي مشكلة - ولو 
حتى للمرض - كان حل! بقى عندي إحساس قوي بأهمية كل حاجة في 
حيتي بيتي وشغلي وصحتى اللي ربنا رجعها لي تاني علشان أقدر أكمل؛ 
عشان أقدر أكون مع ولادي وجوزي اللي رينا أكرمني بإني أشاركهم الحياة 
مرة تانية... الحمد لله» 

خلص كلام نورا. 

نورا خفت الحمد لله» وحتى من قبل ما تخف... نورا كانت من ال١١/7‏ 
اللي الكاتب لورنس جونزالس حكى عنهم في كتابه Who lives, Who‏ 
.Dies and Why‏ | 

prl j QA‏ سي ودد ای 
٠‏ منهم بيجي لهم ذعرء و١٠/‏ بس اللي بيثبتوا وبيبقو هاديين ومركزين 
وعايشين! وال ٠ ٠‏ دول هما الناس اللي قدرت تلاقي درس أو فرصة أو 
معنى من الموقف الصعب ده! 

فيكتور فرانكل الطبيب النفسي ومؤسس نظرية ال Logotherapy‏ أو 
العلاج بالمعنى» اتكلم عن نفس النقطة دي في كتابه Man Search for‏ 
.Meaning‏ 

قال إنه الفرق بين الناس الكتير اللي ماتوا في معسكرات النازية في 
الأربعينات» وبين الناس اللي نجت» هي كلمة واحدة بس: المعنى! الناس ' 
اللي نجت كان بيميزهم إنهم عندهم معنى عايشين عشانه في حياتهم 
وبيشوفوه حتى في الظروف الصعبة اللي بيمروا بيها! و والمعنى ده بيديهم 
قوة وإصرار إنهم يعدوا ويكملوا! 

نورا كانت من الناس دولء كانت بتدور على المعنى في الإبتلاء الصعب 
اللي مرت بيه! كانت حاسة بامتنان للتجربة وللحياة بكل تفاصيلها . واللي 
يتعامل مع نورا عامة يحس إنها بني آدمة جميلة وعندها طمأنينة وسكينة 





رهيبة وبتتعامل مع الناس فعلا من قلبهاء ودي نتيجة جميلة جدا بنوصلها 
أما بنعيش الحياة بشعور الإمتنان. 

الإحساس بالامتنان والشكرء أريانا هافنجتون ‏ مؤءمسة جريدة هافنجتون 
بوست - وصفته بإنه الجهاز المناعي للروح واللي بيحارب أي هم أو 
ضيى في الحياة! لأن الواة قع إنه مش دايما الحياة هتبقى إنتصارات ونياشين 
الجر id‏ سات aT‏ 
الإنسان القوي اللي عنده سكينة وحكمة وإحساس بالنعم. 

تور كن بن ت اد لله نوراب کر ET‏ 
بسرطان الثدي وعلاجه. والجميل إنها بقيت بتروح تحضر محاضرات 
التوعية بالمرض عشان تحكي للناس عن تجربتها وتشجعهم يسألوهاء 
وبقيت أما بتتعرف على واحدة مصابة بالسرطان بتروح بنفسها معاها جلسات 
الكيماوي عشان تساعدها نفسيا وتقويها... مع إن ده من أصعب الذكريات 
على مريض السرطان بعد ما يتعافى! 

قدرت تعمل كده لأن الإحساس العميق بالنعم في الحياة وشكرهاء 
qM Abe M UN dA de.‏ د ء! ul‏ 

e Mine qo 

ia‏ عش كذ الس الي عيش لها ومس - - مهما كبروا 
م عر liess de‏ 

اكتبي أي خواطر جت في بالك عن الحياة» أي تغيير حصل في تفكيرك. 
أي قرار قررتي تاخديه. 


موور فوقو مدي مو وو ممم مدع ر ووه 
ا LITLE‏ ا Mi‏ 
00000 ل ينانا 
موعيع موروء مد ده 


الفصل العاشر 
النهاية 





«لاتقبل بحياة لا تشعر فيها بالحياة؛ 
شمس التبريزي 








معظم القصص وأفلام الكارتون اللي اتربينا عليها كانت بتأصل لفكرة 
واحدة: عايزة تعيشي سعيدة؟ عايزة حياة جميلة؟ عايزة تعيشي عيشة فل 
وتوصلي لل fHappily Ever After‏ 

في مكونات معينة للخلطة دي... 

لازم تبقي أمورة ورقيقة وبسكوتة؛ لازم تبقي اتظلمتي بشكل ما في 
حياتك» لازم يبقى فيه ساحرة طيبة تحل لك مشاكلك وتعمل لك معجزات» 
ولازم يبقى فيه Prince Charming‏ أو الأمير الجذاب اللي بتقعي في ٠‏ 
غرامه وبينتهي الفيلم بإنكم اتجوزتوا وعيشتوا في تبات ونبات» وبكده 
تبقي استلمتي شيك على بياض بالعيشة الفل بقيت حياتك... وكل سنة 
- وانتي Db‏ 

كل القصص دي لطيفة وجميلة جدا الحقيقةء بس ملهاش أي علاقة 
بالواقع! | | 

الواقع إنك ممكن تبقى أمورة ورقيقة ومافيكيش غلطة» بسن تبقى 


حياتك تعيسة! 
الواقع إن فكرة الضحية المظلومة قليلة الحيلة دي هي أول طريق 
البؤس في الحياة! 


الواقع إن مفيش ساحرة طيبة ولا فيري جود ماذر! مفيش معجزات! 
مفيش عصاية سحرية هتحل لك مشاكلك وتحول لك قرع العسل لعربية 
وتحول لك الفيران لسواقين عشان:تروحي الحفلة وتبطلي عياط! 

الواقع إن وجود الأمير بالحصان الأبيض والوردة وقصة الحب في 
حيانك مش ضمان لأي تبات ولا نبات ولا حيوان ولا جماد حتى! 

الواقع إن فكرة البرشامة والإصلاح السريع ممكن تخلي اليوم يعديء 
إنما صعب تخلي «الحياة» تعدي! المسكنات بتنفع مؤقتا لكن فش بتحل 
حاجة! الساحرة ممكن تكون ساعدت سيندريلا في الفيلم لما ليستها 
فستان جديد وجزمة إزاز وإدتها عربية فخمة ترصلها الحفلةء إنما الحقيقة 


YYY 


إن كل دي مسكنات هتيجي الساعة ١١‏ ومفعولها هيروح وهترجع ريما 
لعادتها القديمة! | 

الواقع إن سيندريلا لو فعلا عايزة تعيش عيشة فل» يبقى لازم تخطط 
هي لحياتها وتعالج مشاكلها بنفسها! لازم تبطل مسكنات وتبطل tog?‏ 
المعجزة والأمير والفرصة والمجتمع والناس! لازم تبطل لوم وأعذارء 
وتبدأ تتحمل مسؤولية حياتها! لازم تحط خطة تخليها متوازنة وحرة؛ لازم 
تدخل جوه نفسها وتصاحبها وتفك الكلابشات اللي معطلاها! لازم تمسك 
الريموت كونترول بتاع مشاعرها وقيمها ومعتقداتها عشان حياتها تظبط! 
لازم تفهم الحياة» وتعرف إنها ليها دور مهم فيهاء ربنا خلقها عشان تعمله! 
ولما سيندريلا تعمل كل ده... هتبقى حياتها ليها معنى» وهتعيش عيشة فل ! 


لن يأتينا التغيير إذا ما انتظرنا شخصا ما أو شيا ما آخرء تحن من 
نتتظرهم لأننا من سنحدث هذا التغيير ولي سأحد غيرنا» 
باراك أوياما 


٠‏ كلنا سيندريلاء وكلنا فوزيةء وكلنا أشجان! 
كلناساعات بنتوهزي ما سيندريلا كانت تايهةء وساعات بناخد خطوات 
ونطوّر فعلا في حياتنا زي فوزية» وساعات بنسعى Ua]‏ نساعد غيرنا d‏ 

أشجان! كلنا بنمر بمراحل مختلفة في حياتنا وده طبيعى» وساعات كمان 
ams‏ لنا موقف يرجعنا كام خطوة لوراء وده كمان طبيعي. لكن اللي مش 
طبيعي إن الغالب على حياتنا يبقى التوهان والإحساس بالفراغ والضيق! 
اللي مش طبيعي إننا نبقى عايشين في الدنيا يوم بيوم» وأهي ماشية وخلاص! 
اللي مش طبيعي إننا نبقى مش عارفين إحنا عايشين ليه» ومقضيين حياتنا 
YYA‏ 


بنملی فراغات وبناخد مسكنات من غير أي هدف! اللي مش طبيء tl‏ 
نبقى راكبين العربية ومش عارفين بنسوق إزاي ولا رايحين فين ولا الطريق 
شكله إيه! دي مش حياة. | 





وإنما سر الحياة هو إن تبذل فى سبيل غاية) 
مصطفى محمود 





لو عايزة تعيشي حياة صح وتسيبي بصمة في الدنياء لو عايزة تطلعي 
أحسن ما فيكي 5 ال cbest-version-of- yourself‏ لو عايزة تستغلي 
التاكسي اللي معاكي - اللي هو حياتك - وتطلعي منه أحلى شغل» لو 
نفسك تعرفي إنتي إيه دورك في الدنيا وإيه الغاية من وجودك إنتي تحديدا 
وإيه القيمة اللي إنتي هتسيبيهاء لو عايزة تكتشفي مراد ربنا منك وتعيشي 
حياتك كل يوم عشان تحققیه» لو عايزة توصلي لكل ده يبقى لازم تبدأي 
بالكلمتين دول: آنا والحياة! 
لازم euh‏ تبقى مسؤولة! مسؤولة إنها تتعلم من الماضي وتكمل وهي 
قوية» مسؤولة عن الاختيارات اللي بتعملها كل يوم في حياتهاء مسؤولة 
إنها تلاقى السعادة جواها قبل ما تدور عليها مع أي شخص أو شيء تاني 
. غيرهاء مسؤولة يعني مش ضحية ولا بتشتكي وخلاص» مسؤولة يعني 
مركزة: هخطط لحياتي اللي جاية إزاي وهتعلم إيه من أخطائي» هقرب 
من مين وهيعد عن مين؛ هجرب إيه وهاخد قرار إيه وهنفذ الخطوات 
اللي قلناها في الكتاب إزاي؟ 
لازم «أنا» تبقى مسؤولة! 


لازم «أنا» تبقى متوازنة! متوازنة في علاقتها بربنا وفاهمة إن العلاقة 
دي هي محور كل حاجة هي بتعملها في الدنياء متوازنة في علاقتها بأملها 


vya 


وعاملة علاقة بجودة معاهم ومتصالحة مع أي حاجة وجعتها منهم قبل كده؛ 
متوازنة فى علاقتها بالناس والصحاب والمتع اللي بتهون الحياة» متوازنة في 
علاقتها بجوزها وفاهمة إزاي تتعامل معاه وإزاي تطور علاقتها بيه وإزاي 
ماتحملش العلاقة دي لوحدها مسؤولية كل سعادتها في الدنياء متوازنة 
في علاقتها بولادها وعارفه تديهم حب غير مشروط وتقوي علاقتها بيهم 
متوازنة في علاقتها بنفسهاء » بتحبها وفاهماها ومصاحباها وحريصة إنها 
تطورها فكريا وجسديا ونفسيا عشان تنطلق وتسيب بصمتها وهي سعيدة 
ومبدعةء متوازنة في علاقتها بالمجتمع وبتسعى إنها تأثر في غيرها وتستخدم 
علمها ومهارتها ووقتها في إنها ا 

لازم (Ub‏ تبقى متوازنة! 

لازم Ub‏ تبقى حرة! حرة من أي قيود نفسية وفكرية بتعطلها» حرة من 
أي إدمان أو تعلق زيادة بأي حاجة مهما كانت حلال» حرة من أي خوف 

فيه يشل حركتها ويعجزهاء حرة من أي كلابشات في طريقة تفكيرها 
بتخليها كئيبة زيادة ومش مستمتعة بأي نعم في حياتهاء أو بتخليها تطلب 
المثالية في كل حاجة في الحياة وتضغط نفسها وغيرها وتحس على طول 
إنه «مش كفاية»» أو بتخليها محبوسة في الشعور بالذنب وبتجلد نفسها كل 
يوم على كل غلطة وكل تقصير لحد ما تكره نفسها وحياتها وتيأس من أي 
إصلاح أو تغيير» أو بتخليها شايفة كل حاجة وكل حد بعين النقمة والاستياء 
مر 
بتخليها مترددة في كل قرار أو بتسوّف وتأجل كل خطوة» أو بتخليها تحكم 
بسرعة على نفسها أو على الناس. وتحطهم في قوالب وماتشوفش غير 
الوحش في كل موقف! كل دي كلابشات بتقيد y Uo‏ وعشان «أنا» تبقى 
حرة فهي محتاجة تفهم إيه اللي مقيدها وشالل خركتها وتعالجه. محتاجة 
تبقى حرة ومسيطرة على رغباتها وعندها شجاعة في الحياة. - 

ان حرة! 
لازم «أنا» تبقى حكيمة! تبقى تبقى عايشة في الدنيا ك «فاعل» مش ك«مفعول 


YÀ* 


به»» تبقى متواصلة مع مصدر كل حكمة في الدنيا وهو ربناء وعاملة علاقة 
بجودة معأه سبحانه وتعالى تخليها تقدر تقرا رسالة ربا ليها في كل موقف, 
وتبني - مع الوقت - رصيد محترم مْن الحكمة والبصيرة يساعدها تاخد 
قرارات صح في جياتها. ولازم «أنا تبقى متواصلة مع dg u‏ ومع الحدس 
اللي ربنا خلقه جواهاء وتبقى «حاضرة» في كل دقيقة في حياتها مش طول 
الوقت مشتتة وبتنجري في الدنيا من غير أي تركيز ولا حضور... لحد 
ما فاجأة تلاقي العمر اتسحب منها من غير ما تحس! 
لازم UD‏ تبقى حكيمة! . ES‏ 
لازم UD‏ تبقى مسيطرة! مسيظرة a‏ حالتها النفسية» وردود أفعالها 
طالعة من عقلها المتزن الواعي مش من مخها البدائي! مسيطرة على حالة 
الطوارئ في دماغها وبتستدعيها وقت اللزوم بس» مش عايشة بيها على 
طول! مسيطرة على مشاعرها وبتعرف تهدي نفسها بنفسهاء وبتعرف تقرأ 
الرسالة اللي كل شعور بيقولها لهاء بدل ما تتحول المشاعر دي لمعاني غلط 
وكلبشات توقفها في حياتها! ولازم «أنا» تبقى مسيطرة على القيم بتاعتها 
فى الدنياء فاهمة إيه بوصلة القيم اللي بتحركهاء ويه القيم اللي بتضرب 
بعض عندها ويتأثر على قرارتهاء وإيه القيم اللي المفروض تضيفها أو 
تعيد ترتيبها عشان تساعدها تنجح في حياتها! ولازم «أنا» تبقى مسيطرة 
على المعاني اللي بتحطها في كل موقف واللي بتأثر مع الوقت في نظرتها | 
للحياة. لازم «أنا» تنحكم في «البيوت» أو المعتقدات اللي بتتكون جواهاء 
cds‏ «العواميد» أو التجارب والمعلومات اللي تساعدها تغير المعاني» 
-وبالتالى القرارات» utl,‏ وجودة الحياة كلها للأحسن! 
e‏ ا مش عشان هي تتبسط وخلاص؛ 
متمحورة حوالين نفسها وبس' CIEN‏ 
ركد عشان هو ده دورها في الدنيا! لازم #أنا» تفهم إنها بتدي غير ما مش 
من باب «الصدقةة منها على اللي حواليهاء ولكن من باب إن ده Br‏ 


YAN 


عن فلوسها أو وقتها أو علمها أو مهارتها اللي ربنا إدهالها. ولازم «أنا؛ 
تفهم إنها كل ما هتساعد ناس أكتر في رحلة حياتهم» كل ما رحلة حياتها 
هي هتبقى أعمق وأوضح وأقيم. 

لازم «أنا» تبقى مؤثرة! 

لازم «أنا» تفهم طبيعة «الحياة»! تفهم إن الحياة عبارة عن اختيارات 
بنعملها كل يوم وبتشكل جودة حياتنا في الأخرء تفهم إن الحياة أكبر من 
(UD‏ ورغباتها وحقوقها وسعادتهاء تفهم إن الحياة محتاجة مرونة لأنها 
مش ثابتة ولا متوقعة! هايبقى فيه مطبات وبلاعات وكباري وطرق ضيقة 
وطرق مقفولة وتغييرات محتاجة مرونة عشان (Ub‏ ماتعطلش وتعرف 
تكمل! ولازم «أنا» تفهم إن الحياة قصيرة جدا! أقصر من إنها تقضيها 
بتحاول تعيش حياة حد uU‏ أو تقضي عمرها في زعل وخناق ومشاكل 
وتجارب قديمة» أو تاخد كل حاجة بجد وعلى أعصابهاء أو تهتم بكل 
حاجة سطحية وتهمل مشاعرها وعلاقتها بنفسها وبالناس اللي بتحبهم» 
أو تهمل أحلامهاء أو تقضي بقيت عمرها في نفس الروتين الممل أو دايرة 
الراحة المعتادة كل يوم! والحياة أقصر من إن «أنا» تركز دايما على اللي 
ناقصها وتنسى تشوف نعم ربنا عليها وتحس بالامتنان للحاجات الجميلة 
اللي بتحصل كل يوم في حياتها. 

_ لازم «أنا» تفهم «الحياة»» عشان تعرف تعيشها! 


«الحياة لا تقاس بعدد السنين» ولك ن السني ن تقاس بمدى جدوى الحياة» 
إبراهام لنكولن 





YAY 


مُفترق طرق: 

لو عايزة تعرفي مراد ربنا من حياتك» لازم تبدأي من جوه لبره» مش 
nd‏ تبدأي من «أنا؛ وتظبطيهاء وبعدين تنطلقي في الحياة وتنظمي 
وقتك وتحطي أهداف الأسبوع والشهر والسنة! لازم تدخلي جوه نفسك 
الأول زي ما بتظبطي عربيتك كده وبتتأكدي إن كل حاجة جاهزة وتمام؛ 
قبل ما تدوسي بنزين وتبدأي تتحرکي. 





afa‏ أطول سفر يقوم به المرء هو العبور إلى عمق نفسه» 


أحد الحكماء ` 


في قصيدته الكلاسيكية «The Road Not Taken?‏ روبرت فروست 
وصف وصوله لنقطةء كان لازم يختار فيها بين طريقين قدامه... وني 
آخر القصيدة كتب فروست اختياره في جملة ‏ بقيت بعد كده من أشهر 
المقولات في الأدب الحديث - بتقول I took the one less travelled?‏ 
ctby, ánd that has made all the difference‏ يعني «اختارت الطريق 
اللي أقل عدد من الناس بتختاره» وده اللي عمل كل الفرق!» 

وإنتى دلوقتي في مفترق طرق» اختارتي أنهي طريق؟ أيا كان موقعك 
من شخصيات الكتاب» وأيا كان إنتي سيندريلا ولا فوزية ولا أشجان ولا 
مين» المهم إنك تبقي عارفه إنتي فين دلوقتي ورايحة على فين بعد كده. 

المهم إنك تختاري: هتعيشي - زي ناس كتير - بتلفي حوالين نفبك 
إنتي وبس؟ ولا هتعيشي حياة أكبر منك وتبدأي تكتشفي مراد ربنا من 
حياتك والبصمة اللي هتسيبيها في الدنيا؟ 

المهم إنك تبدأي ترسمي طريقك وشكل حياتك بعد سنة وتلاتة وعشر 
سنين من دلوقتي ! | 


YAY 


المهم إنك كل ما تحسي إنك تهتي... تقفي وترتاحي» عشان تستعيدي 
طاقتك وتشوفي هتكملي إزاي! 

المهم إنك تبقي مركزة ومصحصحة لحياتك» وعينك على رحلتك! 

أرشيميدس كان بيقول «أعطيني مكانا لأقف» وسوف أحرك العالم!» 
وأنا بقولك دوري إنتي على مكانك اللي هتقفي فيه وسيبك من أرشيميدس 
عشان محدش هايديلك حاجة إلا لو إنتي سعيتي إنك تاخديها! 

دوري على مكانك في عيلتك وفي مجتمعك والعالم اللي حواليكي... 
دوري على مكان فيه حكمة وفيه قوة... خليكي إنسانة حرة ومتوازنة... 
خليكي حاضرة وعلى طبيعتك... إفهمي ربك وحبيه» وإفهمى نفسك وحبيهاء 
-وإفهمي الحياة وحبيها... إسألي كتيره وسيبي التجارب ترد عليكي... 
خدي نفسك واحدة واحدةء خطوة خطوة برؤية ثابتة وشجاعة وتركيزء 
وساعتها حياتك كلها هيبقى ليها معنى وهتحسي بسعادة في قلبك وطاقة 
في حياتك ماحستيهاش قبل كده! 





«ابدأ من حيث تقف» واستخدم ما لديك» وافعل ما تستطي عأن تفعله» 


آرٹر آش 





إنتي اختارتي تقري الكتاب ده ودي مش صدفة» وإحتا لسه هنكمل 
كلامنا. لو حاسة بعد ما خلصتي الكتاب إنك عندك طاقة وعايزة تعملى 
تغيير» أنصحك تجمعي نفسك مع صاحبة أو مجموعة من الصحاب قرأو 
هما OLS‏ الكتاب وقرروا ياخدوا خطوات» عشان تشجعوا بعض. 

إحنا كل ده في مرحلة التجهيزء بنجهز الشنط وبنملي العربية بتزين 
وبنشيك على الفرامل والكاوتش عشان نبدأ الرحلة. جهزي نفسك كويس 
لحد ما نكمل كلامنا الكتاب الجى. ۰ 


A٤ 


تعالي نفكر في الأسئلة دي تاني مع بعضء iy Liy‏ إن إجاباتك 


دلوقتي هتكون ممختلفة: 
-١‏ إيه الحاجة اللي بتبقي مبسوطة وإنتي بتعمليها لدرجة إن الوقت 
ممكن يعدي کده من غير ما تحسي؟ 


حاجات بتستمتعي إنك تعمليها حتى لو مش هتاخدي عليها فلوس؟ 
مش عارفة؟ طب وإنتي صغيرة إيه الحاجة اللي كنتي بتستمتعي جدا 
وإنتي بتعمليها؟ A‏ 
؟- إيه الهدف من حياتك؟ عايشة عشان إيه؟ إيه اللي عايزاه فعلا من 
حياتك وليه؟ 
- إيه الحاجة اللي يتحلمي إنك تعمليها في يوم من الأيام؟ 
؛ ‏ إيه الحاجة اللي لو ضامنة /٠٠١‏ إنك هتنجحي فيها كنتي هاتعمليها؟ 
يعني لو تخيلنا مثلا إن مفيش عوائق (زي ضيق الفلوس أو الوقت مثلا) 
ه- في حد تعرفيه أو تسمعي عنه بيعمل الحاجة اللي إنتي بتحبي 
تعمليها دي وناجح فيها؟ 
؟- هل البيئة اللي حواليكي مساعداكي إنك تبقي أحسن واحدة ممكن 
تكوني؟ هل بتخرج أحسن ما فيكي؟ ولو إجابتك «لا» عملتي أي حاجة 
قبل كده عشان تحسني الوضع اللي إنتي فيه Tea‏ | 
۷- هو إنتي تستحقي تعيشي سعيدة؟ إنتي شايفة إنك شخص يستاهل 
السعادة؟ . 
+- لو سألتك إيه أكتر مشكلة بتواجه العالم دلوقني من وجهة نظرك 
واللي لو اتحلت الناس هتبقى حياتها أحسن؟ إيه هي؟ 
٠‏ _ لو عرفتي إن حياتك هتنتهي قريب هاتعملي إيه؟ وهتندمي إنك 
ماعملتيش إيه؟ 0 
v.‏ لو بتفكري في المستقبل» هل عندك إستعداد إنك تطلعي أحسن 
ما عندك؟ تخرجي أحسن إنسان جواكي؟ 


YAO 


شكرًا.. 


شكر خاص واعتذار cM rl‏ المصونة سندريلا. ut.‏ مرمطتك 
فعايا والله أنا عارفة؛ بس إنتي OLS‏ عذبتيني وطلعتي عيني.. وعلى 


العموم أنا خليتك بقيتي أقرب للواقع aji a o^‏ اللي 
ضحكتي Ule‏ بيها زمان.. فخلصانة بشياكة! . 


ماما وبابا.. عبده وسهير.. الحاج والحاجة.. عمري ما كنت هعرف أكتب 
كلمة من غيركم» USD‏ إنكم علمتوني أبقى قوية وأحب نفسي وأثق 
فيها.. شكرًا إن إنتوا زرعتوا فيا قيم جميلة اتحولت بعد كده لقصص 
بنقلها لغيري.. وأهم حاجة: شكرًا على الشكولاته اللي مابطلتوش 


تجيبوهالي حتى بعد ما بقى عندي عيال.. 


بشير الميداني.. جوزي وحبيبي وصاحبي وضهري والويكيبيديا وال GPS‏ 
والقاموس والمشجع ومستر إكس وبابا وماما وأنور وجدي في حياتي. 
إنت كل حاجة.. بس لو تبطل تاكل لي شکولاتتي هتبقى زي الفل والله! 


عبدالله وماريا.. ولادي وصحابي اللي بتعلم منهم» وعمري ما بكبر 
في عنيهم! إنتوا -حبايبي وروحي والله.. بس بطلوا تألفوا لغات سرية ما 
بينكم عشان أنا فاهمة كل حاجة وهعمل عليكم كبسة قريب! 


YAY 


صحابي الضايعين اللي مابيكبروش.. اللي حضروا معايا كل مصيبة وكل 
بلوى ولسه بيحبوني.. اللي بيخلوا حياتي تبقى لونها بمبي.. أنا نفسي 
أحطكم في فلاشة وأخدكم معايا كل حته! 


عايزة أشكر كمان صوفي محمد ويمنى قاسم وشيرين فوزي ودينا حلمي 
وسارة أسامة وريهام حلمي وأيمن محمود ودكتور أحمد مجدي. وكل 
الناس الجدعة اللي ساعدتني ولو بكلمة من قلبها.. لولاكم مكانش 
الكتاب ده خرج! 


وأخيرًا ورغم أنفي أنا كمان.. 


شكر خاص جدًا جدًا لشركائي في الجريمة.. أصحاب الكتاب الأصليين» 
اللي شجعوني واتفقوا لي واستحملوا جناني ومشيوا معايا خطوة بخطوة» 
لحد ما الكتاب ده وصل بين ed‏ دلوقتي.. إيهاب معوض وريهام حسن! 
أنا لو كتبت كتاب كامل أشكركم على تعبكم ومجهودكم معايا.. مش 
هوفيكم حقكم» لكن كل اللي أقدر أعمله بعد ما أدعيلكم.. إني أقولكم 


استعدوا للكتاب الجديد عشان أنا وراكوا وراكوا! 


YAA 


هبة السواح: 
Di we |‏ ولايف كوتش» متخصصة في مجال العلاقات الأسرية 
i Re‏ هبه معروفة بدورتها التدريبية «Living on Purpose‏ 
j‏ تقدم ورشة عمل Soulmates‏ الخاصة بالعلاقات الزوجية. تقوم: 
أيضًا بجلسات استشارية لمساعدة الأفراد والأسرء ولها ud‏ 
الإسهامات في عالم التدريب والإعلام. 2 
در ست هبة إدارة الأعمال في الجامعة الأمريكية والأكاديمية البحرية» 
ثم توجهت ume‏ التدريب» وحصلت على شهادة مذربة معتمدة من 
» سسة التربية اللإيجابية بالولايات المتحدة الأمريكيةء وشهادة مدربة 
فعتمدة من دكتور جون جراي» خبير العلاقات الزوجية ومؤلف سلسلة 
الرجال من المريخ والنساء من الزهرة. أنشأت هبة مؤسسة فاميليا 
لتدريب الأسرة والفرد في مصرء وتدربت على يد دكتور ريتشارد بولستاد 
صاحب نموذج 75 الشهير في الكوتشينج. حصلت أيضًا على 
شهادة مدرية معتمدة من دكتور جون جوتمان» صاحب مؤسسة جوتمان 
للعلاقات الأسرية. 
تعيش هبة OYI‏ مع زوجها وطفليها بكنداء وتعمل كمدربة في مر كز 
التعليم الأسريء وكمتطوعة في مركز الإغاثة والدعم النفسي بكندا. 


www. hebasawah.com :‏ 
| صفحة هبة السواح على , ‘Facebook‏ 


www.facebook.com/heba.sawah 

متوفر على جوجل بلاي 


